Flemings Jans

Dimanti ir mūžīgi

JANS FLEMINGS

DIMANTI  IR MŪŽĪGI

I nodala

SLEPENĀ KANĀLA SĀKUMS

Draudīgi izslējis uz priekšu abas spīles, lielais pandinus skorpions, sausi čaukstēdams, izrāpoja no klints plaisas, kura bija tikai pirksta platumā.

Pie cauruma vīdēja šaura taciņa, ko skorpions bija iemīdījis cietajā, līdzenajā augsnē, un nu viņš stāvēja uz tās, izslējies uz visiem četriem kāju pāriem, it kā pastiepdamies pirkstgalos - radījuma nervi un muskuļi bija saspringti, lai varētu ātri mesties bēgt, bet jutekli lūkoja uztvert pat vismazāko vibrāciju, kas ļautu izšķirties par tālāko rīcību.

Mēness gaisma, izlauzusies caur dze- loņkrūmiem, meta safirkrāsas atspulgus uz sešas collas [1] garā radījuma cietās, melnās, spīdīgās muguras, un blāvi vizmoja vienīgi miklais, baltais dzelonis, kas rēgojās garās, pār skorpiona plakano muguru atliektās astes galā.

Draudīgais dzelonis lēnām ieslīdēja atpakaļ makstī, atslāba arī saspringtie indes maisiņa nervi. Skorpions bija izlēmis. Izsalkums bija uzveicis bailes.

Divpadsmit collu attālumā - smilšainās nogāzes pakājē - ķepurojās maza vabolīte, meklēdama kādu labāku ganīblauku, kurus bija iecerējusi atrast zem dzelkšņu krūma. Tā pat nepaspēja izplest spārnus - tik ātra bija skorpiona kustība, kad tas šļūca lejup pa nogāzi. Vabolītes kājas tikai noraustījās, kad asās spīles ieķērās tās miesā, tad vaboles ķermenī iecirtās indes dzelonis, un jau nākamajā mirklī tā bija pagalam.

Nobeidzis vaboli, skorpions apmēram piecas minūtes stāvēja nekustēdamies. Šajā laikā tas pūlējās noteikt sava laupījuma būtību un vēlreiz pārbaudīja gan zemi, gan gaisu, lai uztvertu naidīgas vibrācijas. Nomierinājies un izlaidis no spīlēm gandrīz uz pusēm pārkniebto vaboli, skorpions pastiepa divas mazākās žokļu spīles un iecirta tās vaboles mīkstumā. Pēc tam viņš apmēram stundu nesteidzīgi un ar baudu ēda savu upuri.

Lielais dzeloņkrūms, zem kura skorpions bija nobeidzis vaboli, atradās četrdesmit jūdžu [2] attālumā no Kisidugu, pašā Franču Gviānas dienvidrietumu nostūri. Pie apvāršņa visapkārt rēgojās kalni un džungļi, turpretī šajā cietajā klintainē, kura bija gandrīz tuksnesīga, spēja augt tikai krūmāji, un šis viens ērkšķis - varbūt tāpēc, ka zem tā saknēm slēpās ūdens, - slējās augsts kā māja un to varēja saskatīt no vairāku jūdžu liela attāluma.

Krūms auga gandrīz vai triju Āfrikas valstu robežu saskares punktā. Kaut gan šī vieta atradās Franču Gviānā, tomēr līdz Li- bērijas ziemeļu galam bija tikai desmit jūdžu attālums, bet vēl mazāk - tikai piecas jūdzes - būtu jābrauc līdz Sjerraleones robežai. Aiz šīs robežas - Sefadu apkaimē - bija lielākās dimantu atradnes, kas piederēja sabiedrībai "Sierra International". Tā bija varenās raktuvju impērijas "Afric International" sastāvdaļa, kas savukārt veidoja vienu no Britu sadraudzības aktīva ievērojamākajām kapitāla daļām.

Apmēram pirms stundas skorpionu viņa alā starp lielā dzelkšņu krūma saknēm bija iztrūcinājušas divējādas vibrācijas. Pirmās radīja vabole, skrabinādamās un kustēdamās, tās skorpions viegli pazina un noteica to izcelsmi. Otrās veidoja kādi neizprotami būkšķi, kuri sadrebināja krūma apkaimi, bet tiem sekoja tāda kā zemestrīce, daļēji aizbērdama skorpiona alu. Pēc tam atskanēja klusāki, toties ritmiski trokšņi, kas tricināja zemi, drīz vien saplūzdami vienā nepārtrauktā pazemes vibrācijā. Pēc īsa klusumbriža vaboles niecīgā skrabināšanās turpinājās, un skorpions sajuta kāri to notiesāt. Visu dienu viņš bija pavadījis alā, slēpdamies no savas nāvīgās ienaidnieces - saules, un nu ēstgriba beidzot ņēma virsroku, izdzēšot no atmiņas citus trokšņus un liekot izlīst no patvēruma mēness gaismā.

Tagad, skorpionam lēnām zīžļājot vaboles miesas atliekas, kuras tas vēl turēja žokļu spīlēs, kā viņa paša nāves priekšvēstnesis tālumā pie austrumu horizonta atskanēja jauns troksnis. To varēja dzirdēt cilvēka auss, taču tā radītās vibrācijas skorpiona maņu orgāni nespēja uztvert.

Tikai dažu pēdu [3] attālumā no skorpiona klusi pacēlās gaisā smaga, nesaudzīga roka ar apgrauztiem pirkstu nagiem, kura bija cieši satvērusi apdrupušu klints šķembu.

Roka neradīja ne mazāko troksni, bet skorpions sajuta virs sevis vieglu gaisa ie- trisēšanos. Vienā mirkli tas pacēla draudīgās spīles, izslēja dzeloni stīvi nostieptās astes galā un ar savām tuvredzīgajām acīm pūlējās saskatīt ienaidnieku.

Šajā brīdī akmens nolaidās.

- Melnais nešķīstenis!

Vīrs, kas to sacīja, tagad nolūkojās, kā sašķaidītais radījums izlokās nāves mokās.

Cilvēks nožāvājās. Viņš paslējās uz ceļiem smilšainajā padziļinājumā pie dze- loņkrūma stumbra, kur bija nosēdējis jau gandrīz divas stundas. Un, ar rokām sargādams galvu, izrāpās no slēpņa.

Motora troksnis, ko tik pacietīgi bija gaidījis šis virs un kas bija vēstījis skorpiona nāvi, kļuva skaļāks. Kad vīrs uzslējās kājās un sāka raudzīties mēness celiņa virzienā, viņam izdevās saskatīt kādu lempīgu, melnu apveidu, kas ātri tuvojās no austrumu puses, un īsu mirkli mēness gaismā pazibēja rotējošas propellera lāpstiņas.

Vīrs noberza rokas pret netīro aizsarg- krāsas īsbikšu starām, ātri aizspraucās aiz dzeloņkrūma un izstūma no slēptuves tur noglabāto apskrambāto motociklu. Tam zem sēdekļa katrā pusē atradās pa darbarīku somai. No vienas vīrs izvilka nelielu, bet smagu sainiti, kuru iemeta aiz vaļējās krekla apkakles, paslēpdams tieši pie ādas. No otras viņš izcēla četrus lētus elektriskos lukturīšus un, nesdams tos rokās, atkāpās apmēram piecdesmit jardu [4] attālumā no lielā ērkšķu krūma - tur bija līdzens klaju- miņš apmēram tenisa korta lielumā. Trijos no četriem nosēšanās laukuma stūriem vīrs nostiprināja pa iedegtam lukturitim. Pēc tam, turēdams rokā pēdējo lukturīti, viņš pats novietojās ceturtajā stūrī.

Helikopters lēni tuvojās cilvēkam, turēdamies aptuveni simt pēdu augstumā, lielā propellera lāpstiņas slinki griezās. Lidaparāts izskatījās pēc milzīga, slikti konstruēta kukaiņa. Vīram uz zemes - kā allaž - likās, ka tas saceļ pārāk lielu troksni.

Helikopters brītiņu nogaidīja, bez piepūles turēdamies tieši virs vīra galvas. No kabīnes izspraucās roka un pavērsa pret vīru iedegtu lukturīti. Tas uzplaiksnīja, dodot zīmi - morzes alfabēta burtu A.

Uz zemes stāvošais vīrs uzspīdināja pretī, atbildot ar burtiem B un C. Pēc tam viņš nolika ceturto lukturīti zemē un atkāpās, piesegdams acis, lai pasargātu tās no saceltā putekļu mākuļa. Propellera lāpstiņas virs viņa galvas nemanāmi samazināja apgriezienus, un pēc brīža helikopters atsperīgi nosēdās klajumiņā, ko norobežoja četri lukturīši. Pēdējoreiz noklepojies, motors apklusa, lidaparāta astes propellers vēl īsu brītiņu turpināja griezties, tad aprima, bet galvenā propellera lāpstiņas pēc dažiem gausiem apgriezieniem zaudēja slīpumu un apstājās.

Klusumā vēl dobji nodunēja atbalss, pēc tam atkal varēja dzirdēt, kā dzeloņkrūmā sirina cikāde un kaut kur netālu - tikai rokas stiepiena attālumā - satraukti iečirkstas iztraucēts naktsputns.

Mirkli nogaidījis, lai nosēžas putekli, lidotājs atrāva kabīnes durvis, nolaida mazas alumīnija kāpnītes un stīvi norāpās pa tām lejā. Viņš mierīgi stāvēja, kamēr otrs vīrs apgāja apkārt nosēšanās laukumam, savākdams un tūlīt nodzēsdams lukturīšus. Lidotājs tikšanās vietā bija ieradies pusstundu vēlāk par norunāto laiku un tagad pacietīgi gaidīja un garlaikojās, jau sagatavojies noklausīties sagaidītāja neizbēgamo gaušanos. Viņš nicināja visus afrikandus*. Un šo - jo sevišķi. Būdams tīrasiņu vācietis un "Luftvaffe" pilots, kurš ar īstena ārieša aizrautību aizstāvējis reiha intereses, viņš visus šos salašņas uzskatīja par nepilnvērtīgiem jaukteņiem - blēdīgiem, dumjiem un slikti audzinātiem ļautiņiem. Protams, šim aunapierem bija veicams viņa piņķerīgais darbiņš, bet vai tad to varēja salīdzināt ar helikoptera vadīšanu šurp - piecsimt jūdžu augstumā virs džungļiem nakts vidū - un pēc tam atpakaļ?

Kad otrs atgriezās, lidotājs pacēla roku sveicienā.

•Nācija DAR. Galvenokārt holandiešu, kā ari franču un vācu iecejotāju pēcteči. Runā afrikandu (būru) valodā.

-  Vai viss kārtībā? - viņš noprasīja.

-   Es ceru. Bet jūs kārtējoreiz esat nokavējies. Tagad man būs jāšķērso robeža jau mazā gaismiņā.

- Tā ir magneto vaina. Mums katram ir savas rūpes. Paldies Dievam, ka pilnmēness ir tikai trīspadsmit reizes gadā. Labi, ja jums ir viss, kas vajadzīgs, tad nodarīsim savu darāmo, lai varu doties projām.

Neko vairāk nebildis, vīrs no dimantu raktuvēm pagrābājās aiz krekla un pasniedza lidotājam kārtīgi apsieto, smago sainīti.

Pilots to paņēma. Sainītis bija mitrs no kontrabandista sviedriem. Pilots iebāza to vienā no savas tīrās aizsargkrāsas blūzes sānkabatām un, noslēpis roku aiz muguras, noberza to sausu pret īsbikšu sēžamvietu.

-  Labi, - lidotājs noteica un pagriezās uz helikoptera pusi.

-   Vienu mirklīti! - kontrabandists ierunājās. Viņa balsī bija skaidri saklausāma saīguma pieskaņa.

Pilots pagriezās atpakaļ un pievērsās otram vīram. "Tā runā sulainis," viņš domāja, "kurš sevi uzkurinājis, lai sūkstītos par slikto uzturu."

-  Jā? Ko jūs gribat sacīt?

-  Visa tā būšana draud piesvilt. Tur, raktuvēs. Tas man vairs nemaz nepatīk. No

Londonas esot ieradies kāds visai lietpratīgs vīrs. Jūs droši vien esat par viņu kaut kur lasījis. Viņa uzvārds ir Silito. Runā, ka viņu nolīgusi "Dimantu Korporācija". Vēl ir ieviesti visādi jauni priekšraksti, divkārt palielināti sodi. Tādi apstākļi aizbaidījuši vairākus no maniem sīkajiem piegādātājiem. Man nācās izturēties pret viņiem diezgan nežēlīgi. Un, jā gan, kaut kā gadījās, ka viens iekrita iežu smalcinātajā. Šis notikums lika pārējiem saņemties. Bet tagad man viņiem jāmaksā vairāk. Papildus vēl desmit procentus. Taču viņi tik un tā nav apmierināti. Un pirms dažām dienām tie slepenie atklāja vienu no maniem starpniekiem. Jūs taču zināt, kādi tie melnie vepri ir. Nespēj paciest kārtīgu pērienu. - Virs aši ieskatījās lidotājam acīs, pēc tam atkal novērsās. - Es gan šaubos, vai vispār kāds varētu izturēt kāvienu ar tādām pletnēm, kādas lieto Dienvidāfri- kas raktuvēs. Pat es ne.

-    Un tad? - pilots noprasīja. Pēc neilga klusumbrīža viņš apvaicājās: - Vai jūs vēlaties, lai es par šiem draudiem pastāstu ABC?

-   Es nevienam nedraudu, - otrs steigšus paziņoja. - Es tikai gribu, lai viņi uzzina, kas šeit notiek. Būt par to skaidrībā ir viņu pašu interesēs. Un par to vīru - Silito - tāpat. Viņš atklājis, ka kontrabandas dēļ mūsu raktuves gadā zaudējot vairāk nekā divus miljonus mārciņu, tāpēc valdibai jā- darot tai gals. Vai saprotat, ko tas nozīmē? Ka jādara gals manai darbībai!

-  Un manai, - lidotājs mierīgi atbildēja. - Bet ko tad jūs vēlaties? Vairāk naudas?

-  Jā, - otrs stūrgalvīgi paziņoja. - Es gribu vairāk. Vai nu lai pieliek vēl divdesmit procentus, vai ari es laižos lapās. - Vīrs mēģināja saskatīt pilota sejā līdzcietību.

- Lai notiek, - pilots vienaldzīgi atteica. - Es Dakārā nodošu šo vēsti tālāk. Ja tā viņus interesēs, tad viņi droši vien nosūtīs to uz Londonu. Man ar to visu nav nekāda sakara, taču, ja es būtu jūsu vietā, - pilota balss pirmoreiz izklausījās pieļāvīgāka, - es neatļautos nekādu spiedienu pret šiem cilvēkiem. Šie vīri var būt bīstamāki par jūsu Silito, arī par korporāciju un jebkuru valdību, par kādu man gadījies dzirdēt. Pēdējo divpadsmit mēnešu laikā šajā kanāla galā vien jau gājuši bojā trīs cilvēki. Viens tāpēc, ka saslima ar dzelteno kaiti. Divi pārējie tāpēc, ka mēģināja nozagt sūtījumu. To jūs jau zināt. Vēl taču bija tas nepatīkamais notikums ar jūsu priekšgājēju, vai ne? Izvēlēties tik dīvainu vietu, kur glabāt sprāgstvielu! Zem savas paša gultas! Un viņš parasti bija tik piesardzīgs…

Kādu brītiņu abi stāvēja, mēness gaismā pētīdami viens otru. Dimantu kontrabandists paraustīja plecus.

-   Lai tā būtu, - viņš novilka. - Tikai pasakiet viņiem, ka esmu naudas trūkumā. Tagad man jāizdod vairāk, lai pārietu robežu. Viņiem vajadzētu to saprast. Ja šiem ļaudīm pietiktu prāta, lai kaut ko apjēgtu, viņi noteikti man piešķirtu vēl desmit procentus… Ja ne… - Vīrs tomēr teikumu nepabeidza un pagriezās uz helikoptera pusi. - Nāciet! - viņš uzsauca lidotājam. - Palīdzēšu jums iepildīt degvielu.

Pēc desmit minūtēm pilots iekāpa kabīnē un ievilka aiz sevis mazās kāpnītes. Vēl neaizvēris durtiņas, viņš atkal pacēla roku - itin kā sveicienam.

-   Uz redzēšanos, - viņš uzsauca. - Gan pēc mēneša tiksimies.

Vīrs uz zemes piepeši sajutās vientulīgi.

-    Totsiens, - viņš klusi atvadījās būru valodā un novēlēja visu labu. - Ailes van die beste. - Kontrabandists atkāpās un piesedza acis, lai pasargātu tās no putekļiem.

Lidotājs iekārtojās sēdeklī un aizsprādzēja drošības jostu, ar kājām sataustīdams pedāļus. Viņš pārliecinājās, vai bremzes ir kārtībā, pagrūda augstuma regulēšanas sviru pa labi un uz leju, pagrieza degvielas padeves kloķi un nospieda starteri. Apmierināts ar motora ritmisko darbošanos, viņš atlaida propellera bremzi un uzmanīgi pastiprināja degvielas padevi. Aiz kabīnes logiem lēnām sāka kustēties lielā propellera lāpstiņas, un pilots at- skatījās uz astes propelleru, kas arī jau griezās. Pēc tam viņš apsēdās agrākajā stāvoklī un ielūkojās propellera apgriezienu indikatorā - lāpstiņas rotēja arvien ātrāk, sasniedzot divsimt apgriezienus minūtē. Kad adata sasniedza šo iedaļu, lidotājs atlaida bremzes un lēnām, bet stingri pavilka uz augšu augstuma regulatora sviru. Virs viņa galvas propellera lāpstiņas saliecās un sāka šķelt gaisu. Viņš vēl stiprāk piespieda pedāli, un lidaparāts grabēdams lēnām cēlās gaisā. Pagaidām tas vēl turējās tikai kādu simt pēdu augstumā, tad pilots vienlaikus pagrieza stūri pa kreisi un parāva vadības sviru uz savu pusi tik tālu, ka tā palika viņam starp ceļgaliem.

Helikopters pagriezās uz austrumu pusi, uzņēma augstumu un ātrumu un aizduci- nāja atpakaļceļā pa mēness taku.

Uz zemes palikušais vīrs nolūkojās, kā tas aizlido kopā ar simttūkstoš mārciņu vērtajiem dimantiem, kurus viņš bija iznesis no raktuvēm tikai pēdējā mēneša laikā. Dārgakmeņus strādnieki piegādāja, paslēptus zem mēles, un padevīgi atvēra mutes, rādīdami sārtās smaganas, kad viņš tuvojās zobārsta krēslam un strupi noprasīja, kur tad sāpot.

Tērzēdams par zobiem, viņš izvilka dimantus un novērtēja tos, aplūkodams spēcīgajā zobārsta lampas gaismā, bet pēc tam nosauca savu cenu - piecdesmit, septiņdesmit pieci vai simt. Cilvēks allaž pamāja, paņēma naudaszīmes, paslēpa drēbēs un devās laukā no kabineta, aizbildinājuma dēl aiznesot līdzi dažas papīriņā ievīstītas aspirīna tabletes. Šiem ļaudīm nācās samierināties ar viņa noteikto cenu. Iedzimtajiem nebija cerību pašiem iznest dimantus no raktuvēm, v Strādnieki izkļuva no tām varbūt reizi gadā, lai apraudzītu savu cilti vai apgla- ^ bātu kādu radinieku, un tad viņiem nā- ^ cās pakļauties pilnai pārbaudei. Ar rentgena caurskati un rīcineļļas ieņemšanu caurejas izraisīšanai. Ja kāds tika pieķerts ar dimantiem, šo cilvēku gaidīja drūma nākotne. Daudz vieglāk bija aiziet uz zobārsta kabinetu tajā dienā, kad tur strādāja viņš. Un papīrnaudu rentgenstari neuzrādīja.

Pa šauro taku pārstūmis motociklu pāri nelīdzenajam klajumam, vīrs nogriezās uz Sjerraleones kalnu robežas pusi. Tie jau iezīmējās daudz skaidrāk. Viņam tik tikko atlika laika, lai pirms rīta ausmas iegrieztos Sūzijas būdā. Vīrs nepatikā saviebās, iedomādamies par drīzo mīlēšanos ar viņu pēc tādas nogurdinošas nakts. Taču nekas

cits neatlika. Ar naudu vien nebija diezgan, lai šī sieviete nodrošinātu viņam alibi. Sū- zijai bija vajadzīga balta vīrieša miesa. Un pēc tam vēl būs jābrauc desmit jūdžu līdz klubam, kur paredzētas brokastis ar draugiem, un nāksies klausīties viņu rupjās zobgalības.

"Vai viņa nav labs guļammaiss, dok?" "Esmu dzirdējis, ka viņai esot vislabākais priekšas aprīkojums šajā provincē!" "Sakiet, dok, vai uz jums pilnmēnesim vienmēr ir tik stipra ietekme?"

Bet katrs simttūkstoš mārciņas vērtais sūtījums nozīmēja tūkstoš mārciņu noguldījumu viņa bankas kontā Londonā. Jaukās, čaukstošās naudaszīmes! To dēļ bija vērts papūlēties. Dievs augstais, patiesi gan! Bet ilgi vairs tā neturpināsies. Nē, ser! Kad būs uzkrājušās divdesmit- tūkstoš mārciņas, viņš apstāsies. Un tad…

Zobārsta prātā, uz motocikla kratoties pāri klajumam, rosījās baudkāri sapņi, kamēr viņš, cik ātri vien tas bija iespējams, traucās projām no lielā dzeloņkrūma, kur aizsākās pasaulē plašākās kontrabandas operācijas slepenais kanāls, kas pa dažādiem apkārtceļiem nogādāja dimantus tur, kur tiem tik un tā lemts mirdzēt - uz maigām krūtīm, piectūkstoš jūdžu attālumā no šī aizsākuma.

2. nodala

DĀRGAKMEŅU KVALITĀTE

-         Nespiediet to tik stingri! Iespraudiet vietā! - M. nepacietīgi izrīkoja.

Džeimss Bonds klusībā atgādināja sev kādu no nodaļas priekšnieka izteikumiem par M., bet pēc tam atkal pacēla uz galda nokritušo juveliera lupu un no jauna mēģināja to iestiprināt labās acs dobumā.

Kaut gan bija jūlija beigas un telpa pielijuši saules stariem, M. bija iededzis galda lampu un pagriezis to tā, lai gaisma apspīdētu Bondu. Aģents pacēla dzidro, apslīpē- to akmeni un turēja to pret gaismu. Viņš pagrozīja to starp pirkstiem, un akmens uzšķīla visas varavīksnes krāsas, no šķautnēm atstarodams tādu spožumu, ka apžilba acis.

Bonds izņēma lupu no acs dobuma un mēģināja izdomāt, ko tagad sacīt.

M. jautājoši pavērās viņā.

-  Skaists akmens, ko?

-        Burvīgs, - Bonds atbildēja. - Un droši vien maksā kaudzi naudas?

-       Tikai dažas mārciņas par slīpējumu, - M. sausi atteica. - Jo šis ir tikai kvarcs. Tā, palūkosim vēl.

M. ieskatījās sarakstā, kas atradās uz galda, un izvēlējās kādu zīdpapīrā ietītu akmeni, pārbaudīja tam pievienoto numuru, atlocīja papīru un pasniedza sainīti Bondam.

Bonds atlika kvarca gabaliņu atpakaļ un paņēma nākamo akmeni.

- Jums viegli runāt, ser, - viņš sacīja, uzsmaidīdams M. - Jūsu rīcībā ir apraksts. - Bonds atkal ievietoja lupu acs dobumā un pacēla dārgakmeni - ja tas bija dārgakmens - tuvāk gaismai.

"Šajā gadījumā," viņš prātoja, "šaubām nevajadzētu būt." Arī šim akmenim bija trīsdesmit divas šķautnes augšpusē un divdesmit četras apakšpusē - briljanta slīpējums, divdesmit karātu, taču šim pašās dzīlēs dega tāda kā balti zila liesmiņa, un no šiem dziļumiem šķilās žilbinoši daudzkrāsu atstari, kas dūrās acī kā adatas. Ar kreiso roku Bonds atkal izņēma no zīdpapīra kvarca gabaliņu, lai salīdzinātu atdarinājumu ar dimantu, un novietoja abus zem lupas. Līdzās žilbinošajam briljantam tas likās tikai nedzīvas, gandrīz vai necaurspīdīgas vielas skamba, un varavīksnes krāsas, kuras Bonds bija saskatījis tikai pirms dažām minūtēm, tagad šķita vulgāras un duļķainas.

Bonds nolika kvarca gabaliņu un vēlreiz ieskatījās dimanta sirdī. Tagad viņš spēja saprast to kaislību, ko dimanti gadu simteņiem iedvesuši cilvēkos, - šo bezmaz vai seksuālo mīlestību, ko pret tiem juta ļautiņi, kuri tos tirgoja, slīpēja un lietoja. Tā bija tīra skaistuma vara, pilnīga kā patiesība, kā dievišķā autoritāte, kura citas materiālās lietas - gluži kā šo kvarca gabaliņu - padarīja tik ikdienišķas kā māls. Šo dažu minūšu laikā Bondam izdevās izprast mītu, kas saistās ar dimantiem, un viņš apjauta, ka nekad neaizmirsīs to, ko bija piepeši saskatījis šī akmens sirdī.

Bonds nolika dārgakmeni atpakaļ uz zīdpapīra un Jāva juveliera lupai iekrist plaukstā. Tad viņš ielūkojās M. nogaidošajās acīs.

-  Jā, - Bonds novilka. - Skaidrs.

M. atgāzās krēslā.

-    Par to runāja Džeikobijs, kad es viendien kopā ar viņu pusdienoju "Dimantu Korporācijā", - M. sacīja. - Džeikobijs stāstīja, ka ari man, ja es iesaistītos šajā dimantu lietas izmeklēšanā, būšot vispirms jālūko izprast, kas ir tā visa pamatā. Ne jau tikai nauda, ne tikai dimantu īpašā vērtība inflācijas laikā, arī ne sentimentālā saikne un mode, iestrādājot dimantus saderināšanās gredzenos un tamlīdzīgi. Viņš man parādīja to pašu, ko es nupat parādīju jums. Un, - M. piemetināja, tikko jaušami uzsmaidīdams Bondam, - ja jums vajadzīgs mierinājums, tad ziniet, ka es tāpat sākumā iekritu ar to kvarcu.

Bonds neko neatbildēja.

- Tagad pārlūkosim pārējos, - ierosināja M. Viņš norādīja uz veselu kaudzi papīra sainīšu. - Es teicu, ka gribu aizņemties dažus paraugus. Viņi neiebilda. Visu šo viņi šorīt atsūtīja uz manu māju. - M. ieskatījās sarakstā, attina kādu sainīti un piebīdīja to tuvāk Bondam. - Tagad jūs redzēsiet vēl kaut ko labāku. Tas saucas "Balti zilais vilinājums". - M. norādīja uz lielu dimantu tieši pretī Bondam. - Un šis te ir "Kristāla smaile" - desmit karāti, filigrāns slīpējums. Lielisks akmens, bet tā vērtība nesasniedz pat pusi no "Vilinājuma" cenas. Paverieties te, uz šo mazliet blāvāko, iedzelteno dzīsliņu! Nākamo es jums parādīšu "Kapuci" - tam ir mazliet brūngana nokrāsa - tā apgalvoja Džeikobijs, lai gan es, sasodīta būšana, neko tamlīdzīgu nespēju saskatīt. Šaubos, vai kāds to var - ja nu vienīgi eksperti.

Bonds paklausīgi aplūkoja "Kristāla smaili" un pārējos briljantus, ar kuriem M. viņu iepazīstināja nākamās ceturtdaļstundas laikā - veselu sēriju krāsainu dārgakmeņu, kas mirdzēja rubīnsarkanos, zilos, sārtos, dzeltenos, zaļos un violetos toņos. Galu galā M. izvilka sainīti ar mazākiem akmentiņiem, kuriem bija kāda vaina vai arī ne pārāk skaista krāsa. - Šie ir rūpnieciskie dimanti. Akmeņu kvalitāte - kā viņi mēdz teikt - neesot atbilstoša prasibām! Tādus izmanto dažādiem griežņiem un citur. Taču tie nebūt nav noniecināmi. Amerika tikai pagājušajā gadā vien iepirka šos akmentiņus piecu miljonu mārciņu vērtībā, turklāt tas ir tikai viens no tirgiem. Brons- tīns stāstīja, ka šādi akmeņi tikuši izmantoti Sengotarda tuneļa urbšanai. Arī, izgatavojot zobārstu urbjus, tiek izmantoti sīki dimantiņi. Tas ir cietākais materiāls pasaulē. Mūžīgs.

M. izkratīja pīpi un sāka to no jauna piepildīt.

- Un tagad jūs par dimantiem zināt tikpat daudz, cik es.

Bonds, atzvilis krēslā, izklaidīgi noraudzījās zīdpapīra vīstoklīšos un mirdzošajos dārgakmeņos, kuri bija izkaisīti uz M. galda sarkanās ādas. Viņš netika gudrs, par ko īsti ir runa.

Pret kārbiņu nošvīkstēja sērkociņš, un Bonds vēroja, kā M. aizkūpina tabaku pīpes galviņā, bet pēc tam iebāž kastīti atpakaļ kabatā. M. ieslīpi atgāzās atpakaļ ar visu krēslu - šī poza, viņaprāt, mudināja uz domāšanu.

Bonds ieskatījās pulkstenī. Tas rādīja pusdivpadsmit. Bonds ar prieku atsauca atmiņā to mirkli pirms stundas, kad bija iezvanījies sarkanais telefons, ļaudams viņam pamest ar īpaši slepeniem ziņojumiem piekrauto ienākošo dokumentu kasti. Viņš jutās patiesi atvieglots, ka pašreiz nenāksies pie tiem atgriezties.

-   Cik noprotu, tad jums tiks uzdots kāds darbiņš, - bija teicis štāba priekšnieks, atbildot uz Bonda jautājumu. - Šefs piekodināja, lai līdz pusdienu laikam nenorunājam viņam nekādas citas tikšanās un ka pulksten divos jums jāierodas Skotlendjardā. Pasteidzieties!

Bonds bija tūlīt pasniedzies pēc žaketes, izgājis sava biroja priekšistabā un visai apmierināti noskatījies, kā viņa sekretāre ieraksta biezā reģistrācijas grāmatā rēķinu īpaši steidzamiem izdevumiem.

-    M. esot teicis, - Bonds bija sacījis, kad viņa pavērās augšup, - ka mani gaida darbs. Arī Bils apgalvo to pašu. Tāpēc nepūlieties visu šo sevišķi slepeno materiālu žūksni iešķūrēt manā ienākošo dokumentu kastē! Manis pēc varat tos nosūtīt publicēšanai "Daily Express" rītdienas numurā. - Viņš bija uzsmaidījis meitenei. - Vai vecaiszēns Seftons Delmers vēl aizvien ir jūsu pielūdzējs, Lila? Es nevaru vien sagaidīt, kad jūs viņam reiz iedosiet kurvīti.

Sekretāre bija vērtējoši nopētījusi Bon- du.

-  Jūsu kaklasaite sagriezusies greizi, - viņa bija vēsi noteikusi. - Un to jaunekli es tik tikko pazīstu. - Pārliekusies pār lielo reģistru grāmatu, meitene bija sakārtojusi kaklasaiti, bet Bonds izgājis no sava biroja un devies projām pa gaiteni, klusībā prātodams, ka viņam palaimējies ar tik jauku sekretāri.

M. krēsls nočīkstēja, un Bonds pāri galdam pavērās uz vīru, par kuru jūsmoja un kuram allaž bija gatavs uzticēties un paklausīt.

Viņā domīgi vērās pelēkas acis. M. izņēma no mutes pīpi.

-  Cik ilgs laiks pagājis, kopš jūs atgriezāties no atvaļinājuma Francijā?

-  Divas nedēļas, ser.

-  Vai jūs tur labi pavadījāt laiku?

-   Neslikti, ser. Beigās gan sāku nedaudz garlaikoties.

M. neko nepiebilda.

-    Es ieskatījos jūsu rezultātu reģistrā. Šaušanā jums ir teicami panākumi, jūs esat viens no labākajiem. Arī tuvcīņā darbojaties atzīstami. Pēdējā medicīniskā apskate liecina, ka esat lieliskā fiziskā formā. - M. mirkli paklusēja. - Lietas būtība ir tāda, - viņš bezkaislīgi turpināja, - ka esmu jums paredzējis visai bīstamu uzdevumu. Tāpēc gribēju pārliecināties, vai nepieciešamības gadījumā varēsiet sevi aizstāvēt.

-   Protams, ser. - Bonds jutās nedaudz aizskarts.

-   Tikai nekļūdieties, novērtējot šo uzdevumu, aģent 007, - stingri aizrādīja M. - Ja es saku, ka darbs būs ļoti sarežģīts, tad tā ari ir. Šajā lietā ir iejaukti tādi ļaudis, ar kādiem jūs vēl nebūsiet sastapies. Vairākums no viņiem raksta paši savus likumus un pēc tiem arī spēlē. Tāpēc neapvainojieties, ja vēlos divkārt apsvērt, vai iesaistīt jūs šajā lietā.

-  Piedodiet, ser.

-   Labi jau, labi, - M. novilka. Nolicis pīpi, viņš nolīka uz priekšu, sakrustojis rokas uz galda. - Es jums pastāstīšu, par ko ir runa, tad varēsiet izlemt, vai gribat šo lietu uzņemties.

-    Pirms nedēļas, - M. turpināja, - pie manis ieradās viens no Valsts kases atbildīgajiem darbiniekiem. Un atveda līdzi arī Tirdzniecības ministrijas sekretāru. Runa bija par dimantiem. Liekas, ka briti savās raktuvēs iegūst lielāko daļu no akmentiņiem, ko pasaulē dēvē par dimantiem, un deviņdesmit procenti no visām izpārdoša- nām notiek Londonā. Tās rīko "Dimantu Korporācija". - M. paraustīja plecus. - Nevaicājiet man, kādēļ. Šos darījumus jau kopš gadsimta sākuma kontrolē briti, un mēs darām visu, lai tā arī paliktu. Patlaban šīs tirdzniecības apjomi ir milzīgi. Piecdesmit miljoni mārciņu gadā. Tas mums ir lielākais dolāru pelnīšanas avots. Tikko ar to kaut kas nav labi, valdība jūtas nobažījusies. Un tieši tas tagad noticis. - M. pāri galdam vēlīgi uzlūkoja Bondu. - Ik gadu kontrabandisti izved no Āfrikas dimantus, kuru vērtība ir vismaz divi miljoni mārciņu.

-  Tā ir liela nauda, - Bonds novilka. - Un uz kurieni tad tie aizceļo?

-   Runā, ka uz Ameriku, - M, noteica. - Un es piekritu abu to viru domām. Tur tiešām ir vislielākais dimantu noiets. Un turienes gangsteru bandas ir vienīgās, kuras spēj vadīt šāda mēroga operācijas.

-   Kāpēc tad raktuvju īpašnieksabiedrī- bas to visu neaptur?

-   Tās dara, ko var, - M. atbildēja. - Iespējams, ka jūs dokumentos jau būsiet pamanījis ziņas, ka De Bīrss šajā izmeklēšanā iesaistījis jūsu draugu Silito - pēc tam, kad atvaļinājās no Ml5, viņš nonāca tur. Un tagad darbojas kopā ar Dienvidāfri- kas drošības dienesta vīriem. Cik noprotu, viņš uzrakstījis gana niknu atskaiti un izteicis vairākus saprātīgus ierosinājumus, kā savest visu kārtībā, tomēr Valsts kase un Tirdzniecības ministrija nav sajūsmā. Ierēdņi uzskata, ka ieteiktie pasākumi radītu pārāk plašu rezonansi, ja ar tiem nodarbotos visas raktuvju sabiedrības vienlaikus - pat tad, ja tie būtu varen iedarbīgi. Un viņiem ir visnotaļ svarīgs iemesls patlaban neuzsākt oficiālu akciju.

-  Un kāds tas ir, ser?

-    Londonā pašlaik atrodas liels kontrabandas dimantu sūtījums, - M. paziņoja, un viņa acis uzšķīla jautru uguntiņu, pāri galdam uzlūkojot Bondu. - Tas gaida izdevību, kad pārvedēji sāks ceļu uz Ameriku. Un ipašo uzdevumu nodaļa zina, kurš būs kurjers. Un arī to, kuram jādodas ceļā reizē ar šo sakarnieku, neizlaižot viņu no acīm. Tikko Ronijs Vellenss par to uzoda - informācijas avots ir kāds ziņu pienesējs no viņa tā sauktās "Spoku brigādes" -, viņš tūlīt devās uz Valsts kasi. Tā nodeva šo informāciju Tirdzniecības ministrijai, pēc tam notika ārkārtas sanāksme pie premjerministra, kurš atļāva iesaistīt mūsu dienestu šīs lietas izmeklēšanā.

-  Kādēļ to nevarētu darīt M15 īpašā nodaļa, ser? - apvaicājās Bonds, kurš iedomājās, ka M. piemeklējusi tā nelāgā dzīves fāze, kad gribas jaukties citu darīšanās.

-  Skaidrs, ka viņi varētu arestēt kuijeru, tikko tas, saņēmis sūtījumu, mēģinātu izkļūt no valsts, - M. nepacietīgi aizrādīja. - Taču tā nevar apturēt kontrabandu. Tie nav tādi cilvēki, kas runās. Turklāt kurjeri ir tikai sīkas zivteles. Varbūt viņi tiešām tikai saņem sainīti no kāda vīra parkā un pēc tam, kad tikuši pāri robežai, nodod to citam vīram citā parkā. Vienīgais veids, kā piekļūt tuvāk lietas būtībai, ir izsekot kanālam līdz pašai Amerikai un noskaidrot, kur tas noved! Un uz lielu FIB palīdzību mēs nevaram cerēt. Kontrabandas apkarošana ir tikai viena neliela daļa no ciņas ar lielajām gangsteru bandām. Un Savienotajām Valstīm nekāds kaitējums nav nodarīts. Drīzāk gan pretēji. Vienīgā zaudētāja ir Anglija. Un Amerikā mūsu policijai tāpat kā M15 nav nekādas teikšanas. Tikai mūsu dienests var tikt galā ar šo darbu.

-   Jā, es saprotu, - Bonds sacīja. - Kas vēl mums ir?

-   Vai esat dzirdējis par "Dimantu namu"?

-  Jā, protams, ser, - Bonds atbildēja. - Lielākais amerikāņu juvelierizstrādājumu koncerns. Tam ir veikali ISfujorkas Četrdesmit sestajā Rietumu ielā, kā arī Parīzē, Ri- volī ielā. Cik noprotu, viņi ir tuvu tam stāvoklim, ko ieņem Kartjē, Van Klīfs un Bu- šerons. Kopš kara beigām viņi ātri tikuši uz augšu.

-   Jā, - M. apstiprināja. - Tie paši ir. Viņiem pieder arī neliels veikaliņš Londonā, Hetongārdenā. Agrāk tie bija vieni no labākajiem "Dimantu Korporācijas" akmeņu pircējiem vairāksolīšanās, kuras notiek reizi mēnesi, taču pēdējo triju gadu laikā pirkuši arvien mazāk un mazāk. Tomēr, kā jūs sacījāt, ik gadu pārdod vairāk un vairāk. Tātad viņi dimantus iegūst kaut kur citur. Un tieši šī koncerna vārdu pieminēja Valsts kases pārstāvis, kad todien tikāmies. Taču man pret viņiem nav nekādu pierādījumu. Koncerns atsūtījis uz šejieni vienu no saviem labākajiem darbiniekiem. Šķiet savādi, ka visu darījumu apjoms ir tik mazs. Šo vīru sauc Rufuss B. Seije. Nekas daudz par šo cilvēku nav zināms. Viņš katru dienu pusdieno Pika- dilijā - "Amerikāņu klubā". Spēlē golfu Sa- ningdeilā. Nedzer un nesmēķē. Dzīvo viesnīcā "Savoja". Paraugpilsonis. - M. paraustīja plecus. - Bet dimantu tirdzniecība ir tāda jauka, labi nostādīta, tīri vai varētu sacīt - ģimeniska, lieta, un rodas iespaids, ka "Dimantu namā" ir kaut kas slēpjams. Tas arī viss.

Bonds nolēma, ka ir pienācis laiks uzdot galveno jautājumu.

-   Un kurā posmā man jāiesaistās šajā lietā, ser? - viņš noprasīja, pāri galdam vērdamies M. tieši acīs.

- Pulksten divos jums Skotlendjardā jāsatiekas ar Vellensu, - M. atgādināja, ieskatījies pulkstenī. - Apmēram pēc stundas. Viņš jums visu pateiks. Šovakar viņi saņems ciet kurjeru un viņa vietā nosūtīs pa šo kanālu jūs.

Bonda pirksti ciešāk apkļāva krēsla ro- kubalstus.

-  Un tad?

- Tad, - M. lietišķi atteica, - jums būs jāved kontrabandas dimanti uz Ameriku. Tāda ir šī ideja. Ko jūs par to domājat?

3. nodala

KARSTAIS LEDUS

Džeimss Bonds aizvēra M. kabineta durvis. Viņš pasmaidīja, ielūkojies mis Mūnpenijas siltajās, brūnajās acīs, un caur priekštelpu iegāja štāba priekšnieka birojā.

Štāba priekšnieks - slaids, mierīgs vīrs apmēram Bonda vecumā - nolika rakstāmo un atgāzās krēslā. Viņš noskatījās, kā Bonds mehāniski iebāž roku bikšu kabatā, lai izvilktu plakanu, no ieroču metāla izgatavotu cigarešu etviju, bet pēc tam pieiet pie vaļējā loga un paveras lejup uz Rīdžent- parku.

Bonda kustībās varēja samanīt tādu kā domīgu nepiespiestību, kura jau pati par sevi bija atbilde uz priekšnieka jautājumu.

-  Tātad jūs piedāvājumu pieņēmāt.

Bonds pagriezās.

-  Jā, - viņš attrauca un aizdedza cigareti. Cauri dūmu mākulim viņa acis raudzījās tieši štāba priekšniekam sejā. - Pasakiet man tikai vienu, Bil. Kāpēc vecajam zēnam kļūst aukstas kājas, tikai ierunājoties par šo darbu? Viņš pat izpētījis manas pēdējās medicīniskās apskates rezultātus. Par ko viņš ir tā norūpējies? Es taču nedošos aiz dzelzs priekškara! Amerika ir civilizēta valsts. Vairāk vai mazāk. Kas viņam lēcies?

Štāba priekšnieka pienākumos ietilpa zināt, kas notiek M. prātā. Bila cigarete bija nodzisusi, tāpēc viņš to atkal aizdedza un pārmeta izlietoto sērkociņu pār kreiso plecu. Pēc tam pavērās atpakaļ, vai sērkociņš iekritis papīrgrozā. Bija gan. Viņš uzsmaidīja Bondam.

- Vajadzīgs pastāvīgs treniņš, - viņš novilka. Tad piemetināja: - Nav daudz tādu lietu, kas varētu M. pārāk satraukt, Džeims, un jūs to zināt tikpat labi kā jebkurš no mums. SMERŠ, protams. Vācu šifrēšanas lietpratēji. Ķīnas opija kontrabandisti vai, drīzāk, tas ātrums, ar kādu viņi aptvēruši visu pasauli. Mafijas autoritātes. Viņam radusies veselīga cieņa pret amerikāņu gangsteriem. Pret tās bosiem. Tas ari viss. Tie ir vienīgie cilvēki, kuri liek viņam bažīties. Un tas, ko mēs zinām par šo dimantu lietu, ļauj secināt, ka jums būs darīšana ar gangsteriem. Bet tie ir ļaudis, ar kuriem mums negribētos pīties. Mums ir pietiekami daudz darāmā ari bez gangsteriem. Tā, lūk. Tāpēc viņam kļūst aukstas kājas, jau domājot vien par šo lietu.

-   Amerikāņu gangsteros taču nav nekā īpaša, - Bonds iebilda. - Tie patiesībā nemaz nav amerikāņi. Lielākoties tie ir itāļu klaidoņi, kuri nēsā kreklus ar monogram- mām, pavada laiku, tiesājot spageti ar gaļas tefteļiem, un pārāk izšķērdīgi laistās ar smaržūdeņiem.

-   Tā jūs domājat, - štāba priekšnieks atteica. - Taču tādi ir tikai tie, kurus jūs varat redzēt. Aiz viņu mugurām stāv labāki, un aiz tiem - vēl labāki. Paverieties, kā ir ar narkotikām. No tām atkarīgi desmit miljoni cilvēku. No kurienes viņi tās dabū? Un kas notiek ar azartspēlēm - ar likumīgajām azartspēlēm. Tikai Lasvegasa vien viņiem ienes divsimt piecdesmit miljonus dolāru gadā. Taču Maiami, Čikāgā un vēl šur tur ir arī pagrīdes spēļu nami. Un tie visi pieder gangsteriem un viņu draugiem. Pirms dažiem gadiem Bagsijs Sīgels zaudēja galvu tādēļ, ka alka ievilkt pārāk lielus procentus no Lasvegasas operācijām. Un viņš bija ciets rieksts. Tās ir lielas operācijas. Vai jums ir priekšstats, ka azartspēles ir ienesīgākā nozare Amerikā? Izdevīgāka par tērauda ražošanu. Varbūt arī par auto ražošanu. Un viņi pieliek lielas pūles, lai viss turpinātu ritēt gludi. Ja neticat, ieskatieties Kīfovera ziņojumā. Un tagad šī dimantu būšana. Seši miljoni dolāru gadā ir liela nauda, un varam saderēt, ka jūsu dzīvībai tik lielas vērtības nebūs. - Štāba priekšnieks apklusa. Viņš nepacietīgi uzlūkoja garo stāvu tumšzilajā uzvalkā ar vienrindu pogājumu, pēc tam ieskatījās nepiekāpīgajās acīs un kalsnajā, brūni iedegušajā sejā. - Varbūt jūs vēl neesat lasījis FIB šīgada ziņojumu par noziedzību Amerikā. Tas ir interesants. Trīsdesmit četras slepkavības dienā. Pēdējo divdesmit gadu laikā noslepkavoti aptuveni simt piecdesmit tūkstoši amerikāņu. - Bonds neticīgi pavērās sarunbiedrā. - Tie ir fakti, sasodīts! Paņemiet tos ziņojumus un izlasiet pats! Tādēļ M. pirms jūsu nosūtīšanas stāties kurjera vietā gribēja pārliecināties, vai esat labā formā. Jūs dosieties cīniņā ar gangsteriem. Un tiksiet ar viņiem galā, kā jau daždien jūs. Vai esat apmierināts?

Bonda sejas muskuļi atslāba.

- Liecieties mierā, Bil, - viņš novilka. - Ja tas ir viss, tad es šodien izmaksāšu jums pusdienas. Šī ir mana reize izmaksāt, turklāt es jūtu, ka uzdevums ir jāatzīmē. Šajā vasarā vairs papīrdarbu nebūs. Aizvedīšu jūs pie Skota, kur iebaudīsim krabi garšvielu mērcē un pinti* "Black Velvet". Jūs noņēmāt man no pleciem smagu nastu. Biju jau iedomājies, ka saņemšu kādu drausmīgi smagu darbiņu.

-   Labi, nolādēta būšana! - Štāba priekšnieks atgainija bažas, kurās bija dalījies arī ar savu šefu, un, aiz Bonda izejot no kabineta, tikai mazliet par skalu aizcirta durvis.

Vēlāk, tieši pulksten divos, Bonds jau spieda roku uzpostam, nosvērtam vīram tā senlaicīgi iekārtotajā kabinetā, kas bija dzirdējis vairāk noslēpumu nekā jebkura cita telpa Skotlendjardā.

Ar Roniju Vellensu Bonds bija sadraudzējies, pētot "Pūces astes" lietu, tāpēc tagad vairs nevajadzēja tērēt laiku pieklājības frāzēm.

Vellenss pastūma pāri galdam divas identifikācijas vajadzībām paredzētas fotogrāfijas. Tajās bija redzams tumšmatains, visnotaļ izskatīgs jauns vīrietis ar gludi skūtu trakgalvja seju, kurā jautri mirdzēja nevainīgas acis.

-    Tas ir mūsu zellis, - Vellenss sacīja. - Pietiekami līdzīgs jums, ja sagaidītājs zina vienīgi viņa pazīmes. Pīters Frenks. Izskatīgs puisis. No labas ģimenes. Beidzis privātskolu, un tamlīdzīgi. Taču vienbrid nogāja no ceļa un nu ir ieķēpājies līdz ausīm. Viņa lauciņš ir lauku māju aplaupīšanas. Iespējams, ka tieši viņš aptīrīja Vindzoras hercoga rezidenci Saningdeilā. Pāris reizes saņēmām viņu ciet, bet mums nebija nopietnu pierādījumu. Bet nu viņš ir nošāvis greizi.

Tā notiek bieži, kad šādi zelli iesaistās būšanās, par kurām viņiem nav jēgas. Man Soho ir dažas slepenās aģentes, un viņš ieķēries vienā no tām. Visdīvainākais ir tas, ka arī viņa ir nopietni aizrāvusies. Domājams, pat grib uzvest puisi uz īstā ceļa. Taču meitenei jādara savs darbs, un, tikko Pīters neviļus izrunājās par savu braucienu, it kā tas būtu kāds ellīgs izklaides ceļojums, viņa tūlīt pastāstīja par to mums.

Bonds pamāja.

-  Tādi draņķi nekad neņem otru cilvēku nopietni. Varu derēt, ka zellis nav viņai stāstījis neko par savu darbošanos lauku mājās.

-   Nekad mūžā! - Vellenss piekrita. - Citādi mēs jau sen būtu viņu iesēdinājuši. Lai būtu kā būdams, bet šķiet, ka viņu uzmeklējis kāds drauga draugs un piedāvājis par piectūkstoš dolāriem aizvest uz Ameriku kontrabandas sūtījumu. Samaksāts tikšot pēc piegādes. Mana ziņotāja pajautājusi, vai tās esot narkotikas. Viņš tikai pasmējies un noteicis: "Nē, tas ir kaut kas labāks. Karstais ledus*." Vai tad dimanti jau esot pie viņa? Nē. Nākamais uzdevums, kas viņam jāveic - jātiekas ar savu pavadoni. Rītvakar

•Netulkojama vārdu spēle. Hot - karsts; sl. tikko nozagts (vai nelikumīgi iegūts). Ice - ledus; sl. briljanti. (Angļu vai.) viesnīcā "Trafalgar Palace". Pulksten piecos viņas numurā. Meitene saucas mis Keisa. Viņa pateikšot Pīteram, kas tālāk jādara, un pavadīšot pāri okeānam. - Vellenss piecēlās un sāka staigāt šurpu turpu pa kabinetu, garām viltotai piecmārciņu naudaszīmei, kas, skaisti ierāmēta, karājās pie sienas tieši pretī logam. - Kontrabandisti, ja tiem jāved īpaši vērtīgs sūtījums, parasti darbojas pāros. Kurjeram nekad līdz galam neuzticas, un cilvēkam, kas viņu sagaida, ir vajadzīgs liecinieks - gadījumam, ja muitā gadās kaut kas neparedzēts. Lai bosi netiktu pārsteigti nesagatavoti, ja kurjers ir izpļāpājies.

īpaši vērtīgs sūtījums. Kurjeri. Muita. Pavadone. Bonds nospieda cigareti pelnu- traukā, kas atradās uz Vellensa galda. Cik bieži - kopš tiem laikiem, kad viņš sācis strādāt šajā dienestā, - viss sācies ar vienu un to pašu… caur Strasbūru uz Vāciju, caur Ņegoreluju uz Krieviju, pa Simplonas tuneli, pāri Pirenejiem. Sasprindzinājums. Sausa mute. Nagi iecirtušies plaukstās. Un tad, kad beidzot izdevies tikt ar to galā, viss atkal sākas no jauna.

- Jā, saprotu, - Bonds novilka, aizgaiņā- dams vecās atmiņas. - Bet kāda ir aina kopumā? Vai par to ir kāda nojausma? Kāda veida operācijā šis Frenks varētu būt iesaistīts?

-   Šie dimanti noteikti nāk no Āfrikas. - Vel- lensa acis likās kļuvušas nespodras. - Visdrīzāk ne no Savienoto Valstu raktuvēm. Ticamāk, ka lielā noplūde notiek Sjerraleo- nē, kur tās aizsākumu mēģina uziet jūsu draugs Silito. Akmeņi varētu būt izvesti caur Libēriju vai - vēl ticamāk - Franču Gviānu. Varbūt caur Franciju. Tā kā sūtījums parādījies Londonā, tad šķiet, ka arī Londona ir daļa no šī kanāla.

Vellenss mitējās soļot un pievērsās Bondam.

-   Un tagad mēs zinām, ka sūtījums ir ceļā uz Ameriku. Kas ar to notiks tur, mēs varam tikai minēt. Operācijas dalībnieki, bez šaubām, taupīdami naudu un laiku, ar slīpēšanu nebūs noņēmušies - tā veido pusi no dimantu cenas. Tāpēc liekas, ka akmeņi nonāks kādā legālā tirgū tāpat kā visi citi, - Vellenss uz mirkli apklusa. - Vai neņemsiet ļaunā, ja došu jums padomu?

-  Nekļūstiet smieklīgs!

-    Tātad, - turpināja Vellenss, - visos kontrabandas braucienos parasti vājākais posms ir atlīdzības saņemšana. Kā Pīteram tiks izmaksāti šie pieci tūkstoši dolāru? Kurš maksās? Un - ja viņš būs sekmīgi paveicis šo uzdevumu - vai saņems nākamo? Ja es būtu jūsu vietā, tad pievērstu uzmanību šiem punktiem. Koncentrējieties uz vājo vietu, kurai varētu piekļūt, kad notiks naudas izmaksa, - uz to, kurš maksās, un mēģiniet izsekot kanālu lidz lielajiem dūžiem. Ja jūs tiem patiksiet, tad tas nenāksies grūti. Labi kurjeri apkārt nemētājas, tādēļ lielie viri ir ieinteresēti vervēt jaunus.

-   Jā, - Bonds domīgi apstiprināja. - Izklausās prātīgi. Lielākās nepatikšanas sāksies, kad Amerikā būšu ticis garām pirmajai kontaktpersonai. Cerēsim, ka viss darbiņš nepajuks Aidlvaildas muitā. Izskatīšos pēc gatavā muļķa, ja mani tur atmaskos. Es gan ceru, ka mis Keisai būs kādas spožas idejas, kā nemanot izdabūt nesamo cauri kontrolei. Un tagad pastāstiet, kāds būs pirmais solis? Kā jūs domājat apmainīt šo Pīteru Frenku pret mani?

Vellenss atkal sāka staigāt šurpu turpu.

-   Manuprāt, viss būs kārtībā, - viņš sacīja. - Šovakar mēs Frenku arestēsim, uzrādot apsūdzību par izvairīšanos no nodokļu maksāšanas. - Viņš tikko jaušami pasmaidīja. - Es baidos, ka tāpēc var pajukt mūsu jaukā draudzība ir ziņu pienesēju. Bet ar to ir jārēķinās. Un pēc tam jums būs jādodas uz tikšanos ar mis Keisu.

-  Kas viņai zināms par Frenku?

-  Mēs domājam, - Vellenss attrauca, - ka tikai mutisks apraksts un vārds. Es pat šaubos, vai viņa pazīst to vīru, kurš sameklēja Frenku. Ik pēc posma ķēdē ir pārrāvums. Katrs darbojas savā ūdensdrošajā nodalījumā. Tātad pat tajā gadījumā, ja kaut kur gadās caurums, nerodas pārāk liela noplūde.

-  Kas ir zināms par šo sievieti?

-   Pases dati. Amerikas pilsone. Divdesmit septiņi gadi. Dzimusi Sanfrancisko. Gaišmate. Zilas acis. Garums - piecas pēdas un sešas collas. Neprecējusies. Pēdējo triju gadu laikā šķērsojusi robežu duci reižu. Varbūt vēl biežāk, tikai ar citu vārdu. Allaž mēdz apmesties "Trafalgar Pala- ce". Viesnīcas detektīvs man pastāstīja, ka viņa reti izejot. Apmeklētāju esot maz. Nekad neuzkavējoties viesnīcā ilgāk par divām nedējām. Nekad neesot sagādājusi nekādas nepatikšanas. Tas ir viss. Tikai neaizmirstiet pirms tikšanās izdomāt kādu labu stāstu. Kāpēc uzņēmāties šo uzdevumu un tamlīdzīgi.

-   Es par to padomāšu.

-  Kā vēl mēs varam jums palīdzēt?

Bonds īsu bridi domāja. It kā nekas

īpašs vairs nebija palicis. Kolīdz viņš būs iekļuvis kanālā, nāksies improvizēt. Tad Bonds atminējās juvelierizstrādājumu koncernu.

-   Kā īsti ir ar to "Dimantu namu"? - viņš jautāja. - Vai viņu saistība ar šo lietu nav Valsts kases ierēdņu fantāzijas auglis? Izskatās visai tālu no patiesības. Ko teiksiet?

-   Godīgi sakot, neesmu par to īpaši lauzījis galvu. - Vellensa balsī varēja saklausīt taisnošanos. - Pārbaudīju ziņas par to vīru, kuru sauc Seije, taču neko daudz vairāk par pases datiem neatradu. Amerikānis. Četrdesmit pieci gadi. Dimantu tirgotājs. Un tā tālāk. Viņš bieži brauc uz Parīzi. Precīzāk sakot, pēdējo trīs gadu laikā viņš devies turp vismaz reizi mēnesī. Iespējams, ka viņam tur ir mīļākā. Es jums teikšu, lūk, ko. Kāpēc lai jūs neaizietu turp un neaplūkotu visu pats? Nekad neko nevar zināt.

-   Un kā lai es to izdaru? - Bonds šaubīgi pajautāja.

Vellenss neatbildēja. Viņš pievērsās iekšējās saziņas aparātam uz sava galda un nospieda kādu pogu.

-  Jā, ser? - atsaucās metāliska balss.

-    Seržant, lūdzu, tūlīt pat atsūtiet pie manis Denkvertu. Un Lobinjēru. Pēc tam sazvaniet "Dimantu namu". Tā ir dārgakmeņu tirdzniecības firma Hetongārdenā. Vaicājiet pēc mistera Seijes.

Vellenss piegāja pie loga un palūkojās uz upi. Viņš izvilka no vestes kabatas šķiltavas un nevērīgi uzšķīla uguni. Tad atskanēja klauvējiens pie durvīm, tās pavērās, un spraugā parādījās Vellensa privātsekre- tāra galva.

-  Seržants Denkverts, ser! - viņš paziņoja.

-   Sūtiet iekšā! - Vellenss pavēlēja. - Lo- binjērs lai pagaida, kamēr zvanīšu.

Sekretārs atvēra durvis plašāk un ielaida neizteiksmīga izskata cilvēku bezpersoniskā apģērbā. Vīram bija plāni mati, acenes un bāla seja. Viņa runasveids bija laipns un lietpratīgs. Tā varēja izskatīties jebkurš ierēdnis jebkurā uzņēmumā.

-   Labdien, seržant! - Vellenss sacīja. - Šis ir kapteinis Bonds no Aizsardzības ministrijas. - Seržants pieklājīgi pasmaidīja. - Es gribu, lai jūs aizvedat kapteini Bondu uz "Dimantu namu" Hetongārdenā. Viņš būs, pieņemsim, seržants Džeimss no jūsu brigādes. Jūs domājat, ka Eskotā nozagtie dimanti tiks caur Ameriku izvesti uz Argentīnu. Tā jūs sacīsiet misteram, kuru sauc Seije - viņš tur ir galvenais. Apjautājieties, vai šis misters Seije nav par tiem kaut ko dzirdējis no otras puses. Vai par tiem nav runāts viņu Ņujorkas birojā. Jūs jau zināt - visam jānotiek patīkami un pieklājīgi. Papētiet viņu rūpīgi! Bet rūpējieties, lai nerastos ne mazākais iemesls sūdzēties, ka mēs esam izdarījuši spiedienu. Pēc tam atvainojieties, atvadieties un aizmirstiet to visu! Vai skaidrs? Vai ir vēl kādi jautājumi?

-   Nē, ser, - seržants Denkverts izturēti atbildēja.

Vellenss kaut ko pateica klausulē, un pēc neilga brīža uz sliekšņa parādījās vienkāršā, bet elegantā uzvalkā ģērbies vīrs ar nelielu koferīti padusē un pieglaimīgu smaidu dzeltenbālajā sejā. Viņš nostājās pie durvīm un gaidīja.

-    Labdien, seržant. Nāciet iekšā un apskatiet manu draugu! - Vellenss ierunājās.

Seržants tuvojas, nostājās līdzās Bondam un pieklājīgi palūdza pagriezties pret gaismu. Viņa vērīgās, tumšās acis pētīja Bonda seju veselu minūti. Tad vīrs atkāpās.

-   Nevaru apgalvot, ka rētu izdosies noslēpt ilgāk par sešām stundām, ser, - viņš paziņoja. - Tādā karstumā grims nav noturīgs. Bet viss pārējais liekas viegli save- dams kārtībā. Kas viņš būs, ser?

-   Seržants Džeimss no seržanta Denk- verta brigādes. - Vellenss ieskatījās pulkstenī. - Pietiks ar trīs stundām. Vai tiksim galā?

-   Noteikti, ser. Vai drīkstu sākt? - Tā kā Vellenss pamāja ar galvu, policists aizveda Bondu pie loga, apsēdināja krēslā, nolika mazo koferīti uz grīdas turpat līdzās krēslam, bet pats nometās uz viena ceļa un atvēra to. Pēc tam minūtes desmit policista veiklie pirksti rosīgi rīkojās ap Bonda matiem un seju.

Bonds mierīgi sēdēja un klausījās, kā Vellenss runā pa telefonu ar "Dimantu nama" pārstāvi.

-   Ne ātrāk par piecpadsmitiem trīsdesmit? Tādā gadījumā - vai jūs nepateiktu, lai misters Seije gaida manus vīrus tieši pusčetros? Jā, baidos gan, ka tas ir ārkārtīgi svarigi! Nē, protams, tikai formalitātes. Parastie jautājumi. Nedomāju vis, ka misters Seije būs aizņemts vairāk par desmit minūtēm. Es jums pateicos. Jā. Pilnvarotā palīgs Vellenss. Tieši tā. No Skotlendjarda. Jā. Pateicos jums. Uz redzēšanos.

Vellenss nolika klausuli un pagriezās pret Bondu.

-     Sekretāre sacīja, ka misters Seije atgriezīšoties ne ātrāk kā pulksten pusčetros pēcpusdienā. Es ieteiktu jums būt tur jau trijos piecpadsmit. Nekad nav par ļaunu iepriekš izpētīt apkārtni, iejusties situācijā. Un kā jums veicas?

Seržants Lobinjērs mirkli paturēja Bondam acu priekšā kabatas spogulīti.

Deniņos uzradies sirmums. Rēta pazudusi. Acu un mutes kaktiņos parādījušās dzīves pieredzes radītas krunciņas. Tumšākas ēnas zem vaigu kauliem. Nekas īpaši nebija mainījies, bet viss kopā radīja iespaidu par gluži citu cilvēku, kurš noteikti vairs nebija Džeimss Bonds.

4. nodala

"KAS ŠEIT NOTIEK?"

Sēžot patruļmašīnā, seržants Denkverts likās nogrimis domās, un viņi klusēdami aizbrauca līdz Hetongārdenai, kur auto apstājās pie skaistajām, baltajām Londonas "Dimantu kluba" parādes durvīm.

Bonds sekoja savam pavadonim, kurš pa bruģētu celiņu tuvojās greznai ieejai ar spoži nospodrinātu misiņa plāksnīti, uz kuras bija iegravēti vārdi "Dimantu nams". Un zem šī uzraksta otrs: "Rufuss B. Seije. Eiropas biroja viceprezidents." Seržants Denkverts nospieda zvana pogu, un glīta ebreju meitene atvēra durvis. Viņa izvadīja apmeklētājus cauri bieziem paklājiem izklātam vestibilam un ieveda paneļiem izliktā uzgaidāmajā telpā.

- Es domāju, ka misters Seije kuru katru bridi būs klāt, - meiča vienaldzīgi noteica un izgāja, aizvērdama aiz sevis durvis.

Uzgaidāmā istaba bija grezna un - tā kā kamīnā neatbilstoši gadalaikam dega malkas pagales - tropiski karsta. Tumšsarkanā paklāja vidū stāvēja apaļš no rožkoka darināts šeratona* galdiņš, bet ap to - seši pieskaņoti atzveltnes krēsli, un Bonds iedomājās, ka šīs mēbeles varētu būt vismaz tūkstoš mārciņu vērtas. Uz galdiņa bija izvietoti jaunākie žurnāli, kā arī vairāki Kim- berlijas "Diamond News" numuri. Tos ieraugot, Denkverta acis iedegās, viņš tūlīt apsēdās un sāka šķirstīt jūnija numuru.

Pie katras no četrām sienām karājās pa lielai gleznai zeltītā rāmī. Tajās bija attēloti ziedi, un Bonda uzmanību piesaistīja šo puķu neparastais izskats - it kā tām būtu trīs dimensijas. Tās tiešām nemaz nebija gleznas - ziedi izrādījās īsti, nesen griezti, mākslinieciski sakārtoti Vezerforda porcelāna vāzēs un novietoti stiklotās nišās, kuru malas bija apvilktas ar kaparkrāsas samtu. Nišas bija vienādas, visas četras porcelāna vāzes veidoja saskaņotu, vienotu komplektu.

Telpā valdīja pilnīgs klusums - ja neņēma vērā lielā, žilbinošā sienas pulksteņa iemidzinošos tikšķus un klusināto balsu murdoņu aiz durvīm, kas atradās pretī ieejai. Atskanēja klikšķis, durvis pavērās par dažām collām, un balss ar jūtamu ārzemniecisku akcentu sacīja:

- Tomērt, mister Granspen, kāpēc jūs esat tik nepiekāpīgs? Mums visiem kaut kādīgi jānopelna, vai ne? Es jums teikš', ši- tas brīnišķīgais akmens man pašam maksāja desmit tūkstošus mārciņu. Desmit tūkstošus! Jūs negrib' ticēt? Esmu gatavs zvērēt! Dot jums godavārdu!

Iestājās noraidošs klusumbridis, pēc tam balss izdarīja pēdējo mēģinājumu pakaulēties:

-   Šis ir vislabākais piedāvājums! Varam derēt uz piecām mārciņām!

Šajā brīdī atskanēja smiekli.

-  Villij, jums rokā ir stipra kārts, - atbildēja balss ar amerikāņu akcentu. - Bet šī nav spēle. Es ar prieku jums palīdzētu, bet tas akmens nemaksā vairāk par deviņiem tūkstošiem. Došu jums vienu simtu klāt, bet tikai tāpēc, ka tas esat jūs. Tagad ejiet un padomājiet par manu priekšlikumu! Labāku jums neviens ari Volstritā neizteiks.

Durvis atvērās, tajās parādījās tipisks amerikāņu darijumcilvēks ar pensneju uz deguna un cieši sakniebtu muti - viņš pavadīja maza auguma noraizējušos ebreju ar lielu, sarkanu rozi pogcaurumā. Abi likās pārsteigti, ieraudzīdami uzgaidāmajā telpā apmeklētājus. Amerikānis, nevienu īpaši neuzrunādams, nomurmināja dažus atvainošanās vārdus un gandrīz vai skriešus izstūma savu sarunbiedru cauri istabai vestibilā. Durvis aiz viņiem aizvērās.

Denkverts uzlūkoja Bondu un piemiedza aci.

-  Šeit notiek tirgošanās ar dimantiem, - viņš noteica. - Tas bija Villijs Bērenss - viens no pazīstamākajiem neatkarīgajiem Volstrītas starpniekiem. Manuprāt, tas otrs bija Sei- jes dārgakmeņu uzpircējs. - Viņš atkal pievērsās dimantiem veltītajam izdevumam, bet Bonds, nomācis vēlēšanos aizdedzināt cigareti, vēlreiz devās apskatīt "gleznas" ar ziediem.

Piepeši šajā klusumā, ko radīja bagātība, paklāji un tikšķi, ielauzās dzeguzes balss - tā nokūkoja vienu reizi. Šajā pašā brīdī pagale kamīnā sabirza, spožais pulkstenis pie sienas rādīja pusčetri, durvis atsprāga vaļā, un telpā ātri ienāca tumsnējs liela auguma vīrs. Paspēris dažus soļus, viņš apstājās un pētīgi aplūkoja vispirms vienu, pēc tam otru apmeklētāju.

-   Mani sauc Seije, - vīrs skarbi sacīja. - Kas šeit notiek? Ko jūs vēlaties?

Durvis aiz vira muguras bija palikušas vaļā. Seržants Denkverts piecēlās, pieklājīgi un apņēmīgi apgāja vīram apkārt un aizvēra tās. Pēc tam viņš atgriezās istabas vidū.

-   Esmu seržants Denkverts no Skotlendjarda īpašo uzdevumu nodaļas, - viņš klusā un mierīgā balsi pavēstīja. - Un šis, - viņš norādīja uz Bondu, - ir seržants Džeimss. Man jāuzdod jums parastie jautājumi par nozagtiem dimantiem. Vellensa kungs domā, - seržanta balss skanēja gluži samtaini, - ka jūs varbūt varēsiet mums palidzēt.

-   Jā? - misters Seije atsaucās. Nespēdams izlemt, viņš kādu mirkli palika stāvam, nicīgi aplūkodams abus slikti atalgotos kruķus, kam bija tik daudz nekaunības, lai tērētu viņa laiku. - Turpiniet!

Kamēr seržants Denkverts, runādams tādā tonī, kurā likumpārkāpējs noteikti būtu saklausijis draudus, un ik pēc brītiņa ieskatīdamies mazā, melnā piezīmju grāmatiņā, izklāstīja iepriekš iestudēto stāstu, papildinādams to ar tādiem teicieniem kā "šā mēneša sešpadsmitajā datumā" un "mums kļuvis zināms", Bonds varēja neslēpjoties pētīt amerikāni, kaut gan misters Seije izskatījās tā, it kā aplūkošana viņu uztrauktu tikpat maz, cik seržanta Denk- verta balss draudīgais tonis.

Misters Seije bija liela auguma, labi veidots vīrs ar akmenscietiem muskuļiem. Viņa četrstūrainajā sejā asos leņķus vēl vairāk uzsvēra īsie, stieplēm līdzīgie, melnie mati, kuri bija apcirpti en brosse*, neatstājot vaigubārdu. Šim virām bija melnas, taisnas uzacis, zem kurām slēpās tumšas, ārkārtīgi asas un caururbjošas acis. Vīrs bija gludi skuvies, viņa lūpas šķita kā plāna, visai plata un taisna līnija. Stūrainā zoda vidū vīdēja dziļa bedrīte, sejā kā puni iezīmējās žokļu muskuļi. Vīram mugurā bija ērts, melns uzvalks un balts krekls, bet melnā kaklasaite likās tik šaura

♦Ezītī. (Fr. vai.) kā kurpju saite. Tajā bija iesprausta zelta kaklasaites adata šķēpa izskatā. Viņa garās rokas brīvi nokarājās gar sāniem, bet lielās plaukstas bija mazliet saliektas, roku virspusē auga melni matiņi. Vira lielajās kājās bija dārgas kurpes - izskatījās, ka tās ir vismaz divpadsmitā izmēra.

Bonds apkopoja savus vērojumus un nosprieda, ka šis varētu būt ciets rieksts - spējīgs cilvēks, kurš dzīves skolā saņēmis dažu labu bargu mācību un tagad, šķiet, pats var kļūt par šādu skolotāju.

-   …tie ir akmeņi, kurus atrast mēs būtu īpaši ieinteresēti, - seržants Denkverts nobeidza. Un ieskatījās melnajā piezīmju grāmatiņā. - Viens divdesmit karātu "Vesel- tons". Divi "Gaišzilie vilinājumi" - apmēram desmit karātu katrs. Viens trīsdesmit karātu "Dzeltenais Premjers", viens piecpadsmit karātu - saucas "Smailes virsotne" un divi piecpadsmit karātu - abi ar nosaukumu "Sadraudzības Smaile". - Seržants apklusa. Pēc tam atrāva skatienu no grāmatiņas un uzmanīgi pavērās sarunbiedra neizdibināmajās, melnajās acīs. - Vai kāds no šiem akmeņiem nav gājis caur jūsu rokām, mister Seije, vai caur jūsu Ņujorkas nodaļu? - viņš mierīgi pajautāja.

-   Nē, - misters Seije neizteiksmīgi paziņoja. - Nav vis. - Vīrs pagriezās pret durvīm, kas atradās viņam aiz muguras, un atvēra tās. - Bet tagad, džentlmeņi, uz redzēšanos!

Vairs nelikdamies par viņiem ne zinis, misters Seije izlēmīgi izgāja no istabas, un abi palikušie dzirdēja solus ātri attālināmies, viņam kāpjot augšup pa kāpnēm. Atvērās un atkal aizvērās kādas durvis, tad iestājās klusums.

Seržants Denkverts nemaz neizskatījās sapīcis, viņš iebāza piezīmju grāmatiņu vestes kabatā, paņēma cepuri un cauri vestibilam devās ārā uz ielas. Bonds sekoja.

Viņi iekāpa patruļmašīnā, un Bonds nosauca sava dzīvokļa adresi Kingsroudā. Kad mašīna sāka braukt, no Denkverta sejas nozuda oficiālā izteiksme. Seržants pagriezās pret Bondu. Viņš šķita uzjautrināts.

-   Man tas sagādāja patiesu prieku, - viņš jautri sacīja. - Tik ciets rieksts bieži negadās, vai ne? Vai izpētījāt visu, ko cerējāt, ser?

Bonds paraustīja plecus.

-   Patiesību sakot, seržant, es nemaz nezināju, ko gribu ieraudzīt. Bet priecājos, ka šis misters Rufuss B. Seije man bija tik tuvu, lai varētu viņu labi apskatīt. Iespaidīgs vīrs. Nemaz neatgādina dimantu tirgotāju.

Seržants iespurdzās.

-   Viņš nav dimantu tirgotājs, ser, - Denkverts noteica. - Es būtu gatavs apēst savu cepuri, ja viņš tas būtu.

-  Kā jūs to zināt?

-       Kad lasīju nozagto dārgakmeņu sarakstu, - seržants Denkverts atbildēja, apmierināti pasmaidīdams, - es nosaucu "Dzelteno Premjeru" un divas "Sadraudzības Smailes".

-Jā?

-  Tādu akmeņu nemaz nav, ser.

5. nodala '

"FEUILLES MORTES"*

Pa garo, kluso gaiteni iedams uz 350. numuru, kurš atradās pašā tā galā, Bonds juta sev aiz muguras liftnieka pētīgo skatienu. Bondu nepārsteidza šāda interese. Viņš zināja, ka šajā viesnīcā notiek daudz vairāk sīku noziegumu nekā jebkurā citā lielā Londonas viesnīcā.

Vellenss reiz bija viņam parādījis lielu Londonas karti, kurā katru mēnesi tika atzīmēti pilsētā izdarītie noziegumi. Ap viesnīcu "Trafalgar Palace" biezēja vesels karodziņu mežs.

- Šī vieta kaitina vīrus, kuri strādā ar kartēm, - viņš bija teicis. - Ik mēnesi papīrs šajā punktā tiek tā sacaurumots, ka

•Kritušās lapas. (Fr. vai.) tur jāuzlīmē jauns, lai nākamajā mēnesī tajā turētos adatiņas.

Kad Bonds tuvojās gaiteņa galam, viņš saklausīja sērīgas klavieru skaņas. Sasniedzis 350. numura durvis, Bonds saprata, ka mūzika skan aiz tām. Viņš pazina melodiju. Tā saucās "Feuilles Mortes". Bonds pieklauvēja.

-   Iekšā! - Portjē no lejas jau bija piezvanījis, tāpēc šīs balss īpašniece viņu jau gaidīja.

Bonds ienaca maza salonā un aizvēra durvis.

-  Aizslēdziet tās! - no guļamistabas plūstošā balss izrīkoja.

Bonds paklausīja un, šķērsojis nelielo telpu, apstājās pie guļamistabas durvīm. Kad viņš gāja garām atskaņotājam uz rakstāmgalda, pianists jau bija uzsācis spēlēt jaunu skaņdarbu - "La Ronde".

Iepretī tualetes galdiņam jāteniski uz krēsla sēdēja puskaila sieviete, pāri atzveltnei vērdamās trīsdaļīgā spogulī. Kailās rokas viņa bija sakrustojusi uz augstās atzveltnes un atspiedusi pret tām zodu. Sievietes mugura bija viegli izliekta, lepni iz- slietā galva un pleci izstaroja augstprātību. Melnā krūštura svītra, kas stiepās šķērsām pāri kailajai mugurai, cieši apspīlētās melnās mežģīņu biksītes un sakrustotās kājas uzbudināja Bonda jutekļus.

Sieviete atrāva skatienu no sava attēla, lai vēsi un ātri aplūkotu spoguli ienācēju.

-  Cik noprotu, jūs esat jaunais paligs, - viņa ierunājās zemā, aizsmakušā balsi, kas nerosināja uzticēties. - Sēdieties un klausieties mūziku! Šis ir labākais ieraksts, kāds jelkad radīts.

Bondu šis uzaicinājums uzjautrināja. Viņš paklausīgi paspēra dažus soļus līdz dziļam atzveltnes krēslam, nedaudz pastūma to, lai būtu ērtāk caur pavērtajām durvīm uzmanīt jauno būtni, un apsēdās.

-   Vai jums nebūs nekas pretī, ja uzsmēķēšu? - Bonds pajautāja, izņēmis no kabatas etviju un iespraudis cigareti mutē.

-  Ja vēlaties ņemt galu no plaušu kaites.

Kamēr pianists atskaņoja "J'attendrai"[5],

mis Keisa turpināja apcerīgi vērot savas sejas atspulgu. Tad plate beidzās.

Sieviete vienaldzīgi izstaipīja kājas un piecēlās. Viņa pagrieza galvu, un gaišie mati, gaismā spoži iemirdzēdamies, smagā vilnī uzgula kaklam.

- Ja jums patīk, varat uzlikt otru pusi, - viņa bezrūpīgi uzsauca, - es pēc mirkļa nākšu! - un nozuda skatienam.

Bonds piegāja pie atskaņotāja un noņēma plati. Pianistu sauca Džordžs Feijērs. Bonds aplūkoja ieraksta numuru un iegaumēja to. Vox 500. Bonds aplūkoja plates otro pusi un, izlaidis "La Vie en Rose"[6], jo šī dziesma bija saistīta ar īpašām atmiņām, uzlika atskaņotāja adatu vietā, kur sākās "Avril au PortugaJ"[7].

Vēl neiedarbinājis atskaņotāju, Bonds uzmanīgi izvilka zem tā paslīdējušu dzēšla- pu un, pacēlis tuvāk galda lampai, pavērsa to pret gaismu un pagrieza, pūlēdamies saskatīt kādas rakstu zīmes. Taču tādu nebija. Bonds paraustīja plecus, pabāza dzēšlapu atpakaļ zem atskaņotāja un apsēdās krēslā.

Bonds nolēma, ka mūzika ir gluži piemērota šai sievietei. Viņai piestāvēja visas šīs melodijas. Nebija brīnums, ka tā ir viņas mīļākā plate. Mūzika, kurā izskanēja gan viņas neslēptā seksualitāte, gan parupjās manieres un dzēlīgums skatienā, kad viņa bija īgni uzlūkojusi ienācēju spogulī.

Bondam nebija nekada priekšstata par šo mis Keisu, kura viņam kā ēna sekos uz Ameriku. Bonds bija iedomājies, ka tā noteikti būs primitīva, daudz ko pieredzējusi slampa - rupjš, drūms sievišķis ar nedzīvu skatienu - vazaņķe, kas gājusi visam cauri un kuras augums vairs neinteresē nevienu no bandas, kuras labā šī būtne strādā. Šī meitene tiešām bija parupja, viņas manieres nešķita diez cik izsmalcinātas, tomēr viņas ķermenis, lai ko tas agrāk būtu piedzīvojis, gaismā likās starojam.

Kāds ir viņas vārds? Bonds atkal piecēlās un piegāja pie atskaņotāja. Pie koferīša roktura joprojām karājās "Pan-American AJrways" kartīte ar uzrakstu: "Mis T. Keisa."

T.? Bonds atgriezās krēslā. Terēza? Tēsa? Telma? Trūdija? Tillija? Neviens no šiem vārdiem nešķita piedienīgs. Viņa taču nebūs Triksija, Tonija vai Tomija?

Bonds joprojām noņēmās ar šīs mīklas minēšanu, kad sieviete klusītēm iznira no guļamistabas un nostājās durvīs, atspiedusi vienas rokas elkoni augstu pret aplodu un atbalstījusi galvu pret šo roku. Viņa domīgi pētīja savu viesi.

Bonds nesteidzīgi piecēlās un uzlūkoja jauno sievieti. Viņa bija ģērbusies tā, it kā gatavotos iziet, trūka tikai cepures, brīvajā rokā šūpojās maza, melna somiņa. Sievietei mugurā bija olīvzala, līdz zodam aizpogāta blūze, virs tās - uz pasūtījuma tieši viņai šūts smalks, melns kostīms, kājās - neilona zeķes zeltaina iedeguma krāsā un melnas krokodilādas kurpes ar stūrainiem purngaliem, kuras izskatījās visai dārgas. Vienas plaukstas locītavu rotāja garens zelta rokas pulkstenītis melnā siksniņā, otru - smaga zelta ķēde. Uz labās rokas trešā pirksta mirdzēja gredzens ar lielu, filigrāni noslīpētu dimantu. Labajā ausī blāvi viz- moja plakans auskars - pērle izliektā zelta ietvarā, ko varēja saskatīt, jo biezie, zeltainie mati atsedza auss ļipiņu.

Sieviete patiesi bija skaista un bezrūpīga, tik pārliecināta par sevi un pilnīgi vienaldzīga pret to, kādās domās par viņas ārieni ir vīrieši. Pat cītīgi iezīmēto uzacu lokos virs platajām, pelēkajām acīm ar mierīgo, gandrīz vai nicīgo skatienu jaudās tāda kā zobgalība. Tā itin kā vēstīja: "Uz priekšu! Nāc un pamēģini! Taču tad tev, draudziņ, jābūt labākajam no labākajiem."

Likās, ka meitenes acīm piemīt reta īpašība - spēja mainīt krāsu. Gluži kā dārgakmeņi, kuri mainīja krāsu atkarībā no apgaismojuma, šīs sievietes acis spilgtākā gaismā šķita gaišpelēkas, kaut gan vēl nesen bija tumšas - pelēkzilas.

Viņas āda bija viegli iedegusi, bez kosmētikas, tikai lūpas klāja tumši sarkana krāsa. Tās likās pilnīgas un mīkstas, kaprīzi uzmestas un grēcīgas. "Taču nē," Bonds nodomāja, "viņa nav no tādām, kas bieži grēko - pārāk vēss skatiens, pavēloša izturēšanās, saspringuma izteiksme acīs."

Tagad šīs acis bezpersoniski vērās Bonda acīs.

-  Tātad jūs esat Pīters Frenks, - sieviete sacīja zemā un patīkamā, taču augstprātīgā balsī.

-  Jā, - Bonds atteica. - Es, savukārt, te prātoju, kas slēpjas aizT.

Sieviete kādu bridi domāja.

-    Manuprāt, jūs to pamanījāt pie rakstāmgalda, - viņa novilka. - Tas nozīmē - Ti- fānija. - Viņa piegāja pie atskaņotāja un apturēja plati pie dziesmas "Je n'en connais pas la Cm"[8]. Tad pagriezās. - Tomēr tas nenozīmē, ka visi drīkst mani tā uzrunāt, - viņa auksti piebilda.

Bonds paraustīja plecus, piegāja pie loga un nevērīgi atspiedās pret palodzi.

Viņa bezrūpība, šķiet, sāka šo sievieti kaitināt. Mis Keisa apsēdās pie rakstāmgalda.

-  Tātad, - viņas balsī ieskanējās aizkaitinājums, - pie lietas. Vispirms - kāpēc jūs uzņēmāties šo darbu?

-  Tāpēc, ka viens cilvēks nomira.

-  Tā? - Sieviete vērīgi nopētīja Bondu. - Man stāstīja, ka jūs agrāk esot zadzis. - Viņa mirkli paklusēja. - Karstasinīgi vai aukstasinīgi?

-  Karstasinīgi. Cīniņā.

-   Tāpēc jūs vēlaties tikt prom no šejienes?

-  Tā ir. Un man vajadzīga nauda.

Mis Keisa pēkšņi mainīja sarunas tēmu.

-  Vai jums ir koka kāja? Liekie zobi?

-  Nē. Viss ir īsts.

Sieviete sarauca pieri.

-        Es allaž viņiem saku, lai sameklē man vīrieti ar koka kāju. Varbūt jums ir kāds vaļasprieks vai aizraušanās? Vai kādas idejas par to, kā dabūt akmeņus pāri robežai?

-        Nē, - Bonds atbildēja. - Es spēlēju kārtis un golfu. Domāju, ka vislabākās slēptuves var ierīkot ceļasomu rokturos.

-        Muitniekiem ir tādi paši uzskati, - viņa sausi attrauca. Kādu brīdi mis Keisa sēdēja, klusēdama un kaut ko prātodama. Tad pievilka sev tuvāk papīra lapu un zīmuli. - Kādas golfa bumbas jūs parasti lietojat? - viņa nepasmaidīdama apjautājās.

-         "Dunlop 65", - Bonds tikpat nopietni atbildēja. - Varbūt jums radīsies kāda ideja.

Mis Keisa klusēdama pierakstīja nosaukumu un uzlūkoja Bondu.

-  Vai pase jums ir?

-       Jā, ir gan, - Bonds atzinās. - Taču tā ir uz mana īstā vārda.

-       Tā? - Mis Keisa šķita atkal kļuvusi aizdomīga. - Un kāds tad tas būtu?

-  Džeimss Bonds.

Viņa iespurdzās.

-   Un kāpēc ne Džo Do? - Viņa paraustīja plecus. - Bet kam tur kāda dala? Vai jūs varat divu dienu laikā dabūt Amerikas vīzu? Un izziņu par potēšanos?

-   Nesaprotu, kāpēc nevarētu, - Bonds attrauca, zinādams, ka īpašā nodala noteikti visu nokārtos. - Amerikā pret mani nekādu pretenziju nav. Tas ir - pret Bondu. Nekā krimināla. Ja nu vienīgi šeit.

-    Labi, - sieviete nomurmināja. - Tagad paklausieties! Imigrācijas dienestā vajadzēs paskaidrot, kādēļ dodaties uz Ameriku. Jūs tur apciemosiet draugu, kura vārds ir Tri. Maikls Trī. Apmetīsieties Ņujorkā, viesnīcā "Astor". Ar savu amerikāņu draugu jūs iepazināties kara laikā. - Viņa uz mirkli apklusa. - Jūsu zināšanai - šāds cilvēks tiešām ir. Viņš apliecinās, ka stāstāt patiesību. Taču parasti viņu nesauc par Maiklu. Draugiem viņš ir Greizais Trī*. Ja viņam vispār ir draugi, - viņa kodīgi piebilda.

Bonds pasmaidīja.

-    Viņš nebūt nav tāds savādnieks, kā varbūt izklausās, - jaunā sieviete strupi paziņoja. Atvērusi rakstāmgalda atvilktni, viņa izņēma ar gumiju pārsietu piecmārci- ņu naudaszīmju paciņu. Viņa pāršķirstīja banknotes, pārdalīja paciņu uz pusēm un

"Vārdu spele. Angliski šis uzvārds Tree (tri:) nozīmē koks.

vienu pusi atlika atpakaļ atvilktnē. Otru saritināja rullīti, aptina ar gumiju un svieda pāri istabai Bondam. Bonds pieliecās un satvēra naudu jau gandrīz pie pašas grīdas.

- Tur ir apmēram piecsimt mārciņu, - mis Keisa pavēstīja. - Pasūtiet sev numuru viesnīcā "Riča" un miniet to pašu adresi, ko Imigrācijas dienestam. Sadabūjiet labu, lietotu ceļasomu un salieciet tajā mantas, kuras būtu piemērotas atvaļinājumam un golfa spēlēšanai. Neaizmirstiet savas golfa nūjas. Turieties tālāk no ziņkārīgām acīm. Uz Ņujorku jums būs jālido ar BOAC[9] laineri "Monarhs". Ceturtdienas vakarā. Rit no paša rīta nopērciet vienu biļeti. Vēstniecībā jums tik un tā neizsniegs vizu, kamēr nebūsiet uzrādījis biļeti. Mašīna atbrauks jums pakaļ uz viesnīcu "Riča" ceturtdienas vakarā, pulksten pusseptiņos. Šoferis iedos jums golfa bumbas. Ielieciet tās somā. Un, - viņa ielūkojās Bondam tieši acīs, - neiedomājieties, ka varat kaut ko pārdot uz savu roku! Šoferis neatkāpsies no jums ne soli, kamēr bagāža tiks iekrauta lidmašīnā. Es ieradīšos Londonas lidostā. Tātad - nekādus pekstiņus! Sarunāts?

Bonds paraustīja plecus.

-   Ko lai es iesāktu ar tādu preci? - viņš bezbēdīgi apvaicājās. - Šis kumoss man ir par lielu. Un kas notiks, kad būsim tur?

-   Pie muitas zāles durvīm jūs gaidīs cits šoferis. Viņš pateiks, ko darīt tālāk. Un tagad, - viņas balss kļuva brīdinoša, - ja kaut kas atgadīsies muitā - šajā vai tajā pusē -, jūs neko nezināt, vai skaidrs? Jums nav ne jausmas, kā bumbas nokļuvušas jūsu somā. Lai ko jums jautātu, atbildiet vienu un to pašu! Tēlojiet muļķi! Es visu uzmanīšu. Iespējams, ka jūs novēros vēl kāds. To es nezinu. Ja jūs Amerikā arestēs, tad prasiet, lai ziņo britu konsulam, un pie tā arī palieciet. No mums jūs nekādu palīdzību nesaņemsiet. Tieši par to jums tiek maksāts. Skaidrs?

-   Pareizi vien ir, - Bonds atteica. - Vienīgā persona, kuru es varētu iegāzt, esat jūs. - Viņš vērtējoši noskatīja sarunbiedre- ni. - Bet man negribētos, lai tā notiek.

-   Blēņas! - mis Keisa nicīgi attrauca. - Jūs par mani neko nezināt. Neraizējieties par mani, draudziņ! Es pati varu par sevi parūpēties. - Viņa piecēlās un nostājās Bondam pretī. - Neizturieties pret mani kā pret mazu meiteni! Mēs abi darām darbu. Un ar savējo es tikšu galā. Jums vēl būs, par ko pabrīnīties.

Bonds izslējās un atkāpās no palodzes. Un pasmaidīja, raudzīdamies mirdzošajās, pelēkajās acīs, kuras tagad bija nepacietībā satumsušas.

-   Šo to es protu labāk nekā jūs. Taču neraizējieties! Es jums uzticēšos. Tikai uz mirkli atslābinieties un aizmirstiet šo lietišķumu! Man gribētos jūs vēl redzēt. Vai mēs nevarētu satikties Ņujorkā, ja viss notiks, kā paredzēts? - Bonds, sacīdams šos vārdus, jutās kā nodevējs. Jaunā sieviete viņam tiešām patika. Un viņam gribējās ar to sadraudzēties. Taču tas vēl bija jautājums, vai draudzība starp šīs ķēdes posmiem ir vēlama.

Mis Keisa domīgi uzlūkoja Bondu, un viņas acis pamazām zaudēja tumšo nokrāsu. Skarbi sakniebtās lūpas atslāba un pavērās. Mis Keisa mazliet stostīgi atbildēja:

-   Es… es… tas ir, - viņa pēkšņi aizgriezās. - Elles būšana, - viņa novilka, bet šī sodīšanās skanēja māksloti. - Man piektdienas vakarā nav nekas ieplānots. Manuprāt, mēs varētu kopā paēst pusdienas "Klubā 21" uz Piecdesmit otrās ielas. Šo vietu zina jebkurš taksometra šoferis. Pulksten astoņos vakarā. Ja ar darbu viss būs kārtībā. Vai tāds piedāvājums jums der? - Viņa atkal pagriezās pret Bondu, taču tagad skatījās viņam mutē, nevis acīs.

-    Labi, - Bonds noteica. Un nosprieda, ka pienācis laiks aiziet, kamēr nav pieļauta kāda kļūda. - Vai mums, - viņš noprasīja, - būtu pārrunājams vēl kaut kas?

- Nē, - mis Keisa attrauca. Un pēc tam, itin kā kaut ko atcerējusies, skarbi noprasīja: - Cik pulkstenis?

Bonds paskatījās pulkstenī.

-   Bez desmit minūtēm seši.

-   Man ir vēl šis tas darāms, - mis Keisa paziņoja un, likdama noprast, ka saruna beigusies, devās uz durvju pusi. Bonds viņai sekoja. Jau uzlikusi plaukstu uz roktura, viņa pagriezās. Mis Keisas acīs, kad tās lūkojās Bon- dā, varēja pamanīt uzticēšanos un gandrīz vai siltumu. - Ar jums viss būs kārtībā, - viņa piebilda, - tikai lidmašīnā turieties no manis tālāk! Neizbīstieties, ja kaut kas neies tā, kā vajag. Kad būsiet ticis galā, - viņas balsī varēja saklausīt tādu kā aizgādnieciskumu, - pacentīšos sagādāt jums vēl kādu līdzīgu darbu.

-  Paldies, - Bonds atbildēja. - Es to novērtēšu. Man prieks, ka varēšu strādāt kopā ar jums.

Paraustījusi plecus, mis Keisa atvēra durvis. Bonds izgāja gaitenī.

Viņš pagriezās.

-  Tiksimies tajā jūsu klubā 21, - Bonds noteica. Viņam gribējās piebilst vēl kaut ko, atrast kādu iemeslu vēl bridi būt kopā ar šo vientuļo sievieti, kura klausījās plates un vēroja sevi spogulī.

Taču mis Keisas sejas izteiksme jau atkal bija kļuvusi atturīga. It kā viņi būtu pilnīgi svešinieki.

- Protams, - mis Keisa vienaldzīgi atbildēja, vēlreiz ieskatījās Bondam acis un lēni, bet apņēmīgi aizvēra durvis viņam deguna priekšā.

Kamēr Bonds pa garo gaiteni gāja uz liftu, jaunā sieviete palika stāvam aiz durvīm un klausījās viņa soļos, līdz tie apklusa. Pēc tam domīgi tuvojās atskaņotājam un ieslēdza to. Viņa paņēma Feijēra plati un uzmeklēja vietu, kuru gribēja atrast. Pēc tam uzlika plati uz atskaņotāja un nolaida adatu uz celiņa. Tā bija dziesma "Je n'en connais pas la fin". Mis Keisa stāvēja un klausījās, brīnīdamās par šo viru, kurš tik piepeši bija uzradies viņas dzīvē no zila gaisa - no nekurienes. "Ak Dievs," viņa pēkšņi iedomājās, jo uzmācās izmisums un dusmas, "kārtējais blēdis! Vai tiešām nekad neizdosies tikt vaļā no šādiem iznireļiem?" Taču, kad plate beidzās, mis Keisas seja atkal izskatījās priecīga, viņa dungoja nule dzirdēto melodiju un pūderēja degunu, gatavodamās iziet.

Iznākusi uz ielas, jaunā sieviete apstājās un ieskatījās rokas pulkstenī. Tas rādīja desmit minūtes pāri sešiem. Jāiet piecas minūtes. Mis Keisa šķērsoja Trafalgarskvē- ru un lēni tuvojās Čeringkrosas stacijai, domās atkārtodama to, ko tūlīt gatavojās pateikt. Iegājusi stacijā, viņa devās pie telefona kabīnes, kuru bija paradusi izmantot.

Kad mis Keisa uzgrieza Velbeka numuru, pulkstenis bija seši un piecpadsmit minūtes. Kad bija atskanējuši parastie divi signāli, viņa dzirdēja automātiskās ieraksta iekārtas klikšķi. Pēc tam divdesmit sekundes nebija saklausāms nekas, tikai adatas skrapstoņa. Tad atskanēja vienaldzīga balss - viņas nepazīstamais darba devējs pateica vienu vārdu: "Runājiet!" Tad atkal sekoja klusums, vienīgi iekārta šņāca.

Sieviete jau sen bija pieradusi pie šī aprautā, bezpersoniskā rīkojuma - tas viņu vairs nemulsināja. Viņa ātri, bet skaidri sāka runāt melnajā klausulē.

- Keisas ziņojums ABC. Atkārtoju. Keisa - ABC. - īsu brīdi klusējusi, viņa turpināja: - Kurjers ir apmierinošs. Apgalvo, ka viņa īstais vārds esot Džeimss Bonds, arī pase būšot uz šī vārda. Spēlējot golfu un vedīšot golfa nūjas. Ieteica izmantot golfa bumbas. Viņš lieto "Dunlop 65". Viss pārējais paliek, kā norunāts. Zvanīšu vēlreiz septiņos piecpadsmit un astoņos piecpadsmit, lai saņemtu apstiprinājumu. Tas ir viss.

Beigusi runāt, mis Keisa vēl brītiņu ieklausījās aparatūras šņākoņā, pēc tam nolika klausuli un devās atpakaļ uz viesnīcu. Tur viņa piezvanīja uz apkalpošanas dienestu un palūdza lielu glāzi sausā martīni. Kad tas tika atnests, viņa apsēdās, aizsmēķēja, klausījās mūziku un gaidija, kad pulkstenis būs septiņi un piecpadsmit minūtes.

Tad - vai ari astoņos piecpadsmit - vienaldzīgā, neskaidrā balss paziņos: "ABC - Kei- sai. Atkārtoju. ABC - Keisai…" Un tad sekos rīkojumi.

Kaut kur Londonā, droši vien kādā īrētā istabā, tajā mirkli, kad viņa noliks klausuli, apklusis ieraksta iekārtas šņākoņa. Tad, iespējams, aizcērtoties noklaudzēs kādas durvis, un soļi klusi nodipēs pa kāpnēm, lai izdzistu tālumā kādā nezināmā ielā.

6. nodala

CEĻĀ

Pulkstenis jau rādija seši - tas bija ceturtdienas vakars -, kad Bonds savā viesnīcas "Riča" numura guļamistabā kravāja ceļasomu. Tā bija no cūkādas, pamatīgi apbružāta, bet reiz bijusi dārga, un tās saturs visnotaļ atbilda izskatam. Jau bija iesaiņoti vakara uzvalki, viens tumšs un viens gaišs uzvalks pastaigām un golfam. Sakso- na firmas golfa apavi un tumšzilu kurpju pāris. Siltais vilnas uzvalks bija Bondam mugurā, bet somā nonāca vairāki balti zīda krekli un daži tumšzili kokvilnas vasaras krekliņi ar īsām piedurknēm. Zeķes un bikšturi, neilona apakšveļa un pāris garu zīda rītasvārku, ko Bonds labprāt valkāja pidžamas vietā.

Nevienam no apģērba gabaliem nebija ne etiķetes ar uzvārdu, ne iešūtu iniciāļu.

Bonds jau bija pabeidzis kravāt lielo somu un turpināja saiņošanu, ievietodams atlikušās mantas - skūšanās un mazgāšanās piederumus - mazākā somā, kura arī bija no cūkādas un tikpat nobružāta. Turpat viņš ielika Tomija Armūra grāmatu "Kā kļūt par vislabāko golfa spēlētāju" un biļeti kopā ar pasi. Šo somu viņam bija sagādājusi īpašā nodaļa, un zem tās cūkādas virsmas atradās šaura slēptuve, kur ērti iegūla revolvera klusinātājs un trīsdesmit 25. kalibra patronas.

Iezvanījās telefons. Bonds nolēma, ka mašīna atbraukusi ātrāk par noteikto laiku, taču tas bija apakšstāva vestibila por- tjē, kurš paziņoja, ka ieradies pārstāvis no firmas "Universālais eksports" ar vēstuli, kas nododama Bondam tieši rokās.

-   Sūtiet viņu augšā, - Bonds pārsteigti sacīja.

Pēc dažām minūtēm viņš atvēra durvis neuzkrītoši ģērbtam vīram. Tas bija viens no Galvenās pārvaldes kurjeriem.

-   Labvakar, ser, - ienācējs sveicināja un, izņēmis no krūšu kabatas lielu, gludu aploksni, pasniedza to Bondam. - Man vēlēts pagaidīt un paņemt to atpakaļ, kad jūs būsiet izlasījis.

Bonds atvēra balto aploksni un atlauza zīmogu zilajai aploksnei, kas atradās baltajā.

Tajā bija zilgana papīra lapa, apdrukāta mašīnrakstā, bez adresāta un paraksta. Bonds tūlīt pazina M. personisko korespondenci.

Bonds pamāja kurjeram, lai apsēžas krēslā, bet pats apmetās pie rakstāmgalda pretī logam.

"Vašingtona ziņo, ka Rufuss B. Seije, alias Džeks Spengs, tiek uzskatits par gangsteri un pieminēts ari Kīfovera ziņojumā, taču pret viņu nekad nav izvirzīta oficiāla apsūdzība. Starp citu, viņam ir dvīņubrālis Serafimo Spengs, ar kuru kopā tas vada Mirdzošo bandu [10] , kas darbojas visā Amerikā. Pirms pieciem gadiem brāļi Spengi, izdarot kapitālieguldījumus, ieguva kontroli pār "Dimantu namu", un par šo viņu darbības veidu nav zināms nekas pretlikumīgs.

Tomēr brāļiem pieder arī nelegāls totalizators Nevadā un Kalifornijā - bukmeikeru tīkls, kas apkalpo pa telefonu. Firma saucas "Sure Fire Wire Service"*. Viņu īpašumā ir arī viesnīca "Tiāra" Lasvegasā - tur atrodas Serafimo Spenga galvenā mītne, kā arī - izmantojot Nevadas nodokļu likumdošanu - "Dimantu nama" galvenais birojs.

Vašingtona vēl ziņo, ka Mirdzošā banda interesējoties arī par citām nelegālām nodarbēm, piemēram, narkotikām un organizēto prostitūciju. Šajā virzienā darbojas Maikls (Greizais) Trī Ņujorkā, lai gan ir jau piecreiz tiesāts par dažādiem noziegumiem. Bandai ir atzarojumi Maiami, Detroitā un Čikāgā.

Vašingtona min Mirdzošo bandu kā vienu no Savienoto Valstu spēcīgākajiem grupējumiem, kuram ir savi cilvēki gan štata, gan federālajā valdībā un policijas aizgādība. Mirdzošo bandu varot salīdzināt ar tādiem visaugstākās klases veidojumiem kā Klīvlendas grupējums un Detroitas Purpursarkanie.

Vašingtonai netika izpausta mūsu ieinteresētība šajā lietā, tomēr gadījumā, ja izmeklēšana jūs novestu līdz bīstamam kontaktam ar šo grupējumu, jums tūlīt jāziņo FIB un pēc tam jāatkāpjas, jo tālāko izmeklēšanu veiks viņi.

Tā ir pavēle.

Šī dokumenta atgriešanās tiks uzskatīta par apliecinājumu tam, ka esat pavēli saņēmis."

Paraksta nebija. Bonds vēlreiz pārskatīja lappusi, salocīja to un iebāza vienā no viesnīcas "Riča" aploksnēm.

Pēc tam piecēlās un pasniedza aploksni kuijeram.

-   Liels paldies, - viņš sacīja. - Vai pratīsiet viens pats atrast atpakaļceļu lejup?

-  Jā, pateicos, ser, - kurjers atbildēja. Viņš devās uz durvju pusi un atvēra tās. - Ar lab- vakaru, ser.

-  Ar labvakaru.

Durvis klusi aizvērās. Bonds šķērsoja istabu, piegāja pie loga un pavērās uz Grin- parku.

Kādu mirkli viņš kā nomoda sapnī redzēja kalsnu, pavecu vīru sēžam krēslā savā klusajā kabinetā.

Atdot šo lietu FIB? Bonds saprata, ka M. viņam pavēlējis darīt tieši to, bet gluži tāpat bija skaidrs, cik sarūgtināts M. jutīsies, ja nāksies lūgt Edgaru Hūveru pārņemt šo lietu un likt amerikāņiem izstrēbt britu slepenā dienesta savārīto putru.

Būtiskākie vārdi memorandā bija "bista- mais kontakts". Kad īsti kontakts ar bandu kļūs bīstams, jāizlemj Bondam pašam. Sa- lidzinot ar agrākajiem pretiniekiem, šie amerikāņu lamzaki, protams, nešķita īpaši nopietni ņemami. Vai varbūt tomēr? Bonds piepeši atcerējās Rufusa B. Seijes stūraino, gluži kā akmenī izcirsto seju. Labi, šā vai tā - nekas slikts droši vien nenotiks, ja viņš lūkos uzmest skatienu šim brālim ar neparasto vārdu. Serafimo. Tāds vārds varētu būt naktskluba viesmīlim vai saldējuma pārdevējam. Taču tādi šie ļautiņi bija. Lēti un teatrāli.

Bonds paraustīja plecus un pavērās pulkstenī. Seši un divdesmit piecas minūtes. Viņš paskatījās apkārt. Viss jau bija sagatavots. Piepešas iedomas pamudināts, Bonds pabāza roku zem žaketes un izvilka no zamšādas maksts, kura karājās kreisajā padusē, automātisko 25. kalibra beretu. Tas bija pilnīgi jauns ierocis, ko M. viņam atsūtīja "par piemiņu" pēc iepriekšējā uzdevuma izpildes kopā ar zīmīti, kuru M. bija uzrakstījis ar savu iecienīto zaļo tinti. Tajā bija teikts: 'Tas Jums var noderēt."

Bonds apgāja apkārt gultai, izņēma aptveri un izbēra tās saturu uz gultas pārklāja kopā ar lodi, kuru izkratīja no stobra. Viņš dažas reizes nospieda gaili, pārbaudīdams tā atsperigumu, un notēmēja, it kā grasītos šaut. Pēc tam Bonds atvilka stobru, pārliecinājās, vai pie belzeņa nav sakrājušies putekļi, un pārvilka roku pār stobru līdz pašam tēmēklim. Tad Bonds atkal pielādēja aptveri, ielika to vietā, aizvēra drošinātāju un ieslidināja ieroci atpakaļ zem žaketes.

Iezvanījās telefons.

-  Jūsu mašīna ir piebraukusi, ser.

Bonds nolika klausuli. Tā, lūk! Operācija

bija sākusies. Viņš vēlreiz domīgi aizgāja līdz logam un bridi vērās ārā, pāri zaļo koku galotnēm. Bonds sajuta kuņģī smeldzīgu tukšumu, aplūkojot zaļos kokus Londonas vasaras tveicē. Bondu pārņēma spēja vientulība, iedomājoties lielo ēku Rīdžent- parkā. Šo cietoksni, kurā viņam tagad ļauts ieiet vienīgi galēja izmisuma brīdī, lai sauktu palīgā, un Bonds pilnīgi noteikti zināja, ka to nedarīs.

Kāds klauvēja pie durvīm, un telpā ienāca izsūtāmais, kas bija ieradies pēc somām. Bonds kopā ar zēnu izgāja no numura un devās projām pa gaiteni, domādams vairs tikai par to, kas gaida tā ceļa beigās, kurš pavērsies, tikko viņš būs izgājis pa viesnīcas "Riča" virpuļdurvīm.

Ietves malā stāvēja melns "Armstrong Siddeley Sapphire" limuzīns ar sarkanām firmas zīmēm.

-   Vai jūs gribētu sēdēt priekšā? - apjautājās uniformā tērptais šoferis. Taču tas noteikti nebija laipns aicinājums. Abas Bonda somas un golfa nūjas nonāca aizmugures nodalijumā. Bonds ērti iekārtojās sēdeklī līdzās šoferim. Kad mašīna iegriezās Pikadilijā, Bonds nopētīja šofera seju. Tomēr saskatīt varēja tikai bargu, anonīmu profilu zem formas cepures. Acis sedza

melnas saulesbrilles. Ādas cimdos tērptās rokas lietpratīgi grozīja stūri un pārbīdīja sviras.

- Atslābinieties un baudiet braucienu, mister. - Viņam bija Bruklinas izruna. - Necentieties ar mani tērzēt! Tad es satraucos.

Bonds pasmaidija un neko neatbildēja. Viņš darīja, kā vēlēts. "Apmēram četrdesmit gadu," viņš domāja, "svars - divpadsmit stounu*. Garums - piecas pēdas desmit collas. Pieredzējis braucējs. Lieliski pazīst Londonas satiksmi. Neož pēc tabaku kas. Dārgas kurpes. Kārtīgi apģērbies. Ne mazāko bārdas rugāju. Radis skūties div- b reiz dienā ar elektrisko bārdas dzenamo ĻL" aparātu."

Nokļuvis uz apkārtceļa Lielās rietumu maģistrāles galā, šoferis nobrauca malā. Atvēris cimdu nodalījumu, viņš uzmanīgi izņēma sešas jaunas "Dunlop 65" bumbas, kas bija ietītas melnā iesaiņojamajā papīrā, ar neatlauztiem zīmogiem. Atstājis motoru darbojamies tukšgaitā, šoferis izkāpa un atvēra aizmugures durvis. Bonds paraudzījās pār plecu un redzēja, ka vīrs atpogā viņa golfa piederumu maisa kabatu un rūpīgi, pa vienai, pievieno sešas jaunās citām bumbām - gan jau lietotām, gan nelietotām. Pēc tam, ne vārda nebildis, šoferis atgriezās priekšējā sēdekli, un brauciens turpinājās.

Londonas lidostā Bonds bezrūpīgi reģistrēja biļeti, tad nopirka "Evening Standard" - noliekot naudu, viņa roka pieskārās kādai pievilcīgai, ceļojuma kostīmā tērptai gaišmatei, kura dīki šķirstīja ilustrēta žurnāla lapas, - un šofera pavadībā sekoja savai bagāžai uz muitas kontroles punktu.

-  Vai te ir tikai jūsu personiskās mantas, ser?

-Jā.

-   Un cik daudz angļu naudas ir jums līdzi, ser?

-  Aptuveni trīs mārciņas un mazliet sudraba. .

-   Paldies, ser. - Ar zilu krītu uz visām trim somām tika uzskribelētas atzīmes, tad nesējs uzlika lielo somu un maisu ar golfa piederumiem uz ratiņiem.

-   Ejiet turp, kur spīd dzeltenā gaisma, tur ir aizbraucējiem paredzētā zāle, - viņš paskaidroja, stumdams ratiņus uz iekraušanas platformas pusi.

Šoferis ironiski pamāja atvadu sveicienu. Aiz tumšajām saulesbrillēm pazibēja acis, un abu skatieni uz mirkli sastapās. Pavadītāja šaurās lūpas savilkās tikko jaušamā smaidā.

-  Ar labvakaru, ser. Veiksmīgu ceļojumu!

- Paldies, draugs, - Bonds priecīgi atbildēja. Un apmierināts redzēja, ka tikko manāmais smaidiņš nozūd no šofera sejas, kad vīrs pagriezās un ātri devās projām.

Bonds.paņēma mazāko somu, uzrādīja pasi patīkamam jauriajn \arietim ar svaigu sejas krāsu, kurš sameklēja pasažieru sarakstā viņa vārdu, un*saņēma atļauju ieiet uzgaidāmajā zālē. Piepeši Bonds turpat blakus izdzirda Tifānijas Keisas zemo balsi sakām: "Paldies!" patīkamajam jauneķlim ar svaigo seju, un pēc mirkļa arī viņa ienāca uzgaidāmajā zālē un izvēlējās vietu starp Bondu un durvīm. Bonds klusībā pasmaidīja. Tieši tur būtu apsēdies viņš pats, ja sekotu cilvēkam, kurš varbūt lolo kādus slepenus nodomus.

Bonds atlocīja "Evening Standard" un pāri avīzes malai pārlaida nevērīgu skatienu pasažieriem.

Lidmašīnai vajadzētu būt gandrīz pilnai (kad Bonds pirka biļeti, vairs nebija palikusi brīva neviena guļvieta), un tagad viņš jutās atvieglots, jo starp četrdesmit gaidītāju sejām nemanīja nevienu pazīstamu. Daži angļi, divas parastas mūķenes, kuras - Bonds nodomāja - vasarā laikam allaž lido pāri Atlantijas okeānam. Iespējams, ka uz Lurdu. Vairāki neizteiksmīgi amerikāņi - lielākoties dari- jumcilvēki. Divas mātes ar zīdaiņiem - lai pasažieriem nebūtu lemts gulēt. Un saujiņa nenosakāmas tautības eiropiešu. "Parastā publika," Bonds nolēma. Zinot, ka diviem no klātesošajiem - viņam pašam un Tifānijai Keisai - ir savi noslēpumi, nebija ne mazākā iemesla uzskatīt, ka arī kādam citam no šiem garlaicīgajiem ļautiņiem nevarētu būt uzticēti dīvaini uzdevumi.

Bonds sajuta, ka viņu kāds vēro, taču tie bija tikai nevērīgi skatieni, ko pūlim pārlaida divi no tiem, kurus viņš bija noturējis par amerikāņu darījumcilvēkiem. Svešie novērsās, un viens no viņiem - vīrietis jauneklīgu seju, bet pāragri nosirmojušiem matiem - kaut ko pateica otram, pēc tam abi piecēlās, paņēma savas kovboju cepures, kuras, neskatoties uz karsto vasaru, bija iesaiņotas ūdensnecaurlaidīgos apvalkos, un devās uz bāru. Bonds dzirdēja, ka viņi pasūta dubulto brendiju ar ūdeni, un otrais vīrs - bāls un tukls - izvilka no kabatas tablešu pudelīti, izņēma vienu kapsulu, ko norija kopā ar brendiju. 'Tablete pret vemšanu," Bonds uzminēja. 'Tas cilvēks nepanes ceļošanu."

BOAC dispečere atradās netālu no Bonda. Viņa runāja pa telefonu. "Droši vien sazinās ar lidojumu kontroles dienestu," Bonds nosprieda.

- Man atvadu zālē ir četrdesmit pasažieru, - dispečere teica, sagaidīja atbildi, tad nolika klausuli un paņēma mikrofonu.

"Atvadu zāle? Tas gan ir jautrs sākums lidojumam pāri okeānam!" Bonds nodomāja, un tad jau viņi visi soļoja pa asfaltēto ceļu un iekāpa lielajā boingā. Gaisā paceļoties eļļainiem dūmiem un metanola smakai, cits pēc cita sāka darboties motori. Vecākā stjuarte skaļruni paziņoja, ka nākamā nolaišanās būšot Šenonā, kur paredzēts ieturēt pusdienas, un lidojumā paies stunda un piecdesmit minūtes, bet varenais div- klāju laineris lēni ripoja uz austrumu-rie- tumu skrejceļa pusi. Gaisa kuģis bremzējot nodrebēja, tad pilots no jauna pa vienam iedarbināja visus četrus motorus, palielinot apgriezienus, un Bonds pa logu noskatījās, kā tiek pārbaudīta fizelāža. Tad lielā lidmašīna lēnām pagriezās uz rietošās saules pusi, spēji salecoties, kad tika atlaistas bremzes, un abpus skrejceļam nolika zāle. Uzņemdams ātrumu, "Monarhs" veica divas jūdzes pa asfaltu un pacēlās gaisā pret rietumiem, lai nonāktu uz kāda līdzīga skrejceļa otrā pasaules malā.

Bonds aizdedza cigareti un, paņēmis grāmatu, ērti iekārtojās savā krēslā, kad pēkšņi viņam priekšā pa kreisi tika nolaista sēdekļa atzveltne. Tur sēdēja viens no amerikāņiem - resnis, kuram ap vēderu joprojām bija savilkta drošības josta. Vira seja bija zaļgana un nosvīdusi. Viņa rokas nervozi žņaudzīja pie krūtīm piespiesto portfeli, un Bonds izlasīja vira uzvārdu vizītkartē, kas atradās ādas ietvarā pie roktura. Tur bija rakstīts: "Mr. V. Vinters." Un apakšā ar sarkanu tinti lieliem burtiem uzvilkts: "MANA ASINSGRUPA IR B."

"Nabaga vientiesis," Bonds nodomāja. "Viņš ir pārbijies. Viņš ir pārliecināts, ka lidmašīna nokritīs. Un cer, ka tiks izglābts, ja ļautiņi, kas izvilks viņu no atlūzām, ielies pareizās asinis. Zellim liekas, ka šī lidmašīna ir vienīgi ar anonīmu, inertu masu piebāzta milzu caurule, ko notur gaisā saujiņa dzirksteļojošu aizdedzes sveču un kaut kādi vadu mudžekļi. Viņš netic tās spējām nokļūt galā, nedz arī statistikai par šo visai drošo satiksmes līdzekli. Viņš ir pārbijies kā mazs bērns - pārbijies no trokšņa un iespējamā kritiena. Šis zellis pat baidās iet uz tualeti, jo ir pārliecināts, ka tajā brīdī, kad piecelsies no poda un nolaidīs kājas uz grīdas, viņš izkritīs tai cauri."

Pēkšņi kāds stāvs aizsedza rietošās saules starus, kas pārplūdināja salonu, un Bonds novērsās no rešņa, lai paskatītos augšup. Tā bija Tifānija Keisa. Viņa pagāja garām, iedama uz kāpnītēm, kuras veda uz apakšklāja kokteiļu bāru, un nozuda. Bondam būtu gribējies viņai sekot. Viņš paraustīja plecus un gaidīja stjuarti ar ratiņiem, kokteiļu paplāti un šķīvjiem ar ikru un žāvēta laša maizītēm. Viņš atkal pievērsās grāmatai un izla- sija lappusi, taču nesaprata neviena paša vārda. Izmetis jauno dāmu no prāta, viņš sāka lasīt lappusi vēlreiz.

Bonds jau bija izlasījis ceturtdaļu grāmatas, kad viņam aizkrita ausis, lidmašīnai sākot nolaisties - līdz Īrijas rietumkrastam bija palikušas apmēram piecdesmit jūdzes. "Aizsprādzējiet drošības jostas! Nesmēķējiet!" Un tad jau varēja saskatīt Šenonas zaļ- ganbaltās prožektoru gaismas, sarkano un zeltaino laternu iezīmētās skrejceļu līnijas un spoži zilās ugunis uz zemes. Nosēdies starp tām, gaisa kuģis slīdēja uz izkāpšanas vietu. Pusdienās pasniedza bifšteku un šampanieti, pēc tam - tasi lieliskas karstas kafijas ar īru viskiju un puscollu biezu putukrējuma kārtu. Tad varēja aplūkot grabažas lidostas veikaliņos - "Irish Hom Rosa- ries", "Bog Oak Irish Harp" un "Brass Lep- rechauns", kur visas preces maksāja pusotru dolāru, un ieskatīties rēgainajā "Irish Musical Cottage", kur par četriem dolāriem varēja iegādāties ar kažokādām rotātus nenovalkājamus tvīda apģērbus, smalkas īru lina salvetes un galdautus. Skaļrunī kāds vervelēja īriski, sasprast izdevās tikai vārdus: "Britu … aviokorporācija" un "Ņujorka", pēc tam sekoja tulkojums angliski, atvadu skatiens uz Eiropu, un viņi atkal pacēlās piecpadsmit pēdu augstumā, kur lidz nākamajai nolaišanās reizei vadīsies pēc radiobā- kas signāliem no kuģiem "Jig" un "Charlie", kuri vēroja laika apstākļus kaut kur Atlantijas okeāna vidū.

Bonds labi izgulējās un pamodās tikai tad, kad viņi jau tuvojās Jaunskotijas dienvidu krastam. Viņš devās uz mazgāšanās telpu, noskuvās un noskaloja noslēgtajā salonā pavadītās nakts radīto sasmakuma garšu, tad atgriezās savā vietā, laipodams starp sēdekļu rindām ar aizmigušajiem pasažieriem, daži no kuriem bija savilkušies čokurā, citi - izstiepušies. Bonds, kā allaž, nopriecājās par rītausmu - saule, celdamās augšup virs zemes malas, piepludināja salonu ar asinssarkanu gaismu.

Līdz ar rīta blāzmu lēni sāka attapties arī pārējie lidmašīnas pasažieri. Divpadsmit- tūkstoš pēdu zem viņiem varēja saskatīt mājas, kas atgādināja uz brūna paklāja izbērtus cukurgraudus. Lejā viss šķita sastindzis, tikai tieva dūmu grīste kā tārpiņš izlocījās virs braucoša vilciena, aiz zvejnieku laivas kādā līcī palika putu vērpete, kas līdzinājās baltai spalvai, no sīkas kā rotaļlieta mašīnītes hromētā motora pārsega uzzibsnīja saules atspulgs, bet Bonds gandrīz varēja saredzēt mājās zem segām guļošus ļautiņus, kuri pamazām sāka staipīties un kustēties, un tur, kur mierīgajā rīta gaisā cēlās dūmu mākulīši, viņš bezmaz vai spēja saost kafijas smaržu virtuvēs.

Pienāca brokastlaiks, un tika piedāvāts mazliet dīvains cienasts, ko britu aviokorporā- cija dēvēja par "Angļu lauku mājas brokastīm". Vecākā stjuarte apstaigāja salonu, izdalīdama visiem ASV muitas deklarāciju veidlapas - formu numur 6063, un Bonds izlasīja sīkiem burtiņiem nodrukāto piezīmi: "Ja netiks deklarēti kādi priekšmeti vai būs sniegtas nepareizas ziņas… naudas sods vai apcietinājums, vai arī abi." Un priecīgi parakstīja melīgo apliecinājumu ailē "Personiskās mantas".

Pagāja trīs stundas, kuru laikā lidmašīna šķietami nekustīgi karājās gaisā kaut kur zemes vidienē, un tikai pa salona sienām slīdošie saules atspulgi, kuri lēnām pārvietojās par dažām collām, deva kādu apjausmu par virzību uz priekšu. Tad beidzot lejā parādījās plaši izpletušās Bostonas aprises un Ņūdžersijas ātrgaitas ceļu savijums, un Bondam aizkrita ausis - lidmašīna lēnām nolaidās bālganās dūmakas apņemtajā Ņujorkas piepilsētā. Atskanēja šņākoņa un nosmirdēja pēc insekticīda, spalgi nokau- cās pneimatisko bremžu hidraulika, nolaidās riteņi, un lidmašīnas priekšgals tuvojās zemei, tad riepas saskārās ar skrejceļu, propelleri iekaukdamies sāka griezties atpakaļgaitā, lai samazinātu ātrumu, šķērsojot klajumu ar panīkušo zāli, līdz beidzot lidmašīna sasniedza asfaltēto joslu. Ar klankšķi atvērās lūka, un viņi bija klāt.

7. nodala

GREIZAIS KOKS

Muitas ierēdnis - tukls, ar dzīvi apmierināts vīrs pelēkā formas kreklā ar tumšiem sviedru plankumiem padusēs - nesteidzīgi tuvojās kontroles galdam, kur - tieši pie burta "B" - stāvēja Bonds ar savām trim somām. Pie blakus izejas, zem burta "C"*, stāvēja mis Keisa. Viņa izvilka no rokasso- mas cigarešu "Parlaments" paciņu un iesprauda vienu starp lūpām. Bonds dzirdēja vairākkārt nepacietīgi noklikšķam šķiltavas, pēc tam tās tika iemestas atpakaļ somā un nostirkšķēja rāvējslēdzējs. Bonds sajuta, cik modri viņa vēro notiekošo. Viņam būtu gribējies, lai jaunās sievietes uzvārds sāktos ar burtu "Z" - tad viņa nestāvētu tik tuvu. Zaratustra? Zakarija? Zofānija…?

-   Mister Bond?

-Jā.

-  Vai tas ir jūsu paraksts?

-Jā.

-  Un tur ir tikai jūsu personiskās lietas?

-  Jā, tas ir viss.

-    Labi, mister Bond. - Ierēdnis izņēma no reģistru grāmatas muitas uzlīmi un pielipināja to Bonda lielajai somai. Pielīmējis tādu

"Angliski šo uzvārdu raksta Case.

pašu pie mazākās somas, viņš pievērsās golfa piederumu maisam. Un sastinga ar uzlīmju grāmatu rokā. Viņš pētīja Bondu.

-  Vai jums tur i' šaujamie, mister Bond?

Bondam sametās melns gar acīm.

-  Tur ir golfa nūjas.

-  Ak tā! - muitnieks pacietīgi atsaucās. - Cik ta' šīs nāk? Apmēram, ko?

Bondam gribējās iedunkāt pašam sevi - par to, ka bija aizmirsis amerikāņiem raksturīgos jautājumus.

-  Ap astoņdesmit, es domāju.

-    Nebiju domājis, ka tās varētu maksāt mazāk par simtu. - Muitnieks uzlīmēja sasodīto etiķeti uz somas, tikai dažu collu attālumā no ievērojamākā kontrabandas sūtījuma, kas jebkad bija šķērsojis šo posteni.

-  Patīkamas brīvdienas, mister Bond!

-   Paldies, - Bonds atbildēja un, ar rokas mājienu pasaucis nesēju, sekoja savām somām līdz pēdējam šķērslim - durvīm, kur gaidīja vēl viens inspektors. Taču tur nenācās gaidīt. Šis vīrs tikai pieliecās un pārbaudīja, vai visām somām uzlīmētas etiķetes, uzspieda tām zīmogu un pamāja, lai Bonds dodas tālāk.

-  Mister Bond?

Tas bija gara auguma vīrs ar gluži kā akmenī cirstu seju, smilšukrāsas matiem un ļaunu skatienu. Viņš bija ģērbies tumšbrūnās biksēs un kafijkrāsas kreklā.

-   Esmu piebraucis jums paredzēto auto. - Vīrs pagriezās, rādot Bondam ceļu ārā, karstajā agrā rīta saulē, un aģents 007 pamanīja viņa bikšu kabatā palielu, stūrainu priekšmetu. Tā apveids atgādināja maz- kalibra automātisko ieroci. "Raksturīgi," Bonds nodomāja, "Maika Hammera paņēmieni. Šie amerikāņu gangsteri ir viegli atmaskojami. Pārāk daudz lasījuši komiksus un skatījušies apšaubāmas detektīvfilmas."

Ietves malā stāvēja melns "Oldsmobile Sedan". Bonds negaidīja, kamēr viņu aicinās iekāpt. Viņš iekārtojās priekšējā sēdeklī, ļaujot brūnā tērptajam vīram iekraut bagāžu aizmugurē un pasniegt dzeramnaudu nesējam. Kad drūmā Aidlvaildas prērija jau bija palikusi aiz muguras un mašīna iejuka Van Veika alejas autostraumē, Bonds juta, ka vajadzētu kaut ko sacīt.

-  Kāds tad šeit ir laiks? - viņš pajautāja.

Šoferis neatrāva skatienu no ceļa.

-  Te zem, te virs simta. [11]

-   Karsti gan, - Bonds bilda. - Pie mums Londonā vairāk par septiņdesmit pieciem grādiem nemēdz būt.

-   Ko mēs tagad darīsim? - viņš pēc klu- sumbriža iejautājās.

Vīrs pavērās aizmugures skata spogulī un izstūrēja mašīnu uz galvenās ielas. Kādu ceturtdaļjūdzi viņš bija aizņemts, apdzenot lēni braucošās automašīnas. Tad nāca gluži tukšs ceļa posms. Bonds atkārtoja jautājumu.

-  Es prasīju, ko mēs tagad darīsim?

Šoferis veltīja viņam ātru skatienu.

-  Greizais grib jūs satikt.

-   Tiešām? - Bonds pārvaicāja. Šie cilvēki darīja viņu nepacietīgu. Bonds sāka prātot, cik drīz viņam izdosies tikt kādā skaidrībā. Tas viss diezcik labi neizskatījās. Viņam jākļūst par ķēdes posmu un jāizseko slepenā kanāla tālākvirzība. Jebkādas neatkarīgas rīcības pazīmes vai nesadarbošanās - un no viņa mēģinās atbrīvoties. Jākļūst pazemīgam un jāpaliek tādam. Un jāpieradinās pie šīs domas tūlīt pat.

Viņi iebrauca Manhetenā un pa krastmalu turpināja ceļu līdz vietai, kur sākās ielas ar četrdesmitajiem numuriem. Šķērsoja centru un traucās tālāk pa Rietumu Četrdesmit sesto ielu. Tā bija tāda kā Ņujorkas Hetongārdena. Šoferis novietoja auto ielas malā, iepretī kādām neuzkrītošām durvīm. Tās bija iespiestas starp nevīžīga izskata rotaslietu tirgotavu un elegantu veikalu, kura fasādi greznoja melnā marmora plāksnes. Slīpie, sudrabotie burti virs ieejas bija tik smalki, ka Bonds, sēdēdams mašīnā, nespētu tos salasīt, ja vien nosaukums nebūtu cieši iespiedies viņa atmiņā. Uzraksts vēstīja: "Dimantu nams, korporācija."

Tikko auto apstājās, no ietves nokāpa kāds cilvēks un apgāja tai apkārt.

-  Viss kārtībā? - viņš noprasīja, uzrunādams šoferi.

-  Protams. Boss iekšā?

-  Jā. Vai nolikt mašīnu vietā?

-  Priecāšos, ja tu to izdarisi. - Šoferis pagriezās pret Bondu. - Klāt esam, zaļknābi. Celsim tās somas laukā!

Bonds izrausās no mašīnas un atvēra aizmugures durvis. Viņš paņēma mazāko somu un sniedzās pēc golfa piederumu maisa.

-  Tās nūjas es paņemšu, - viņam aiz muguras sacīja šoferis. Bonds paklausīgi pacēla otru - lielāko somu. Šoferis pieliecās, paņēma golfa maisu un aizcirta mašīnas durvis. Otrais virs aši apsēdās pie stūres, un melnais limuzīns nozuda citu mašīnu straumē, kamēr Bonds nopakaļ šoferim šķērsoja ietvi un iegāja pa necilajām durvīm.

Aiz tām bija gaitenītis un šveicara būcenis. Kad abi ienāca, durvju sargs atrāva skatienu no "The News" sporta lappuses.

-   Sveiks, - viņš sacīja šoferim un pētoši uzlūkoja Bondu.

-   Sveiks, - šoferis atsaucās. - Vai tev nebūs iebildumu, ja mēs atstāsim šīs somas te?

- Uz priekšu! - virs atļāva. - Lai paliek vien. - Un ierāva galvu atpakaļ būcenī.

Šoferis, uzmetis uz pleca golfa piederumu maisu, pieveda Bondu pie lifta durvīm, kas atradās vestibila viņā pusē. Kad Bonds aiz viņa iegāja kabīnē, šoferis nospieda ceturtā stāva pogu, un abi klusēdami brauca augšā. Viņi izkāpa un atkal nonāca mazā gaitenītī, kurā atradās divi krēsli, galdiņš, liels misiņa spļaujamtrauks un vēdīja tveicīga sasmakuma dvaka.

Abi gāja uz priekšu pa apdilušo paklāju līdz stiklotām durvīm, šoferis pieklaudzināja un, uzaicinājumu negaidīdams, devās iekšā. Bonds sekoja viņam un aizvēra durvis.

Pie galda sēdēja virs ar spilgti sarkaniem matiem un lielu, nekustīgu, kā pilnmēness apaļu seju. Viņam priekšā stāvēja glāze ar pienu. Kad abi ienāca, vīrs piecēlās, un Bonds pamanīja, ka viņam ir kupris. Bonds nespēja atcerēties, ka jebkad būtu redzējis sarkanmatainu kuprīti. Viņš iztēlojās, cik tāds salikums varētu būt noderīgs bandas pakalpiņu iebiedēšanai.

Kuprainais vīrs lēnām soļoja apkārt galdam, līdz nonāca tieši pretī Bondam. Viņš apmeta loku ap ienācēju, aplūkodams to no galvas līdz kājām, pēc tam atkal novietojās pretī un ieskatījās sejā. Bonds bezkaislīgi vērās šajās acīs, kuras likās tik tukšas un stingas, it kā būtu izgatavotas no porcelāna un palienētas no kāda izbāzeņu meistara. Bonds noprata, ka patlaban iztur tādu kā pārbaudījumu. Un nepiespiesti raudzījās pretī, saskatīdams milzīgas ausis ar nesamērīgi lielām ļipiņām, plato, puspavērto muti ar sausām, sārtām lūpām. Kuprim gandrīz vai nebija kakla, viņš bija ģērbies dārgā dzeltena zīda kreklā, kura griezums slēpa uz āru izvirzītās krūtis un greizo muguru.

-   Man patīk vērīgi izpētīt cilvēkus, kurus mēs nodarbinām, mister Bond! - Kuprīša balss bija spalga un griezīga.

Bonds pieklājīgi pasmaidīja.

-   No Londonas mēs saņēmām ziņas, ka esat kādu nogalinājis. Es ticu, ka tā varētu būt. Redzu, ka esat uz to spējīgs - ja nepieciešams. Vai esat ar mieru turpināt darbu pie mums?

-  Atkarībā no tā, kāds būs darbs, - Bonds atbildēja. - Pareizāk sakot, - viņš cerēja, ka nerunā pārāk teatrāli, - no tā, cik jūs maksāsiet.

Kuprītis aprauti, spiedzīgi iesmējās. Un ātri pagriezās pret šoferi.

-   Rokij, izņem no maisa tās bumbas un pārgriez pušu. Tepat! - Kupris veikli papurināja roku un pavēra plaukstu, pastiepdams to uz šofera pusi. Tajā vīdēja abpus- griezīgs nazis ar plakanu rokturi, kas bija notīts ar limlenti. Bonds tūlīt pazina, ka tas ir metamais mazis. Viņam nācās atzīt, ka kupra roku veiklība tiešām ir ievērojama.

-   Jā, bos! - šoferis attrauca, un Bonds, nedaudz izbrīnījies, noskatījās, ar kādu cītību šis vīrs paķēra nazi un notupās, lai attaisītu golfa maisa bumbu nodalījumu.

Kuprītis, atgriezies savā vietā pie galda, apsēdās un paņēma piena glāzi. Ar riebumu nopētījis glāzes saturu, viņš norija to divos lielos malkos. Un uzlūkoja Bondu, it kā gaidot, ko viņš sacīs.

-  Čūla? - Bonds līdzjūtīgi apjautājās.

-  Vai ar jums kāds runāja? - kupris dusmīgi atrūca. Tad viņa īgnums vērsās pret šoferi. - Ko tu vēl gaidi, Rokij? Uzliec bumbas uz mana galda, lai es varu redzēt, ko tu dari. Uz katras bumbas zīmoga ir numurs. Velc visas ārā!

-   Es nāku, bos! - šoferis atbildēja. Viņš piecēlās un nolika uz galda sešas jaunās bumbas. Piecas joprojām bija melnajā iesaiņojumā. Sesto šoferis paņēma rokā un grozīja pirkstos. Viņš pacēla nazi un pārdūra bumbas apvalku, pēc tam pabāzdams asmeni zem tā. Nogriezis apaļu gabalu apmēram puscollas diametrā, viņš pāri galdam pasniedza bumbu kuprim, kurš sataustīja saturu un izpurināja uz galda ādas virsmas trīs neslīpētus desmit līdz piecpadsmit karātu dimantus.

Kupris īgni pabakstīja akmeņus ar pirkstu.

Šoferis turpināja darboties, bet Bonds skaitīt dārgakmeņus uz galda - to bija astoņpadsmit. Neapstrādāti tie necik pievilcīgi neizskatījās, tomēr vēlāk, Bonds aplēsa, pēc slīpēšanas sūtījuma vērtība būs aptuveni simttūkstoš mārciņu, ja tie visi ir augstākās kvalitātes.

-    Labi, Rokij, - kuprītis sacīja. - Ir visi astoņpadsmit. Tik, cik jābūt. Tagad aizvāc tās sasodītās golfa nūjas un liec izsūtāmajam aizgādāt šī zejļa somas uz viesnīcu "Astor". Viņam tur pasūtīts numurs. Lai mantas tiek uznestas augšā viņa istabā. Skaidrs?

-   Skaidrs, bos! - Šoferis nolika nazi un novāca no galda iztukšotās golfa bumbas, pēc tam aizsprādzēja Bonda golfa piederumu maisa kabatu, uzmeta maisu plecā un izgāja no istabas.

Bonds piegāja pie sienas, kur stāvēja krēsls, novietoja to pretī pie galda sēdošajam kuprītim un apsēdās. Izņēmis cigareti, viņš to aizdedzināja un, pāri galdam uzlūkojis kupri, sacīja:

-   Un tagad, ja jūs esat apmierināts, arī es labprāt papriecātos par saviem piectūkstoš dolāriem.

Kuprītis, kurš visu šo laiku bija uzmanīgi vērojis Bonda kustības, pievērsa skatienu dimantiem uz galda. Viņš savāca tos apajā kaudzītē un uzlūkoja Bondu.

-   Jūs saņemsiet visu, kas jums pienākas, mister Bond, - spalgā balss tagad skanēja vēsi un lietišķi. - Iespējams, ka pat vairāk nekā piecus tūkstošus. Taču samaksas veids gan jūsu, gan mūsu drošības labad būs nedaudz viltīgāks. Tiešas izmaksas nebūs. Jūs sapratīsiet, mister Bond, kādēļ. Savas laupītāja karjeras laikā jūs ne reizi vien esat guvis labu peļņu. Vienmēr ir aizdomīgi, ja cilvēkam pēkšņi parādās liela nauda. Viņš sāk ar naudu plātīties. Un mētāties ar to. Ja pogainajiem rodas interese, kur cilvēks tādu naudu grābis, viņam nav ko atbildēt. Piekrītat?

-  Jā, - Bonds atteica, pārsteigts par sava sarunbiedra loģiku un pārliecību, ar kādu tas runāja. - Izklausās sakarīgi.

-   Un tā, - kuprītis runāja tālāk, - es un mani draugi - mēs maksājam par pakalpojumiem nelielas summas ar lielākiem starplaikiem. Mēs palīdzam cilvēkam iegūt naudu šķietami likumīgi. Kaut vai jums. Cik daudz naudas patlaban ir jums kabatā?

-   Apmēram trīs mārciņas un nedaudz sudrabnaudas, - Bonds attrauca.

-   Lieliski, - kupris turpināja. - Tieši šodien jūs sastapāt savu veco draugu misteru Trī. - Viņš ar pirkstu norādīja uz savu krūtežu. - Tas esmu es. Nevainojams, godājams pilsonis, ar kuru jūs iepazināties Anglijā, četrdesmit piektajā gadā, kad es tur nodarbojos ar armijas apgādes jautājumiem. Vai atceraties?

-Jā.

-   Es jums toreiz paliku parādā, jo vienvakar viesnīcā "Savoja" zaudēju bridža partijā. Atminaties?

Bonds pamāja.

-   Šorīt, tikko mēs sastapāmies, es gribēju nokārtot parādu. Un nolēmu likmi dubultot - procentu dēļ. Tā iznāca, ka jūs vinnējāt vēl vairāk. Der? Es jums izsniedzu tūkstoš dolāru - esmu kārtīgs nodokļu maksātājs un apliecināšu jūsu stāstu jebkurā brīdī. Te būs nauda. - Kuprītis izvilka no bikšu kabatas maku un pastūma pāri galdam desmit simtniekus.

Bonds paņēma naudu un nevērīgi iebāza žaketes kabatā.

-   Vēlāk, - kuprītis turpināja, - jums radīsies vēlme noskatīties zirgu skriešanas sacīkstes, ja jau reiz esat šeit ieradies. Un es teikšu: "Kāpēc jums neapmeklēt Sarato- gu? Sacensības notiks pirmdien." Jūs teiksiet: "Labs ir!" un pirmdien aizbrauksiet uz Saratogu ar saviem tūkstoš dolāriem kabatā. Vai der?

-  Jauki, - Bonds piebalsoja.

-   Tur liksiet naudu uz kādu zirgu. Un laimēsiet vismaz pieci pret vienu. Tā jums būs jūsu pieci tūkstoši. Un, ja kāds vaicās, no kurienes, jums nenāksies grūti pierādīt to izcelsmi.

-  Un kas notiks, ja šis zirgs zaudēs?

-  Tas nezaudēs.

Bonds neko neatbildēja. Viņam bija veicies ar vienu rāvienu iekļauties gangsteru pasaulē. Un nu vēl gaidāma veiksme ari zirgu skriešanas sacīkstēs. Bonds lūkojās pāri galdam - tieši bālganajās porcelāna acīs. Nebija iespējams izprast, ko tās saskata. Acis raudzījās pretī gluži neizdibināmi. Taču bija pienācis laiks spert kādu soli tālāk.

-   Labi, tas viss tiešām izklausās lieliski, - Bonds noteica, cerēdams ar glaimiem panākt kaut ko vairāk. - Šķiet, ka jūs esat visu kārtīgi apsvēruši. Man patīk sadarboties ar piesardzīgiem cilvēkiem.

Tomēr porcelāna acīs neuzplaiksnīja ne mazākais iedrošinājums.

-    Es gribētu kādu laiku padzīvot ārpus Anglijas. Jādomā, - viņš turpināja, - ka jums noderēs papildu darbaspēks?

Porcelāna acis lēnām novērsās no runātāja acīm, skatiens domīgi slīdēja pār Bonda seju un pleciem, it kā kupris vērtētu sacīkšu zirgu. Tad viņš vēlreiz aplūkoja dimantu kaudzīti sev pretī, sākdams cītīgi veidot no apļa četrstūri.

Istabā bija iestājies klusums. Bonds sāka pētīt savus nagus.

Beidzot kuprītis atkal pavērās augšup.

-   Iespējams, - viņš apcerīgi novilka. - Iespējams, ka atradīsies vēl kāds darbiņš. Līdz šim jūs neesat kļūdījies. Turpiniet tāpat, un jums nebūs nekādu nepatikšanu. Piezvaniet pēc sacīkstēm, tad pateikšu, kāda ir mana atbilde. Tikai, kā jau es sacīju, esiet uzmanīgs un dariet visu, kā es teicu. Norunāts?

Bonda muskuļi atslāba. Viņš paraustīja plecus.

-    Kādēļ jūs nevarat pateikt tūlīt? Es meklēju darbu. Varat apliecināt savējiem, ka neesmu pārāk izvēlīgs, ja vien samaksa ir laba.

Pirmo reizi porcelāna acīs parādījās emocijas. Tās lūkojās aizkaitināti un dusmigi, un Bonds jau sāka prātot, vai nav pārspīlējis.

-  Ka jums šķiet, kas mes tadi esam? - Kuprīša spiedzīgā balss sašutumā atkal ieskanējās griezīgi. - Kaut kāda skopu blēžu banda? Pie velna! - Viņš gurdi paraustīja plecus. - Ir velti cerēt, ka anglis varētu saprast, kas šodien notiek šajā zemē. - Kuprīša acis atkal bija kļuvušas nespodras. - Klausieties uzmanigi! Te būs mans telefona numurs. Atzīmējiet to! Viskonsīna 7-3697. Pierakstiet arī pārējo! Un neiedomājieties pazaudēt, citādi jums nāksies zaudēt daudz ko svarīgāku! - Greizais Tri iesmējās spiedzīgiem, aprautiem smiekliem, kuri necik jautri vis neizklausījās. - Ceturtais skrējiens otrdien. Likme bez ierobežojumiem. Viena un ceturtdaļjūdze trīsgadīgiem zirgiem. Iemaksājiet naudu pēdējā mirklī pirms lodziņa aizvēršanas. Nebūs nekāda riska, jūs par savu tūkstoti dabūsiet, kas pienākas. Vai der?

-     Der! - atsaucās Bonds, paklausīgi rakstīdams ar zīmuli kabatas grāmatiņā.

-   Lieliski, - kupris noteica. - Zirgu sauc Tramīgais Smaids. Liels ērzelis ar gaišu purnu un baltām kājām. Uz to varat likt droši - viņš uzvarēs.

8. nodala

MĒS VIENMĒR ESAM NOMODĀ

Pulkstenis bija pusviens, kad Bonds liftā nobrauca lejā un izgāja saules piekarsētajā ielā.

Viņš pagriezās pa labi un lēnām devās uz Taimskvēra pusi. Iedams garām "Dimantu nama" skaistajai melnā marmora fasādei, Bonds apstājās, lai nopētītu abus atturīgi noformētos skatlogus, kas bija izklāti ar tumšzilu samtu. Katra skatloga vidū atradās tikai viens juvelierizstrādājums - auskars no liela, bumbierveidīga dimanta, pie kura bija piestiprināts otrs nevainojami noslīpēts, apaļš briljanta piekariņš. Zem katra auskara bija plāna dzeltenā zelta plāksnīte, kura izskatījās kā vizītkarte ar atlocītu stūrīti. Uz katras plāksnītes bija rakstīts: "Dimanti ir mūžīgi."

Bonds klusībā pasmaidīja, prātodams, kurš no viņa priekštečiem ievedis Amerikā šos četrus dimantus.

Bonds devās meklēt kādu bāru ar gaisa kondicionētāju, kur patverties no karstuma un padomāt. Viņš bija apmierināts ar tikko notikušo sarunu. Vismaz viņa pakalpojumi netika atraidīti, lai gan varēja gaidīt ari to. Kuprītis likās visai uzjautrinošs. Viņā bija kaut kas teatrāls, lepošanās ar Mirdzošo bandu šķita smieklīga. Taču Greizais Tri nebūt nelikās tikai jokdaris vien.

Bija pagājušas tikai dažas minūtes, kad Bonds pamanīja, ka tiek izsekots. Nekādu tiešu pierādījumu gan nebija, taču tikko jaušamā kņudoņa pakausī kaut ko nozīmēja, un Bonds bija paradis uzticēties savam sestajam prātam, tādēļ negaidīti sastinga uz vietas kāda skatloga priekšā, lai nevērīgi palūkotos atpakaļ uz 46. ielu. Nekā aizdomīga neredzēja, tikai cilvēku straume lēnām slīdēja pa ietvēm, turklāt vairums - šajā ielas pusē, kurā atradās Bonds, jo tā bija pasargāta no saules. Nemanīja nekādu negaidītu kustību kādās parādes durvīs, neviens cītīgi neslaucīja seju ar kabatas lakatu, lai paliktu nepazīts, nedz arī bija noliecies, lai sasietu kurpju auklas.

Bonds aplūkoja Šveices pulksteņus veikala skatlogā un pēc tam pagriezās, lai turpinātu pastaigu. Nosoļojis vairākus jardus, viņš apstājās atkal. Joprojām nekā. Bonds virzījās tālāk uz Amerikas avēnijas pusi, apstādamies pie pirmajām durvīm, kuras veda sieviešu veļas veikalā, kur, pagriezis pret viņu muguru, jau stāvēja kāds smilš- krāsas uzvalkā tērpies vīrs, pētīdams melnas mežģīņu biksītes uz visnotaļ reālistiska manekena. Bonds novērsās un atspiedās pret kolonnu, sākdams laiski, bet uzmanīgi skatīties uz ielu.

Tajā mirklī kāds sagrāba Bonda labo roku, lai viņš nevarētu likt lietā šaujamo, un klusa balss pie auss norūca:

- Tā, tā, angli! Tikai mieru, ja negribi pusdienu vietā dabūt vēderā lodi!

Bonds sajuta kaut ko cietu pie muguras mazliet virs nierēm.

Kas gan runāja ar viņu tik familiārā tonī? Kāds likumsargs? Vai gangsteris? Bonds pavērās lejup, lai tiktu skaidrībā, kas satvēris viņa labo roku. Tas bija dzelzs āķis. Hm, tātad uzbrucējam bija tikai viena roka! Bonds zibensātri apcirtās, noliekdamies sānis un zveldams ar kreisās rokas dūri no apakšas.

Atskanēja plaukšķis, jo viņa dūri bija satvērusi otra vīrieša kreisā roka, un tajā pašā brīdī, kad notika šī saskaršanās, Bonds apjēdza, ka ieroča nemaz nav. Pēc tam sekoja labi pazīstami smiekli un balss slinki sacīja:

-  Nelāgi, Džeims. Sargeņgeļi ir tevi pametuši!

Bonds lēnām atlieca muguru un labu bridi spēja tikai neticīgi blenzt smīnošajā Fēliksa Leitera sejā, līdz lēnām pierima spēji uzbangojušais satraukums.

-  Tātad tu šeit tēlo manu asti, nelietīgais utubunga? - viņš beidzot ierunājās. Un iepriecināts uzlūkoja draugu, kuru pēdējoreiz bija redzējis kādas Floridas viesnīcas gultā kā kūniņu, satītu asiņainos pārsējos, amerikāņu slepeno aģentu, ar kuru kopā bija gadījies piedalīties ne vienā vien piedzīvojumā. - Ko, ellē ratā, tu šeit meklē? Un kāds velns tevi dīda tādā tveicē spēlēt muļķīgas spēlītes? - Bonds izvilka mutautu un sāka slaucīt seju. - Uz brītiņu tev gandrīz izdevās padarīt mani nervozu.

-   Nervozu! - Fēlikss Leiters nicinoši iesmējās. - Tu droši vien jau skaitīji lūgšanas! Vai tava sirdsapziņa ir tik netīra, ka nezini, kas tev dzen pēdas - policisti vai gangsteri? Ko?

Bonds iesmējās un uz jautājumu neatbildēja.

-  Nāc šurp, tu, spiegojošais āķaroka! - viņš iesaucās. - Izmaksā man dzērienu un pastāsti visus jaunumus! Es gluži vienkārši neticu, ka satikāmies nejauši. Tu patiesi varētu izmaksāt man pusdienas. Jums, teksasiešiem, naudas ir vairāk nekā vajag.

-   Protams, - Leiters atbildēja un ieslidināja dzelzs āķi žaketes labajā kabatā, bet ar kreiso roku satvēra Bonda elkoni. Viņi sāka soļot uz priekšu, un Bonds pamanīja, ka Leiters jūtami klibo. - Teksasā pat blusas ir tik bagātas, ka var apmaksāt pašas sev pusdienas. Iesim! Tepat aiz stūra ir "Sardi".

Leiters pagāja garām greznajai zālei, kur pusdienoja slaveni aktieri un rakstnieki, un veda Bondu uz augšstāvu. Kāpjot pa kāpnēm, klibošana kļuva vēl jūtamāka, viņš turējās pie margām. Bonds neko nevaicāja. Atstājis draugu pie stūra galdiņa restorāna zālē, kur laimīgā kārtā bija gaisa kondicionētājs, viņš, apsvērdams redzēto, devās uz tualetes istabu atsvaidzināties. Leiteram trūka labās rokas, bija cietusi kreisā kāja, zem matu līnijas virs kreisās acs varēja manīt neuzkrītošas rētas, un pati acs nelikās īsta, bet visādā citādā ziņā Leiters izskatījās labi. Pelēko acu spīdums liecināja par cī- ņasgaru, salmu dzeltenajos matos nemanīja ne pēdu no sirmuma, seja nepauda sakropļotam cilvēkam raksturīgo rūgtumu. Taču abu īsās pastaigas laikā Leiters izturējās nepierasti atturīgi, un Bondam šķita, ka tāda uzvedība varētu būt saistīta ar viņu, Bondu. Vai arī paša Leitera patlabanējo nodarbošanos. "Bet ar viņa traumām," Bonds domāja, iedams atpakaļ uz zāli pie sava drauga, "tam nav nekāda sakara!"

Bondam jau bija atnests vidēji sauss martīni ar citrona šķēlīti. Viņš pasmaidīja par drauga labo atmiņu un nogaršoja dzērienu. Tas bija lielisks, tikai vermuta šķirne izrādījās nepazīstama.

-      Tas pagatavots, pievienojot "Cresta Blanca", - Leiters pastāstīja. - Jauna iekšzemes šķirne no Kalifornijas.

-   Tas ir labākais vermuts, kādu jebkad esmu nogaršojis.

-   Es izmantoju izdevību, kamēr tu biji projām, un pasūtīju kūpinātu lasi un briz- zola, - Leiters sacīja. - Un viņiem te ir labākā gaļa visā Amerikā, brizzola arī vislieliskākā. Vēršgaļa, izcirsta tieši šķērsām kaulam. Vispirms apcepta uz atklātas, pēc tam uz lēnas uguns. Vai der?

-  Ja tu tā saki, - Bonds piekrita. - Mēs esam pietiekami bieži ēduši kopā, lai pazītu viens otra gaumi.

-   Es teicu, lai viņi nesteidzas, - Leiters piemetināja. Viegli piedauzījis ar savu āķi pie galda, viņš turpināja: - Iedzersim vēl vienu martini, lai ātrāk tiktu pie skaidrības. - Viņa smaids bija silts, tomēr acis pē- tigi vēroja Bondu. - Pasaki man vienu! Kādās darīšanās tu esi ielaidies ar manu veco draugu Greizo koku? - Pienāca viesmīlis, Leiters pasūtīja vēl vienu martini un noliecās uz priekšu, gaidīdams atbildi.

Bonds pabeidza pirmo martini un aizdedza cigareti. Viņš palūkojās apkārt. Tuvākie galdiņi bija tukši. Bonds pagriezās pret amerikāni.

-   Vispirms pasaki man, lūk, ko, Fēliks, - viņš klusi palūdza. - Kur tu tagad strādā? Vai joprojām CIP?

-   Nekā nebija, - Leiters attrauca. - Tā kā es vairs nevaru rīkoties ar ieroci, viņi man piedāvāja darbu pie rakstāmgalda. Kad paziņoju, ka gribu strādāt svaigā gaisā, man izmaksāja krietnu atvaļināšanās naudu. Tad gluži pieņemamu piedāvājumu izteica Pinkertons. Tu jau zini - tas pats, kura moto ir: "Mēs vienmēr esam nomodā." Tā nu esmu kļuvis par privātdetektīvu. Darbam nav nekādas vainas. Jāstrādā kopā ar tīri patīkamiem zeļļiem, kādu dienu varēšu doties pensijā, saņemot zelta pulksteni. Patlaban nodarbojos ar sacīkšu zirgiem - dopings, blēdības skrējienos, apsardze staļļos un tā tālāk. Patīkams darbs, kas ļauj ceļot pa visu valsti.

-  Izklausās labi, - Bonds piebalsoja. - Bet man nebija ne jausmas, ka tu kaut ko saproti no zirgiem.

-  Es tiešām agrāk pazinu zirgu tikai tad, ja tas bija iejūgts ratos, - Leiters atzinās. - Taču tādas zināšanas var apgūt diezgan ātri, turklāt man ir svarīgāk pazīt cilvēkus, nevis zirgus. Un kā ir ar tevi? - Viņš pieklusināja balsi. - Joprojām tajā pašā dienestā?

-  Tā ir, - Bonds atbildēja.

-  Šeit esi viņu uzdevumā?

-Jā.

-  Slepena misija?

-Jā.

Leiters nopūtās. Un domīgi iemalkoja martīni.

-   Lieliski, - viņš beidzot novilka. - Ja tavam darbam ir kāds sakars ar Mirdzošo bandu, tu rīkojies muļķīgi, strādājot viens pats. Īstenībā tu esi pakļauts tādam riskam, ka es arī uzvedos kā trakais, ieturēdams kopā ar tevi pusdienas. Taču es tev pateikšu, kādēļ šorīt ložņāju apkārt, pūlēdamies tikt Greizajam uz pēdām. Varbūt varēsim viens otram palidzēt. Protams, nejaucot tajā visā iekšā mūsu darba devējus. Der?

-   Tu taču zini, ka man patīk strādāt kopā ar tevi, Fēliks, - Bonds nopietni atbildēja. - Bet es joprojām darbojos savas valdības uzdevumā, kamēr tava aģentūra, iespējams, sacenšas ar valdības dienestiem. Taču, ja mums abiem ir viens mērķis, ne tev, ne man nav jēgas slēpt savas kārtis. Ja jau abi dzenam pēdas vienam zaķim, tad labāk darīsim to kopā. Tātad, - Bonds pētoši uzlūkoja teksasieti, - ja esmu pareizi sapratis, tad tu interesējies par zirgu ar gaišu purnu un baltām kājām? Zirgu, vārdā Tramīgais Smaids?

-   Tieši tā! - Leiters atteica, nelikdamies īpaši pārsteigts. - Tas otrdien skries sacīkstēs Saratogā. Bet kāda daļa gar šo zirgu ir britu impērijas drošības dienestam?

-   Man ieteica likt visu savu naudu uz šo zirgu, - Bonds sacīja. - Tūkstoš dolāru. Un tā saņemt samaksu par kādu citu darbiņu. - Bonds pacēla roku ar cigareti, aizsegdams muti. - Šorīt es ar lidmašīnu atvedu misteram Spengam un viņa draugiem neapstrādātus dimantus simttūkstoš mārciņu vērtībā.

Leitera acis samiedzās. Pārsteigumā viņš klusi iesvilpās.

-   Ak kungs! - viņš godbijigi novilka. - Tad tu spēlē augstākā ligā nekā es! Es par to zirgu interesējos tikai tāpēc, ka tas piedalās sacensībās nelikumīgi. Ir paredzēts, ka otrdien jāuzvar Tramīgajam Smaidam. Trijās pēdējās sacensībās šis ādinieks vispār neieguva nekādu vietu. To pienācis laiks nošaut. Taču ir kāds cits zirgs, ātrāks par ātru, saukts Pipariņš. Sagadījies tā, ka arī tam ir gaišs purns un visas četras kājas baltas. Liels bēris, un viņiem nāksies krietni pacensties, lai nebūtu redzama ne mazākā atšķirība. Banda gatavojas šim pasākumam jau ilgāk nekā gadu. Nevadas tuksnesī, kur Spengiem ir tāds kā rančo. Un tagad ir gatavi raust naudiņu. Šīs ir lielas sacīstes, paredzamas augstas likmes, kopapjoms varētu būt divdesmit pieci tūkstoši dolāru. Viņi varēs bruģēt ielas ar naudu. Laimesti varētu būt pieci pret vienu. Iespējams, pat desmit vai piecpadsmit pret vienu. Tas patiešām būs varens ķēriens!

-  Bet es domāju, ka Amerikā visiem sacīkšu zirgiem uz lūpas ir tetovējums, - Bonds iebilda. - Kā viņi domā apiet šo šķērsli?

-   Pārstādot ādu Pipariņa mutē un atveidojot uz tās Tramīgā Smaida tetovējumu. Tas triks ar tetovējumu jau ir novecojis. Pinkertona aģentūrā ienākušas ziņas, ka žokeju klubs gribot pāriet uz "nakts acu" fotouzņēmumiem.

-  Kas tās par nakts acīm?

-   Tādas tulznas zirga kāju locītavu iekšpusē. Angļi šos veidojumus sauc par "kastaņiem". Katram zirgam tie esot citādi. Tāpat kā cilvēkiem pirkstu nospiedumi. Taču tā būs tikai veca dziesma jaunās skaņās. Tiks nofotografētas "nakts acis" visiem Amerikas sacīkšu zirgiem, taču jau tagad ir zināms, ka gangsteri atraduši paņēmienu, kā ar skābi tās pārtaisīt. Nē, policija nekad netiks ar šiem gangsteriem galā.

-  Kā tu zini to visu par Tramīgo Smaidu?

-   Ar šantāžas palīdzību, - Leiters jautri atbildēja. - Es pieķēru vienu no Spenga staļļa puišiem blēņojamies ar narkotikām. Ļāvu viņam atpirkties, sniedzot ziņas par šo mazo nelikumību.

-  Un ko tu domā darīt?

-   Redzēsim. Svētdien jābrauc uz Sarato- gu. - Leitera seja atplauka. - Pie velna, kāpēc tev nebraukt man līdzi? Pievienojies man, es aizvedīšu tevi uz savu pagaidu mītni. Tā saucas "Sagamora". Švītīgākais motelis! Tev taču kaut kur jāpārnakšņo. Mums labāk būtu daudz neklīst apkārt kopā, taču mēs varētu tikties vakaros. Ko tu par to teiksi?

-   Brīnišķīgi! - Bonds sacīja. - Labāk nevar būt. Taču pulkstenis jau ir gandrīz divi. Paēdīsim, un es tev izstāstīšu pārējo.

Kūpinātais lasis bija no Jaunskotijas - neizdevies aizstājējs īstajam Skotijas lasim, toties brizzola izrādījās tieši tāda, kā Leiters solījis, - tik mīksta, ka Bonds varēja to ēst ar dakšiņu vien, neliekot lietā nazi. Viņš pabeidza pusdienas, apēdot pusi no avokado ar franču mērci, pēc tam dīki malkoja kafiju.

-  Tas īsumā būtu viss, - Bonds nobeidza savu stāstu. Viņš bija runājis ik pēc kumosa visu ieturēšanās laiku. - Esmu tādās domās, ka dimantu kontrabandu organizē brāļi Spengi, bet tos tirgo viņiem piederošais "Dimantu nams". Vai tev ir kaut kas piebilstams?

Leiters ar kreiso roku izkratīja uz galda cigareti no "Lucky Strike" paciņas un aizdedzināja to pie Bonda pasniegto šķiltavu liesmas.

- Izklausās ticami, - viņš, brīdi klusējis, piekrita. - Taču es ne visai daudz ko zinu par Serafimo brāli Džeku Spengu. Ja Džeks tagad ir Seije, tad šī ir pirmā ziņa, ko pēc ilgāka laika par viņu saņemu. Par citiem bandas locekļiem mums zināms daudz vairāk, ir gadījies dzirdēt ari par Tifāniju Kei- su. Jauks bērns, bet jau gadiem strādā šo bandītu labā. Viņai nav cerību tikt vaļā. Nabadzīte kopš bērna kājas neko citu nav redzējusi. Viņas mātei piederēja smalkākā Sanfrancisko meitumāja. Viss bija ciešami līdz brīdim, kad Tifānijas māte pieļāva ellišķīgu kļūdu. Kādā jaukā dienā sievišķis nolēma vairs nemaksāt vietējai gangsteru bandai par "jumta" pakalpojumiem. Viņa maksāja policijai - cik noprotu, tad izdomāja, ka tā par visu parūpēsies. Vientiese! Kādā naktī banda ielauzās namā un visu tur izdemolēja. Viņi neaiztika meičas, bet visi pēc kārtas izvaroja Tifāniju. Viņai toreiz bija tikai sešpadsmit gadu. Nav jābri- nās, ka meitēns kopš tā laika neielaižas ar vīriešiem nekādās darīšanās. Nākamajā dienā viņa atmūķēja mātes naudaskasti un aizlaidās lapās ar visu naudu. No sākuma viņa strādāja par garderobisti, pēc tam bija maksas deju partnere, statiste kinostudijā, viesmīle - un tā līdz divdesmit gadu vecumam. Tad meitenei laikam šī dzīve bija līdz kaklam, un viņa sāka dzert. Apmetās mēbelētās istabās kādā Floridas salā un dzēra, it kā vēlētos dabūt galu. Tur viņu iesauca par Karstvīniņu. Tad kāds bērns iekrita jūrā, bet Tifānija ielēca ūdenī un mazo izglāba. Pēc tam par viņu rakstīja avīzēs, un kāda bagāta sieviete meiteni pievāca - burtiski ar varu. Aizveda uz Anonīmo alkoholiķu biedrību un sāka vadāt apkārt pa pasauli kā savu laika kavētāju. Tomēr, kad abas atgriezās Sanfrancisko, Tifānija aizbēga un sāka dzīvot pie savas vecās mātes, kura tad jau bija pametusi bordeļu biznesu. Taču Tifānija nekādi nespēja noenkuroties - laikam viņai atkal kļuva garlaicīgi, tāpēc devās meklēt piedzīvojumus un nonāca Rēno. Kādu laiku strādāja Herolda klubā. Tur iepazinās ar mūsu draugu Serafimo - puisis iedegās, jo Tifānija atteicās likties ar viņu gultā. Serafimo piedāvāja meitenei darbu viesnīcā "Tiāra" Lasvegasā. Tur viņa pavadīja gadu vai divus. Un, kā rādās, ik pa laikam ceļoja uz Eiropu. Taču viņa ir laba meitene, tikai nekādi nav atradusi iespēju sākt citādu dzivi - pēc tā, ko banda viņai nodarīja.

Bonds atcerējās acis, kuras drūmi vērās viņam pretī no spoguļa, un "Feuilles Mor- tes" - plati, ko jaunā sieviete klausījās vientulīgajā viesnīcas istabā.

-   Man viņa patīk, - Bonds īsi noteica. Un juta Fēliksa Leitera acu pētīgo skatienu. Viņš ielūkojās pulkstenī. - Tā, Fēliks, - Bonds sacīja, - šķiet, ka mēs abi tiešām raustām aiz ūsām vienu lauvu. Tikai esam ķērušies tam klāt katrs no savas puses. Būs varen jocīgi, ja mēs tās paraustīsim vienlaicīgi! Tagad iešu mazliet pagulēt. Man ir numurs viesnīcā "Astor". Kur mēs svētdien tiksimies?

-   Labāk turēsimies tālāk no šīs pilsētas daļas! - Leiters brīdināja. - Labāk jau pie viesnīcas "Plaza". Tā paagrāk, lai neiekļūtu satiksmes sastrēgumā Parka alejā. Lai būtu pulksten deviņos. Pie taksometru pieturas. Ja tu zini to vietu, kur mēdz apstāties arī zirgu pajūgi. Ja es kavēšos, varēsi apskatīt zirgus. Tas tev Saratogā noderēs.

Viņš samaksāja rēķinu, un abi izgāja piekarsušajā ielā. Bonds apturēja taksometru. Leiters atteicās iekāpt. Tikai atvadoties sirsnīgi paspieda Bonda roku.

-   Viens aizrādījums, Džeims, - viņš nopietni piemetināja. - Nevajag iedomāties, ka amerikāņu gangsteri ir neuzvarami. Piemēram, salīdzinot ar SMERŠ un dažām citām organizācijām, ar kurām tev jau bijusi darīšana. Bet to gan varu sacīt, ka Mirdzošās bandas puiši ir vieni no spēcīgākajiem. Viņi ir nevainojami disciplinēti, par spīti savam smieklīgajam nosaukumam. Un viņiem ir droša aizmugure. Tāda ir mūsdienu Amerika. Taču saproti mani pareizi! Īstenībā tas viss smird pa gabalu. Un arī darbiņš, kas tevi gaida, nelāgi ož. - Leiters palaida vaļā Bonda roku un noskatījās, kā viņš iekāpj taksometrā. Pēc tam pa vaļējo logu iebāza galvu salonā.

-  Vai zini, pēc kā ož tavs darbs, neaptēstais vientiesi? - viņš jautri noprasīja. - Pēc formaldehīda un lilijām!

9. nodala

SKĀŅAIS ŠAMPANIETIS

-   Es negrasos ar jums gulēt! - Tifānija Keisa lietišķi paziņoja. - Tādēļ netērējieties, cenšoties mani piedzirdīt. Vienu glāzi es vēl iztukšošu, un varbūt vēl vienu vēlāk. Bet nedomājiet, ka dzeršu jūsu vod- kas un martini kokteiļus, lai pēc tam liktos gultā.

Bonds iesmējās un, pasūtījis dzērienus, atkal pievērsās Tifānijai.

-   Mēs vēl neesam pasūtījuši vakariņas, - viņš aizrādīja. - Gribēju piedāvāt vēžus un reinvīnu. Pēc tam jūs varbūt savas domas mainītu. Tāds salikums varētu iespaidot jebkura cilvēka spriedumu.

-   Klausieties, Bond, - Tifānija Keisa ierunājās, - lai es liktos gultā ar vīrieti, vajadzētu kaut ko vairāk par vēžu mīkstumiem. Bet, ja jau jūs izmaksājat, tad varu ēst kaviāru vai to, ko jūs, angļi, saucat par kotleti,* piedzerot sārto šampanieti. Man bieži negadās vakariņot kopā ar izskatīgu angli, tāpēc jāizmanto izdevība. - Tifānija piepeši pieliecās Bondam tuvāk un uzlika plaukstu uz viņa rokas. - Atvainojiet, - viņa aprauti sacīja. - Par to izmaksāšanu. Es nemaz tā nedomāju. Par vakariņām varu samaksāt ari pati. Taču pair reto izdevību gan ir tā, kā teicu.

Bonds pasmaidīja, skatīdamies viņai acīs.

-   Nerunājiet niekus, Tifānij, - viņš atbildēja, pirmo reizi nosaukdams jauno sievieti vārdā. - Es ar nepacietību gaidīju šo vakaru. Un ēdīšu to pašu, ko jūs. Man ir pietiekami daudz naudas, lai samaksātu. Misters Tri šorīt atdeva man senu parādu - piecsimt dolāru - dubultā apmērā, tādējādi esmu vinnējis.

Atskanot Greizā Tri vārdam, jaunās sievietes izturēšanās spēji mainījās.

-   Ar to vajadzētu pietikt, - viņa skarbi noteica. - Vai zināt, ko mēdz teikt par šo iestādi? "Te jūs varat paēst tikai par trīssimt dolāriem!"

Viesmīlis atnesa martini - sakratītus, taču pilnībā nesajauktus kokteiļus, kā Bonds bija lūdzis. Glāzēs peldēja dažas citrona šķiedriņas. Bonds tās viegli paskalināja un ļāva nogrimt. Pacēlis glāzi, viņš pāri tās malai uzlūkoja Tifāniju.

-   Mēs vēl neesam uzsaukuši tostu par šīs misijas veiksmīgu iznākumu, - viņš sacīja.

Jaunas sievietes lupu kaktiņi sarkastiski saviebās. Izdzērusi pusi martīni glāzes vienā malkā, viņa stingru roku nolika to atpakaļ uz galda.

-   Tad jau labāk iedzersim par to sirdslēkmi, kas man pagāja secen! - viņa sausi atcirta. - Jūs ar savu sasodīto golfu! Es jau gaidīju, ka savā plātībā tam muitas vīram klāsiet vaļā visu par to, kas atrodams bumbu maisā. Vēl mazliet, un jūs būtu vilcis ārā nūju un kādu no bumbām, lai parādītu savu atvēzienu!

-  Jūs padarījāt mani nemierīgu. Klikšķinot savas nolādētās šķiltavas un pūloties aizsmēķēt cigareti. Varu derēt, ka iebāzāt mutē "Parlamenta" nepareizo galu un aizdedzinājāt filtru.

Jaunā sieviete aprauti iesmējās.

-  Jums laikam acis ir arī pakausī, - viņa novilka. - Apmēram tā jau bija. Labi, līgstam mieru! - Tifānija izdzēra visu martīni. - Uz veselību! Nešķiet vis, ka jūs būtu pieredzējis uzdzīvotājs. Es gan gribētu vēl vienu. Hkko sāku atslābināties. Un kā ar mūsu vakariņām? Varbūt jūs cerat, ka es zaudēšu sajēgu jau pirms tām?

Bonds pamāja oficiantam un pasūtīja maltīti. Vīnu pārzinis, kurš nāca no Brukli- nas, bet bija tērpies svītrainā žaketē un apsējis zaļu priekšautu, turklāt ap kaklu nēsāja degustēšanas kausiņu sudraba ķēdē, nokāpa pagrabā pēc sārtā "Clicquot".

-   Ja man reiz būs dēls, - Bonds nomurmināja, - tad es, viņam kļūstot pieaugušam, došu tikai vienu padomu: "Izdod naudu, par ko vien vēlies, tikai pērc kaut ko tādu, ko vari ēst pats, nevis tādu, kas noēdīs tevi."

-   Re velna! - jaunā sieviete iesaucās. - Necentieties sabojāt man vakaru! Vai jūs nevarētu pasacīt kādu labu vārdu par manu kleitu, nevis gremsties par to, cik dārgi es jums izmaksāju? Jūs taču zināt sakāmvārdu: "Ja nevēlies augļus, kādēļ purini koku?"

-   Es vēl neesmu sācis purināt koku. Jūs man neļaujat pat rokas stumbram pielikt.

Tifānija iesmējās un atzinīgi uzlūkoja Bondu.

-   Debess augstā, mister Bond, - viņa pazobojās, - jūs aiz kokiem mežu neredzat! Vai tā kāds runā ar jaunām dāmām?

-   Par to jūsu tērpu, - Bonds attrauca. - Tas ir kā sapnis, un jūs pati to labi zināt. Man patīk melns samts, it īpaši uz tik tumši iedegušas ādas kā jūsējā. Man prieks, ka jūs nenēsājat daudz dārglietu, tāpat par to, ka jūs nelakojat nagus. Aplūkojot visu kopumā, varu teikt, ka šovakar esat apburošākā kontrabandiste visā Nu- jorkā. Un ar ko kopā jūs vedīsiet kontrabandu rit?

Jaunā sieviete pacēla trešo martini glāzi un lēni, trijos malkos, iztukšoja to. Nolikusi glāzi, viņa izvilka no "Parlamenta" paciņas, kas stāvēja līdzās šķīvim, cigareti un pieliecās tuvāk Bonda pasniegto šķiltavu liesmiņai. Vīrieša skatienam pavērās ieplaka starp Tifānijas krūtīm. Viņa pavērās Bondā caur izpūsto dūmu mutuli. Juanās sievietes acis piepeši iepletās, bet pēc tam atkal samiedzās. "Jūs man patīkat," tās apliecināja. "Starp mums var notikt viss. Taču nekļūstiet nepacietīgs! Un esiet laipns! Es nevēlos, lai mani sāpinātu!"

Pienāca viesmīlis, kurš atnesa kaviāru, un pēkšņi restorāna kņada ielauzās siltajā, mājīgajā telpā, ko viņi bija radījuši vienīgi sev, un burvība pagaisa.

-   Ko es daru rīt? - Tifānija Keisa atkārtoja. Viņa runāja tādā balsī, kādā cilvēki parasti mēdz runāt viesmīļu klātbūtnē. - Raugiet, rit es sāku savu ceļojumu uz Lasvega- su. Vispirms ar vilcienu aizbraukšu līdz Čikāgai, tad pārsēdīšos un došos tālāk uz Los- andželosu. Tas ir garš ceļš, bet lidošana man jau ir lidz kaklam. Un ko darāt jūs?

Viesmīlis bija aizgājis. Kādu brītiņu abi klusēdami tiesāja kaviāru. Nebija jāsteidzas un jāatbild uz jautājumu tūlīt. Bondam piepeši šķita, ka viņiem pieder viss laiks, cik vien tā ir uz pasaules. Abi zināja atbildi uz lielo jautājumu. Ar mazajiem varēja nesteigties.

Bonds atlaidās krēslā ērtāk. Vīnu pārzinis atnesa šampanieti, un Bonds to nogaršoja. Tas bija ledusauksts, ar tikko manāmu zemeņu garšu. Tas bija lielisks.

-   Es došos uz Saratogu, - viņš paziņoja. - Tur man jāliek nauda uz zirgu, kurš palīdzēs tikt pie nopelnītās.

-   Cik noprotams, tur viss būs kārtībā, - Tifānija Keisa kodīgi noteica. Un iedzēra mazliet šampanieša. Jaunās sievietes garastāvoklis atkal bija mainijies. Viņa paraustīja plecus. - Izskatās, ka šārīta pārbaudi pie Greizā jūs esat izturējis, - viņa vienaldzīgi paziņoja. - Greizais gribot jūs iesaistīt bandas darbā.

Bonds vērās lejup sārtajā šampanietī, ar visu savu būtni sajuzdams, kā starp viņu un jauno sievieti, kura bija tik jauka, iezogas nodevības migla. Taču viņš atvairīja šo sajūtu. Jāturpina pētīt un jāizdibina viss iespējamais.

-    Lieliski, - Bonds nepiespiesti atbildēja. - Patīkami. Bet kas īsti tā ir par bandu? - Viņš izlikās aizņemts ar cigaretes aizdedzināšanu, profesionāli novērsdams sievietes uzmanību.

Bonds manīja, ka mis Keisa viņu pētoši uzlūko. Un tūlīt atguva sparu. Slepenais aģents guva virsroku - viņa prāts sāka darboties auksti un skadri, novērtējot norādes, melus un šaubīgas pazīmes.

Viņš uzlūkoja Tifāniju ar gluži vaļsirdīgu skatienu.

Jaunā sieviete likās nomierinājusies.

-   To sauc par Mirdzošo bandu. Tās vadībā ir divi brāļi Spengi. Es strādāju pie viena no viņiem Lasvegasā. Šķiet, ka neviens nezina, kur ir otrs. It kā kaut kur Eiropā. Vēl ir kāds, ko sauc ABC. Kad man jānodarbojas ar dimantiem, es saņemu pavēles no šī ABC. Serafimo ir tas brālis, pie kura es strādāju. Viņš nodarbojas ar azartspēlēm un zirgiem. Vada bukmeikeru dienestu pa telefonu un vies- nicu "Tiāra" Vegasā.

-  Un ar ko jūs tur nodarbojaties?

-  Tikai strādāju! - Tifānija skarbi attrauca, tā izbeigdama šīs tēmas apspriešanu.

-  Vai jums tas darbs patīk?

Viņa izlikās jautājumu nedzirdējusi, it kā būtu vientiese un nespētu uz to atbildēt.

-   Tad vēl ir Greizais, - mis Keisa turpināja. - Patiesībā viņš nav slikts puisis, tikai blēdīgs. Ja spiedīsiet viņam roku, tad labāk pēcāk saskaitiet pirkstus. Viņš pārrauga visas meitumājas, narkotiku tirgotājus un tamlīdzīgas būšanas. Ir vēl daudz citu dažādiem uzdevumiem. Tie ir tikai izpildītāji. - Tifānija uzlūkoja Bondu ar cietu skatienu. - Jūs viņus iepazīsiet, - viņa ņirdzīgi noteica. - Jums viņi patiks. Tieši jūsu gaumē.

-   Sasodīts! - Bonds nikni saviebās. - Es tikai pieteicos uz vēl kādu darbiņu. Man ir vajadzīga nauda.

-  Ir daudz citu iespēju nopelnīt.

-  Bet jūs taču strādājat šo ļautiņu labā.

-  Jūs arī. - Tifānija mulsi pasmaidīja. Ledus viņu starpā atkal bija salūzis. - Bet, ticiet man, pievienodamies Mirdzošajiem, jūs iesaistāties bīstamā spēlē. Ja es būtu jūsu vietā, tad pamatīgi apdomātu, pirms steigtu piebiedroties mūsu omulīgajam pulciņam. Un nekādā gadījumā nenostājieties pret bandu. Ja esat iecerējis ko tamlīdzīgu, iesaku pievērsties kaut kam citam.

Sarunu pārtrauca viesmīlis, kurš atnesa jēra gaļas siteni ar sparģeļiem un krējuma mērci. Pie galdiņa pienāca arī viens no brāļiem Krendleriem. "Klubs 21" piederēja šiem ļaudīm kopš sausā likuma laikiem, kad šis restorāns bija izdaudzināts par labāko slepeno dzertuvi Ņujorkā.

-   Sveika, mis Tifānij! - viņš bilda. - Sen neesat redzēta. Kā iet pa Vegasu?

-    Sveicināts, Mak. - Jaunā sieviete pasmaidīja. - Ar "Tiāru" viss ir kārtībā. - Viņa pavērās apkārt ļaužu pilnajā zālē. - Šķiet, jūsu mazajam karstmaizīšu stendam arī neiet slikti.

-   Grēks žēloties, - slaidais jauneklis attrauca. - Tikai pārāk daudz izšķērdīgu aristokrātu. Un nekad nav pietiekami daudz skaistu meiteņu. Jums derētu ienākt biežāk! - Viņš uzsmaidīja Bondam. - Vai viss ir labi?

-  Labāk nevar būt.

-   Atnāciet vēl! - Krendlers ar rokas mājienu paaicināja vīnu pārzini. - Sem, pajautā maniem draugiem, ko viņi gribētu iedzert pie kafijas. - Un, vēl pēdējoreiz apveltījis ar smaidu abus viesus, viņš devās pie nākamā galdiņa.

Tifānija pasūtīja "Stingeru" no piparmētru liķiera, Bonds ari lūdza to pašu.

Kad viesmīlis atnesa kokteiļus un kafiju, Bonds atsāka sarunu no tās pašas vietas, kur tā bija pārtrūkusi.

-  Bet, Tifānij, - viņš ierunājās, - darbiņš ar dimantiem šķiet diezgan vienkāršs. Kāpēc mēs nevarētu arī turpmāk strādāt kopā? Divi vai trīs braucieni gadā mums ienestu labu naudu un nebūtu tik bieži, lai Imigrācijas vai muitas dienests sāktu uzdot nepatīkamus jautājumus.

Tifānija Keisa neuzķērās uz šī āķa.

-     Atstājiet to ABC ziņā, - viņa attrauca, - es taču jums jau sacīju, ka tie ļaudis nav dumji. Viņi izplānojuši plašu operāciju ar šiem akmeņiem. Man ne reizi nav nācies sadarboties ar vienu un to pašu kurjeru, turklāt es neesmu vienīgā pavadone. Esmu pārliecināta, ka ari šoreiz lidmašīnā mēs nebijām tikai divi vien. Varu derēt, ka viņi bija norīkojuši vēl kādu uzmanīt mūs abus. Viņi ik uz soja kontrolē un pārbauda ikvienu. - Tifāniju bija aizkaitinājis Bonda cieņas trūkums pret viņas darbadevējiem. - Es šo ABC nekad neesmu redzējusi, - viņa turpināja. - Tikai piezvanu uz kādu numuru Londonā un uzklausu lentē ierakstītas pavēles. Un tāpat paziņoju visu, kas man sakāms. Es saku, ka tā ir augsta pilotāža, nevis jūsu līmenis. Tā nav sasodīta lauku muižu aptīrīšana.

-   Es saprotu, - Bonds bijīgi ierunājās, saspringti prātodams, kā lai izdabū no viņas ABC telefona numuru. - Šķiet, ka šie cilvēki patiesi padomājuši par visu.

-  Varu derēt uz jūsu dzīvību, - jaunā sieviete neizteiksmīgi noteica. Šī saruna sāka viņu garlaikot. Tifānija nīgri lūkojās "Stin- gera" glāzē, pēc tam izdzēra to.

Bonds juta, ka Tifānija grasās ieslīgt dzēruma raudulībā.

-  Varbūt vēlaties doties uz kādu citu vietu? - viņš ierosināja, skaidri apjēgdams, ka pats šo vakaru sabojājis.

-   Pie velna, nē! - Tifānija drūmi atbildēja. - Vediet mani mājās! Esmu nogurusi. Vai tiešām jūs nevarējāt atrast kādu citu tēmu šim vakaram - kāpēc visu laiku bija jārunā tikai par šiem nolādētajiem rīkļurāvējiem?

Bonds samaksāja rēķinu, un abi klusēdami nokāpa lejā un cauri vēsajam restorāna vestibilam izgāja tveicīgajā naktī, kur oda pēc benzīna un sakarsuša asfalta.

-   Es arī apmetos viesnīcā "Astor", - Tifānija pavēstīja, kad abi iekāpa taksometrā. Viņa ierāvās tālākajā sēdekļa stūri un palika sēžam sakumpusi, galvu rokā atspiedusi, vērdamās ārā, kur baisajā, nāvējošajā tumsā plaiksnīja neona gaismas.

Bonds klusēja. Tikai raudzījās laukā pa logu, lādēdams savu darbu. Viss, ko viņš pašreiz vēlējās sacīt, bija: "Klau, nāc man līdzi! Tu man patīc! Nebaidies! Nekas nav ļaunāk, kā palikt vienai." Ja sieviete teiktu "jā", viņa viltība būtu izdevusies. Taču Bondam negribējās likt lietā viltību. Darbs lika viņam izmantot Tifāniju, taču, lai ko prasīja darbs, bija tikai viens veids, kā neizmantot šo būtni. Piekļūt viņas sirdij.

Pie viesnīcas "Astor" Bonds palīdzēja Ti- fānijai izkāpt. Viņa palika stāvam uz ietves, muguru pagriezusi, kamēr Bonds samaksāja šoferim. Abi kāpa augšā pa kāpnēm, klusēdami gluži kā laulāts pāris pēc neveiksmīgi pavadīta vakara, kas beidzies ar strīdu.

Abi reizē paņēma no dēļa atslēgas un nosauca lifta zēnam piekto stāvu. Kamēr lifts slīdēja augšup, Tifānija stāvēja, pagriezusies ar seju pret durvīm. Bonds pamanīja, ka viņas roka tik cieši tur somiņu, ka pirkstu kauliņi kļuvuši balti. Piektajā stāvā viņa ātri izkāpa un neiebilda, kad Bonds sekoja. Plecu pie pleca viņi soļoja pa garajiem viesnīcas gaiteņiem, līdz beidzot nonāca pie Tifānijas numura. Viņa pieliecās, apgrieza atslēgu un, atgrūdusi durvis, pagriezās pret Bondu.

- Klausieties, jūs, Bond…

Šo teikumu Tifānija iesāka, it kā grasītos teikt garu, niknu runu, tomēr aprāvās, vērdamās tieši viņam acīs, un Bonds pamanīja, ka jaunās sievietes skropstas kjuvušas mitras. Viņa pēkšņi apvija rokas ap Bonda kaklu - tagad abu sejas atradās pavisam tuvu viena otrai - un sacīja:

-    Esiet piesardzīgs, Džeims, es negribu jūs zaudēt!

Pievilkusi Bonda seju vēl tuvāk, jaunā sieviete cieši un ilgi noskūpstīja viņu uz lūpām. Tas bija viens vienīgs, mežonīga maiguma pilns skūpsts, kurā nebija gandrīz nekā seksuāla.

Taču, kad Bonds, atbildēdams skūpstam, cieši satvēra rokās Tifānijas augumu, viņa pēkšņi sastinga un izrāvās. Mirklis bija garām.

Uzlikusi roku uz durvju roktura, Tifānija vēlreiz pagriezās un uzlūkoja Bondu. Skatienā atkal vizēja niknais spīdums.

-  Tagad atstājiet mani vienu! - viņa dusmīgi sacīja, aizcirta durvis un aizslēdza tās.

10. nodala

STUDIUAKS UZ SARATOGU

Džeimss Bonds gandrīz visu sestdienu pavadīja savā viesnīcas "Astor" numurā, kur gaisa kondicionētājs pasargāja no tveices. Labi izgulējies, viņš sāka rakstīt telegrammu firmas "Universālais eksports" direktoram Londonā. Bonds lika lietā pavisam vienkāršu šifru, kura atslēga bija fakts, ka ir nedēļas sestā diena un astotā mēneša ceturtais datums.

Ziņojumā Bonds attēloja dārgakmeņu kontrabandas ceļu, kas aizsākas kaut kur tuvu Džekam Spengam Rufusa B. Seijes veidolā un beidzas ar Serafimo Spengu, bet kanāla mezgla punkts ir Greizā Tri birojs, no kura, jādomā, akmeņi nonāk "Dimantu namā", tiek apstrādāti un pārdoti.

Bonds ieteica Londonai uzsākt Rufusa B. Seijes izsekošanu un brīdināja, ka ieguvis informāciju par kādu indivīdu, kas tiek saukts par ABC un, šķiet, ir galvenais Mirdzošās bandas kontrabandas operāciju organizētājs. Par šī cilvēka identitāti viņam vēl neesot nekāda priekšstata, bet esot pamats uzskatīt, ka tas atrodas Londonā un, iespējams, ir vienīgais, kurš zina, kurās Āfrikas raktuvēs nozagti dimanti.

Bonds ziņoja, ka paredzējis turpināt pētīt sakaru kanālu Serafimo Spenga virzienā, izmantojot Tifāniju Keisu, kura par viņa nolūkiem neko nenojauš, un īsumā izklāstīja visu, ko bija noskaidrojis par šīs sievietes pagātni.

Džeimss nosūtīja telegrammu caur "Wes- tern Union", par to maksāt pienācās saņēmējam, pēc tam - jau ceturto reizi šajā dienā - nomazgājās dušā un devās uz restorānu "Voisin", kur pasūtīja divus martini ar degvinu, olas benediktiešu gaumē un zemenes. Ieturēdamies viņš izlasīja paziņojumu par Saratogas zirgu skriešanas sacīkstēm un prognozes, no kurām secināja, ka favorīti ir mistera K. V. Vaitnija zirgs Atgriezies un mistera Viljama Vudvorda juniora Aizlūgums. Tramīgais Smaids nebija pieminēts.

Bonds atgriezās viesnīcā un likās gultā.

Svētdienas rītā tieši deviņos ielas malā, kur stāvēja Bonds ar ceļasomu, piebrauca melns studbekers ar nolaižamu jumtu.

Tikko Bonds bija nometis somu uz aizmugures sēdekļa, bet pats apsēdies līdzās Leiteram, tas pastiepa roku augšup un pagrūda kādu sviru. Pēc tam nospieda pogu uz mašīnas vadības paneļa, un brezenta jumts, hidrauliskajam mehānismam čīkstot, lēni pacēlās un ielocījās tam paredzētajā vietā starp aizmugures sēdekli un bagāžnieku. Tad Leiters ar savu dzelzs āķi satvēra stūri un, veikli to grozīdams, ātri izbrauca cauri Centrālparkam.

- Mums jānobrauc apmēram divsimt jūdžu, - Leiters sacīja, kad viņi turpināja ceļu pa Hudzonas parka aleju. - Uz ziemeļiem, gar Hudzonas upi uz augšu. Ņujorkas štatā, uz dienvidiem no Edirondakas, tas ir netālu no Kanādas robežas. Brauksim pa Takoni- kas ceļu. Mums nav jāsteidzas, tāpēc stūrēšu palēnām. Negribu iekulties nepatikšanās par ātruma pārsniegšanu. Ņujorkas štatā atļauts braukt ar piecdesmit jūdžu ātrumu stundā, un policisti tur ir gaužām nikni. Taču, ja steidzos, es parasti spēju no viņiem aizbēgt. Nav iespējams sodīt to, ko nevar noķert. Un tiesā neesmu sūdzēts - viņiem kauns atzīties, ka tādus varenus indiāņus kāds pārspējis ātrumā.

- Man gan likās, ka šie indiāņi spēj traukties naskāk par deviņdesmit jūdžu ātrumu stundā, - Bonds noteica. Un nodomāja, ka draugs kopš tiem, senākajiem, laikiem kļuvis plātīgāks. - Nezināju, ka studbekeri kaut ko tādu spēj, - viņš piemetināja.

Viņu acu priekšā tajā brīdī noklājās taisns un gluži tukšs ceļa posms. Leiters ātri pavērās atpakaļskata spogulī, tad pārslēdza kloķi uz otro ātrumu un ar kāju iespieda gāzes pedāli gridā. Bonda galva ierāvās plecos un mugurkauls tika piespiests sēdekļa atzveltnei. Viņš neticīgi skatījās spidometrā. Tas rādīja astoņdesmit jūdzes stundā. Leitera āķis ar klikšķi pārslēdza sviru. Mašīna vēl palielināja ātrumu. Deviņdesmit, deviņdesmit piecas, sešas, septiņas jūdzes… tad pēkšņi parādījās tilts un krustceles. Leitera kāja vienā mirklī atradās uz bremzes pedāļa, un motora rēkoņa pieklusa - tas sāka vienmērīgi dūkt, ātrums samazinājās līdz septiņdesmit jūdzēm stundā, un abi veikli izbrauca ceļa līkumu.

Leiters iesānis uzlūkoja Bondu un lepni pasmīnēja.

-   Sasodīts, - Bonds neticīgi norūca, - kas tad šī ir par mašīnu? Vai tad tas nav stud- bekers?

-   Tas ir studiljaks, - Leiters paskaidroja. - Studbekers ar kadiljaka motoru. īpaša transmisija, bremzes, aizmugures ass… Nelielas pārvērtības. Kāda firmiņa Ņujorkas tuvumā šo to pārtaisīja. Pavisam nedaudz, bet iznāca labāks sporta vāģis par korveti vai sanderbērdu. Nekā spēcīgāka par šo auto nevar būt. To projektējis francūzis - Raimonds Levī. Labākais konstruktors pasaulē. Taču Amerikas tirgum pārāk moderns. "Studbekeram" nekad nav bijis tik daudz naudas, lai ieviestu tādu uzlabotu modeli. Tas ir pārāk nepierasts. Vai tev patīk? Varam saderēt, ka šis auto pārspēj tavu veco bentliju! - Leiters iesmējās, iebāza roku žaketes kreisās puses kabatā un sameklēja desmit centu monētu, lai pie Henrija tilta samaksātu par Hudzonas upes šķērsošanu.

-   Tikai līdz brīdim, kad nokritīs riteņi, - Bonds kodīgi aizrādīja. - Tā ir tikai tāda bērnu spēle puišiem, kuri nevar atļauties kārtīgu auto.

Abi sāka iztirzāt angļu un amerikāņu sporta mašīnu priekšrocības un turpināja to darīt līdz pat Vestčestras apgabala robežai, kur atkal nācās maksāt ceļa nodevu. Pēc piecpadsmit minūtēm viņi jau bija uz Takonikas ceļa, kas aizlocījās uz ziemeļiem starp pļavu un mežu platībām simtiem jūdžu garumā. Bonds ērtāk atzvila sēdeklī, klusējot priecādamies par pasaules skaistākajām ainavām un dīki prātojot, ko patlaban dara Tifānija un kā pēc atgriešanās no Saratogas ar viņu apieties.

Pusvienos viņi apstājās ieturēties ceļmalas krodziņā "Cālis grozā". Tas atradās senlaicīgā ēkā, kas bija celta pārceļotāju stilā un apgādāta ar parasto aprīkojumu - augstu leti, uz kuras rindojās pazīstamāko marku šokolāde un konfektes, cigaretes, cigāri, žurnāli un brošētas grāmateles, stūri novietotu hromētu mūzikas automātu ar krāsainām gaismām, kas darīja to līdzīgu aparātam no kādas fantastikas filmas, pulētiem priedes koka galdiem telpas centrā un ar zemiem nožogojumiem atdalītām kabīnēm pie sienām, bet ēdienkartē tika piedāvāti cepti cāļi un "svaigas kalnu foreles", kuras droši vien bija vairākus mēnešus pavadījušas kādā tālā saldētavā. Bija arī dažas ātrās uzkodas, ko piedāvāja nīgras viesmīles.

Tomēr olu kultenis un ceptās desas ar karstiem sviestā ceptiem grauzdiņiem tika atnesti ātri, tāpat"Miller's Highlife" alus, un viss garšoja labi. Pēc tam sekoja atdzesēta kafija, un, izdzēruši katrs pa divām glāzēm, viņi mitējās runāt par darbu un savu privāto dzivi, lai apspriestos par Sara togu.

- Vienpadsmit mēnešus gadā, - Leiters skaidroja, - šī vieta ir gluži kā izmirusi. Turp brauc tikai reimatisma un tamlīdzīgu kaišu mocīti ļautiņi, lai mērcētos minerālūdens un dūņu vannās, un viss ir tāpat kā citos pasaules kūrortos. Pulksten deviņos cilvēki jau guļ, bet visas sabiedriskās norises aprobežojas ar to, ka pāris vecu džentlmeņu ar Panamas cepurēm galvā strīdas par to, kam vajadzēja vai nevajadzēja padoties pie Šijlervilas, jeb arī par to, vai viesnīcas "Union" marmora grīda sendienās bija melna vai balta. Tikai vienu mēnesi - augustā - tur dzīve sit augstu vilni. Tās, gluži iespējams, ir izdaudzinātākās zirgu sacīkstes Amerikā, kurās čum un mudž Vander- bilti un Vaitniji. Cenas par mēbelētajām istabām šajā laikā palielinās desmitkārt, sacīkšu komiteja katru gadu atsvaidzina stendu krāsojumu un atrod dažus gulbjus, ko ielaist dīķītī, kas atrodas hipodroma vidū, tur tiek noenkurota arī veca indiāņu kanoe laiva un ieslēgta strūklaka. Neviens neatceras, no kurienes ši laiviņa nākusi, un tikai kāds amerikāņu sporta žurnālists, kurš mēdz rakstīt par zirgu sacīkstēm, esot izdibinājis, ka tai ir sakars ar kādu indiāņu leģendu. Tas zellis sacīja, ka pēc tam, kad to padzirdējis, viņš vairs neesot tālāk urķējies. Jo jau tad, kad mācījies ceturtajā klasē, varējis sacerēt labākus melus nekā jebkurā indiāņu leģendā, ko jebkad dzirdējis.

Bonds pasmējās.

-  Un kas vēl? - viņš pajautāja.

-   Pārējo tu pats uzzināsi, - Leiters atbildēja. - Šo vietu ļoti iecienījuši angļi, it īpaši slavenības. Te bieži mēdza ierasties Džersi- jas Lilija, jūsu aktrise Lilija Lengtrija. Tajā laikā zirgs, vārdā Jauninājums, ieguva Lielo balvu, apsteigdams Dzelzs Masku, taču kopš Mēļās Dekādes parādīšanās šis tas ir mainījies. Palūk, - viņš izvilka no kabatas avīzes izgriezumu, - šis tev noderēs. Šorīt izgriezu to no "Post". Raksta autors ir Dži- mijs Kenons - šīs avīzes sporta apskat- nieks. Lielisks žurnālists. Pārzina to, par ko raksta. Mašīnā izlasīsi. Mums jābrauc tālāk.

Leiters samaksāja rēķinu, un viņi devās ceļā. Kamēr studiljaks rūkdams ripoja uz Trojas pusi, Bonds pievērsās Džimija Keno- na rakstam. Tajā autors lika noprast, ka Džersijas Lilijas laiku Saratoga nogrimusi putekļiem klātajā, jaukajā pagātnē. No šī sacerējuma Bondā, atņirdzis zobus smaidā, lūkojās divdesmitais gadsimts.

"Saratogspringsas ciemats," bija teikts zem fotouzņēmuma, no kura pretī vērās pievilcīgs jauneklis platām, vaļsirdīgām acīm un zobgalīgā smaidā savilktām, plānām lūpām, "bija īsta kriminālās pasaules Koniailenda līdz Kīfovera televīzijas pārraidei. Tā izbiedēja lētticīgus laukus un aizdzina bandītus uz Lasvegasu. Taču organizētā noziedzība joprojām valda Saratogā, kas kļuvusi par mūsu gangsteru koloniju, un viņi te ievieš savu kārtību ar pistolēm un beisbola nūjām.

Saratoga dzīvo nošķirti - tāpat kā citas azartspēļu vietas, kurās pašvaldības atkarīgas no reketieru apvienībām. Tomēr tā ir vieta, kur ierodas cienījami senu bagātību mantinieki un slavenības, lai parādītu savu staļļu lepnumu tik primitīvos apstākļos, kas atgādina lauku gadatirgu ar kleperu skriešanos ceturtdaļjūdzes distancē.

Jau pirms tam, kad Saratoga kļuva par slēgtu pilsētu, kura nepieņem apkārtklai- ņojošus autostopotājus, policijas vīri tur sāka noguldīt savas algas bankā, pārtikdami no slepkavnieku un suteneru bagātīgajām dzeramnaudām. Saratogā neielaiž nabagus - ubagošana tur ir nopietns likuma pārkāpums. Tāpat dzērāju ālēšanās krogā un kauliņu spēle tiek uzskatīta par sabiedriskās kārtības apdraudējumu.

Bet slepkava, kurš tur meklē patvērumu, var baudīt brīvību, kamēr vien maksā vietējiem varasvīriem. Tas pats sakāms arī par meitumāju un nelegālo spēļu eļļu turētājiem.

Profesionālā interese mani urdījusi pētīt agrāko gadu avīžrakstus. Sporta žurnālisti, kuri mēdz atspoguļot zirgu sacīkstes, atceras mierīgos gadus Saratogā, kad tā vēl bijusi vientiesīgu lauķu apdzīvota province. Patiesībā tā arī toreiz bija samaitātības citadele.

Tas bija iespējams tāpēc, ka blēži veica savus netīros darbiņus paslepus, kaut kur fermās un sānceļos. Viņu darbošanās šķita nenozīmīga, turklāt pagrīdes spēļu spēlētājiem allaž jābūt gataviem, ka viņus var aptīrīt tikpat ātri, kā tiek izmesti kauliņi. Saratogas kazino norēķināšanās nekad nav bijusi īpaši precīza, bet ikvienam, kurš tika pieķerts krāpjoties, nācās rēķināties ar kāvienu.

Ceļmalas krogi pie ezera te darbojas visu nakti. Spēļu organizētāji aicina uz azartspēlēm, lai gan laimestu izmaksām nav līdzekļu. Kāršu dalītāji un ruletes griezēji ir klejojoši naudas mednieki, kas saņem maksu par dienu un dodas tālāk pa azartspēļu apli, sākot no Ņūportas Kentuki, pēc tam uz Maiami ziemā un atpakaļ uz Sara- togu augustā. Lielākoties viņi ir skolojušies Steubenvilā, Ohaio, kur var apgūt amata prasmi, spēlējot uz mazākām likmēm.

Tie ir klaidoņi, no kuriem vairākumam trūkst spēju piedzīt spēļu parādus. Tie ir nelegālās pasaules sīkie gariņi, kas saiņo parpalas un pazūd, tikko kaut kur kļūst par karstu. Daļa no tiem apmetas Lasvega- sā un Reno, kur lielie bosi ir parūpējušies, lai pie sienām karātos licences.

Viņu spēļu namos nodarbinātie nav spēlmaņi tajā nozīmē kā vecais pulkvedis E. R. Bredlijs, kurš bija goda vīrs ar labām manierēm. Man ir stāstījuši, ka viņa spēļu elle Palmbīčā joprojām pastāvot, jo veiksme neesot veco zēnu pametusi.

Ja ticam tiem, kuri spēlējuši pret Bredli- ju, tad cilvēkus pārņēmis neprāts un tie nospēlējuši arī pamatkapitālu, kas nepieciešams maksātspējas saglabāšanai. Tāpēc tie, kuri Bredliju agrāk pazinuši, jūtas visai uzjautrināti, lasīdami par viņa kanonizāci- ju filantropijas dēļ - viņa vaļasprieks esot dot bagātajiem to iespēju uzjautrināties, kuru Floridas štats tiem liedzis. Taču, ja salīdzina ar utīm, kuras kontrolē Saratogu, pulkvedis Bredlijs ir pelnījis visus tos slavinājumus, ar kādiem sentimentāli ļautiņi viņu apveltījuši.

Saratogas hipodroma skrejceļš būvēts uz pussapuvušiem pāļiem, kuri būtu derīgi tikai iekuram, turklāt klimats šeit ir karsts un mitrs. Daži no dalībniekiem - tādi kā Als Vanderbilts un Džoks Vaitnijs - ir sportisti šī vārda novecojušajā nozīmē. Viņiem zirgu sacīkstes ir sports, kamēr citiem tās ir darījums, kuram viņi ir pārāk godīgi. Tāpat tādi treneri kā Bils Vinfrijs, kurš sūtīja uz skrejceļa zirgu Iezemiešu Dejotājs. Ir arī tādi žokeji, kuri jums sados pa degunu, ja liksiet tiem pieturēt zirgu.

Šiem vīriem patīk Saratoga, un viņi priecājās, kad šo pilsētu pameta tādi zeļļi kā, piemēram, Lakijs Lučāno, kurš ļāva tai plaukt, kamēr tā ļāva ašajiem zēniem aptīrīt iebraucējus. Viņi apzaga arī bukmeike- rus. Vienam, kuru sauca Kids Teterss, automašīnu stāvvietā nolaupīja piecdesmit- tūkstoš dolāru. Šie zeļļi teikuši, ka gatavojoties viņu nolaupīt, ja nemaksāšot vēl.

Kids Teterss zināja, ka Lakijam pieder sava daļa gandrīz visās pilsētas spēļu ellēs, un lūdza viņu šo jautājumu nokārtot. Lakijs atbildēja, ka tas esot vienkārši izdarāms. Bukmeikeru neviens netraucēšot, ja viņš darīšot tā, kā sacīts. Kidam Tetersam tika dota atļauja darboties hipodromā, viņa labā slava necieta, taču bija tikai viens veids, kā sevi pasargāt.

"Padariet mani par savu partneri," viņam paziņojis Lakijs Lučāno - tā man šo sarunu atstāstīja vīrs, kurš esot bijis klāt. "Neviens neuzdrīkstēsies aiztikt Lakija partneri."

Kids Teterss uzskatīja sevi par godājamu valsts atļauta amata piekopēju, tomēr padevās, un Lakijs palika bukmeikera partneris līdz pat viņa nāvei. Es pajautāju vīram, kurš bija dzirdējis šo sarunu, vai Lakijs tika ieguldījis pasākumā arī savu naudu, vai varbūt kaut ko darījis bukmeikera labā.

"Lakijs tikai ievāca nodevas," tas puisis teica. "Taču tajās dienās šis nolīgums bija Kidam Tetersam izdevīgs. Viņu neviens vairs netraucēja."

Tāda ir šī pilsēta. Smird, taču tādas ir visas azartspēļu pilsētas."

Bonds salocīja avīzes izgriezumu un iebāza kabatā.

-  Tas nekādā ziņā neizklausās pēc Lilijas Lengtrijas laika tikumiem, - viņš pēc klu- sumbrīža novilka.

-  Tā gan, - Leiters vienaldzīgi piekrita. - Un Džimijs Kenons nebūt neatklāj visu, ko zina par lielajiem bosiem un viņu pēctečiem. Mūsdienās tie ir kļuvuši par zirgu īpašniekiem - tāpat kā mūsu draugi Spen- gi, kuru viltus zirgi - tādi kā Tramīgais Smaids - sacenšas ar Vaitniju, Vanderbiltu un Vudvordu zirgiem. Viņi cer viegli tikt vismaz pie piecdesmit tūkstošiem - tas ir daudz lielāks ķēriens, nekā izsist sīkas nodevas no bukmeikeriem. Protams, kopš tiem laikiem Saratogā daudzi uzvārdi skan citādi. Tāpat kā nomainījušies dubli ārstniecisko dūņu vannās.

Ceļa labajā puse paradījas liels uzraksts. Tas vēstīja:

"APSTĀJIETIES SAGAMORĀ! GAISA KONDICIONĒTĀJI, MĪKSTAS GULTAS, TELEVIZORI, PIECAS JŪDZES LĪDZ SARATOGSPRINGSAI! SAGAMORĀ IR LIELISKA APKALPOŠANA!"

- Tas nozīmē, ka mums paredzētās zobu skalojamās glāzes būs ieliktas katra savā papīra kulītē, bet tualetes poda vāks noklāta ar īpašu sanitāro papīra lenti! - Leiters kodīgi pavīpsnāja. - Un neiedomājies, ka izdosies nospert kādu no viņu mīkstajām gultām. Moteļi esot zaudējuši caurmērā vienu gultu nedējā. Tādēļ tagad tās ir pamatīgi pieskrūvētas pie grīdas.

11. nodala

TRAMĪGAIS SMAIDS

Saratogā Bondu pārsteidza milzīgās, varenās gobas, kuras piešķīra klusajām avēnijām ar koloniālajā stilā celtajām koka mājām tādu kā Eiropas kūrortpilsētas mieru un apcerigumu. Vēl šeit bija milzum daudz zirgu - kad tie tika vesti pāri ielai, policists apturēja satiksmi, pie staļļu rindām stāvēja zirgu pārvadājamie furgoni, no kuriem nācās izvilināt atvestos rumakus, kuri pēc tam ielocīja kājas pa pelniem nokaisītām taciņām, lai dotos uz vingrināšanās nolūkiem paredzētu skrejceļu netālu no pilsētas centra, līdzās sacīkšu vietai. Staļļu puiši un jātnieki - baltie, melnie un meksikāņi - klīda pa ielām, visur bija dzirdama klusa bubināšana un reizēm ari taures skaņām līdzīgi zviedzieni.

Viss kopā atgādināja Ņūmārketas un Višī sajaukumu, un Bondam, kurš par zirgiem neinteresējās, pēkšņi iešāvās prātā, ka dzīve kopā ar tiem šķiet patīkamāka.

Leiters atstāja Bondu Sagamorā - uz pilsētas robežas, no kurienes līdz hipodromam bija tikai pusjūdze, - un brauca tālāk savās darīšanās. Abi nolēma, ka satiksies vēlu vakarā, bet nākamajā dienā pašā rīta agrumā noteikti aizies pavērot iesildīšanās skrejceļu, ja tur parādīsies Tramīgais Smaids. Leiters apsolīja to un vēl šo to citu noskaidrot, jo bija nolēmis pavadīt vakaru, grozoties staļļos un "Pavadā" - diennakts krodziņā ar bāru, kurā pulcējās ar zirgiem saistītie ēnu darboņi, kas augustā ieradās uz sacīkstēm.

Bonds piereģistrējās Sagamoras mājvietas birojā, parakstīdamies: "Džeimss Bonds, viesnīca"Astor", Ņujorka". Viņam līdzās stāvēja sieviete ar skarbu seju, brillēm metāla rāmjos un skatienu, kas nepārprotami liecināja, ka šī būtne tikko atbraukušo viesi uzskata par kārtējo lieliskās apkalpošanas kārotāju, kurš grasās zagt dvieļus, varbūt pat palagus. Viņš samaksāja trīsdesmit dolārus par trim dienām uz priekšu un saņēma 49. istabas atslēgu.

Ar somu rokā Bonds pārgāja pāri saules izkveldētajam zālājam starp puķu dobēm, kurās auga dievkociņi un leknas gladiolas. Viņš atslēdza durvis un devās iekšā tīri sapostajā divistabu numurā, kurā atradās klubkrēsls, naktsskapītis, uz kura stāvēja divas avīzes -"Currier" un "īves"-, kumode un brūns plastmasas pelnutrauks. Tas bija parastais Amerikas viesnīcu iekārtojums. Tualetes un dušas telpā viss izskatījās nevainojami tīrs un kārīgs. Kā jau Leiters bija pareģojis, zobu skalošanai paredzētās glāzes atradās papīra iesaiņojumā ar uzrakstu "Jūsu drošībai" un pāri tualetes poda sēdeklim stiepās papīra strēmele, uz kuras bija rakstīts "dezinficēts".

Bonds nomazgājās dušā, pārģērbās un devās pastaigāties. Iedams uz priekšu pa ceļu, viņš krustojumā atrada krodziņu, kas atbilda "amerikāņu dzīvesveidam" tikpat lielā mērā kā viesnīca - tajā bija gaisa kondicionētājs un varēja iebaudīt divus mēriņus viskija un pusdienās cāli par diviem dolāriem un astoņdesmit centiem. Pēc tam

Bonds atgriezās savā numurā un atlaidās gultā ar laikrakstu "Saratogian", kur izlasi - ja, ka sacīkstēs par galveno balvu rit piedalīšoties kāds T. Bels ar zirgu Tramīgais Smaids.

Kad pulkstenis rādīja pāri desmitiem, pie Bonda numura durvīm atskanēja kluss klauvējiens un istabā iekliboja Fēlikss Leiters. Viņš oda pēc viskija un lētu cigāru dūmiem un izskatījās visai apmierināts pats ar sevi.

- Esam nedaudz pavirzījušies uz priekšu, - Leiters paziņoja. Viņš ar savu āķi aizķēra krēslu un pārvietoja to, pagriezdams uz gultas pusi, kurā gulēja Bonds. Apsēdies tajā, viņš izņēma cigareti. - Šķiet, mums rīt jābūt augšā sasodīti agri. Pulksten piecos. Lieta tāda, ka pussešos Tramīgais Smaids ir pieteikts uz četrām astotdaļ- jūdzēm. Man gribētos redzēt, kas tur būs klāt. Zirga ipašnieks esot kāds Pizaro. Tā sauc vienu no "Tiāras" direktoriem. Ja tā nav sagadīšanās, zirga īpašnieks ir Pizaro Plānprātis, kurš senāk nodarbojās ar narkotiku pārvadāšanu. Veda tās pāri Meksikas robežai, tur sadalīja sīkajiem izplatītājiem. Taču FIB viņu notvēra, un vīram nācās vien nosēdēt piespriesto termiņu Sen- kventīnā. Pēc iznākšanas no cietuma Spen- gi deva viņam darbu "Tiārā", lai atlīdzinātu par izciesto sodu. Un tagad viņš jau kļuvis par sacīkšu zirga īpašnieku - kā Vander- bilts. Cik jauki! Man patiesi gribētos redzēt, kā tas viss rit izskatisies. Tad, kad šis zellis tirgoja kokaīnu, viņam pašam gandrīz vienmēr bija raibas acis. Senkventīnā viņš ārstējās, taču galva tādēļ skaidrāka nekļuva. Tāpēc tā iesauka - Plānprātis. Tad vēl žokejs. "Tinkšķis" Bels. Labs jātnieks, bet viņam nav nekas pretī iesaistīties kādā blēdībā, ja kārtīgi maksā un pats paliek tīrs. Es rit aprunāšos ar Tinkšķi aci pret aci, ja kaut kur izdosies notvert viņu vienu pašu. Man ir prātā kāds piedāvājums. Vēl viens draņķis ir treneris Badijs - Rožainais Ba- dijs. Tāds vārds vien jau rada aizdomas. Taču ne jau par to tagad ir runa. Badijs ir no Kentuki, viņš par zirgiem zina visu. Tas zellis iekūlās nepatikšanās ar dažādiem sīkiem likumpārkāpumiem gandrīz visos dienvidu štatos. Blēdīšanās, zādzības, laupīšana - bet nekas liels. Tomēr pietiekami, lai policijā ziņojumi par viņu sakrātos biezā kaudzē. Taču pāris pēdējo gadu laikā Badijs esot nostājies uz pareizā ceļa. Ja to tā var saukt, protams. Kopš sācis strādāt par treneri pie Spengiem.

Leiters izmeta cigareti pa atvērto logu - tieši gladiolu dobē. Tad piecēlās un izstaipījās.

- Tadi nu ir aktieri, kuri darbosies rītdienas izrādē, - viņš noteica. - Lielisks sastāvs. Gaidu to bridi, kad varēsim sakurt viņiem krietnu pirti.

Bonds bija neizpratnē.

-  Bet kādēļ tu gluži vienkārši nepaziņo to visu sacīkšu rīkotājiem? Kas ir tavs darba devējs? Kurš maksās rēķinus?

-  Vadošo zirgu īpašnieki, - Leiters atbildēja. - Viņi maksā avansu un papildus par katru atklātu krāpšanas gadījumu. Ar sacīkšu rīkotājiem es tālu netiktu. Nebūtu godīgi stiept staļļa puišus uz tiesu liecināt. Tāda rīcība viņam nozīmētu nāves spriedumu. Veterinārs šo zirgu apskatījis, un īstais Tramīgais Smaids ir nošauts un apglabāts jau pirms vairākiem mēnešiem. Nē. Man ir pašam savas idejas, kā rīkoties, lai "Mirdzošie" ciestu daudz sāpīgāk, nevis tiktu aizraidīti no skrejceļa un ar to viss beigtos. Pats redzēsi. Tikai atceries, ka rit no rīta pulksten piecos es dauzīšos pie tava numura durvīm.

-  Neraizējies! - Bonds atbildēja. - Koijoti vēl kauks uz mēnesi, kad es jau stāvēšu pie sliekšņa ar zābakiem kājās un segliem rokās.

Bonds pamodās laikā un, ieniris brīnišķīgi svaigajā rīta gaisā, pa ēnaino puskrēslu zem kuplajām gobām sekoja Leiteram, kas kliboja uz dzīvas rosības pārņemtajiem staļļiem. Austrumpusē debess vēl bija pērļaini pelēka un zaigojoša kā rotaļu baloniņš, kas piepildīts ar cigarešu dūmiem, bet krūmos mēdīgās balsīs pirmās rīta dziesmas sāka Amerikas at- darinātājputni. No apmetnes, kas atradās aiz staļļiem, taisni augšup cēlās zili ugunskuru dūmi, smaržoja pēc kafijas, malkas dūmiem un rasas. Klankstēja spaiņi, zirgi un cilvēki sacēla troksni, šajā agrajā rītā pa taku zem kokiem iedami uz baltām koka margām iežogotā skrejceļa pusi. Aizsoļoja vesela rinda segām pārklātu zirgu, kurus aiz apaušiem turēja staļļa puiši. Viņi sasaucās viens ar otru un parupjā maigumā strostēja savus aprūpējamos.

-  Ei, tūļa, cilā taču kājas!

-  Kusties, nu!

-   Šorīt Karotājs vēl nav manīts, varbūt nemaz nebūs!

-  Viņi gatavojas rīta skrējienam, - Leiters sacīja. - Šo laiku treneri nīst visvairāk. Jo īpašnieki mēdz būt klāt.

Viņi atbalstījās pret margām, apcerēdami agro ritu un brokastis, tad piepeši koku zaros pusjūdzi tālāk, skrejceļa otrā pusē, atspīdēja saule. Augstāko koku galotnes nokrāsojās bāli zeltainas, un jau pēc dažām minūtēm pazuda pēdējās ēnas. Diena bija sākusies.

It kā šo zīmi vien būtu gaidījuši, skrejceļa kreisajā pusē starp kokiem parādījās trīs vīri ar zirgu - viens no viņiem veda lielu, kastaņbrūnu zirgu ar gaišu purnu un baltām kājām.

- Neskaties turp! - Leiters klusi brīdināja. - Pagriez skrejceļam muguru un raugies tur, uz tiem zirgiem, ko tagad ved šurp! Sa- kumpušais vecis, kas nāk kopā ar tiem, ir Jautrais Džims Ficsaimons - Amerikas labākais treneris. Viņš ved Vudvorda zirgus. Lielākā daļa no tiem šajās sacensībās uzvarēs. Vienkārši skaties uz turieni, bet es pavērošu mūsu draugus. Mēs nedrīkstam izrādīt, ka īpaši interesējamies par viņiem. Kas tad mums tur ir? Staļļa puisis ved Tramīgo Smaidu, un - kā tad! - arī Badijs ir tur, un mans vecais draugs Plānprātis skaistā, violetā kreklā. Kā allaž švītīgs. Zirgs izskatās labi. Spēcīgs. Viņi noņēma tam no muguras segu, bet šķiet, ka zirgam aukstums nepatīk. Spārdās kā traks, staļļa puisis karājas iemauktos. Cerēsim, ka neiespers misteram Pizaro pa ģīmi. Badijs to savaldīja, nu ir nomierinājies. Badijs pietur kāpsli, lai puisis tiek seglos. Zirgu ved uz skrejceļu. Patlaban tas lēni rikšo uz skrejceļa tālāko galu - tur ir viens no stabiņiem, kas iezīmē pirmo astotdaļjūdzi. Tagad tie blēži izvelk pulksteņus. Lūkojas apkārt. Pamanīja mūs. Izliecies pavisam nevērīgs, Džeims! Kad zirgs sāks skriet, viņi par mums vairs neliksies zinis. Mjā. Vari atkal pagriezties. Tramīgais jau ir skrejceļa viņā galā, zeļļi pacēluši pie acīm tālskatus, lai vērotu skrējienu. Un tas būs četru astot- daļjūdžu garumā. Pizaro nostājies pie piektā stabiņa.

Bonds pagriezās un pāri margām pavērās uz diviem plecīgajiem vīriem, kuru tālskatos atspīdēja saules zibšņi, abi turēja rokās pulksteņus. Bonds šiem cilvēkiem neticēja, jo zem saules zeltītajām gobām ap viņu stāviem itin kā sabiezēja krēsla.

- Sākas skrējiens! - Tālumā Bonds redzēja brūno zirgu slaidi apmetam loku un pagriežamies, lai pa garo ceļa posmu skrietu taisni uz viņu pusi. Sākumā nekas nebija saklausāms, bet tad kļuva dzirdama klusa pakavu duna, kas ātri tuvojās, kļūdama arvien skaļāka, un zirgs skrejceļa galā tieši viņiem pretī apmeta loku, lai trauktos atpakaļ un veiktu pēdējo astot- daljūdzi.

Kad brūnis aizzibēja garām, Bondam pār muguru pārskrēja trīsas - zirga zobi bija atņirgti, acis no piepūles šķita mežonīgas, spožie sāni ātri cilājās, no platajām nāsīm kā garaiņi kūpēja dvaša. Staļļa puisis zirga mugurā bija sakumpis kā kūkumu uzmetis kaķis, atspēries pret kāpšļiem un noliecis seju tik zemu, ka tā gandrīz skāra zirga kaklu. Kad zirgs ar jātnieku bija garām, skaņas pieklusa un zemē nobira gaisā uzspertie kukuržņi, Bonda skatiens pievērsās skrējiena vērotājiem - tie pieliecās, un viņš redzēja abu rokas strauji pašaujamies lejup, lai reizē apstādinātu hronometrus.

Leiters paraustīja Bondu aiz rokas, un viņi bezrūpīgā solī devās uz mašīnas pusi.

- Zirgs skrien sasodīti labi, - Leiters ieminējās. - Ātrāk, nekā jebkad skrējis īstais Tramigais Smaids. Man nav ne jausmas, kāds bija uzrādītais laiks, bet šis zirgs drāzās pa skrejceļu kā apsvilis. Ja tas sacensībās skries tāpat, tad neapšaubāmi būs pirmais. Turklāt Tramīgajam būs sešu mārciņu handikaps, ņemot vērā, ka šajā gadā tas nevienās sacīkstēs nav uzvarējis. Un tā ir vēl papildu priekšrocība. Tagad iesim un iekodīsim kārtīgas brokastis. Man radusies ēstgriba, skatoties uz tiem blēžiem tik agrā rīta stundā. - Tad, it kā runātu pats ar sevi, viņš klusi piemetināja: - Pēc tam iešu apspriesties ar jātniekmeistaru Belu un papētīšu, par kādu summu viņš ir gatavs piedalīties sacensībās ar viltus zirgu un riskēt, ka tiks diskvalificēts.

Pēc brokastīm, kuru laikā Leiters pastāstīja vairāk par saviem plāniem, Bonds aizvadīja diku rīta cēlienu, bet pēc tam hipodromā paēda pusdienas un vēroja visai viduvējus zirgus, jo Leiters bija ieteicis noskatīties sacensību pirmās pēcpusdienas skrējienus.

Diena bija brīnumskaista, un Bonds ziņkāri ieklausījās Saratogas dīvainajā izloksnē, kuru veidoja Bruklinas un Kentuki sajaukums, un vēroja eleganto burzmu. Sa- cīkšu zirgu īpašnieki un viņu draugi pulcējās pie koku apēnotajiem aplokiem, kur tiek slēgtas derības, un uz lielā ziņojumu tablo, spožām gaismām plaiksnīdami, slīdēja paziņojumi par rezultātiem un iemaksām. Zirgi netraucēti sāka skrējienus no vārtiem, kurus visus reizē atrāva vaļā traktors, mazā dīķītī peldēja seši gulbji un noenkurotā kanoe laiviņa, un visur kā papildu eksotika rēgojās nēģeri, kuri, kaut gan nemēdz būt žokeji, Amerikā allaž redzami zirgu sacīkstēs.

Varētu domāt, ka te sacīkstes ir organizētas labāk nekā Anglijā. Šeit šķietami bija mazāk iespēju blēdīties, jo drošības pasākumu it kā bija vairāk, taču - par spīti visam - Bonds zināja, ka nelegālie bukmei- keri, izmantodami telefona sakarus, izziņo katru sacīkšu rezultātus pa visu valsti un apcērp totalizatora izredzes līdz pat 20-8-4, divdesmit pret vienu par uzvaru, astoņi pret vienu par pirmo vai otro vietu, četri pret vienu par jebkādu vietu, un miljoniem dolāru ik gadu nonāk pie gangsteriem, kuriem zirgu skriešanās sacīkstes ir tikai viens no peļņas avotiem - tāpat kā prostitūcija vai narkotikas.

Bonds nolēma pārbaudīt sistēmu, kura bija padarījusi slavenu Čikāgas O'Braienu. Viņš izdarīja iemaksas par katru spēcīgo pretendentu - "zīmējās", kā šo rīcību nodēvēja biļešu pārdevējs, kura pakalpojumus šis vīrs izmantoja, - un pirmās sacīkšu dienas beigās pēc astotā skrējiena bija vinnējis piecpadsmit dolārus un dažus centus. Bonds devās projām kopā ar pārējiem skatītājiem, viesnīcā nomazgājās zem dušas, mazliet nosnaudās un pēc tam uzmeklēja kādu restorānu tūlīt aiz zirgu tirgus ringa. Tur viņš pavadīja apmēram stundu, izgaršodams burbonu kopā ar vietējo ūdeni - dzērienu, ko Leiters bija ieteicis pamēģināt, jo tas sacīkšu laikā esot īpaši iecienīts. Bondam gan šķita, ka ūdens nācis no krāna aiz bāra letes, bet Leiters bija apgalvojis, ka īstie lietpratēji uzstājot, lai ūdens tiktu ņemts no kādas īpašas attekas upes augštecē, kur tas esot vistīrākais. Bārmenis nelikās pārsteigts, kad Bonds prasīja šo ūdeni, un aģents jutās uzjautrināts par tādu atjautību. Pēc tam Bonds apēda gluži pieņemamu bifšteku un, izdzēris vēl vienu dīvainā dzēriena glāzi, devās uz zirgu tirgu, kur bija norunājis tikties ar Leiteru.

Zirgu izsole notika aiz balti krāsota dēļu žoga - ringu sedza jumts, bet tam nebija sienu, un gar malām solu rindas veidoja apli, saslēgdamās ap ūtrupnieka paaugstināju - mu, ko norobežoja sudrabkrāsas virves. Kad neona lampu apgaismotajā ringā tika ievests kārtējais zirgs, ūtrupnieks - draudīgais Svainbrouds no Tenesijas - pastāstīja kustoņa dzīvesgājumu un nosauca sākumcenu, kura, viņaprāt, varētu iekārdināt sanākušos, bet pēc tam ritmiskā, dziedošā balsī sāka zirgu slavēt, dzīdams cenu uz augšu pa simtam vien. Viņam palīdzēja divi frakās tērpti vīri, kuri staigāja pa eju starp soliem, lai pamanītu ik galvas mājienu vai paceltu zīmuli tur, kur sēdēja smalki ģērbtie zirgu kārotāji vai viņu aģenti.

Bonds apsēdās aiz izģindušas sievietes, kura bija tērpusies vakarkleitā un ūdeļ- ādas apmetnī; ikreiz, kad viņa pacēla roku, lai piedalītos vairāksolīšanā, ap plaukstas locītavu šķindēja un spīdēja aproces. Sievietei līdzās sēdēja vīrietis baltos vizītsvārkos, apsējis tumšsarkanu kaklasaiti, un garlaikojās. Tas varēja būt dāmas vīrs vai viņas zirgu treneris.

Nākamais ringā tika ievests tramīgs bēris, kuram uz sāniem bija nevīžīgi uztriepts numurs 201. Sākās uzlielīšana dziedošajā balsī.

- Sākumcena seši tūkstoši, vai tur piedāvā septiņus? Septiņi tūkstoši un trīs simti… un četri… un pieci… Tikai septiņ- arpus tūkstoši par tik izskatīgu Tehe- rānas kumeļu? Astoņi tūkstoši, paldies, ser! Un vai kāds piedāvās deviņus? Astoņi tūkstoši un pieci simti, kas piedāvās deviņus? Astoņi un seši simti… septiņi… kurš sola vairāk?

Klusums, noklaudzēja ūtrupnieka āmurs, neviltota pārmetuma pilns skatiens tika pārlaists solu rindām, kur sēdēja bagātnieki.

- Ļautiņi, šis divgadīgais lops ir pārāk lēts. Esmu pārdevis daudzus balvu ieguvējus, bet par tik mazu naudu gan ne! Astoņi tūkstoši un septiņi simti… Kurš sola deviņi? Kur ir deviņi, deviņi, deviņi? (Kārnā roka ar daudzajiem gredzeniem un rokassprādzēm izvilka no somas bambusa zīmuli ar zelta uzgali, lai uzskribelētu kādas aplēses uz programmas, kurā Bonds varēja saskatīt: "Saratogas 34. gadskārtējā izpārdošana. Nr. 201. Bērs ērzelis." Sievietes alvaskrāsas acu skatiens pāri sudrabotajām virvēm pavērās zirga elektrizēti satrauktajās acīs, un viņa pacēla zeltā kalto zīmuli.) Deviņi tūkstoši, tiek piedāvāti deviņi, vai kāds grib solīt desmit? Vai kāds palielinās cenu, kurš sola deviņtūkstoš simt… deviņtūkstoš simt… deviņtūkstoš simt? (Klusumbrīdis, pēdējais jautājošais skatiens pār pilnajām balto sēdekļu rindām, tad noklaudzēja āmurs.) Pārdots par deviņiem tūkstošiem dolāru! Paldies, kundze!

Apkārtējo galvas pagriezās un kakli pastiepās, bet sieviete, savilkusi seju vienaldzīgā grimasē, kaut ko sacīja vīrietim, kurš sēdēja viņai blakus; vīrietis tikai paraustīja plecus.

Divsimt pirmais numurs - bērais kumeļš - tika izvests no ringa, un viņa vietā trīsēdams nostājās divsimt otrais, izbijies no gaismām, nepazīstamo seju mūra visapkārt un svešo smaržu jūkļa, kas cēlās augšup kā migla.

Bonds sajuta kustību solā sev aiz muguras. Pie viņa vaiga noliecās Leitera seja, un drauga mute iečukstēja ausī: - Darīts! Tas maksāja trīs tūkstošus, bet puisis apņēmās spēlēt dubultspēli. Tiks pārkāpti noteikumi - pēdējā astotdaļjū- dzē, īsi pirms izrāviena. Ak. tētīt! Tiksimies no rīta! - Balss apklusa, bet Bonds, pat nepalūkojies atpakaļ, vēl brītiņu vērās apkārt, pēc tam piecēlās un lēnām devās uz viesnīcu. Soļodams zem gobām, viņš piepeši sajuta žēlumu pret nepazīstamo jātnieku, kuru dēvēja par Tinkšķi Belu un kuram nāksies piedalīties tik bīstamā spēlē. Un arī pret lielo brūni, ko sauca par Tramīgo Smaidu un kurš ar viltu bija iemānīts starp legālajiem sacensību dalībniekiem, un tagad, pēc citas blēdīgas vienošanās, tam nāksies pārkāpt noteikumus.

12. nodala

CĪNA PAR GALVENO BALVU

Bonds sēdēja tribīnēs un īrētā tālskatī lūkojās, kā Tramīgā Smaida īpašnieks tiesā krevetes.

Gangsteris sēdēja restorāna nodalījumā četras rindas zemāk. Viņam pretī bija novietojies treneris Rožainais Badijs, kurš apdomīgi stūma mutē Frankfurtes desiņas ar skābiem kāpostiem, uzdzerdams alu no māla krūzes. Lai gan ari lielākā dala pārējo galdiņu bija aizņemti, tieši ap šo rosījās divi viesmīļi, un pat zāles pārzinis grozījās turpat, lai pārbaudītu, vai klients ir apmierināts.

Pizaro izskatījās tieši pēc tāda gangstera, kādus tos attēlo komiksos. Viņa galva izskatījās kā piepūsts balons, kura vidū iespiesti vaibsti - divas sīkas ačeles, divi melni nāsu caurumi, mitras, savilktas, sārtas lūpas virs kaut kā attāli līdzīga zodam. Resnās miesas bija iespīlētas brūnā uzvalkā un baltā kreklā ar stīvinātu apkaklīti, ap kuru vijās izšūta šokolādes krāsas kaklasaite. Notika gatavošanās pirmajam skrējienam, taču Pizaro par to nelikās ne zinis, jo bija ar aizņemts ēdiena baudīšanu, ik pēc brītiņa ielūkodamies otra vīrieša šķīvī, it kā gribētu pasniegties pāri galdam un pakampt kaut ko ari no tā.

Rožainais Badijs bija plecīgs, smagnējs vīrs ar četrstūrainu un neizteiksmīgu pokera spēlmaņa seju, kurā, dziļi iegrimušas dobumos zem retajām, taisnajām uzacīm, rēgojās blāvas acis. Viņš bija uzvilcis plāna, svītrota indiešu kokvilnas auduma uzvalku un apsējis tumši zilu kaklasaiti. Rožainais ēda lēnām un reti atrāva skatienu no šķīvja. Beidzis ieturēties, viņš izvilka sacīkšu programmu un sāka to pētīt, uzmanīgi pāršķirot lapas. Kad zāles pārzinis pienāca un piedāvāja ēdienkarti, šis vīrs, ne- atraudamies no programmas, tikai īsi papurināja galvu.

Līdz mirklim, kad tika atnesta milzīga saldējuma porcija, Pizaro bakstīja zobus, bet pēc tam atkal nolieca galvu un sāka ātri stūķēt karoti pēc karotes savā mazajā mutītē.

Bonds nesteidzīgi aplūkoja abus vīrus tālskatī un pabrīnījās vien. Ar ko viņiem izdevies visus tā iebiedēt? Bonds atminējās saltos, idejai uzticigos krievus, kuriem patika spēlēt šahu, nevainojamos, bet neirotiskos vāciešus, klusos un bīstamos spiegus no Centrāleiropas. Un arī vīrus no pašu dienesta - visādā ziņā izcilus, jautrus veiksmes algotņus, kuri riskēja ar savām dzīvībām par tūkstoš mārciņām gadā. "Salīdzinot ar tādiem cilvēkiem," Bonds nolēma, "šie ļautiņi spēj rosināt vienīgi nenobriedušu pusaudžu fantāziju."

Tika izziņoti trešā skrējiena rezultāti, un tagad līdz galvenās balvas izcīņai atlika vairs tikai pusstunda. Bonds nolika tālskati un paņēma programmu, gaidīdams uz lielā tab- lo skrejceļa otrā pusē iedegamies gaismas un uzplaiksnām burtus, kad tiks ziņots par iemaksām totalizatorā un izredzēm.

Viņš vēlreiz pārskatīja noteikumus. "Otrā diena. 4. augusts," vēstīja programma. "Lielās balvas izcīņa. Kopapjoms 25 000 dolāru. 52 skrējieni. Trīsgadīgiem zirgiem. Par katra dalībnieka reģistrēšanu, kurš nominēts sacīkstēm, jāmaksā 50 dolāru. Iesācējiem, kas piedalās pirmoreiz, jāmaksā vēl papildus 250 dolāri. No 25 000 dolāru, kas ir balvu fondā, par otro vietu tiek izmaksāti 5000 dolāri, par trešo - 2500, par ceturto - 1250 dolāri. Balva tiek pasniegta uzvarējušā zirga īpašniekam. Jānoskrien viena jūdze un ceturtdaļa." Tālāk sekoja saraksts ar divpadsmit zirgu, to īpašnieku, treneru un žokeju vārdiem, kā arī "Morning Line" prognozētie rezultāti.

Abiem vispāratzītajiem favorītiem, mistera K. V. Vaitnija zirgam Atgriezies, kuram bija pirmais numurs, un mistera Viljama Vudvorda Aizlūgumam, kurš startēja ar trešo numuru, tika paredzētas apmēram līdzīgas izredzes - seši pret četri. Mistera Pizaro Tramīgais Smaids ar treneri R. Badiju un žokeju T. Belu bija pieminēts kā pēdējais - ar prognozi piecpadsmit pret vienu. Un ar desmito numuru.

Bonds, pagriezies uz nožogotā restorāna pusi, atkal ielūkojās tālskati. Abi viri jau bija aizgājuši. Bonda acis pievērsās gaismas tablo otrpus skrejceļam, kur jau sāka zibēt burti un cipari. Patlaban favorīts bija trešais numurs, par kuru likmes tika pieņemtas, derot attiecībā divi pret vienu. Ari zirgam Atgriezies likmju attiecība bija tāda pati. Tramīgā Smaida izredzes tika vērtētas ar divdesmit pret vienu, bet, kamēr Bonds raudzījās uz tablo, noslīdēja līdz astoņpadsmit.

Vairs bija atlikusi tikai ceturtdaļstunda. Bonds atslīga pret sola atzveltni un aizdedza cigareti, vēlreiz pārdomādams Leitera stāstīto un prātodams, vai pasākums varētu izdoties.

Leiters bija sekojis žokejam uz viņa mitekli mēbelētajās istabās un parādījis savu privātdetektīva licenci. Pēc tam aukstasinīgi šantažējis jātnieku, pieprasot izstāties no sacīkstēm. Leiters bija piedraudējis doties pie sacīkšu rīkotājiem un atklāt patiesību, ja Tramīgais Smaids uzvarēs. Tādā gadījumā Tinkšķim Belam vairs nekad nebūtu ļauts piedalīties sacensībās. Tinkšķim esot tikai viena iespēja glābties, un, ja viņš to izmantošot, Leiters apsolīja klusēt par nelegālo zirgu. Tramīgajam Smaidam jāuzvar, bet jātiek diskvalificētam. To varētu panākt, pirms finiša izrāviena pagrūžot tuvāko zirgu, lai itin kā traucētu tam uzvarēt. Par rezultātu varētu strīdēties, bet protests tiktu apmierināts. Tik pieredzējušam žokejam kā Bels nenāktos grūti pēdējā mirkli visu nostrādāt tā, lai paliktu iespēja skaidroties ar darba devējiem un apgalvot, ka pārkāpums noticis, pārāk aizrautīgi jājot, ka otrs zirgs spiedis viņu uz kreiso pusi un Tramīgais Smaids paklupis. Tā kā žokejam nav nekādas intereses zaudēt Pizaro viņam par uzvaru bija apsolījis vēl papildus tūkstoš dolāru), šis gadījums tiktu uzskatīts par vienu no tām neveiksmēm, kādas gadās katrās sacīkstēs. Leiters bija iedevis Tinkšķim tūkstoš dolāru un pateicis, ka nežēlošot vēl divus, ja žokejs izdarīs visu, kā piekodināts.

Un Bels bija pārdevies. Tikai pieprasījis, lai šie divi tūkstoši viņam tiktu iedoti tajā pašā dienā pēc sacensībām peldu iestādē, kurā viņš ik vakaru ejot karsēties uz dūņu un sēra vannām, lai nodzītu svaru. Pulksten sešos. Un Leiters apsolīja to izdarīt. Tagad Bondam kabatā atradās šie divi tūkstoši - viņš bija negribīgi piekritis palīdzēt Leiteram un aiziet uz peldmāju, lai nodotu naudu, kad Tramīgais Smaids būs sacīkstēs zaudējis.

Vai tas notiks?

Bonds atkal paņēma tālskati un pavērsa pret skrejceļu. Viņš pamanīja, ka pie stabiņiem, kas apzīmē ik ceturtdaļjūdzi, uzstādītas automātiskās kinokameras, kas uzņem visu skrējienu. Filma sacīkšu rīkotājiem būs pieejama jau dažu minūšu laikā pēc katra skrējiena. Pēdējā bija ierīkota tieši finiša stabiņā - tā ierakstīs visu skrējiena beigās notiekošo. Bondam pār muguru pārskrēja satraukuma drebuļi. Aizritēja vēl piecas minūtes, un tika sakārtoti starta vārti, kuri atradās simt jardu attālumā no viņa, kreisajā pusē. Kad zirgi būs apskrējuši apli, paliks vēl tikai pēdējā astotdaļjūdze lidz finiša stabam, kurš atradās tieši zem viņa. Bonds pavērsa tālskati pret lielo tablo. Ne favorītu, ne Tramīgā Smaida vērtējumā nebija nekādu izmaiņu. Bet tur jau, viegli dīžādamies, rikšoja zirgi. Parādījās pirmais numurs, Atgriezies, viens no atzītajiem favorītiem. Tas bija liels melnis, kura mugurā sēdēja Vaitnija staļļiem raksturīgajās krāsās - gaišzilā un brūnā - tērpies žokejs. Tad publika uzgavilēja otram favorītam Aizlūgumam - naskajam Vudvorda pelēcim - un sarkani baltajā ģērbtajam slavenajam jātniekam Belēram Stadam. Pēdējais rindas galā gāja lielais, kastaņbrūnais zirgs ar gaišo purnu un baltajām kājām - izskatījās, it kā visās četrās būtu uzvilktas zeķes. Bālais žokejs bija ietērpies violeta zīda kreklā ar melnu rombu gan uz krūtīm, gan uz muguras.

Zirgs kustējās tik līgani, ka Bonds nejutās pārsteigts, kad pēdējā mirklī skaitļi uz tablo sāka mainīties - vispirms līdz septiņpadsmit, pēc tam sešpadsmit. Viņš turpināja vērot. Droši vien pēdējā mirklī par brūno zirgu tika iemaksātas lielas summas (tikai ne atlikums no Bonda tūkstoš dolāriem - tam bija lemts palikt viņa kabatā), un līdz ar ienākošo naudu likmes mainījās. Skaļrunī atskanēja skrējiena pieteikums. Kreisajā pusē zirgi jau kārtojās aiz starta vārtiņiem. Pinkš, pinkš, pinkš - uz tablo pretī desmitajam numuram iedegās un dzisa cipari - 15, 14, 12, 11… galu galā arī 9 pret 1. Tad gaismas mitējās mirgot, totalizators bija beidzis darboties. Interesanti, cik tūkstoši dolāru jau bija ar "Western Union" starpniecību pa telegrāfu pārskaitīti uz nevainīgām adresēm Detroitā, Čikāgā, Ņujorkā, Maiami, Sanfrancisko un neskaitāmiem citiem nelegālo bukmeikeru birojiem visos štatos?

Spalgi ieskanējās zvaniņš. Gaiss šķita elektrizēts, kņada pūlī pieklusa. Tad centrālās tribīnes pusē skaļi nogranda starta šāviens, skrējiens sākās, un jau pēc mirkļa zirgi, šķiezdami gaisā kukuržņus, aiznesās garām kā vēja dzīti mākoņi. Gar acīm aizzi- bēja bālas jātnieku sejas, kuras līdz pusei aizsedza brilles, kustīgu plecu un pēcpušu straume, zirgu mežonīgi izvelbto acu baltumi un virkne numuru, starp kuriem Bondam izdevās pamanīt tik svarīgo desmito - tas atradās priekšgalā, tajā pusē, kas bija vistuvāk margām. Tad putekli sāka nosēsties, un melni brūnais zirgu murskulis veica pirmo pagriezienu, pēc tam pamazām izkārtodamies garākā verzē taisnajā skrejceļa gabalā, un Bonds atklāja, ka tālskatis kļuvis slidens no sviedriem, jo āda tapusi mitra. . f^

Priekšā patlaban bija izrāvies melns rikšotājs ar piekto numuru. Vai tas būtu kāds nezināms zirgs, kurš viņiem izjauks spēli? Taču tad to apdzina pirmais numurs, pēc tam arī trešais. Tūlīt aiz tiem, tikai par puszirga tiesu atpalikdams, traucās desmitais numurs. Šie četri skrēja priekšgalā, kamēr pār ļjie atradās aizmugurē gandrīz triju zirgu garumu attālumā. Atkal līkums, un atkal pirmais numurs bija priekšgalā. Vaitnija melnis. Desmitais numurs skrēja ceturtais. Garajā, taisnajā ceļa gabalā tieši pretī Bondam trešais numurs pūlējās panākt līderi, tam cieši pa. pēdām sekoja Tinkšķis Bels ar kastaņbrūno zirgu. Abi apsteidza piekto numuru un dzinās pakaļ pirmajam numuram, kurš vairs bija priekšā tikai par puszirga tiesu. Taisnais ceļa gabals beidzās, bet pēc pagrieziena

pirmais skrēja trešais numurs, Tramīgais Smaids bija otrais, bet puszirga tiesu aiz tā - pirmais numurs. Tramīgais panāca līderi, zirgi veica pēdējo pagriezienu. Bonds aizturēja elpu. Skat! Skat! Tūlīt… Viņš bezmaz varēja saklausīt baltajā stabiņā ievietotās kameras dūkoņu. Desmitais numurs bija priekšā, tieši pašā līkumā, bet trešais atradās malā, pie margām. Pūlis auroja, uzmundrinādams favorītu. Tagad Bels tu- S vojās pelēcim, noliecis galvu zemu pie zirga kakla - droši vien tāpēc, lai varētu taisnoties, ka nav redzējis sāncensi. Collu pa collai zirgi tuvojās viens otram. Tad pēkšņi Tramīgā Smaida galva aizsedza trešā numura galvu, rumpis piespieda otra zirga rumpi… un - jā gan - jātnieks Aizlūguma mugurā pieslējās stāvus kāpšļos, bet Tramīgais Smaids tajā mirklī jau bija pelēcim priekšā par zirga garuma tiesu.

Pūlis nikni ierēcās. Bonds nolaida tālskati, atslīga sēdeklī un noskatījās, kā brū- nis, putas šķiezdams, aizdimdina garām pēdējam stabiņam, bet Aizlūgums seko, at- palikdams par piecu5 -zirgu garuma tiesu. Cieši tam uz pēdām sekoja Atgriezies.

"Tas nebija slikti," Bonds nodomāja, kamēr pūlis ap viņu neganti auroja. "Nepavisam nebija slikti."

Cik spoži Tinkšķis Bels bija izpildījis uzdevumu! Viņa galva bija noliekta tik zemu,

ka pat Pizaro būs jānotic, ka žokejs nav pamanījis otru zirgu. Pēdējais līkums pirms taisnā ceļa gabala skrējiena noslēgumā. Joprojām galvu zemu noliecis, žokejs aiz- traucās garām stabiņam, vicinādams pātagu - it kā domātu, ka trešais numurs joprojām seko, atpaliekot tikai par puszirga tiesu.

Bonds gaidīja, kādi rezultāti tiks izziņoti. Pūlis kliedza un svilpa.

-  Desmitais numurs - Tramīgais Smaids

-   finišēja pirmais, apsteigdams pārējos par piecu zirgu garuma tiesu. Trešais numurs

-   Aizlūgums - par puszirga garuma tiesu. Pirmais numurs - Atgriezies - par trim zirgu garumiem. Septītais numurs - Pirandel- lo - par trim zirgu garumiem.

Zirgi vieglos rikšos atgriezās no svēršanās vietas, pūlis skaļi pieprasīja, lai tiktu sodīts Tinkšķis Bels, kurš plati smaidīja, pasvieda pātagu zirgu puisim un, nošļūcis no sasvīdušā kastaņbrūnā zirga, ar visiem segliem devās pie svariem.

Tad pēkšņi atskanēja skaļas gaviles. Pretī Tramīgā Smaida vārdam uz tablo bija parādījies melniem burtiem rakstīts paziņojums: "PROTESTS." No skaļruņa atskanēja paziņojums:

- Lūdzu, uzmanību! Par šo skrējienu radušies iebildumi - tos izteicis žokejs T. Lakijs, kurš jāja ar zirgu numur trīs, vārdā

Aizlūgums, - pret žokeju T. Belu, kurš jāja ar zirgu Tramīgais Smaids, desmito numuru. Vēl neizmetiet savas totalizatora biļetes! Atkārtoju. Neizmetiet savas biļetes!

Bonds izvilka mutautu un noslaucīja rokas. Viņš varēja iedomāties, kāds satraukums patlaban valda filmu projekcijas telpā aiz tiesnešu tribīnes. Tagad viņiem rūpīgi jāizpēta filma. Bels joprojām stāvēja turpat, izskatīdamies aizvainots, bet viņam līdzās mīdījās žokejs, kurš bija jājis ar zirgu numur trīs, izskatīdamies vēl apvainotāks. Vai arī zirgu īpašnieki skatās filmu? Vai pa Pizaro trekno pakakli patlaban rit sviedri, pilēdami aiz apkakles? Vai ari citi zirgu īpašnieki ir tur - bāli un sadusmoti?

Pēc tam atkal atskanēja balss skaļrunī, kura sacīja:

- Lūdzu, uzmanību! Pēc šī skrējiena zirgs numur desmit - Tramīgais Smaids - tiek diskvalificēts. Zirgs numur trīs - Aizlūgums - tiek pasludināts par uzvarētāju. Šis ir oficiālais sacensību rezultāts.

Pūlim atzinīgi rēcot, Bonds stīvi piecēlās un devās uz bāra pusi. Tagad jāsamaksā. Varbūt viskijs ar vietējo ūdeni palīdzēs izdomāt, kā nodot naudu Tinkšķim Belam. Bonds jutās nemierīgs, prātodams, kā to paveikt, kaut gan peldmāja šķita pietiekami neuzkrītoša vieta. Turklāt Saratogā viņu neviens nepazina. Taču pēc tam gan jāizbeidz darbošanās Pinkertona aģentūras labā. Vēlāk jāpiezvana Greizajam Tri un jāpasūdzas, ka tā arī nav saņēmis savus piecus tūkstošus. Taču tagad jātiek galā ar šo naudu un žokeju. Patiesībā bija jautri palīdzēt Leiteram aptīt šos ļautiņus ap pirkstu.

Viņš apņēmīgi iegāja cilvēku pilnajā bārā.

13. nodala

DŪNU UN SĒRA VANNAS

Mazajā, sarkanajā autobusā kopā ar Bondu iekāpa tikai kāda nēģeriete un jauna meitene, kura, slēpdama slimās rokas, apsēdās līdzās šoferim. Viņas galva bija ietīstīta biezā, melnā plīvurā, kas, neskaroties pie sejas ādas, nokārās līdz pleciem gluži kā no bitenieka cepures.

Autobuss, kura sānus rotāja uzraksts: "Labākās dūņu un sēra vannas", bet vējstiklu otrs: "Braucam ik pēc stundas", izripoja cauri pilsētiņai, nekur neapstājoties, lai uzņemtu vēl kādu pasažieri, un nogriezās no galvenā ceļa pa slikti uzturētu grantētu gatvi, kas veda cauri jaunu eglīšu stādījumiem. Nobraukuši pusjūdzi, viņi apstājās pie neliela paugura ar pelēcīgu, nokvēpušu koka namiņu puduri. Tā vidū slējās garš ķieģeļu dūmenis, no kura rāmajā gaisā vijās melnu dūmu grīste.

Pie peldmājas nebija manāma nekāda rosība, taču brīdī, kad autobuss apstājās uz nezālēm aizaugušās grantētās alejas, atvērās ēkas durvis, kuras veidoja metāla stiepļu pinums, un uz pakāpieniem parādījās divi večuki un kliba nēģeriete. Viņi gaidīja pasažieru tuvošanos.

Tikko Bonds izkāpa no autobusa, viņu apņēma šķebinoša sēra smaka. Tā bija drausmīga smirdoņa, kas nāca no pasaules visdziļākajām dzīlēm. Bonds pagājās nostāk no ieejas un apsēdās uz skabargaina soliņa zem dažām nokaltušām eglēm. Viņš dažas minūtes pasēdēja, lai atvirzītu tālāk to, kam vajadzēja notikt aiz stiepļu pinuma durvīm, cenzdamies aizgainīt nomāktību un pretīguma sajūtu. Daļēji - viņš nolēma - to radīja vesela cilvēka riebums pret saskaršanos ar slimību, daļēji arī garais, drūmais, biedējošais dūmenis ar nevainīgo dūmu mākonīti, kas izskatījās kā spalvu pušķis. Vislielāko nepatiku radīja nepieciešamība doties iekšā pa šīm durvīm, pirkt biļeti, pēc tam izģērbties un ieguldīt savu nevainojami tīro ķermeni dūņās, lai pakļautos atbaidošajām procedūrām, kādas tika piekoptas šajā šaušalīgajā graustā.

Autobuss aizbrauca, un viņš palika viens. Apkārt valdīja pilnīgs klusums. Bonds ievēroja, ka divi peldmājas logi kopā ar ieejas durvīm veido itin kā acis un muti. Šķita, ka šī vieta raugās uz viņu un uzmana, bezmaz vai uzglūnēdama. Vai doties iekšā? Un ļauties visam, kas tur notiks?

Bonds nepatikā noskurinājās. Tad strauji piecēlās, pa grantēto aleju aizsoļoja uz koka kāpņu pusi un, iegājis mājā, aizcirta aiz sevis stiepļu pinuma durvis.

Viņš attapās apskretušā priekšistabā. Sēra tvaiki te dvakoja vēl jūtamāk. Aiz dzelzs restēm atradās reģistratūra. Pie sienām karājās ierāmētas atsauksmes, dažas no tām zem parakstiem rotāja sarkani zīmogi. Stiklotā vitrīnā gulēja sainīši caurspīdīgā iesaiņojumā. Virs tiem piestiprināta papīra lapiņa, uz kuras ar lielajiem burtiem bija nevīžīgi uzrakstīts: "Vediet mājās un sagatavojiet sev dziedniecisku procedūru!" Cenrādis bija uzlīmēts uz plakāta, kas reklamēja lētu dezodorantu, līdzās sauklim, kas vēstīja: "Kad smaržos jūsu paduses, tad savaldzināts būšu es."

Savītusi sieviete ar oranžu matu grīsti virs sejas, kura atgādināja vecu rausi ar uz- burbušu krēmu virspusē, lēnām pacēla galvu un caur restēm pavērās ienācējā, uzlikusi pirkstu uz rindkopas, kuru bija lasījusi. Grāmata saucās "Stāsti par īstu mīlestību".

-     Kā es varu jums palīdzēt? - viņa noprasīja balsī, kādā mēdz uzrunāt svešiniekus un ļautiņus, kuri nezina savu vietu.

Bonds lūkojās viņai pretī cauri restēm ar aizdomu pilnu piesardzību, ko šī būtne šķietami bija gaidījusi.

-  Es vēlētos vannu, - Bonds atbildēja.

-   Dūņu vai sēra? - viņa noprasīja, ar brīvo roku sniegdamās pēc biļetēm.

-  Dūņu.

-  Vai negribat pirkt visu biļešu grāmatiņu? Tā jums atsevišķas procedūras izmaksās lētāk.

-  Tikai vienu biļeti, lūdzu.

-   Tā maksā vienu dolāru un piecdesmit centus. - Sieviete noplēsa violetu biļeti un ar pirkstu to pieturēja, piespiedusi letei, kamēr Bonds nolika uz tās prasīto naudu.

-  Kur man jāiet?

-   Pa labi, - sieviete attrauca. - Uz priekšu pa gaiteni. Vērtslietas labāk atstājiet šeit. - Sieviete pagrūda zem restēm lielu, balstu aploksni. - Uzrakstiet uz tās savu vārdu. - Viņa iesānis nolūkojās, kā Bonds noņem pulksteni, iztukšo kabatas un, salicis to saturu aploksnē, uzskribelē uz tās savu vārdu.

Divdesmit simtdolāru zīmes palika Bonda krekla kabatā. Viņš pastūma pilno aploksni atpakaļ zem restēm.

-  Paldies.

-  Laipni lūdzam!

Priekštelpas dzijumā atradās bīdāmās dūnās ar divām balti krāsotām koka rokām, kuru rādītājpirksti bija vērsti viens pa kreisi un otrs pa labi. Uz vienas rokas bija rakstīts "Dūņas", uz otras - "Sērs". Bonds iegāja pa bīdāmajām durvīm un nogriezās pa labi. Drēgnais gaitenis ar cementa grīdu veda slīpi lejup. Viņš aizgāja lidz virpuļdurvlm gaiteņa galā, pagrūda tās un nonāca garā telpā ar augstiem stikla griestiem. Gar sienām rindojās kabīnes. Karstajā un miklajā gaisā vēdīja sēra smaka.

Līdzās durvīm, pie neliela galdiņa, aptinuši ap gurniem pelēcīgus dvieļus, sēdēja divi jauneklīgi, slaidi vīrieši - viņi spēlēja kārtis. Uz galda bija divi ar izsmēķiem pilni pelnutrauki un virtuves paplāte, kurā gulēja kaudzīte atslēgu. Vīrieši pavērās augšup uz ienācēju, viens paņēma no šķīvja atslēgu un sniedza Bondam. Viņš piegāja pie galda un paņēma to.

-    Divpadsmitā, - vīrietis sacīja. - Vai jums ir biļete?

Bonds iedeva to jauneklim, kurš ar rokas mājienu norādīja uz kabīnēm aiz viņiem. Un pameta ar galvu uz kādu durvju pusi telpas viņā galā.

-  Uz vannām, - viņš noteica, un jaunekli turpināja kāršu spēli.

Piesmakušajā kabīnē atradās tikai salocīts dvielis, kas no biežās mazgāšanas bija kļuvis gluži plāns. Noģērbies Bonds aptina dvieli ap vidu. Viņš pārlocīja biezo naudaszīmju paciņu un iebāza svārku krūškabatā aiz mutauta, cerēdams, ka tā būs pēdējā vieta, ko steigā pārmeklētu sīks zaglēns. Viņš pakāra uz āķa ieroci, kuru parasti nēsāja plecu siksnā iekārtā makstī, pēc tam izgāja no ģērbtuves un aizslēdza durvis.

Bonds nebija varējis iedomāties, ko ieraudzīs aiz durvīm telpas otrā galā. Pirmā sajūta bija tāda, it kā viņš būtu nokļuvis morgā. Taču Bonds vēl nepaguva apkopot iespaidus, kad pie viņa pienāca resns, plikpaurains nēģeris ar nokarenām, spurainām ūsām. Nēģeris noskatīja Bondu no galvas līdz kājām.

-  Kas jums par vainu, mister? - viņš vienaldzīgi noprasīja.

-   Nekas, - Bonds strupi atteica. - Es tikai vēlos izmēģināt dūņu vannu.

-   Skaidrs, - novilka nēģeris. - Vai jums ar sirdi nav nekādu problēmu?

-Nē.

-   Labi. Šeit, lūdzu. - Bonds sekoja nēģerim pa slideno cementa grīdu līdz koka solam, kas atradās blakus diviem apšaubāmi tīriem dušas nodalījumiem. Vienā no tiem rēgojās kails ķermenis, no kura vīrs ar atļukušām ausīm skaloja nost dūņas.

- Ar jums viss būs kārtībā, - nevērīgi norūca nēģeris un nesteidzīgi aizslāja savās darīšanās, plakšķinādams lielās pēdas pa slapjo grīdu. Bonds noskatījās pakaļ milzīgajam, bezveidīgajam stāvam, un viņam piepeši uzmetās zosāda, iztēlojoties, ka augumam drīz pieskarsies šīs ļenganās, tuklās rokas ar sārtajām plaukstām.

Bonds nejuta īpašu nepatiku pret krāsainajiem, tomēr iedomājās, ka Anglijai laimējies salīdzinājumā ar Ameriku, kur jau no skolas sola nācās saskarties ar krāsaino problēmām. Bonds pasmaidīja, atcerēdamies šo to no Fēliksa Leitera sacītā, kad abi iepriekšējo reizi sadarbojās te, Amerikā. Bonds bija pieminējis slaveno Hārlemas noziedznieku misteru Bigu, nosaucot to par "sasodīto melno". Leiters tūlīt bija viņam aizrādījis. "Uzmanīgāk, Džeims," viņš bija pusbalsī ironizējis. "Šeit ļautiņi tagad kļuvuši aplam jūtelīgi, kad runa ir par krāsu. Neiesaku pat bārmenim pasūtīt "melnu" kafiju. Jums jāprasa "krāsainā" kafija."

Atmiņas par Leitera asprātībām Bondu uzjautrināja. Viņš novērsa skatienu no nēģera un pētīgi pavērās apkārt, lai redzētu, kas īsti notiek labāko dūņu vannu mājā.

Tā bija garena, pelēka betona telpa. Pie griestiem karājās četras kailas, ar mitrām dūņām apšļakstītas elektriskās spuldzes, kuras lēja draudīgi spilgtu gaismu uz no- tašķitās grīdas un sienām. Abās pusēs rindojās steķu galdi. Bonds mehāniski saskaitīja tos. Divdesmit. Uz katra no šiem galdiem atradās smags koka zārks, kuru pāri pusei nosedza vāks. Lielākajā daļā šo šķirstu varēja redzēt nosvīdušas sejas, un gulētāju acis pāri koka malām vērās augšup griestos. Tikai daži acu pāri ziņkāri pievērsās Bondam, pārējie sārto seju īpašnieki šķita kā mūža miegā aizmiguši.

Viens šķirsts bija atvērts, tā vāks atsliets pret sienu, sāns - atkabināts un nolaists. Tieši tas droši vien bija domāts Bondam. Nēģeris pārmeta tam smagu, ne visai tīru palagu un nogludināja krokas, kārtigi izklājot šķirsta iekšpusi. Beidzis šo sagatavošanos, viņš devās uz telpas vidu un izvēlējās divus spaiņus, kuri bija līdz malām pilni ar brūnām, kūpošām dūņām. Ar skaļu bunkšķi nometis spaiņus pie atvērtā zārka, vīrs iegremdēja vienā no tiem milzīgo roku un sāka ziest biezo, lipīgo masu uz līķauta - tik ilgi, līdz visu kastes dibenu klāja dūņu kārta apmēram divu collu biezumā. Pēc tam nēģeris uz kādu laiku atstāja kasti vaļā - "Lai dūņas padziest," Bonds nodomāja, - un aizgāja līdz apdrupušai sēdvannai, kura bija pilna ar ledus kubiem. Viņš pataustījās tajā un izvilka vairākus pilošus dvieļus. Pārmetis tos pār roku, nēģeris apstaigāja aizņemtos šķirstus, uzlikdams katram gulētājam uz sasvīdušās pieres pa slapjam dvielim.

Nekas vairāk nenotika, un telpā valdīja pilnīgs klusums, tikai netālu no Bonda šņāca šļūtene. Tad guldzēšana mitējās, un kāda balss teica:

-  Viss kārtībā, mister Veis. Šodienai pietiks.

Resns vīrietis, kura kailo ķermeni klāja

biezs melns apmatojums, gurdi izzvāļojās no dušas nodalījuma un mierīgi stāvēja, kamēr vīrs ar atļukušajām ausīm palīdzēja viņam uzvilkt frotē auduma peldmēteli un norīvēja ādu sausu, bet pēc tam pavadīja līdz durvīm, pa kurām Bonds bija ienācis.

Tad vīrs ar atļukušajām ausīm devās uz durvīm, kas atradās telpas tālākajā kaktā un izgāja pa tām. īsu mirkli pa atvērtajām durvīm iespīdēja gaisma, un Bonds ieraudzīja zaļu zālīti un mirdzoši zilgas debesis, tad vīrs atgriezās, nesdams vēl divus garo- jošu dūņu spaiņus. Viņš ar kāju aizspēra ciet durvis un nolika spaiņus telpas vidū pie pārējiem.

Nēģeris piegāja pie sagatavotā šķirsta un pārlaida dūņām plaukstu. Pēc tam pagriezās un ar rokas mājienu aicināja Bondu tuvāk.

-  Kārtībā, kungs, - viņš sacīja.

Bonds pienāca klāt, nēģeris paņēma viņa dvieli un atslēgu, ko pakarināja uz kāša virs šķirsta.

Bonds staveja virām pretī gluži kails.

-  Vai jūs jau kādreiz esat bijis dūņu vannā?

-Nē.

-    Tā jau es domāju. Tādēļ sagatavoju jums vannu tikai ap simt desmit grādiem. Kad pieradīsiet, varēsiet pamēģināt simt divdesmit un pat simt trīsdesmit. Gulieties šeit!

Bonds uzmanīgi ierāpās kastē un apgūlās. Pirmajā brīdī, ādai saskaroties ar karsto masu, viņš juta gandrīz vai sāpes. Bonds lēni iegrozījās ērtāk un nolika galvu uz dvieļa, ar kuru bija pārsegts kokvilnas pūkām pildītais spilvens.

Tikko Bonds bija iekārtojies, nēģeris sāka ar abām rokām grābt svaigas dūņas no spaiņa un klāt tās viņam virsū.

Dūņas bija tumši brūnas kā šokolāde, tās šķita lipīgas, smagas un slidenas. Bonda nāsīs iecirtās karstas kūdras smārds. Viņš paskatījās uz nēģera tuklajām, spīdīgajām rokām, kuras darbojās ap nešķīsti melno pakalnu, kas reiz bija viņa, Bonda, ķermenis. Vai Leiters zināja, kas šeit sagaida apmeklētājus? Bonds pavīpsnāja, lūkodamies griestos. Ja šis bija viens no Fēliksa jociņiem…

Beidzot nēģeris bija savu padarījis, un Bonds gulēja, viscaur notriepts ar karstām dūņām. Baltas vīdēja vairs tikai divas vietas - seja un sirds apvidus. Bondam bija grūti elpot, viņš juta, ka pār pieri sāk ritēt sviedri.

Nēģeris pieliecās un ar ātru kustību pacēla palaga stūrus, pēc tam cieši aptina to ap Bonda ķermeni, piespiežot pie sāniem abas rokas. Tad viņš pasniedzās un saņēma otru netīrā līķauta pusi, kuru tāpat pārsedza pāri Bonda augumam. Bonds varēja pakustināt tikai pirkstus un galvu, pārējo ķermeni pārņēma tāda sajūta, it kā tas būtu iespīlēts trakokreklā. Nēģeris aizvēra nolaisto zārka malu, uzlika vāku - un lieta bija darīta.

Viņš noņēma no sienas šīfera plāksnīti un pavērās pulkstenī, kurš atradās telpas tālākajā galā, bet pēc tam pierakstīja laiku. Bija tieši seši.

-   Divdesmit minūtes, - vīrs norūca. - Vai jūtaties labi?

Bonds kaut ko nesaprotamu noburkšķēja.

Nēģeris aizgāja savās darīšanās, bet Bonds truli vērās griestos. Sviedri no matiem sāka pilēt acīs. Viņš klusībā lādēja Fēliksu Leiteru.

Kad pulkstenis rādīja trīs minūtes pāri sešiem, atsprāga durvis un pa tām - kails un izģindis - ienāca Tinkšķis Bels. Žokejam bija smaila seja, kas atgādināja zebiekstes purniņu, un tik kārns augums, ka visus kaulus varētu saskaitīt, nenoģērējot ādu. Viņš pašapzinīgi iesoļoja telpas vidū.

-   Sveiks, Tinkšķi! - uzsauca cilvēks ar atļukušajām ausīm. - Dzirdēju, ka tu šodien esot iekūlies ķezā. Tas gan nav labi.

-  Tie sacīkšu rīkotāji ar mani izrīkojās kā salašņu banda! - Tinkšķis nīgri pavēstīja. - Kāpēc lai es kavētu Tomiju Lakiju sasniegt mērķi? Tieši Tomiju, kurš ir viens no maniem labākajiem draugiem. Kādēļ man būtu vajadzējis to darīt? Es taču īstenībā jau biju šajās sacīkstēs uzvarējis! Ei, melnais vazaņķi, - žokejs izstiepa kāju, aizšķērsodams ceļu nēģerim, kurš šajā brīdī gāja garām, nesdams dūņu spaini. - Tev būs jāatbrīvo mani no veselām sešām uncēm! Es nule iebaudīju kārtīgu šķīvi ar eļļā ceptiem kartupeļiem, bet rīt jāpiedalās Oukridžas sacīkstēs.

Nēģeris pārkāpa pāri žokeja izstieptajai kājai un iesmējās.

-   Nesatraucies, mazais! - viņš mīlīgi attrauca. - To lieko svaru mēs viegli dabūsim nost. Viss būs kārtībā!

Durvis atkal atsprāga vaļā, un spraugā pabāza galvu viens no kāršu spēlmaņiem.

-  Ei, bokseri! - sacīja vīrs ar atļukušajām ausīm. - Meibla teica, ka nevarot piezvanīt uz bodīti, kur tirgo delikateses, lai pasūtītu tavu graužamo. Telefons nedarbojoties. Laikam kāds pārrāvis vadus.

-  Kungs un tētīt! - otrs nopūtās. - Piekodini Džekam, lai nākamajā braucienā man kaut ko atved.

-  Lai notiek.

Durvis atkal aizvērās. Telefona sakaru pārtraukšana Amerikā nav bieži sastopama parādība, un Bondam jau šajā mirkli būtu vajadzējis pamanīt kādu sīku briesmu signālu. Taču nojausmas nebija. Bonds tikai paskatījās pulkstenī. Vēl desmit minūtes. Nēģeris apstaigāja visus ar aukstajiem dvieļiem pār roku un aptina vienu ap Bonda pieri un matiem. Tas bija visnotaļ tīkams atvieglojums. Vienu bridi Bondam pat likās, ka tas viss ir gluži labi paciešams.

Sekundes aiztikšķināja. Žokejs, nobēris veselu lērumu lamuvārdu, iegūlās kastē tieši pretī Bonda šķirstam. Viņam sagatavotās dūņas bija vismaz simt trīsdesmit grādu karstas. Arī viņš tika ietīts līķautā, un zārka vāks, dobji nodunējis, aizvērās.

Nēģeris uzrakstīja "18.15" uz šīfera plāksnes virs žokeja.

Bonds, aizvēris acis, prātoja, kur un kā iedot šim vīram naudu. Atpūtas telpā pēc vannas? Te noteikti jābūt istabai, kur atgulties pēc šīs procedūras. Vai labāk gaiteni, kad žokejs ies projām? Varbūt autobusā? Nē. Autobusā gan ne. Nevienam nevajadzēja redzēt viņus abus kopā.

- Viss kārtībā! Nevienam nekustēties! Nebūs nekādu nepatikšanu, ja kāds nemaisīsies pa kājām!

Tā bija cieta, biedējoša balss, kas nozīmēja kaut ko nelāgu.

Bonda acis tūlīt atvērās un augums nodrebēja, jo telpā pēkšņi bija skaidri sajūtamas briesmas.

Ārdurvis, pa kurām tika nesti iekšā dūņu spaiņi, bija vaļā. Tajās stāvēja kāds vīrs, bet otrs devās iekšā telpā. Abiem rokās bija ieroči, bet galvas sedza melnas kapuces ar caurumiem acu vietās.

Bija iestājies pilnīgs klusums, vienīgi dušās plīkšķēja ūdens. Katrā kabīnē stāvēja pa kailam vīram. Viņi blenza uz telpā notiekošo caur ūdens plīvuru, kamēr viņu mutes kampa gaisu, bet mati krita acīs. Vīrs ar atļukušajām ausīm bija sastindzis kā stabs un tā pārgriezis acis, ka varēja redzēt tikai baltumus. Ūdens no šļūtenes, ko viņš turēja noslīgušajā rokā, tecēja pašam uz kājām.

Viens no vīriem tagad atradās telpas vidū, pie kūpošajiem dūņu spaiņiem. Viņš apstājās pretī nēģerim, kurš bija pamiris uz vietas ar spaiņiem abās rokās. Nēģeris mazliet drebēja, un viena spaiņa rokturis tāpēc tikko dzirdami džinkstēja.

Cilvēks ar šaujamo klusēdams raudzījās nēģerim acīs, un Bonds pamanīja, ka viņš, apsviedis ieroci otrādi, tagad tur to aiz stobra. Negaidot vīrs atvēzējās un iesita ar ieroča spalu pa nēģera milzīgo vēderu.

Sitiens mitri noplīkšķēja, un spaiņi rībēdami nokrita uz grīdas, jo nēģeris ar abām rokām saķēra vēderu. Viņš klusi ievaidējās un saļima ceļos, noliekdams gludi skūto galvu bezmaz vai pie pašām uzbrucēja kurpēm, it kā grasitos svešinieku pielūgt.

Vīrs spēra soli atpakaļ.

-    Kur ir žokejs? - viņš draudīgi noprasīja. - Tas Bels? Kurā kastē viņš ielīdis?

Nēģera labā roka sakustējās.

Vīrs ar ieroci paspēra soli uz priekšu. Viņš pagriezās un devās turp, kur - ar kājām pret Tinkšķa galvu - gulēja Bonds.

Pienācis, viņš ieskatījās Bondam sejā. Pa melnās kapuces rombveidīgajiem acu izgriezumiem vērās divas spīdošas acis. Tad vīrs pagriezās pa kreisi un noliecās pār žokeju.

īsu mirkli viņš stāvēja nepakustēdamies, tad ātri palēcās un uzrausās uz kastes vāka, lūkodamies tieši Tinkšķim acīs.

-  Tā, tā. Nepārspējamais Tinkšķis Bels. - Šī cilvēka balss skanēja biedējoši laipni.

-   Kas lēcies? - žokejs runāja spalgi un iztrūcināti.

-    Kā, Tinkšķi? - vīrs brīnījās. - Un tu pats nespēj iedomāties? Vai tev nekas nav aizķēries prātā?

Žokejs norīstījās.

-    Varbūt tu nemaz neesi dzirdējis par zirgu, kam vārdā Tramīgais Smaids, Tinkšķi? Un tas nebiji tu, kura dēļ šis zirgs šodien pulksten pustrijos neuzvarēja sacīkstēs? - Tagad ari šī vīra balss skanēja griezīgi.

Žokejs sāka klusi činkstēt.

-  Jē-ēzus, bos! Tā nebija mana vaina! Tā var gadīties katram! - viņš dīca kā mazs bērns, kurš nogrēkojies un bīstas no soda. Bonds saviebās.

-   Mani draugi gan uzskata, ka tā bija dubultspēle! - Vīrs noliecās vēl zemāk pār žokeju un runāja pavisam klusi. - Mani draugi domā, ka tik labs jātnieks, kāds esi tu, kaut ko tādu var izdarīt tikai tīšām. Mani draugi apskatījās tavā istabā un uzgāja tur spuldzes ligzdā noslēptus tūkstoš dolārus. Mani draugi vēlas zināt, no kurienes šī nauda nākusi!

Atskanēja skaļš plakšķis, un tūlīt ari spiedzīgs kliedziens.

-  Atzīsties, draņķi, vai ari es tev izšķaidīšu smadzenes! - Bonds izdzirda, ka virs uzvelk gaili.

No šķirsta atskanēja stomīgi bļāvieni.

-  Tā ir mana nauda! Es to sakrāju! Paslēpu lampā, lai kāds nenosper! Viss, kas man pieder. Es zvēru! Jēzus Kristus, jums man jātic! Jums jātic! - balss šņukstēja un lūdzās.

Vīrs nepatikā ierūcās un pacēla ieroci. Bonds ieraudzīja viņa īkšķi ar lielu, uztūkušu kārpu pie pirmās falangas. Taču virs atlaida pistoles gaili un norāpās no šķirsta. Ieskatījies žokejam sejā, viņš aizvainojošā tonī noteica:

-   Tad jau tu pēdējā laikā esi pārāk daudz jājis, Tinkšķi! - virs gandriz vai čukstēja. - Un neesi labā formā. Tev jāatpūšas. Tev nepieciešams pilnīgs miers. Kā sanatorijā vai mēslu bedrē. - Vīrs, turpinādams klusā un gādīgā balsī runāt, lēni devās pāri telpai. Žokejs viņu vairs nevarēja saskatīt. Bet Bonds redzēja, ka vīrs pieliecas un pacel vienu no kūpošajiem dūņu spaiņiem. Tad viņš, joprojām mierinoši runādams, nāca atpakaļ.

Viņš nostājās pie žokeja šķirsta un ielūkojās Tinkšķa sejā.

Bonds sastinga un pēkšņi sajuta, cik karstas un smagas ir dūņas, kas klāj viņa ķermeni.

-   Tātad, kā jau teicu, Tinkšķi, tev vajadzīgs pilnīgs klusums un miers. Kādu laiciņu neēst. Jauka, tumša istabiņa ar bieziem aizkariem, kas pasargās no gaismas.

Maigā, dūcošā balss skanēja kapa klusumā. Roka lēnām cēlās augšup. Augstāk un augstāk.

Un tad žokejs ieraudzīja spaini un saprata, kas notiks tālāk. Viņš ievaidējās.

-  Nē, nē, nē, nē, nē.

Jau tā karstajā gaisā no melnās masas, kad tā glumi izslīdēja no spaiņa, uzvirmoja garaiņi.

Vīrs aši palēca sāņus un pasvieda tukšo spaini cilvēkam ar atļukušajām ausīm, kurš nepakustējās, ļaudams spainim trāpīt mērķī. Uzbrucējs ātri devās uz durvīm, kur stāvēja otrais vīrs ar ieroci.

-  Nekādu muļķību! Nekādu policistu. Telefons tik un tā nedarbojas. - Viņš, pavēries atpakaļ, aizsmakušā balsī iesmējās. - Labāk aši rociet ārā to zelli, citādi viņa acu āboli izcepsies.

Durvis aizcirtās, un atkal iestājās klusums, tikai ūdens dušas kabīnēs joprojām turpināja plīkšķēt.

14. nodala

"MUMS NEPATĪK KĻŪDAS"

-   Un kas notika pēc tam? - jautāja Leiters, sēdēdams Bonda krēslā viņa numurā Sagamoras viesnīcā. Bonds satraukti soļoja no viena istabas gala uz otru. Ik reizi, iedams garām naktsgaldiņam, viņš apstājās, lai iedzertu viskiju ar ūdeni.

-   Elles sajukums, - Bonds atteica. - Visi gulētāji bļāva, lai viņus tūlīt dabūjot ārā, bet lutausainais vīrs ar šļūteni skaloja dūņas no Tinkšķa sejas un sauca palīgā abus jaunekļus no blakustelpas. Nēģeris vaidēja knūpus uz grīdas, no dušas telpām kārstījās plikie, tenterēdami kā cāļi, kuriem nogrieztas galvas. Abi kāršu spēlmaņi nocēla vāku šķirstam, kurā gulēja Tinkšķis Bels, iztina viņu un aizstiepa uz dušu. Cik noprotu, viņš bija tikko dzīvs. Gandrīz noslā- pis. Visa seja vienās apdegumu čulgās. Briesmīgs skats. Tad viens no plikajiem puišiem saņēmās un apstaigāja telpu, noceldams šķirstiem vākus, lai cilvēki tiktu ārā, un tur mēs bijām - divdesmit dūņaini plikie rindā uz vienu dušu, jo otra palika Tinkšķa rīcībā. Galu galā viss nokārtojās. Viens no izpalīgiem aizgāja, lai brauktu uz pilsētu pēc ārsta. Kāds uzgāza ūdeni ari nēģerim, un tas pamazām attapās. Cenzdamies neizskatīties pārāk ieinteresēts, sāku taujāt, vai kāds nenojauš, kas ir abi uzbrucēji. Taču neviens neko nezināja. Kāds izteicās, ka tie neesot no vietējiem grupējumiem. Un nevienam nešķita dīvaini, ka cietis tikai žokejs. Visi gribēja ātrāk noskalot dūņas un pazust. - Bonds atkal iedzēra malku viskija un aizdedza cigareti.

-  Vai tu ievēroji kaut ko tādu, lai pēcāk kādu no abiem gangsteriem atpazītu? - Leiters noprasīja. - Augumu, drēbes vai ko citu?

-   No tā vīra, kurš palika pie durvīm, es neko daudz neredzēju, - Bonds atbildēja. - Viņš bija īsāks par to otro un ari tievāks. Kājās tumšas bikses, mugurā pelēks krekls bez kaklasaites. Šaujamais laikam četrdesmit piektā kalibra. Varētu būt kolts. Otrais vīrs - tas, kurš to numuru nostrādāja, - bija pagarš un diezgan resns. Kustējās ātri, bet nosvērti. Melnas bikses. Brūns krekls ar baltām svītriņām. Ne svārku, ne kaklasaites. Kurpes melnas, tīras, labi nospodrinātas un dārgas. Ierocis trīsdesmit astotā kalibra, "Police Positive". Rokas pulksteņa nebija. Ak, jā! - Bonds pēkšņi atcerējās. - Uz labās rokas īkšķa augšējās locītavas viņam bija kārpa. Piesarkusi, it kā zellis to būtu samocījis.

- Vints, - Leiters neizteiksmigi novilka. - Tas otrs bija Kids. Šie tipi vienmēr strādā kopā. Tie ir Mirdzošās bandas veiklākie izsitēji. Vints ir nelietīgs un ļaunprātīgs. īsts sadists. Viņam šī nodarbe patīk. Šis zellis allaž knibina to kārpu uz īkšķa. Viņu iedēvējuši par Trīcekli. Ne jau darba dēļ. Tiem zeļļiem visiem ir dīvainas iesaukas. Vints necieš ceļošanu. Viņam kļūst nelabi jau mašīnās un vilcienos, bet lidmašīnas tas puisis uzskata par nāves slazdiem. Ja viņam jādara tāds darbiņš, kas prasa ceļošanu, Vints prasa papildu samaksu. Bet, tikko viņa kājas atkal skar zemi, zellis kļūst pavisam aukstasinīgs. Kids mums ir smukulītis. Drauģeļi viņu saukā par Kļūdu. Iespējams, ka viņš dzīvo kopā ar Vintu. Runā, ka daži no homīšiem esot visļaunākie slepkavas. Kida mati jau ir pavisam sirmi, kaut gan viņam ir tikai trīsdesmit gadu. Tas ir viens no iemesliem, kādēļ abi strādā, ietērpušies kapucēs. Vienā jaukā dienā Vints nožēlos, ka nav piededzinājis savu kārpu. Tikko tu to pieminēji, man bija skaidrs, ka tas ir viņš. Protams, ka es tagad aiziešu uz policiju un brīdināšu viņus. Nepieminot tevi, bez šaubām. Par Tramīgo Smaidu gan pastāstīšu visu, lai tad paši izdomā, kā šīs ziņas izmantot. Vints ar draudziņu jau droši vien sēž vilcienā un brauc uz Olbeniju. Taču nebūtu par ļaunu tos abus saņemt vēl gluži siltus. - Leiters pagriezās uz durvju pusi. - Tikai mieru, Džeims! Pēc stundas es atgriezīšos, tad iebaudīsim labas pusdienas. Noskaidrošu, uz kurieni ātrie aizveduši Tinkšķi, un aizgādāsim viņam naudu. Nabaga nelaimīgais mazliet jāuzmundrina. Drīz tiksimies.

Bonds noģērbās un pavadīja desmit minūtes zem dušas, cītīgi ziepēdamies un mazgādams matus, lai atbrīvotos no atmiņām par labākajām dūņu vannām. Tad Bonds uzvilka bikses un kreklu, bet pēc tam devās uz vestibilu un, iegājis telefona kabīnē, piezvanīja Greizajam Tri.

-   Līnija aizņemta, ser, - operatores balss dziedoši paziņoja. - Vai atkārtot?

-   Jā, lūdzu, - noteica Bonds, kurš jutās atvieglots, atklājis, ka kuprītis vēl ir birojā un runā pa telefonu. Viņš varēs ar tīru sirdi sacīt, ka mēģinājis piezvanīt agrāk. Bondam šķita, ka Tri droši vien jau brīnās, kāpēc viņš nezvana un nesūrojas par Tramīgo Smaidu. Pēc tā, kas bija noticis ar žokeju, Bonds nolēma izturēties pret Mirdzošo bandu daudz piesardzīgāk.

No telefona atskanēja sausa, neskaidra dūkoņa, kas amerikāņu aparātos nozīmēja zvanu.

-  Vai jūs gribējāt Viskonsīnu 7- 3697?

-Jā.

-       Varu savienot, ser. Runājiet, Ņujorka! - un klausulē atskanēja kuprīša augstā, spiedzīgā balss: - Jā. Kas zvana?

-        Džeimss Bonds. Es jau agrāk mēģināju jūs sazvanīt.

-Jā?

-  Likt uz Tramīgo Smaidu neatmaksājās.

-        Es zinu. Žokejs sabojāja mūsu izredzes. Kas ir?

-  Nav naudas, - Bonds attrauca.

Līnijas viņā galā iestājās klusums.

-        Labi, - spiedzīgā balss pēc brīža noteica. - Sāksim visu no gala. Es pa telegrāfu nosūtīšu tūkstoti, kuru biju jums paspēlējis. Vai atceraties?

-Jā.

-       Palieciet pie telefona! Pēc dažām minūtēm piezvanīšu un pateikšu, ko darīt tālāk. Kur esat apmeties?

Bonds paskaidroja.

-   Lai iet. Naudu saņemsiet no rīta. Es drīz zvanīšu. - Savienojums pārtrūka.

Bonds aizsoļoja līdz reģistrācijas galdam un aplūkoja vitrīnu ar brošētām grāmatām. Šo cilvēku sīkumainība, domājot par to, lai katrs cents izskatītos iegūts likumīgā ceļā, Bondā izraisīja gan vieglu jautrību, gan arī cieņu. Viņiem, protams, bija taisnība. Kur lai viņš, anglis, tiek pie piectūkstoš dolāriem, ja ne spēlējot? Un kāda varētu būt nākamā spēle?

Telefons aicinoši iedūcās, Bonds iegāja kabīnē, aizvēra durvis un nocēla klausuli.

- Tas esat jūs, Bond? Tad klausieties uzmanīgi! Jums jādodas uz Lasvegasu. Brauciet uz Ņujorku un kāpiet lidmašīnā. Biļete uz mana rēķina. Vispirms lidojiet uz Losandželosu, no turienes ar iekšzemes reisu - uz Lasvegasu. Jums būs rezervēts numurs "Tiārā". Iepazīstieties ar apkārtni un - tagad klausieties īpaši uzmanīgi - ceturtdienas vakarā, kad pulkstenis rādīs tieši piecas minūtes pāri desmitiem, jūs pieiesiet pie vidējā no trim "Tiāras" blekdžeka galdiem tajā telpas pusē, kura atrodas tuvāk bāram. Vai skaidrs?

-Jā.

-  Apsēdieties un spēlējiet uz visaugstākajām likmēm. Piecas reizes. Pēc tam celieties augšā un pametiet galdu. Vairāk nespēlējiet. Vcii dzirdējāt?

-Jā.

-   Jūsu čeks tiks apmaksāts "Tiārā". Pēc spēles turpiniet grozīties tuvumā un gaidiet tālākos rīkojumus! Vai ielāgojāt? Atkārtojiet!

Bonds atkārtoja.

-   Labi, - kuprītis novilka. - Nerunājiet lieku un nekļūdieties! Mums nepatīk kļūdas. Pats varēsiet par to pārliecināties, izlasot rītdienas avīzes.

Atskanēja kluss klikšķis. Bonds nolika klausuli vietā un domīgs devās pāri zālājam uz savu numuru.

Blekdžeks! Tā pati kopš bērnības pazīstamā "acīte". Bonda atmiņā atausa lielās tējas dzeršanas vienaudžu rotaļistabās, kad pieaugušie skaitīja un lika kaudzītēs krāsainos žetonus, lai katram bērnam tie tiktu viena šiliņa vērtībā; satraukums, ar kādu tika atklāts desmitnieks un dūzis, jo tad pienācās divkārša izmaksa; trīsas, kas pārskrēja mazā cilvēka mugurai, ņemot vēl vienu kārti, kad rokā jau bija septiņpadsmit punkti.

Un tagad Bondam jāatgriežas pie šīs bērnistabas spēles. Tikai šajā reizē kārtis dalīs blēdis, bet krāsainie žetoni būs trīssimt mārciņu vērtībā. Viņš bija pieaudzis, un šī būs pieaugušo spēle.

Bonds atlaidās gultā un vērās griestos. Gaidot Fēliksu Leiteru, viņa domas jau bija aizsteigušās uz slaveno spēļu pilsētu, gremdējoties minējumos, kā tur viss notiks un vai bieži izdosies tikties ar Tifāniju Keisu.

Plastmasas pelnutraukā bija sakrājušies pieci cigarešu gali, kad Bonds beidzot izdzirda ārpusē uz grantētās takas klibojošā Leitera soļus. Abi kopā viņi devās pāri mauram pie studiljaka. Kad mašīna izbrauca alejā, Leiters sāka stāstīt par jaunākajiem notikumiem.

Mirdzošās bandas locekļi - Pizaro, Badijs, Vints un Kids - esot nozuduši, arī Tramīgais Smaids pa galvu pa kaklu konteinerā aizgādāts atpakaļ uz Nevadas rančo.

- Šajā lietā jau ir iesaistījies FIB, - Leiters sacīja. - Taču tas ir tikai viens īsais stāsts kopotajos rakstos, kas viņiem tur jau sarakstīti par Mirdzošo bandu. Jāteic, ka tu esi vienīgais aculiecinieks, kas varētu kaut ko pateikt par abu apbruņoto gangsteru identitāti, tāpēc es brīnīšos, ja viņi nopietni nodarbosies ar Pizaro un viņa zirgu. Drīzāk jau FIB to atstās manā un manas aģentūras ziņā. Runāju ar aģentūras vadību, un priekšniecība man lika doties uz Vegasu, lai izdibinātu, kur apglabāts īstais Tramīgais Smaids. Būs jāpārbauda nelaiķa zobi. Kā tev tas patīk?

Bonds nepaguva neko pateikt, jo mašīna apstājās pie "Paviljona" - Saratogas vienīgā smalkā restorāna. Abi izkāpa un nodeva mašīnu durvju sargam, lai iebrauc stāvvietā.

-  Tas gan labi, ka varam atkal kopā ieturēties, - Leiters priecājās. - Tu nekad vēl nebūsi ēdis tādu ceptu Mēnas omāru ar kausētu sviestu, kādu pasniedz šeit. Taču tas garšotu vēl daudz labāk, ja pie blakus galdiņa nesēdētu neviens no Spengu puišiem, gremodams spageti ar Karūzo mērci.

Tā kā jau bija vēls, vairums pusdienotā- ju bija beiguši ēst un devušies uz zirgu izsoli. Viņiem tika galdiņš zāles stūrī, un Leiters piekodināja viesmīlim, lai ar omāru nesteidzas, bet sākumam atnes divus sausos martini ar "Cresta Blanca"vermutu.

-   Tātad tavs ceļš tagad ved uz Lasvegasu, - Bonds ieminējās. - Tā gan ir jocīga sagadīšanās! - Viņš izstāstīja Leiteram par sarunu ar Greizo Trī.

-   Nekā nebija, - Leiters atbildēja. - Tā nav nekāda sagadīšanās. Mums abiem nākas staigāt nelāgus ceļus, bet sliktie ceļi ved uz slikto pilsētu. Man vēl šeit, Saratogā, ir šis tas padarāms. Un jāuzraksta kaudze atskaišu. Strādājot pie Pinkertona, puse dzīves jāveltī ziņojumu rakstīšanai. Taču nedēļas beigās noteikti būšu Lasvegasā un izostīšu apkārtni. Es gan Spengiem pie deguna nevarēšu tikties ar tevi tik bieži, cik gribētos, taču mēs laiku pa laikam varētu apmainīties zīmītēm, - viņš piemetināja. - Mums Lasvegasā ir viens uzticams cilvēks. Aģents. Taksometra šoferis. Viņu sauc Ka- reo. Ernijs Kareo. Lāga zellis, aizsūtīšu ziņu, ka tu ieradīsies, un viņš par tevi parūpēsies. Ernijam zināmas visas šīs pilsētas baumas un tenkas. Viņš var pastāstīt pat to, kur atrodami labākie vienroči bandīti - spēļu automāti, kuri ļauj visvairāk nopelnīt. Jo ziņas par šādiem automātiem tiek turētas noslēpumā, tās šajā sasodītajā pilsētā ir visai vērtīgas. Kamēr tu, puis, neesi redzējis šo pilsētu, tu neesi redzējis neko! Veselas piecas jūdzes ar spēļu zālēm. Neona reklāmas, kuru gaismā Brodvejs izskatās kā bērnu Ziemsvētku eglīte. Montekar- lo! - Leiters nicīgi nosprauslājās. - Miglas pūšana acīs!

-   Cik nulles tad ir viņu ruletei? - Bonds pasmaidīja.

-  Divas, cik noprotu.

-   Tā ari ir atbilde. Mēs Eiropā vismaz spēlējam uz īstajiem procentiem. Labāk jau paturiet savas neona ugunis sev. Otrā nulle visu izgaismo.

-  Var jau būt. Bet pie mums pat kauliņu spēle ienes spēļu namam vairāk pair vienu procentu. Un tā ir mūsu nacionālā spēle!

-    Zinu, - Bonds attrauca. - "Jānopērk bērniņam jaunas kurpītes!" un tamlīdzīgas pļāpas. Man gan gribētos dzirdēt kādu grieķu blēžu bandas kasieri vaimanājam: "Jānopērk bērniņam jaunas kurpītes!" kad viņš pie kāršu galda spēlē uz deviņi pret vienu un katram dalībniekam priekšā ir desmit miljoni franku!

Leiters iesmējās.

-   Pie velna! - viņš noteica. - Tev taču nebūs nekādu grūtību, ja reiz blēdīgais laimests pie blekdžeka galda jau ir drošs. Atgriezies Londonā, varēsi plātīties, ka "Ti- ārā" esi nogrābis lielo žūksni. - Leiters iedzēra viskiju un atgāzās ērtāk krēslā. - Bet labāk es nedaudz pastāstīšu par spēles aizkulisēm - gadījumam, ja tev iešautos prātā likt savu sīknaudu pret viņu zelta podiem.

-  Uz priekšu!

-   Es runāju par īstu zelta podu, - Leiters turpināja. - Iedomājies, Džeims, visu Neva- das štatu - jo cilvēki uzskata, ka Reno un Lasvegasa ir visa pavalsts, - kā zelta podu zem varavīksnes loka. Atbilde amerikāņu sapnim saņemt kaut ko par neko. Sākot jau ar lidmašīnas biļeti, lai galu galā nokļūtu līdz Lasvegasas un Reno galvenajām ielām. Tas pods tiešām tur ir. Nebūt ne tik sen zvaigznes un spēļu kauliņi nekļūdījās - jauns zaldātiņš varēja doties iekšā 'Tuksneša mājvietā", stāties pie spēļu galda un laimēt pat divdesmit astoņas reizes pēc kārtas! Divdesmit astoņas! Ja viņš sāktu ar dolāru un pārsniegtu nama limitus, par ko es šaubos, pazīstot misteru Vilberu Klārku un "Mājvietas" noteikumus, varētu vinnēt divsimt piecdesmit miljonus dolāru!

Skaidrs, ka tā nevar notikt. Labākajā gadījumā cilvēkam no malas var izdoties tikt pie simt piecdesmit tūkstošiem. Jaunkareivim pēc tam, kad laimēti septiņsimt piecdesmit dolāri, jābēg tādā ātrumā, it kā pakaļ dzītos pats nelabais. Pat nedrīkst nosaukt savu vārdu. Tie sarkanie spēļu kauliņi vēl šodien ir izlikti apskatei 'Tuksneša mājvietas" kazino stikla kastē uz atlasa spilventiņa.

-  Laba reklāma.

-   Varu likt galvu ķīlā! Nevienam pasaulē nekas tāds pat sapņos nav rādījies. Te piedāvā īstenot visneticamākās iedomas - jums tikai jāpagaida sava kārta līdz brīdim, kad šajos kazino ieraudzīsiet to, kas sasapņots. Vienā pašā spēļu namā divdesmit četru stundu laikā tiek likti lietā astoņdesmit pāri kauliņu, simt divdesmit paciņas spēļu kāršu, un katru dienu, rīta gaismai austot, tehnisko apkopi iziet piecdesmit spēļu automāti. Pagaidi, un tu ieraudzīsi, kā mazas večiņas ar cimdotām rokām tos apstrādā! Vecenītēm līdzi ir iepirkumu somas, kurās ērti pārnēsāt sīknaudu - desmit un divdesmit piecu centu monētas. Vecās dāmas nopūlas ap šiem automātiem pa desmit, divdesmit stundām dienā, neejot pat uz tualeti. Tu man netici? Vai zini, kādēļ viņas velk rokās tos cimdus? Lai pirksti neasiņotu!

Bonds nenoteikti kaut ko nomurmināja.

-  Labi, labi! - Leiters piekrita. - Skaidrs, ka šiem ļaudim uznāk ģīboņi. Histērijas, sirdslēkmes, trieka. Ķirši, plūmes un zvaniņi, kas visu dienu zib acu priekšā, ietekmē smadzenes. Taču visiem kazino ir savi psihiatri, kuriem var zvanīt jebkurā diennakts laikā, un ik pa brīdim tiek vestas ārā mazas večiņas, kas skaļi bļauj: "Džekpots! Džekpots! Džekpots!" It kā sauktu sava mirušā mīļotā vārdu. Ielūkojies arī Bingo zālēs un pie Laimes ratiem, papēti spēļu automātus "Zelta tīrradni" un "Pakavā"! Tikai nenoķer to drudzi, jo tādā gadījumā aizmirsīsi gan darbu, gan savu meiteni. Es zinu visu spēļu pamatlikmes un saprotu, ka tev patīk riskēt, tāpēc, lūdzu, dari man to prieku un iedzen tās savā cietajā pauri. Un neaizmirsti!

Bonds ieinteresējās. Viņš paņēma zīmuli un noplēsa strēmeli no ēdienkartes.

Leiters raudzījās griestos.

-  Viens komats četri procenti no kauliņu spēlēm tiek spēļu namam. No blekdže- ka - pieci procenti. - Leiters uzlūkoja Bondu. - Uz tavu spēli gan tas neattiecas, blēdi! Ruletē būs piecarpus procenti. Bingo spēlē un no Laimes rata - līdz septiņpadsmit procentiem, no spēļu automātiem - piecpadsmit vai divdesmit procenti. Nams nepaliek zaudētājos, vai ne? Ik gadu vienpadsmit miljoni klientu spēlē pie mistera Spenga un viņa draugiem uz šādiem noteikumiem. Pieņemsim, ka vidēji viena zaļknābja rīcībā būtu divsimt dolāru. Vari izrēķināt, cik daudz naudas katru gadu par spēlēm paliek Lasvegasā.

Bonds ielika zīmuli kopā ar noplēsto papīra strēmeli kabatā.

-   Pateicos par šīm ziņām, Fēliks, - viņš sacīja. - Taču, kā rādās, tu jau esi aizmirsis, ka es turp nedodos brīvdienās.

-   Labi, lai velns tevi parauj, - Leiters norūca, - tikai neļauj tur, Lasvegasā, sevi apmuļķot! Viņi iecerējuši lielu operāciju un neapstāsies nekādu grūtību priekšā. - Leiters pārliecās pār galdu. - Es tev kaut ko pastāstīšu. Viendien bija tāds gadījums ar krupjē. Šķiet, no blekdžeka zāles. Zellis bija nolēmis uzsākt pats savu rūpalu. Un vienā vakarā ieslidināja kabatā dažas naudas zīmes. Viņu pieķēra. Nākamajā dienā kāds puisis braucis no Bouldersiti- jas uz pilsētu un pamanījis tuksnesī no smiltīm rēgojamies kaut ko sārtu. Viņš apjēdzis, ka tas nav kaktuss vai kaut kas tamlīdzīgs, tādēļ apturējis mašīnu un piegājis paskatīties. - Leiters iebakstīja Bondam krūtīs ar pirkstu. - Mans draugs, tur no smiltīm rēgojusies roka! Un saujā turējusi pilnu kāršu kavu, izvērstu kā vēdekli! Ieradušies policisti ar lāpstām un izrakuši ari pārējo. Krupjē līķi! Zellim bija iezvēluši pa pakausi un aprakuši viņu. Tas joks ar roku un kārtīm bija tikai brīdinājums citiem. Kā tev tas patīk?

-  Nav slikti, - Bonds noteica.

Tika atnestas pusdienas, un abi sāka ēst.

-   Ielāgo, - Leiters starp diviem omāra gaļas kumosiem sacīja, - krupjē vajadzēja zināt, kas notiks, ja viņš tiks pieķerts ar roku kasē. Lasvegasas kazino tiek likti lietā visādi triki. Pievērs uzmanību griestu apgaismojumam. Varen moderns. Galdus apspīd stari no caurumiem griestos. Spilgta gaisma, nekādu atspīdumu no sāniem, kas žilbinātu acis klientiem. Paveries vēlreiz, tad redzēsi, ka no dažiem caurumiem stari nekrīt. Tie tikai šķietami paredzēti apgaismošanai. - Leiters lēni nogrozīja galvu. - Bet nekā nebija, mans draugs. Augšstāvā pa sliedēm ripo televīzijas kamera un pa šiem caurumiem filmē zāli. Pārbauda, kas notiek pie galdiem. Ja ir iemesls šaubīties par kāda krupjē vai spēlētāja godīgumu, tad šis galds tiek novērots visu vakaru. Ik kārti un ik stiķi novēro zeļļi, kuri klusītēm sēž augšstāvā. Viltīgi, vai ne? Tās kastes taču spēj nofilmēt visu, ja nu vienīgi smaržas ne. Krupjē to labi zina, taču šis laikam bija cerējis, ka tā kamera novēro kādu citu. Liktenīga kļūda. Un sliktas beigas.

Bonds uzsmaidīja Leiteram.

-   Es uzmanīšos, - viņš apsolīja. - Tikai neaizmirsti, ka man jātiek vēl kādu soli tālāk pa to slepeno sakaru kanālu. Līdz pašam galam. Patiesībā man būtu jāpiekļūst tavam draugam Serafimo Spengam. Es nevaru to izdarīt, aizsūtot viņam savu vizītkarti. Un es tev pateikšu vēl kaut ko, Fēliks. - Bonda balss skanēja gluži nepiespiesti. - Esmu noskaities uz šiem brāļiem Spengiem. Man nepatika abi zeļļi kapucēs. Kā tas viens iebelza resnajam nēģerim. Un tās verdošās dūņas. Es neko neteiktu, ja viņš būtu žokeju tikai piekāvis - tāda rīcība gluži labi iederētos spēlītē "policisti un laupītāji". Bet tās dūņas jau izskatījās pēc garīgas novirzes. Tādēļ esmu apņēmies tikt galā arī ar Pizaro un Badiju. Nezinu, kāpēc to vēlos, bet gribētu tikt galā ar viņiem visiem. - Bonds runāja, itin kā taisnodamies. - Man likās, ka vajadzētu tevi brīdināt.

-   Labs ir, - Leiters atteica, atstumdams tukšo šķīvi. - Es būšu turpat tuvumā, mēģināšu uzrakt tos zobus. Piekodināšu Er- nijam, lai viņš patur tevi acīs. Bet neceri, ka briesmu gadījumā, ja saķersies ar bandu, varēsi paļauties uz savu advokātu vai britu konsulu. Vienīgā likumsargu firma, kas gādā par tavu drošību, ir "Smits un Vesons". - Leiters uzsita pa galdu ar savu dzelzs āķi. - Labāk iedzersim vēl vienu viskiju ar vietējo ūdeni. Tev taču jādodas uz tuksnesi. Šajā gadalaikā tas ir sauss kā kauls un karsts kā elle. Nekādu upju, nedz strautu, no kuriem pasmelt ūdeni. Tev nāksies dzert viskiju ar sodu un pēc tam slaucīt sviedrus no pieres. Tur ēnā ir simt divdesmit grādi. Vienīgā nelaime, ka ēnas jau nemaz nav.

Tika atnests pasūtītais viskijs.

-  Man tevis trūks, Fēliks, - Bonds novilka. - Nebūs neviena, kas man pamācītu amerikāņu dzīvesveidu. Starp citu, manuprāt, ar Tramīgo Smaidu tu paveici ellīgi smalku darbiņu. Kaut tu varētu doties uz Vegasu un patramdīt Spengu-senioru kopā ar mani. Divatā mēs tiktu ar viņu galā.

Leiters sirsnīgi paveras drauga.

-   Strādājot Pinkertona birojā, pašdarbība diemžēl jāaizmirst, - viņš atteica. - Es tāpat vēlētos ķerties šim gangsterim tieši pie rīkles, taču man jāturas likuma ietvaros. Ja izdotos atrast īstā zirga mirstīgās atliekas, tad viņiem būtu lielas nepatikšanas. Ar tevi viss ir skaidrs - tu atbrauc, izkaujies ar viņiem un pēc tam naski laidies atpakaļ uz Angliju. Viņiem nav ne jausmas, kas tu esi. To, ko zinu es, viņi nekad neuzzinās. Taču man šeit jādzīvo. Ja es sarīkotu pie Spenga šaudīšanos vai traci, no viņa brašuļiem vairs nevarētu glābties ne es pats, ne mana ģimene un draugi. Tie zeļļi neliktos mierā, kamēr būtu man ar procentiem atmaksājuši šefam nodarīto. Arī tad, ja es būtu viņu nogalinājis. It nemaz nav patīkami pārnākt mājās un atrast māsas māju nodegušu, bet viņu pašu - tur iekšā. Taču baidos, ka šajā zemē tāda izrēķināšanās ir iespējama. Gangsteri nav izmiruši līdz ar Ala Kapo- nes galu. Pietiek ieskatīties slepkavību statistikā. Un Kīfovera ziņojumā. Tagad šie zeļļi netirgojas ar dzērieniem, bet darbojas valdībās. Piemēram, Nevadas pavalstī. Par viņiem raksta avīžnieki. Tiek sacerētas grāmatas un runas. Pat sprediķi. Bet, pie velna, - Leiters aprauti iesmējās, - varbūt tu Brīvības, Dzimtenes un Skaistuma labad viņus visus apšausi ar savu sarūsējušo bliežamo. Vai tā joprojām ir bereta?

-  Jā, - Bonds atbildēja. - Joprojām bereta.

-   Vēl aizvien esi pārliecināts, ka dubult- nulles dod tev tiesības nogalināt?

-  Jā, - Bonds sausi atcirta. - Esmu.

-   Lai tā būtu, - Leiters sacīja, pieceldamies no galda. - Dosimies nu katrs uz savu gultu, lai pirms šaudīšanās vari atpūtināt acis. Cik noprotu, tev tās būs nepieciešamas.

15. nodala

GALVENĀ IELA

Lidmašīna apmeta plašu loku virs zilgi mirdzošā Klusā okeāna, pariņķoja virs Holivudas un uzņēma augstumu, lai bez pūlēm pārlidotu augstākajai zeltainajai Sjer- ras kalnu klintij.

Gar Bonda acīm aizzibēja nebeidzamas, jūdzēm garas avēnijas ar palmām gar malām, kur greznu namu priekšā smaragdzaļu zālāju vidū bez mitas griezās rasinātāji, izpletušās lidaparātu ražotnes, filmu studiju paviljoni ar košu dekorāciju jūkli - tur bija veselas ielas, vesternu uzņemšanai paredzēti rančo un tāda kā neliela sacīkšu trase, uz sauszemes stāvēja četrmastu šoneris dabiskā lielumā, - un tad lidmašīna jau pacēlās virs kalniem, šķērsodama tos, bet pēc tam slīdēdama virs bezgalīgā, sarkanā tuksneša, kas sākas tūlīt aiz Losan- dželosas.

Viņi turpināja ceļu pāri Bārstovai, kur krustojās šosejas, un viena no tām veda uz Santafē - caur tuksnesi, kas pletās pa visu Kolorādo plakankalni. Labajā pusē to norobežoja Kaliko kalni, kuri reiz bija svarīgākais boraka ieguves centrs pasaulē. Pa kreisi tālumā iezīmējās kauliem piebārstītie Nāves ielejas klajumi. Tad atkal parādījās kalni ar tādām kā asins švīkām - gluži kā bojāti, apdrupuši zobi ar sarkanām, asiņojošām smaganām. Pazibēja arī zaļš plankums šajā vēju izpūstajā ainavā, kura atgādināja skatu uz Marsa, un tad lidmašīna lēnām sāka samazināt augstumu. Parādījās uzraksts: "Lūdzu, aizsprādzējiet drošības jostas un nodzēsiet cigaretes!"

Tveice iesitās Bondam sejā kā dūre, viņš nosvīda, pārvarot piecdesmit jardu attālumu no vēsās lidmašīnas līdz atvieglojumam, ko sniedza lidostas ēkas gaisa kondicionētāji. Stikla durvis šņākdamas atvērās, kolīdz viņš tuvojās - tās vadīja fotoelementa redzīgā acs -, un atkal lēnām aizvērās viņam aiz muguras. Tepat bija arī spēļu automāti - veseli četri - tieši ceļā. Likās tik saprotami izvilkt sīknaudu un paraut rokturus, bet pēc tam noskatīties, kā virpuļo citroni, apelsīni, ķirši un zvaniņi - ari līdzīgi augļiem. Griežas šķindēdami līdz beigu klikšķim un klusai, metāliskai nopūtai. Pieci centi, desmit centi, ceturtdaļdolārs. Bonds izmēģināja visus automātus pēc kārtas, un tikai vienu reizi automāts ar rezultātu - divi ķirši un viens zvaniņauglis - izklepoja trīs monētas pret to vienu, ar kuru viņš bija sācis spēli.

Tikko Bonds bija atkāpies no automātiem un kopā ar pusduci citu pasažieru nostājies pie izejas, gaidīdams bagāžu, viņš pamainīja uzrakstu virs kāda paliela automāta, kurš visdrīzāk varēja būt paredzēts ledus ūdenim. Taču uzraksts vēstīja: "SKĀBEKĻA BĀRS". Viņš devās turp un izlasīja pārējo tekstu: "IEELPOJIET TĪRU SKĀBEKLI! VESELĪGS UN NEKAITĪGS! ĀTRAI PAŠSAJŪTAS UZLABOŠANAI. NOVĒRSĪS PĀRMĒRĪBU SEKAS, MIEGAINĪBU, NOGURUMU, NERVOZITĀTI UN DAUDZUS TAMLĪDZĪGUS SIMPTOMUS."

Bonds paklausīgi iebāza spraugā ceturt- daiļdolāru un noliecās uz priekšu - tā, lai deguns un mute iekļautos platajā, melnajā gumijas iemutī. Viņš nospieda pogu un, kā bija norādīts instrukcijā, vienu minūti lēni ieelpoja un izelpoja. Sajūta bija tāda, kā ievelkot plaušās sailtu gaisu bez garšas un smairžas. Kad minūte bija pagājusi, mašīnā kaut kas noklikšķēja, un Bonds atlieca muguru. Viņš neko nejuta, tikai viegli reiba galva. Vēlāk Bondam iešāvās prātā, ka tieši šajā mirklī viņu bija uzlūkojis kāds vīrs, kuram padusē bija iežmiegts ādas maciņš, kādos parasti atrodas skūšanās piederumi. Bonds viņam bija bezrūpigi un ironiski uzsmaidījis.

Vīrs īsi pasmaidīja pretī, pēc taim novērsās.

Skaļrunī atskanēja paziņojums - pasažieri tika lūgti saņemt bagāžu. Bonds, paņēmis savu ceļasomu, izspraucās pa vir- puļdurvīm, nokļūdams karsti nokaitušās dienvidu saules skavās.

-   Vai jūs uz "Tiāru"? - noprasīja kāda balss. Tās īpašnieks bija plecīgs virs ar lielām, brūnām acīm un tiešu skatienu. Vērdamies Bondam sejā no šofera naģenes apakšas, viņš šautin izšāva šo jautājumu. Vīra platajā mutē rēgojās koka zobu bakstāmais.

-Jā.

-  Labi. Tad ejam. - Tā kā vīrs nepiedāvājās paņemt Bonda ceļasomu, viņš pats to pacēla un sekoja šoferim uz elegantu šev- roletu, ko izdaiļoja pie kailas sievietes figūriņas piestiprināts talismans - jenota aste. Bonds iemeta somu aizmugures sēdeklī un ierausās tur ari pats.

Mašīna sāka ripot prom no lidostas un izbrauca alejā. Tā šķērsoja šoseju un nogriezās pa kreisi. Pārējās mašīnas traucās viņiem garām. Bonda šoferis turējās ceļa iekšmalā, stūrēdams lēnām un nosvērti. Bonds pamanīja, ka vīrs viņu pēti atpa- kaļskata spogulī. Viņš lūkojās pēc plāksnītes ar šofera vārdu. Un izlasīja: "Ernests Kareo, nr. 2584". Turpat bija ari fotogrāfija - tajā attēlotā vīra acis tikpat stingri un pētoši raudzījās Bondā.

Taksometrā oda pēc cigāru dūmiem, un Bonds nospieda pogu, lai iedarbinātu loga atvēršanas mehānismu. Taču gaisa straume atgādināja dvesmu no nokaitušas krāsns mutes, tāpēc nācās logu tūlīt atkal aizvērt.

Šoferis pavērās atpakaļ.

-  Tā nevajag rīkoties, mister Bond, - viņš draudzīgā balsi aizrādīja. - Auto darbojas gaisa kondicionētājs. Lai gan dažkārt tā nešķiet, tomēr te iekšā ir labāk nekā ārā.

-   Paldies, - Bonds pateicās. Un pajautāja: - Kā rādās, tad jūs esat Fēliksa Leitera draugs?

-   Tā gan, - šoferis pār plecu attrauca. - Jauks cilvēks. Viņš piekodināja, lai es jūs uzmanu. Priecāšos, ja man izdosies jums kaut kā palīdzēt, kamēr būsiet šeit. Vai ilgi paliksiet?

-  Vēl nezinu, - Bonds atbildēja. - Varbūt dažas dienas.

-   Es jums kaut ko pateikšu, - šoferis sacīja. - Nedomājiet, ka cenšos jūs piešmaukt. Ja mums kāds darbiņš veicams kopā un ja jūs varat samaksāt, labāk noīrēt taksometru uz visu dienu. Par piecdesmit dolāriem. Arī man jāpelna iztika. Turklāt tāda rīcība iedvestu cieņu viesnīcas šveicariem un kalpotājiem. Un citādi es netieku gudrs, kā varētu būt jūsu tuvumā. Ja slaistīšos te apkārt, pusi dienas gaidīdams tieši jūs, tie zeļļi nojautīs kaut ko nelāgu. Lielākoties tie gangsteri no spēļu namu ielas mēdz būt visai aizdomīgi.

-    Neko labāku nebūtu iespējams izdomāt! - Bondam šis vīrs bija iepaticies uzreiz, viņš tam uzticējās. - Esam vienojušies.

-  Tas labi. - Šoferis kļuva vaļsirdīgs. - Jā, redziet, mister Bond, šejienes ļautiņiem nepatīk nekas tāds, kas ir atšķirīgs no ierastā. Kad es jums saku! Viņi ir aizdomu pilni, es gribēju sacīt. Jūs nepavisam neatgādināt tūristu, kas ieradies, lai te zaudētu kādu naudas kušķi, un viņu deguni tūlīt saož briesmas. Spriediet pats! Jebkurš pamanīs, ka esat anglis, jau pirms tam, kad sāksiet runāt. Arī drēbes un viss cits norāda uz to pašu. Tā, un kas anglim te darāms? No kādiem ļaudīm šis anglis ir? Izskatās pēc ašā zēna. Vajadzētu uz viņu labāk apskatīties. - Šoferis atkal pagriezās atpakaļ. - Vai ievērojāt to tipu, kurš lidostā klīda apkārt ar skūšanās piederumu maciņu padusē?

Bonds atcerējās vīrieti, kurš bija vērojis viņu pie skābekļa bāra.

-  Jā, pamanīju gan, - viņš atteica un tad apjauta, cik bezrūpīgu pašu bija padarījis skābeklis.

-  Varu likt galvu ķīlā, ka tas zellis patlaban apskata jūsu fotouzņēmumus, - šoferis aizrādīja. - Maciņā bija sešpadsmit milimetru kamera. Tikai jāpavelk vaļā rāvējslēdzējs un jānospiež slēdzis. Viņš noknipsēja no piecdesmit pēdu attāluma. Gan pretskatā, gan sānskatā. Jau šopēcpusdien fotogrāfijas atradīsies Policijas pārvaldē kopā ar to priekšmetu sarakstu, kas atradās jūsu somā. Lai veiktu pārbaudi, vai neesat meklēšanā par kādu noziegumu. Neizskatās, ka jums somā būtu ierocis. Tas var būt pleca maksti. Ja tā ir, tad spēļu namos jūsu tuvumā aizvien atradīsies kāds vīrs ar ieroci. Šovakar pat tiks dots tāds rīkojums. Labāk sargieties no visiem zeļļiem, kuriem būs mugurā žaketes. Šeit neviens tās nevelk, ja nav jāslēpj artilērija.

- Labi, paldies, - Bonds atbildēja, niknodamies pats uz sevi. - Man vajadzēja būt daudz piesardzīgākam. Izskatās, ka šeit viss ir labi noorganizēts.

Šoferis piekrītoši kaut ko norūca un stūrēja tālāk klusēdams.

Viņi palēnām tuvojās galvenajai ielai. Tuksnesīgajā ainavā abpus ceļam, kurā tikai reizumis bija pazibējuši lieli plakāti ar viesnīcu reklāmām, tagad sāka parādīties benzīntanki un moteļi. Mašīna pabrauca garām motelim, pie kura bija uzbūvēts peldbaseins ar caurspīdīgām stikla sienām. Kad viņi atradās blakus baseinam, koši zaļajā ūdenī ienira meitene, un viņas augums tajā sacēla veselu burbulīšu mākoni. Drīz priekšā parādījās degvielas uzpildes stacija ar elegantu ceļmalas restorānu, kas saucās "Benzīnnīca". Plakāts vēstīja: "Atsvaidzinie- ties šeit! Iebaudiet karstmaizītes ar cīsiņiem! Reaktīvos un atomburgerus! Ledus- aukstus dzērienus!" Vairākas mašīnas jau bija piestājušas, tajās sēdošos apkalpoja divdaļīgos peldkostīmos un augstpapēžu kurpēs ģērbušās viesmīles.

Lielā sešu joslu šoseja iestiepās košu, krāsainu zīmju un izkārtņu mežā, kas virmoja karstuma viļņu ezerā. Diena mirdzēja tik tveicīga kā ugunīgs opāls. Uzblīdusi saule sūtīja dedzinošos starus lejup, tie krita taisni uz sakarsušā betona, bet ēnas nebija nekur - ja nu vienīgi zem dažām palmām, kuras auga šur tur apstādījumos pie moteļiem. Pretimbraucošo mašīnu vējstikli un hromētās daļas šķīla tik daudz atspīdumu, ka tie atgādināja automātu kārtas, nemitīgi žilbinot Bondam acis. Viņa krekls jau kļuva slapjš un lipa pie ādas.

-  Te sākas vissvarīgākā iela, - šoferis sacīja. - Skaidrs?

-  Skaidrs, - Bonds attrauca.

-   Pa labi no jums atrodas "Flamingo", - stāstīja Ernijs Kareo, kad abi brauca garām zemai, modernai viesnīcai ar milzīgu neona torni, kurš patlaban nebija apgaismots. - Tūkstoš deviņsimt četrdesmit sestajā gadā to uzcēla Bagsijs Sīgels. Kādu dienu viņš ieradās Vegasā no piekrastes, lai visu izpētītu. Ar lielu naudu, kuru vajadzēja kaut kur ieguldīt. Vegasa bija lielo gangsteru iekārota vieta. Tā bija atklāta pilsēta. Ar azartspēlēm. Likumīgām meitu- mājām. Jauks pamats darījumiem. Nevajadzēja ilgu laiku, lai Bagsijs to apjēgtu. Viņš saskatīja milzu iespējas.

Bonds pasmējās par šo daudznozīmīgo teicienu.

-   Jā, ser, - šoferis turpināja. - Bagsijs pamanija izdevību un steidzās to izmantot. Palika šeit līdz četrdesmit septītajam gadam, kad viņa galvā tika iešautas tik daudzas lodes, ka policistiem tā arī neizdevās visas atrast. Un te ir "Smilts". Šo namu dibinājis kāds, kam nav trūcis netīras naudas. Es nezinu, kas viņš tāds ir. Nams tapa pirms dažiem gadiem. Šo zeļļu priekšgalā bija kāds Džeks Intraters. Agrāk viņš esot Ņujorkā bijis policists. Varbūt jūs esat par viņu kaut ko dzirdējis?

-  Laikam gan neesmu, - Bonds atbildēja.

-   Jā-ā, un tā tur ir Vilbera Klārka "Tuksneša mājvieta". Bet nauda tās ierīkošanai esot nākusi no vecā Klīvlendas-Cincinati grupējuma. Tur tā atkritumu kaudzei līdzīgā celtne ar gludo dzelzs izkārtni ir "Sahā- ra". Jaunākā spēļu elle. īpašnieki oficiāli ir daži sīki spēlmanīši no Oregonas. Dīvaini gan. Atklāšanas vakarā esot zaudējuši piecdesmit tūkstošus dolāru! Vai tas liekas ticami? Uz šejieni, lai izspēlētu kādu spēli, nāk visi lielie dūži, kuriem kabatas pilnas ar dolāriem. Cik es noprotu, veiksmīgos vakaros nauda ripo skanēdama. Te ir tāds vietējais paradums - atklāšanas dienā apmeklēt sāncenša spēļu namu, lai paskatītos, kā iet. Tā kā ar kārtim neko nevar sarunāt, gadās, ka sāncensis aiziet ar piecdesmit tūkstošu lielu vinnestu. Palaikam par to smejas visa pilsēta. Un tur, - vīrs norādīja pa kreisi, kur neona gaismas veidoja pilnos auļos traucošas divdesmit pēdas augstas ores attēlu, - tā ir "Pēdējā Robeža". Tāds Mežonīgo Rietumu pilsētiņas atdarinājums. Taču to ir vērts redzēt. Tur pāri ir "Pērkoņputns", bet otrā pusē - "Ti- āra". Švītīgākā spēļu elle visā Vegasā. Cik noprotu, jūs jau zināt par misteru Spengu un viņa zeļļiem? - Šoferis samazināja ātrumu un apturēja mašīnu pretī Spengu viesnīcai, kuras jumtu rotāja hercoga kronis ar maziem briljantiem līdzīgām lampiņām, kuras iedegās un dzisa, tomēr zaudēdamas sacensībā ar dedzinošo sauli un atspulgiem no šosejas.

-   Jā, galvenais man ir zināms, - Bonds atbildēja. - Taču mīļuprāt izdibinātu kaut ko vairāk, ja jums labpatiktu papildināt. Un ko tagad?

-  Darīsim to, ko teiksiet, mister.

Bonds pēkšņi juta, ka šīs ielas spokainais spožums viņam apriebies. Gribējās tikai ieiet pa durvīm un paglābties no karstuma, paēst pusdienas, izpeldēties baseinā un līdz vakaram ne par ko nedomāt. Viņš tā arī pateica.

-   Lai notiek, - Kareo attrauca. - Man jau likās, ka pirmajā vakarā jūs nekārosiet pēc lieliem sarežģījumiem. Neņemiet neko galvā un izturieties brīvi! Ja jums Vegasā darāms kāds darbiņš, tad labāk nogaidīt, kamēr būsiet visu iepazinis. Paskatieties, kā tiek spēlēts, draugs. - Šoferis ieķiķinājās. - Vai jums ir gadījies dzirdēt, ka Indijā esot tādi Aizmirstības torņi? Stāsta, ka tos, kurus atstāj tur augšā, maitasputni apkremt līdz kauliem divdesmit minūtēs. "Tiārā" to izdara mazliet ilgākā laikā. Ja nu vienīgi citi grupējumi reizēm traucē. - Šoferis samazināja automašīnas ātrumu. - Vienmēr viens un tas pats, - Ernijs turpināja, vērodams satiksmes plūsmu atpakaļskata spogulī. - Viens zellis reiz aizbrauca no Vegasas ar simts tūkstošiem kabatā. - Viņš apklusa, gaidīdams iespēju šķērsot aleju. - Tikai viena nianse - kad šis puisis sāka spēlēt, viņam bija pusmiljons.

Mašīna apmeta pusloku un pieripoja pie sārti krāsotas ēkas kolonnām rotātā ieejas portāla ar platām, stiklotām durvīm. Mašīnas durvis atvēra debeszilā uniformā tērpies šveicars, tūlīt sniegdamies pēc Bonda somas. Bonds izkāpa biezajā tveicē.

Ar plecu atgrūzdams stiklotās durvis, viņš dzirdēja Erniju Kareo sakām šveicaram:

-   Tas anglis nav pie pilna prāta! Viņš mani nolīga par piecdesmit dolāriem dienā! Vai tu esi kaut ko tādu redzējis?

Tad durvis aiz Bonda aizcirtās, un viņu kā vēss skūpsts sagaidīja patīkami auksts gaiss, aicinot tālāk šajā spožajā pilī, kas piederēja vīram, ko sauca Serafimo Spengs.

16. nodala

"TIĀRA"

Bonds paēda pusdienas restorāna "Saulstars" zālē, kur bija gaisa kondicionētājs, līdzās lielam peldbaseinam, kura apveids atgādināja nieri (uzraksts ziņoja, ka par slīcēju glābšanu atbildot Bobijs Bilbo un baseins katru dienu tiekot skalots ar šļūteni), un Bonds iedomājās, ka tikai viens procents no šīs viesnīcas apmeklētājiem ir tādi, kuri varētu te rādīties peldkostīmos. Pēc pusdienām viņš izgāja dedzinošajā svelmē un lēnām devās pāri divdesmit jardus platajam, apsvilušajam zālājam, kas šķīra galveno ēku no tās, kurā atradās viņa numurs. Savā istabā viņš noģērbās un kails iekrita gultā.

Kopā "Tiārā" bija sešas celtnes ar viesiem paredzētām istabām, un katrai bija dots kāda dārgakmeņa vārds. Bonda numurs atradās "Tirkīza" pirmajā stāvā. Telpas bija krāsotas dzidri zilā toni, ar tumšziliem un baltiem rotājumiem. Bonda istaba bija ārkārtīgi ērta, dārgās, modernās mēbeles - darinātas no sudrabaina koka, kas laikam bija bērzs. Uz naktsgaldiņa pie gultas stāvēja radioaparāts, bet uz galda pie platā loga - televizors ar ekrānu septiņpadsmit collu platumā. Aiz loga atradās neliels, norobežots iekšējais pagalmiņš. Te bija pavisam klusi un mierīgi - nedzirdēja pat termostata kontrolētā gaisa kondicionētāja dūkoņu. Bonds aizmiga gandrīz tajā pašā brīdī.

Viņš gulēja četras stundas, un šajā laikā pie naktsgaldiņa malas piestiprinātais magnetofons veltigi iztērēja simtiem metru lentes, ierakstīdams šo nāves klusumu.

Kad Bonds pamodās, pulkstenis bija septiņi. Mikrofons darbojās un magnetofons ierakstīja, kā viņš paceļ telefona klausuli, vaicā pēc mis Tifānijas Keisas, pēc īsa klusumbriža nosaka: "Vai jūs, lūdzu, nepateiktu viņai, ka zvanīja Džeimss Bonds?" un noliek klausuli atpakaļ. Pēc tam tika ierakstītas skaņas, kas radās, Bondam šķērsojot istabu, dušas šņākoņa, un tad, pulksten pusastoņos, noklikšķēja atslēga - viņš izgāja un aizvēra durvis.

Pēc pusstundas magnetofonā tika ierakstīts klauvējiens pie durvīm, pēc mirkļa tās atvērās. Ienāca viesmīļa drānās ģērbies virs ar augļu grozu. Tajā bija kartīte ar uzrakstu "Sveiciens no administrācijas". Virs piegāja pie naktsgaldiņa, atskrūvēja divas skrūves, atvēra magnetofona vāciņu, apmainīja kaseti pret tukšu, nolika augļus uz tualetes galdiņa un, izgājis no istabas, cieši aizvēra durvis.

Vairākas stundas magnetofons griezās veltīgi, neierakstīdams pilnīgi neko. Bonds sēdēja "Tiāras" garajā bārā, iebaudīdams martīni ar degvīnu un ar lietpratēja aci vērodams lielo spēļu zāli.

Vispirms Bonds pamanīja, ka speciāli Lasvegasai, šķiet, izgudrots jauns funkcionālās arhitektūras stils, un domās nodēvēja to par "Apzeltītā peļuslazda" stilu, kura galvenais mērķis bija panākt, lai klients - pele - iekristu spēļu lamatās neatkarīgi no tā, vai viņš grib sieru, vai ne.

Te bija tikai divas ieejas - viena no ielas, otra - no ēkām, kur izvietojās guļamtelpas un peldbaseins. Cilvēkam, kurš ienāca pa kādām no šīm durvīm - lai nopirktu avīzi vai cigaretes pie vitrīnas, iedzertu vai paēstu kādā no abiem restorāniem, apgrieztu matus vai dotos uz masāžu "Veselības Klubā", vai vienigi apmeklētu tualeti, - nebija ne mazāko cerību nokļūt vajadzīgajā vietā, neejot garām spēļu automātiem un galdiem. Slazdi aicināja - automāti rūca, kāds no tiem allaž, sudrabaini džinkstinā- dams, bēra metāla silē monētas. Vai ari kāda no meitenēm pie kases lodziņa izkliedza zelta vērto saucienu: "Džekpots!" iekārdinādama garāmgājēju, un pagalam viņš bija. Vilināt vilināja satrauktā, klusinātā čala pie trim lielajiem spēļu galdiem, abu ruletes riteņu apmājošā dūkoņa, sudrabainā dolāru šķindoņa kasē uz blekdžeka galdiem… tikai dzelzs pele būtu varējusi paiet garām, nepaskrubinājusi šo gardo laimes- siera gabalu.

"Tomēr," prātoja Bonds, "tādi slazdi ir bīstami tikai pavisam dumjām pelēm - pelēm, kuras pievilina visapkaltušākais siers." Tie bija neglīti, vulgāri un pārāk uzkrītoši slazdi, automātu atbaidoši mehāniskais troksnis griezās smadzenēs. Tas atgādināja vecu, sen neeļjotu dzelžu žjerk- stoņu, tos velkot uz lūžņu izgāztuvi.

Spēlētāji stāvēja šo mašīnu priekšā un raustīja rokturus tā, it kā ienīstu to, ko paši dara. Un, kolīdz ieraudzīja mazajā stikla lodziņā savu likteni, pat negaidīja, kamēr ritentiņi mitēsies griezties, bet taustījās pēc jaunas monētas, un labā roka jau stiepās darīt savu darāmo. Klakšķis - šķindoņa - strink- šķis. Klakšķis - šķindoņa - strinkšķis.

Un, ja piepeši gadījās pamatīgāks sudraba ūdenskritums, nauda pārpildīja metāla silīti un laimētājam nācās krist ceļos, lai salasītu visas monētas, saskrabinot ari tās, kuras bija paripojušas zem automātiem.

Kā jau bija sacījis Leiters, te lielākoties spēlēja sievietes - padzīvojušas dāmas no pārtikušo mājsaimnieču vidus. Viņas stāvēja pie automātiem bariņos kā vistas, sapulcējušās uz olu dēšanu. Patīkamais vēsums un ritentiņu griešanās mūzika šajā telpā uzturēja viņās možumu, kamēr viss naudas žūksnis bija pagalam.

Bonds dzirdēja kādu no meitenēm pie kases iesaucamies: "Džekpots!" un dažas sievietes pacēla galvas. Tagad viņas Bondam atgādināja Pavlova suņus, kuriem tek siekalas, dzirdot zvana skaņas, kas mēdz tos aicināt uz maltīti. Bonds nodrebinājās no domas par šo sieviešu acu tukšajiem skatieniem, krunkaino ādu, puspavērta- jām, valgajām mutēm un apskrambātajām rokām.

Viņš pagrieza šai ainai muguru un iemalkoja martini, nevērīgi klausīdamies mūziku - otrā telpas galā līdzās pusducim bodīšu bija izvietojies slavens orķestris. Virs viena veikaliņa durvīm dega gaišzila neona izkārtne ar uzrakstu "Dimantu nams". Bonds pamāja bārmenim.

-   Vai misters Spengs šovakar nav rādījies? - viņš pajautāja.

-   Vēl neesmu viņu manījis, - bārmenis atbildēja. - Taču ir agrs. Viņš parasti nāk tad, kad pirmā tūre beigusies. Ap vienpadsmitiem. Vai jūs viņu pazīstat?

- Personiski ne.

Bonds samaksāja rēķinu un lēnām devās uz blekdžeka galdu pusi. Viņš piegāja pie vidējā. Pie tā būs jāspēlē. Tad, kad pulkstenis rādis tieši piecas minūtes pāri desmitiem. Tagad bija astoņi un trīsdesmit minūtes.

Nelielais, iegarenais blekdžeka galds bija pārvilkts ar zaļu audumu. Galda izliektajā ārmalā uz augstiem krēsliem sēdēja astoņi spēlētāji, ieliektajā pusē, ar vēderu atspiedies pret galda malu, stāvēja krupjē un dalīja katram pa divām kārtīm, likdams tās precīzi numurētajās vietās pretī likmēm. Tās parasti bija pieci vai desmit sudraba dolāri vai žetons divdesmit dolāru vērtībā. Krupjē bija apmēram četrdesmit gadu. Viņa sejā ne mirldi nezuda patīkams pussmaids. Vīram mugurā bija krupjē formastērps - balts krekls ar cieši pie plaukstu locītavām aizpogātām piedurknēm, ap kaklu tieva, melna kaklasaite, kādas vesternos mēdz nēsāt kāršu spēlmaņi, virs acīm - zaļš aizsegs, kājās melnas bikses. Bikšu priekšu no berzēšanās pret galdu sargāja neliels zaļas vilnas priekšautiņš, kura stūri bija izšūts viņa vārds - "Džeiks".

Krupjē ritmiski un nepiespiesti dalīja kārtis un pieņēma likmes. Pie šī galda gandrīz netika runāts, tikai reizumis kāds spēlētājs palūdza "parādīt laipnību", pasūtīdams kaut ko iedzert vai cigaretes kādai no viesmīlēm, kuras, tērpušās melna zīda pidžamās, rosījās ejā starp galdu rindām. No tās pašas vietas spēju norisi modri vēroja divi spēcīgi vīri ar šaujamajiem pie jostām.

Spēle bija ātra, prasmīga un trula. Tikpat trula un mehāniska kā spēļu automātos. Bonds kādu brīdi paskatījās, pēc tam virzījās uz durvju pusi kazino tālākajā galā. Uz vienām bija rakstīts: "Kungu istaba", uz otrām - "Dāmu istaba". Bonds pagāja garām četriem "šerifiem" smalkās, pelēkās rietumnieku uniformās. Viņu bikšu staras bija satūcītas garos, melnos zābakos. Šie vīri stāvēja savās vietās pavisam neuzbāzīgi, neraudzīdamies ne uz ko, bet redzēdami visu. Katram no viņiem pie sāniem vaļējā makstī bija ierocis, bet pie jostas - kabatiņa ar piecdesmit patronu misiņa galviņām.

"Apsardze te ir nodrošināta," Bonds domāja, iespraukdamies pa "Kungu istabas" bīdāmajām durvīm. Vīriešu tualetē pie flīzē tās sienas bija piesprausts uzraksts: "Pievirzies tuvāk! Tev TAS nav tik garš, kā tu pats uzskati!" Mežonīgo Rietumu humors! Bonds prātoja, vai to nevajadzētu pieminēt nākamajā rakstiskajā atskaitē M., taču nolēma šo kārdinājumu pārvarēt. Viņš izgāja no tualetes un garām galdiem devās uz durvīm ar uzrakstu "Opāla zāle".

Apaļā, sārtos, pelēkos un baltos toņos krāsotā restorāna zāle bija pustukša. Pienāca zāles pārzine un aizvadīja Bondu līdz stūra galdiņam. Pieliekusies sakārtot ziedus vāzē, kas atradās galda vidū, šī sieviete ļāva Bondam pārliecināties, ka viņas lieliskās krūtis vismaz līdz pusei ir īstas, uzsmaidīja klientam un devās projām. Pēc desmit minūtēm parādījās viesmīle ar paplāti un nolika uz galda šķīvi ar maizes klaipiņu un sviesta kvadrātiņu. Līdzās viņa novietoja trauciņu ar olīvām, selerijām un oranžu sieru. Pēc neliela brīža atsteidzās otra - nedaudz vecāka viesmīle, iedeva Bondam ēdienkarti un paziņoja:

-  Tūlīt jūs apkalpošu!

Kad pēc apsēšanās pie galda bija aizritējušas divdesmit minūtes, Bondam beidzot izdevās pasūtīt duci austeru vāciņos un si- teni. Sapratis, ka pasūtījumu nāksies gaidīt krietnu laiku, Bonds lika atnest arī sauso martini ar degvīnu.

-   Vīnu pārzinis tūlīt būs klāt, - viesmīle stīvi pavēstīja un nozuda virtuves virzienā.

"Gara pieklājības izrādīšana nenozīmē ātru apkalpošanu," Bonds nodomāja un noskaņojās paciest ilgas ceremonijas.

Kad ēdiens galu galā tika atnests, tas izrādījās lielisks. Bonds prātoja par vakaru un paņēmieniem, kuri varētu paātrināt veicamā uzdevuma izpildīšanu. Viņš sāka garlaikoties, tēlodams blēdi, kurš gaida maksu par sekmigi izpildīto pirmo pārbaudes darbu, lai vēlāk - ja būs iepaticies misteram Spengam - saņemtu nopietnākus uzdevumus kopā ar šo pāraugušo pusaudžu bandu. Bondu kaitināja stāvoklis, kad nebija iespējams darboties tā, kā pašam patiktu. Vispirms viņu aizsūta uz Saratogu, pēc tam - uz šo atbaidošo muļķuslazdu, it kā viņam būtu tikpat daudz laika slinkot kā pārējiem blēžiem. Tā viņš te nīka, ēzdams šo gangsteru ēdienu un gulēdams viņu gultā, kamēr tie novēroja viņu, Džeimsu Bondu, pūlēdamies novērtēt un strīdēdamies, vai "jauniņais" ir gana izveicīgs, uzticams un veselīgs tam slidenajam darbiņam, kādu šie reketieri varētu piedāvāt.

Bonds tik nikni koda gaļas gabalu, it kā būtu piekļuvis mistera Serafimo Spenga pirkstiem, un nolādēja to dienu, kad bija uzņēmies šo muļķīgo lomu. Pēc tam viņš tomēr nedaudz atslābinājās un turpināja ieturēties mazliet mierīgāk. Par ko, pie velna, tā jāuztraucas? Šis bija nopietns uzdevums, kas pagaidām veicās labi. Tagad viņš nebija tālu no slepenā kanāla gala - tas beidzās mistera Serafimo Spenga kabinetā. Ar viņa Londonā dzīvojošā brāļa un noslēpumainā ABC palīdzību tika realizēta lielākā kontrabandas operācija pasaulē. Ko tad nozīmēja Bonda bažas? Tas bija tikai mirklis, kad viņš jutās nemierā ar sevi, - pārejošs nelabums, kāds palaikam uznāk cilvēkam, kurš jūtas kā svešinieks, jau pārāk daudz laika pavadījis šo atbaidoši visvareno amerikāņu gangsteru tuvumā, atrodoties pārāk ciešā saistībā ar šo bandu aristokrātijas "skaisto dzīvi", kas oda pēc šaujampulvera.

"Patiesība ir tāda," Bonds nolēma, dzerdams kafiju, "ka man uznākušas ilgas pēc mājām un savas identitātes." Viņš paraustīja plecus. Pie velna Spengu un kapucēs tērpto neliešu pilsētu Lasvegasu. Bonds ieskatījās pulkstenī. Bija tieši desmit. Viņš aizsmēķēja cigareti, piecēlās un lēnām izgāja no kazino restorāna.

Palika divas iespējas, kā pabeigt šo spēli: nogulties uz grunts un gaidīt, kad kaut kas notiks, vai ari pasteidzināt norišu gaitu, lai kaut kam beidzot būtu jānotiek.

17. nodala

PATEICĪBA PAR DARBU

Aina lielajā spēļu zālē tagad jau bija cita. Tur bija daudz klusāk. Orķestris bija projām, sieviešu bariņi tāpat. Pie galdiem kavējās vēl tikai daži spēlētāji. Pie ruletes grozījās divas trīs skaistas meitenes smalkās vakarkleitās, kurām vadība bija izsniegusi piecdesmit dolārus, lai viņas turpinātu spēlēt un galdi neliktos tukši. Un kāds galīgi piedzēries vīrs turējās pie starpsienas, kas atdalīja vienu galdu no otra, mēģinādams pierunāt spēļu kauliņus darboties viņa labā.

Bija mainījies vēl kaut kas. Krupjē vietā pie vidējā blekdžeka galda vistuvāk bāram stāvēja Tifānija Keisa.

Tad tāds bija viņas darbs "Tiārā".

Tagad beidzot Bonds pamanīja, ka pie visiem blekdžeka galdiem krupjē vietās nostājušās skaistas sievietes vienādos formas tērpos - īsos, pelēkos svārciņos ar platu, melnu, metāla apkalumiem rotātu jostu un pelēkās blūzēs ar melnu kakla lakatiņu. Katrai uz muguras melnā aukliņā karājās pelēks sombrero, bet kājas bija tērptas miesaskrāsas neilona zeķēs un melnos puszābaciņos.

Bonds atkal ieskatījās pulkstenī un sāka lēnām virzīties iekšā zālē. Tātad tā būs Tifānija, kurai nāksies blēdīties, lai viņš vinnētu piectūkstoš dolāru. Protams, patlaban ir vispiemērotākais bridis - viņa tikko iesākusi darbu, bet "Platīna zālē" turpinās slavenu rēvijas mākslinieku priekšnesumi. Pie galda viņi būs divatā. Nekādu liecinieku, ja gadījumā Tifānijai nāktos izvilkt kādu kārti no kavas apakšas.

Tieši piecas minūtes pēc desmitiem Bonds bez minstināšanās piegāja pie vidējā galda un apsēdās preti Tifānijai.

-  Labvakar! - viņš sacīja.

-  Sveicināti! - Tifānija viņam pieklājīgi, tikko jaušami uzsmaidīja.

-  Kāda ir vislielākā likme?

-  Tūkstotis.

Bonds pastūma desmit simtdolāru zīmes pāri līnijai, bet zāles uzraugs paspēra dažus soļus uz priekšu un nostājās līdzās Tifānijai Keisai. Viņš neveltīja Bondam pat ne acumirklīgu skatienu.

-  Varbūt puisis gribēs jaunu kavu, mis Tifānij, - viņš ierunājās. Un pasniedza viņai neatplēstu paciņu.

Jaunā sieviete noplēsa iesaiņojumu un atdeva uzraugam lietotās kārtis.

Uzraugs palika stāvam mazliet tālāk un likās zaudējis interesi par notiekošo.

Tifānija paņēma kārtis ar plūstošu, ierastu kustību, sajauca un sadalīja divās daļās, ko nolika uz galda, šķietami nevainojami izpildījusi visas pienācīgās darbības. Taču Bonds pamanīja, ka abas kavas puses nav sabīdītas gluži kopā, un tad, kad jaunā sieviete paņēma kārtis no galda un it kā nevainīgi pāijauca, patiesībā kava palika sākotnējā kārtībā. Viņa atkārtoja šo manevru vēlreiz - un tad kavu nolika Bondam priekšā pārcelšanai. Bonds pārcēla kārtis un atzinīgi noskatījās, kā Tifānija ar vienu roku veikli izdarīja grūtu manipulāciju, anulēdama izmaiņas un atlikdama nocelto daļu atpakaļ vietā - tā bija bīstamākā rokāde kāršu blēdībās.

Un tā "jaunā" kava bija sagatavota spēlei - un tas viss tikai parastās rutīnas jautājums - kā panākt, lai kārtis savietotos tādā pašā kārtībā, kādā atradās iesaiņojumā. Tas bija izdarīts nevainojami, un Bonds ar apbrīnu aplūkoja jaunās sievietes rokas.

Pēc tam viņš ieskatījās Tifānijas pelēkajās acīs. Vai tajās neuzšķīlās sazvērnieciska dzirksts, uzjautrinājuma mirdzums par šo savādo spēli, ko abi spēlēja pie šaurā, zaļi tapsētā galda?

Viņa iedalīja divas kārtis Bondam un divas - sev. Piepeši Bonds apjēdza, ka viņam tagad jābūt īpaši uzmanīgam. Jāspēlē tieši pēc noteikumiem, citādi arī veikli sagatavotā kava neko nepalīdzēs.

Pie galda karājās plakāts ar uzrakstu: "Krupjē jāņem pie sešpadsmit un jāapstājas pie septiņpadsmit." Viņam, protams, tiks iedalītas kārtis, kuras nodrošina laimestu, tomēr - gadījumam, ja uzrastos vēl kāds spēlētājs vai padomdevējs, - visai norisei jāizskatās pēc nejaušību virknes, nevis blēdības, piemēram, ikreiz iedalot viņam divdesmit vienu punktu, bet sev - tikai septiņpadsmit.

Bonds aplūkoja abas savas kārtis. Kalps un desmitnieks. Viņš pavērās augšup uz Tifāniju un pašūpoja galvu. Viņa parādīja sešpadsmit punktus un pacēla kārti. Tas bija kungs. Tifānijai līdzās atradās silīte ar sudraba dolāriem un žetoniem divdesmit dolāru vērtībā, taču uzraugs ātri tuvojās viņai un iedeva žetonu tūkstoš dolāru vērtībā. Tifānija to paņēma un pastūma Bondam. Viņš uzlika žetonu uz līnijas, bet savas desmit banknotes iebāza kabatā. Tifānija atkal iedeva viņam divas kārtis, paturēdama divas arī sev. Bondam tika septiņpadsmit punkti, un viņš atkal pakratīja galvu. Tifānijai bija divpadsmit punkti, viņa pieņēma klāt trīs, pēc tam - deviņus punktus. Divdesmit četri. Vēl viens zaudējums. Uzraugs atkal pienesa žetonu. Bonds iebāza to kabatā, atstādams uz galda iepriekšējo likmi. Šajā reizē viņam bija deviņpadsmit punkti, bet Tifānijai - septiņpadsmit, un, pakļaujoties noteikumiem, viņai vajadzēja apstāties. Bonda kabatā nonāca vēl viens žetons.

Tad atvērās lielās durvis tālākajā telpas galā, un pa tām spēļu zālē ieplūda cilvēku straume - priekšnesumi bija galā. Drīz vien šie ļaudis pulcēsies ap galdiem. Šī viņam bija pēdējā tūre. Pēc tās viņam nāksies aiziet un atstāt Tifāniju. Viņa nepacietīgi uzlūkoja Bondu. Viņš pacēla abas iedalītās kārtis. Divdesmit punkti. Ari Tifānijai bija divi desmitnieki. Bonds pasmaidīja par tik izsmalcinātu spēli. Viņa ātri iedalīja Bondam vēl divas kārtis un sev tāpat. Tieši tajā brīdī pie galda pienāca vēl trīs spēlētāji un uzrausās uz augstajiem krēsliem. Bondam bija deviņpadsmit punktu, Tifānijai - sešpadsmit.

Un tad viss bija galā. Uzraugs pat nepa- pūlējās pasniegt jaunajai sievietei ceturto žetonu, bet pasvieda to tieši Bondam ar tādu izteiksmi sejā, ko varēja noturēt par ņirdzīgu smīnu.

-   Jē-ē-zus! - noelsās viens no jaunpienākušajiem spēlētājiem, kad Bonds iebāza vinnestu kabatā un piecēlās.

-   Pateicos! - Bonds noteica. - Jūs lieliski dalījāt.

-   Vareni! - iestarpināja tas pats spēlētājs, kurš jau bija runājis.

Tifānija Keisa cieši uzlūkoja Bondu.

-    Vienmēr laipni, - viņa attrauca. Abu skatieni uz īsu mirkli satikās, tad jaunā sieviete pievērsās kārtīm un, rūpīgi sajaukusi, pasniedza vienam no jaunpienākušajiem spēlētājiem, lai pārceļ.

Bonds pagrieza galdam muguru un apmeta loku pa zāli, domādams par Tifāniju un reizumis uzlūkodams viņas valdonīgo, mazo stāvu šajā uzbudinošajā vesterna stila tērpā. Citiem droši vien jaunā sieviete likās tikpat pievilcīga kā Bondam, jo jau pēc mirkļa pie viņas galda sēdēja astoņi vīrieši un vēl citi stāvēja un skatījās.

Bonds juta piepešu greizsirdības uzplūdu. Viņš piegāja pie bāra un pasūtīja viskiju ar slaveno ūdeni, lai apslacītu laimētos piecus tūkstošus dolāru.

Bārmenis pasniedza Bondam aizkorķētu pudeli un nolika to līdzās glāzei ar "Old Grandad".

-   No kurienes jūs to saņemat? - Bonds pajautāja, atcerējies Fēliksa Leitera stāstīto.

-  No Boulderas dambja viņas puses, - bārmenis nopietni skaidroja, - to ved ar kravas mašīnu, kura ierodas katru dienu. Neraizējieties, - viņš piemetināja, - tas ir īsts.

Bonds uzmeta uz bāra letes sudraba dolāru.

-  Esmu drošs, ka tas ir īsts, - viņš tikpat nopietni pavēstija. - Atlikumu varat paturēt.

Nostājies ar muguru pret bāru, Bonds ar glāzi rokā apsvēra nākamo gājienu. Tagad viņš bija saņēmis visu solīto summu, un Greizais Trī bija piekodinājis neatgriezties pie spēļu galdiem.

Bonds iztukšoja glāzi un devās pāri zālei pie tuvākā ruletes galda. Te bija tikai daži spēlētāji, likmes - nelielas.

-   Kāda ir vislielākā likme? - viņš pavaicāja krupjē - pavecākam virām ar nedzivu skatienu, kurš tajā bridi izņēma no rata ziloņkaula bumbiņu.

-  Pieci tūkstoši, - virs vienaldzīgi atteica.

Bonds, izvilcis no kabatas četrus žetonus

un desmit simtdolāru zīmes, nolika to visu uz galda.

-  Uz sarkano.

Krupē izslējās taisnāk un iesānis uzlūkoja Bondu. Viņš aizstūma žetonus uz sarkanā laukuma, bet naudas zīmes ielika skaitāmajā mašīnā turpat uz galda, paņēma piekto žetonu no kastes un aizbīdīja pie citiem. Bonds redzēja, kā zem galda dreb viņa ceļgals. Uzraugs bija pamanījis sarosīšanos un tuvojās galdam, tiklīdz krupjē iedarbināja ratu.

Bonds paņēma cigareti un aizsmēķēja. Viņa roka nedrebēja. Tā gan bija brīnišķīga sajūta - būt brīvam - beidzot viņam izdevies atņemt šiem ļaudīm iniciatīvu. Bonds zināja, ka vinnēs. Un tikpat kā neskatījās uz ratu, kas palēnināja gaitu. Mazā ziloņkaula bumbiņa grabēdama ieripoja tai paredzētajā gropē.

-  Trīsdesmit seši. Sarkanais. Pāris.

Vīrs sagrāba zaudētos žetonus un sudraba dolārus un aizstūma naudu vinnētājiem. Tad izņēma no kastes plānu žetonu - tik lielu kā lūgšanu grāmatiņa - un klusi nolika to uz galda pretī Bondam.

-  Uz melno, - Bonds izrīkoja. Vīrs aizstūma piectūkstoš dolāru vērto žetonu uz melno laukumu un aizvāca no sarkanā Bonda agrāko likmi.

Ap galdu iedūcās satrauktas spēlētāju balsis. Daži pienāca no citiem galdiem un nostājās paskatīties. Bonds juta šo ļautiņu ziņkāros skatienus, bet pats tikai pavērās pāri galdam tieši acīs uzraugam. Tās bija naidīgas kā odzei un tomēr it kā izbijušās.

Bonds mierinoši uzsmaidīja viņam, kad rats sāka griezties un mazā bumbiņa devās savā ceļā.

-   Septiņpadsmit. Melnais. Nepāris, - paziņoja krupjē. Pūlis skaļi nopūtās, un alkatīgi skatieni pavadīja lielo, plāno žetonu, kas tika izņemts no kastes un novietots pretī Bondam.

"Vajadzētu uzspēlēt vēlreiz," Bonds domāja. "Taču ne šajā reizē."

-  Atturos, - viņš sacīja krupjē. Vīrs uzlūkoja Bondu un aizšķūrēja viņam pienākošos likmi.

Nostājies blakus uzraugam, kāds vīrs pētīja Bondu ar spožām, aukstām acīm, kas atgādināja fotoaparāta objektīvus. Viņš zelēja resnu cigāru, kurš bija pavērsts pret Bondu gluži kā šaušanai sagatavots ierocis. Vīra lielais, stūrainais augums, iespīlēts naktszilā smokingā, bija gluži nekustīgs, tomēr izstaroja tādu kā saspringtu mieru. Tas bija tīģeris, kas vēro ēzeli ar sapītām kājām un vienlaicīgi sajūt tuvojamies briesmas. Vira ziloņkaula bālajā sejā varēja saskatīt nepārprotamu līdzību ar Londonā mītošā brāļa vaibstiem - tādas pašas taisnas, dusmīgi savilktas, melnas uzacis, tādi paši īsi, ezītī apcirpti, cieti kā stieples mati, tāds pats uz priekšu izvirzīts žoklis, kas liecina par nežēlību.

Ruletes rats atkal iedūcās, un divi acu pāri tam nenovērsdamies sekoja.

Bumbiņa iekrita vienā no diviem zaļajiem nodalījumiem, un Bonda sirds salēcās priekā par savu veiksmi, laikus izvairoties no zaudējuma.

-   Dubultnulle! - krupjē sacīja, nošķūrēdams no galda visas likmes.

'Tagad varētu izspēlēt vēl pēdējo tūri," Bonds nosprieda, "un doties projām ar divdesmit tūkstošiem dolāru no Spengu krājumiem." Bonds uzlūkoja savu darba dēvēju. Abi fotoobjektīvi un cigārs joprojām mērķēja uz viņu, bet bālā seja palika tukša un neizteiksmīga.

-   Uz sarkano! - Bonds pastūma uz krupjē pusi piectūkstoš dolāru vērto žetonu un noraudzījās, kā tas aizslīd pa galdu.

"Vai šis pēdējais gājiens izdosies, vai arī cilvēks vēlētos pārāk daudz, prasīdams no laimes rata kaut ko tādu? Nē," Bonds visai pārliecināti nolēma. "Nebūt ne."

- Pieci. Sarkans. Nepāris, - krupjē paklausīgi paziņoja.

-  Es beidzu, - Bonds noteica. - Paldies par darbu.

-   Nāciet vēl, - krupjē vienaldzīgi atbildēja.

Bonds iebaza roku žaketes kabata, kura atradās žetoni, un, plecus izriezis, spraucās ārā no pūļa, lai dotos taisni pāri lielajai zālei pie kasiera galda.

-  Trīs banknotes piectūkstoš dolāru vērtībā un piecas tūkstoša vērtībā, - viņš sacīja vīram, kas sēdēja aiz restotā lodziņa ar zaļu acu aizsegu, kas aizēnoja skatienu. Kasieris paņēma žetonus un noskaitīja naudaszīmes. Bonds ielika tās kabatā un piegāja pie letes.

-  Vienu gaisa pasta aploksni, lūdzu! - viņš teica. Tad piegāja pie tuvākā galda, kas stāvēja pie sienas, apsēdās un, ielicis trīs lielās naudaszīmes aploksnē, uzrakstīja adresi: "Personīgi. Izpilddirektoram. "Universālais Eksports" Rīdžentparkā, Londonā, Anglijā." Pie letes nopircis markas, Bonds iemeta aploksni pastkastes spraugā zem uzraksta "ASV pasts", cerēdams, ka tur - amerikāņiem bezmaz vai svētākajā vietā - nauda būs drošībā.

Bonds paskatījās pulkstenī. Bija bez piecām minūtēm divpadsmit. Viņš vēl pēdējoreiz ieskatījās lielajā zālē un pamanīja, ka

Tifānijas Keisas vietu pie kāršu galda ieņēmis cits krupjē, bet no Spenga vairs nav ne ziņas, ne miņas. Pēc tam Bonds izgāja pa stiklotajām durvīm karstajā, smacīgajā naktī, šķērsoja zālāju, iesteidzās ēkā, kas saucās "Tirkīzs", nozuda savā numurā un aizslēdza durvis.

18. nodala

SABIEZĒ NAKTS UN KAISLĪBAS

-  Kā jūs to dabūjāt gatavu?

Tas bija nākamās dienas vakars, un Er- nija Kareo taksometrs lēnām ripoja pa galveno ielu uz Lasvegasas darījumu kvartāla pusi. Bondam bija apnicis gaidīt, kad beidzot kaut kas notiks, tāpēc viņš piezvanīja Pinkertona aģentūras darbiniekam un ierosinājis apspriesties.

-   Jā, nav slikti, - Bonds piekrita. - Es ruletē laimēju diezgan daudz naudas, tomēr man nešķiet, ka mūsu draugs būtu noskaities. Esmu dzirdējis, ka viņam vēl esot pietiekami.

Emijs Kareo nosprauslojās.

-   Es arī saku to pašu, - viņš apstiprināja. - Tam zellim ir tāds lērums naudas, ka viņam nav jāliek brilles, braucot ar savu mašīnu. Viņa kadiljaka vējstikli pasūtīti pēc acu ārsta receptes.

-   Un kā vēl viņš to tērē? - Bonds iesmē- jies pajautāja.

-   Tas zellis ir dulls, - šoferis noteica. - Traks pēc vecajiem Mežonīgajiem Rietumiem. Nopircis veselu spoku pilsēteli, līdz kurai jābrauc vēl kāds ceļagabals pa deviņdesmit piekto šoseju. Viņš to pamesto pilsētiņu atdzīvinājis - licis ierīkot koka ietves, tādus salonus, kādi bija senāk, koka mājvietu ar mēbelētām istabām, kurās mitinās viņa puiši, tur ir pat īsta veca dzelzceļa stacija. Vēl aptuveni piektajā gadā šajā vietā - tā nosaukta par Spektravilu, jo atrodas gluži līdzās Spektra grēdai, - bija sudraba raktuves. Apmēram trijos gados no tiem kalniem tika izrakti miljoni. Sudrabu pa dzelzceļu veda uz Raiolitu - tā ir apmēram piecdesmit jūdžu attālumā. Vēl viena spoku pilsēta. Tagad tas ir tūrisma centrs. Tur ir māja, kas uzcelta no viskija pudelēm. Tā bija gala stacija, no kuras kravas tālāk nokļuva piekrastē. Spengs sev nopirka vienu no vecajām"Highland Lights" tvaika lokomotīvēm, ja esat dzirdējis par tādām, un vienu no pirmajiem salonvago- niem. Tas stāv Spektravilas stacijā, un nedēļas nogalēs Spengs vadā savus drauģeļus uz Raiolitu un atpakaļ. Lokomotīvi vada viņš pats. Tur dzerot šampanieti, ēdot ikrus, tur esot orķestris un meitenes - viss, kā pienākas. Tā runā. Taču es pats savām acim to neesmu redzējis. Tai vietai nav iespējams tikt ne tuvu. Mjā, ser. - Šoferis nolaida sānu logu un izteiksmīgi nospļāvās uz bruģa. - Tā tas misters Spengs šķiež savu naudu. Dulns, es jau sacīju.

"Izklausās ticami," Bonds nodomāja. 'Tāpēc par misteru Spengu un viņa draugiem visu dienu nekas nav dzirdams. Šodien taču ir piektdiena, tātad visi ir bosa pilsētiņā un vizinās ar rotaļu vilcieniņu, kamēr es peldos baseinā, izguļos un slaistos ap "Ti- āru", gaidīdams kādu notikumu." Tiesa, šajā laikā Bonds bija manījis, ka viņu nepārtraukti novēro, tuvumā aizvien atrodas kāds kalpotājs vai viens no uniformās tērptajiem šerifiem, kas lietpratīgi un neuzkrītoši grozās apkārt, bet neko īpašu nepasāk, kaut gan visādi citādi Bonds varēja sevi uzskatīt par tādu pašu viesi kā pārējie.

Līdz šim viņam bija izdevies uztvert vienu vienīgu lielā vīra acu zibsni, bet apstākļi, kādos tas notika, viņam sagādāja tādu kā perversu prieku.

Pulksten desmitos no rīta - pēc peldes un brokastīm - Bonds bija nolēmis, ka ir pienācis laiks apgriezt matus. Frizētavā vēl bija maz klientu, īstenībā tikai viens - liela auguma vīrs purpurkrāsas frotē peldmē- telī - gulēja, atzvilis krēslā, viņa seju sedza karsti dvieli, bet labo roku, kura nokarājās pār krēsla rokubalstu, apstrādāja izskatīga manikīre. Viņai bija sārta lelles sejiņa un īsu sviestakrāsas matu ērkulis. Jaunā dāma bija notupusies viņam līdzās uz maza soliņa, balansēdama uz ceļgaliem trauku ar instrumentiem.

Bonds, vērodams šo ainu spogulī, kas atradās pretī viņa krēslam, ieinteresēts pamanīja arī galvenā friziermeistara bijību, ar kādu tas maigi pacēla vispirms vienu karsto dvieļu stūrīti, pēc tam otru, lai ārkārtīgi piesardzīgi ar mazām, plānām šķērītēm izgrieztu no klienta ausīm matiņus. Vēl nenolaidis dvieļa stūri pār otru ausi, frizieris pieliecās un godbijīgi pačukstēja:

- Vai nāsis ari apstrādāt, ser?

No karsto dvieļu apakšas atskanēja piekrītošs ņurdiens, un galvenais frizieris atsedza klienta degunu, atbīdīdams no tā dviejus. Tad viņš atkal ķērās pie mazajām šķēritēm.

Pēc šī rituāla mazajā, baltām flīzītēm izliktajā telpā iestājās nāves klusums, šķindēja tikai šķēres, ar kurām tika apstrādāta Bonda galva. Reizēm nograbēja ari kāds instruments, ko manikīre iemeta emaljētajā traukā. Tad atskanēja kluss skrapšķis, kad galvenais friziermeistars uzmanīgi noregulēja cienījamā klienta krēslu, paceldams tā atzveltni.

-  Vai tā būs labi, ser? - pajautāja Bonda frizieris, turēdams viņam aiz muguras rokas spogulīti.

Kņada izcēlās brīdī, kad Bonds aplūkoja savu pakausi.

Iespējams, ka manikīres roka paslīdēja tāpēc, ka krēsla atzveltne tika pacelta taisni, bet pēkšņi atskanēja slāpēts rēciens, un purpursarkanajā peldmētelī ievīkstītais stāvs uzlēca kājās, norāva dvieļus no sejas un iegrūda pirkstu mutē. Pēc tam viņš to izvilka un, ātri pieliecies, iecirta meitenei tik pamatīgu pļauku, ka viņa nokrita no soliņa, bet emaljētais trauks ar instrumentiem aizlidoja pāri visai frizētavai. Vīrs atlieca muguru un pagrieza nikno seju pret frizieri.

-  Atlaid šo kuci! - viņš uzkliedza. Un atkal iebāza sāpošo pirkstu mutē. Zem viņa čību zolēm nočirkstēja izbirušie instrumenti - saniknotais vīrietis aklās dusmās izmetās no frizētavas un nozuda.

-  Jā, ser… mister Speng! - frizieris mulsi novilka. Un sāka strostēt šņukstošo meiteni. Bonds pagrieza galvu, klusi noteica: - Iz- beidziet! - un, piecēlies no krēsla, noraisīja ap kaklu apsieto dvieli.

Frizieris izbrīnījies uzlūkoja klientu. Tad ātri nobēra: - Jā, ser… mister, - un pieliecās, lai palīdzētu jaunajai meitenei salasīt instrumentus.

Maksādams par matu griešanu, Bonds dzirdēja, ka manikīre, rāpodama uz ceļiem pa grīdu, žēlojas:

-   Tā nebija mana vaina, mister Lūciān. Viņš šodien bija uztraucies. Viņam drebēja rokas. Goda vārds, tā bija. Es vēl nekad nebiju viņu tādu redzējusi. Tik saspringtu.

Bonds kādu mirkli uzjautrinājās, domādams par Spenga neparasto satraukumu.

Bonda patīkamās atmiņas iztraucēja Er- nija Kareo balss.

-   Mums seko, mister, - šoferis pavēstīja, savilcis greizu muti. - Ir pat divi uzmanītāji - priekšā un aizmugurē. Neskatieties atpakaļ! Palūk, tur tas melnais ševrolets mums priekšā? Tajā ir divi puiši. Mašīnai ir divi at- pakaļskata spoguļi - tajos viņi mūs vēro un brauc tikpat ātri, cik mēs. Redziet, un aiz muguras brauc mazs, sarkans divguļamais līnijkuģis. Vecs jaguāra sporta modelis ar nolaižamajiem sēdekļiem. Tur iekšā ir vēl divi tipi. Ar golfa nūjām uz aizmugures sēdekļa. Tā nu ir gadījies, ka es tos puišus pazīstu. Abi no Detroitas Purpursarkano bandas. Pederastu pāris. Jūs saprotat - mīkstie. Golfu gan viņi nespēlē. Vienīgie dzelži, ar kuriem šitie prot apieties, ir paslēpti kabatās. Neuzkrītoši paverieties apkārt, it kā pētītu apkārtni. Pieskatiet viņu rokas ar šaujamajiem, kamēr mēģināšu atrauties. Vai esat gatavs?

Bonds darīja, kā sacīts. Šoferis uzspieda kāju gāzes pedālim. Izpūtējs noblīkšķināja kā 88. kalibra ierocis, un Bonds pamanīja divas labās rokas izslejamies no gaišām sporta jaku piedurknēm. Viņa galva nevērīgi pagriezās atpakaļ.

-   Jums taisnība, - Bonds sacīja. Un uz mirkli apklusa. - Labāk izlaidiet mani ārā, Ernij. Negribu, lai jūs nokļūtu nepatikšanās līdz ar mani.

-   Blēņas! - šoferis pikti atcirta. - Man viņi neko nevar padarīt. Jūs maksāsiet, ja mašīnai kaut kas notiks, bet es mēģināšu atstāt šos muļķos. Labi?

Bonds izvilka no maka tūkstoš dolāru banknoti un, paliecies uz priekšu, iebāza to šoferim krekla kabatā.

-   Te jums būs tūkstotis neparedzētiem izdevumiem, - viņš paziņoja. - Paldies, Ernij. Paskatīsimies, ko jūs varat dabūt gatavu.

Bonds izvilka no pleca maksts beretu un pasvārstīja to rokā. "Šis," viņš domāja, "ir tas mirklis, ko es gaidīju."

-   Lai iet! - šoferis jautri attrauca. - Es palūkošu, kā šos zeļļus apvest ap stūri. Nevaru ciest, ka man lien virsū, un šie jau pārāk ilgi lien virsū gan man, gan maniem draugiem. Turieties ciešāk! Aiziet!

Priekšā bija taisns ceļa posms un tikai dažas automašīnas. Attālās kalnu galotnes krāsojās dzeltenos toņos - rietēja saule, un ielā jau sāka zilgmot ēnas. Pēc piecpadsmit minūtēm droši vien kļūs pilnīgi tumšs - šis bija brīdis, kad grūti izlemt, būtu vai nebūtu jāieslēdz gaismas.

Ernijs brauca ar četrdesmit jūdžu lielu ātrumu stundā, un jaguārs vilkās astē cieši viņiem aiz muguras, bet melnais limuzīns - aptuveni kvartālu priekšā. Pēkšņi Kareo tik strauji nobremzēja, ka Bonds sa- guma uz priekšu. Riepām iekaucoties, mašīna apstājās. Atskanēja metāla šņirkstoņa un plīsa stikli, jo jaguārs bija ietriecies taksometra aizmugurē. Ernija mašīna tika pasviesta uz priekšu, viņš nospieda gāzes pedāli, un taksometrs ar negantu rāvienu atbrīvojās no jaguāra sašķaidītā radiatora. Auto aiztraucās pa ceļu.

-  Tā viņiem vajadzēja! - Ernijs Kareo apmierināti noteica. - Kā tur iet?

-    Radiators ir lupatās, - Bonds atbildēja, skatīdamies atpakaļ pa aizmugures logu. - Abi spārni nost. Priekšējais stikls ārā. - Pēc īsa brīža Bonds biezējošajā krēslā vairs nejaudāja mašīnu saskatīt un pagriezās atpakaļ. - Abi izrāpās uz ceļa, lai mēģinātu atbrīvot riteni no priekšējā spārna. Viņi drīz vien būs gatavi braukt tālāk, taču mēs paguvām pamatīgi atrauties. Kas līdzīgs vēl mums ir padomā?

-  Tālāk vairs nebūs tik vienkārši, - šoferis norūca. - Karš ir pieteikts. Uzmaniet šos! Labāk pieliecieties. Ševrolets stūrē uz ceļa malu. Tie zēni var mēģināt nedaudz pašaudit. Aiziet!

Bonds juta, ka auto ar rāvienu metas uz priekšu. Ernijs Kareo jau salīka uz priekšu, stūrēdams ar vienu roku un uzmanīgi vērodams ceļu pāri mašīnas panelim.

Kad viņi brāzās garām ševroletam, atskanēja šķindoņa un divi skaļi sprakšķi. Pār Bondu nobira riekšava neasu stikla lausku. Ernijs Kareo nolamājās, mašīna kādu mirkli streipuļoja, pēc tam atkal izlīdzināja gaitu.

Bonds uzmetās ar ceļiem uz aizmugures sēdekļa un ar pistoles rokturi izsita logu. Ševrolets dzinās viņiem pa pēdām ar iedegtiem starmešiem.

-  Turieties! - dīvaini aizžņaugtā balsī nomurmināja Kareo. - Tūlīt būs ass pagrieziens, un tad es nobremzēšu. Varēsiet šaut, kad viņi metīsies ap stūri mums pakaļ.

Bonds pieķērās pie sēdekļa, jo, riepām nokaucoties, auto nosvērās uz diviem riteņiem, tad atkal nokrita uz visiem četriem un apstājās. Bonds izmetās pa durvīm un pie- tupās, turēdams ieroci paceltu. Pēc mirkļa ševroleta starmešu gaisma iespīdēja sānielā. Nokaucās riepas, mašīnai ieslīdot pretējā braukšanas joslā. 'Tagad!" Bonds nolēma. "Kamēr braucēji vēl nav attapušies."

Plīkš! Un sekoja klusumbrīdis. Pliks! Pliks! Plīkš! Pavisam četras lodes, no divdesmit jardu atstatuma, tieši mērķī.

Ševrolets tā arī neizlīdzināja gaitu. Tas atdūrās pret ietves apmali, ietriecās turpat augošajā kokā, atlēca no tā un atsitās pret laternas stabu. Pēc tam apmeta kūleni un palika guļam uz sāniem.

Kamēr Bonds noraudzījās turp, nogaidīdams, kad apklusīs metāla žļerkstoņa, kas zvanīja ausīs, no mašīnas hromētās mutes lēnām sāka sūkties ārā liesmas. Iekšpusē kāds grābājās gar stiklu, pūlēdamies tikt laukā. Kuru katru brīdi uguns varēja sasniegt vakuumsūkņi un izplatīties pa šasiju līdz benzīnbākai. Tad iekšāpaliku- šajiem vairs nebūs nekādu izredžu uz glābiņu.

Bonds jau gribēja skriet pāri ielai, taču no taksometra priekšējā sēdekļa atskanēja vaids, un viņš pagriezās, lai paskatītos, kas notiek. Bonds redzēja, ka Ernijs Kareo palaiž vaļā stūri un noslīd uz grīdas. Viņš aizmirsa degošo auto, atrāva taksometra durvis un noliecās pār šoferi. Visapkārt bija asinis, šofera kreisās rokas piedurkne izmirkuši gluži slapja. Bonds kaut kā uzstutēja viņu sēdus, un Ernijs atvēra acis.

- Ak, brālīt balto, - viņš ievaidējās caur sakostiem zobiem. - Izvelciet mani no šejienes, mister, un metamies prom, ko nagi nes! Jaguārs tūlīt būs klāt. Pēc tam nogādāsiet mani pie ārsta.

-   Labi, Emij, - Bonds atbildēja, apsēzdamies pie stūres. - Es par visu parūpēšos. - Viņš iedarbināja motoru un ātri brauca projām, atstājot aiz muguras liesmojošu sārtu un pārbiedētus ļaudis, kuri, izniruši no krēslas, stāvēja un raudzījās uguni, mutes rokām aizseguši.

-   Uz priekšu! - Ernijs Kareo nomurmināja. - Pa šo ielu nokļūsiet līdz šosejai, kas ved uz Boulderas dambja pusi. Vai spogulīti kaut kas ir redzams?

-   Mums pakaļ ātri brauc kāds ar iedegtiem starmešiem, - Bonds attrauca. - Tas var būt jaguārs. Patlaban tas ir divu kvartālu attālumā. - Viņš sparīgāk spieda gāzes pedāli, un auto šņākdams traucās tālāk pa tukšo ielu.

-   Tikai uz priekšu! - Ernijs Kareo norūca. - Mums ātri kaut kur jāpaslēpjas, lai viņi mūs pazaudētu. Es jums ko teikšu. Netālu ir tāds iestādījums, kas saucas "Kaislību bedre". Tur, kur izgriezīsim uz deviņdesmit piektās šosejas. Ceļmalas kinoteātris. Tur jau tas ir. Lēnāk! Ass pagrieziens pa labi! Vai redzat tās ugunis? Labi ātri uz turieni! Taisni! Pāri smiltīm un starp tām mašīnām! Nodzēsiet gaismas! Tikai mieru! Stāt!

Taksometrs apstājās vienā no pēdējām mašinu rindām, kurai priekšā atradās kāds pusducis citu. Mašīnas bija sastājušās iepretim augstai betona sienai, uz kuras pašreiz kāds milzīgs vīrs tuvojās milzīgai meitenei.

Bonds pagriezās atpakaļ un pārlūkoja ejas, kuras iezīmēja metāla stabiņi ar kontaktiem, pie kuriem varēja pieslēgt skaļruņus, lai klausītos tekstu. Kamēr viņš vēroja apkārtni, piebrauca vēl dažas mašīnas un nostājās ārējā rindā. Neviena no tām gan nebija tik zema, lai to varētu noturēt par jaguāru. Taču tagad jau bija tā satumsis, ka vairs neko nevarēja skaidri saskatīt, tāpēc viņš palika, atzvilis sēdeklī, lai pārredzētu piebrauktu^.

Pienāca apkalpotāja - skaista meitene pāža kostīmā, ar kaklā pakārtu paplāti.

-   Jums jāmaksā viens dolārs, - viņa sacīja, ielūkodamās mašīnā, vai uz grīdas nav nogūlies vēl kāds skatītājs. Meitenei uz labās rokas bija uzmesti vadi ar skaļruņiem. Viņa paņēma vienu, iesprauda dakšiņu tuvākā stabiņa kontaktā un iekarināja pa mašīnas logu tur, kur sēdēja Bonds, mazu skaļrunīti. Milzu vīrs un milzu sieva uz ekrāna tūlīt sāka sparīgi sarunāties.

-   Kokakolu, cigaretes, konfektes? - meitene pajautāja, paņemdama Bonda sniegto naudaszīmi.

-  Nē, paldies, - Bonds atbildēja.

-   Paldies jums, - meitene noteica un devās pie vēlāk piebraukušajiem.

-    Mister, Dieva dēļ, vai nevar izslēgt to mēslu? - Ernijs Kareo caur sakostiem zobiem norūca. - Un nezaudējiet modrību! Viņi var parādīties kuru katru mirkli. Jums jādabū mani pie ārsta. Lai varētu izvilkt lodi. - Ernija balss skanēja pavisam vārgi. Tagad, kad meitene bija aizgājusi, viņš gulēja, atspiedis galvu pret durvīm.

-   Tas nebūs ilgi, Ernij. Lūkojiet paciesties. - Bonds aptaustīja skaļrunīti, sameklēja slēdzi un apklusināja ķildīgās balsis. Milzīgais vīrs uz ekrāna izskatījās tā, it kā būtu gatavs sievietei iesist, un viņas mute pavērās kliedzienam bez skaņas.

Bonds pagrieza galvu un sasprindzināja redzi, pūlēdamies tumsā kaut ko saskatīt. Pagaidām nekas nebija redzams. Viņš apskatīja tuvākās mašīnas. Divas sejas sakļāvušās skūpstā. Bezveidīgs murskulis uz aizmugurējā sēdekļa. Divi stingi acu pāri virs sakniebtām lūpām aizgrābti blenž augšup. Pudeles mests gaismas atspīdums stiklā.

Tad pēkšņi Bondam nāsīs iesitās raus- kusa smarža no dārga pēcskūšanās losjona, un, gluži kā no zemes izaudzis, tumšs stāvs piebāza viņam pie sejas ieroci, un kāda balss mašīnas otrā pusē - tur, kur sēdēja Ernijs Kareo, - klusi pačukstēja:

-  Mieru, nīkuli! Un netaisiet troksni!

Bonds ielūkojās dzeltenīgajā sejā, kura

bija noliekusies pie viņa. Tajā vēsi smīnēja tukšas acis. Valgās lūpas pavērās un čukstus izrīkoja:

-  Kāp ārā, angli, vai arī tavs draugs kļūs auksts kā tītars želejā. Manam biedram ir ierocis ar klusinātāju. Mēs mazliet pabraukāsimies.

Bonds pagrieza galvu un pamanīja melno metāla stobru, kas bija piespiests Ernija Kareo kaklam. Viņš ātri izlēma.

-  Lai notiek, Ernij, - Bonds sacīja, - labāk viens nekā divi. Iešu līdzi. Drīz atgriezīšos, lai aizvestu jūs pie ārsta. Saudzējiet sevi!

-   Ir gan jokupēteris, - dzeltenās sejas īpašnieks norūca. Viņš atvēra durvis, mērķēdams ar ieroci tieši Bondam sejā.

-   Piedod, draugs, - Ernijs Kareo gurdā balsī sacīja. - Cik noprotu… - Atskanēja mīksts būkšķis, jo otrs uzbrucējs ar ieroča spalu bija iesitis viņam pa skaustu, un Ernijs, sagumis uz priekšu, apklusa.

Bonds sakoda zobus, muskuļi zem žaketes saspringa. Viņš prātoja, vai paspēs aizsniegt beretu. Lūkojās te uz vienu, te otru stobru, aplēsdams attālumu no viena uzbrucēja līdz otram. Četras acis virs diviem stobriem asinskāri vērās pretī, gaidīdamas vismazāko ieganstu, lai viņu nogalinātu. Abu mutes jau smaidīja cerībā, ka Bonds kaut ko uzsāks. Taču viņa aukstasinība jau bija atgriezusies. Viņš nogaidīja vēl minūti, tad lēnām izkāpa, turēdams rokas uzbrucēju redzeslokā.

-   Ej uz priekšu līdz vārtiem, - klusi pavēlēja dzeltenģimis. - Pacenties izskatīties nepiespiesti! Es tevi turu uz grauda. - Ierocis bija pazudis, taču viņa roka slēpās kabatā. Otrais vīrs piebiedrojās viņiem, turēdams labo roku uz bikšu jostas. Viņš novietojās Bondam otrā pusē.

Trīs vīri ātri devās uz izejas pusi, pāri kalniem lēca mēness, un garās ēnas nostiepās viņu priekšā baltajās celiņa smiltīs.

19. nodala

SPEKTRAVILA

Sarkanais jaguārs gaidīja aiz vārtiem pie stāvlaukuma sienas. Bonds ļāva uzbrucējiem paņemt savu ieroci un iesēdās mašīnā līdzās šoferim.

-  Tikai bez dumjiem jociņiem, ja gribi paturēt galvu uz pleciem, - teica dzeltenģimis, ierāpdamies aizmugures sēdeklī, uz kura atradās golfa nūjas. - Es turu tevi uz grauda.

-   Šī reiz ir bijusi jauka mašīnīte, - Bonds sacīja. Vējstikla atliekas un abi priekšējie spārni bija novākti, no radiatora kā karogs augšup slējās kāda asa, hromēta detaļa. - Kur mēs ar šo vraku brauksim?

-    To tu redzēsi, - atbildēja šoferis, kaulains vīrs ar cietsirdīgu vaibstu ap muti un vaigubārdu. Viņš izgrieza mašīnu uz ceļa un piedeva gāzi - auto traucās atpakaļ uz pilsētu. Drīz viņi atkal nokļuva neona džungļos, izlauzās tiem cauri un pa divjoslu šoseju, kas taisna kā lente noklājās tieši pāri mēness apspīdētajam tuksnesim, devās turp, kur slējās kalni.

Ieraudzījis šosejas malā lielu ceļazīmi ar ciparu "95", Bonds atcerējās, ko Ernijs Kareo bija teicis, un noprata, ka šis ir ceļš uz Spektravilu. Iegrimis dziļāk sēdeklī, lai pasargātu acis no ceļa putekļiem un mušām, viņš prātoja par turpmāko rīcību un iespējām atriebt draugu.

Tātad gan šie vīri, gan tie divi ševroletā bija sūtīti ar uzdevumu aizvest viņu pie mistera Spenga. Kāpēc veseli četri? Vai tā bija atbilde uz Bonda izturēšanos kazino, kad viņš nepildīja pavēles?

Auto slīdēja pa taisno šoseju, spidometra adata svārstījās ap astoņdesmit jūdžu atzīmi. Telegrāfa stabi zibēja garām ar metronoma tikšķu regularitāti.

Bonds piepeši apjauta, ka atbildes uz šiem jautājumiem pagaidām nezina.

Vai Mirdzošie būtu atklājuši, ka patiesībā viņš ir to ienaidnieks? Par ruletes spēli Bonds varētu atrunāties, ka nav sapratis rīkojumu, un vēlāk, kad viņam pēkšņi uzbruka četri vīri, tikai aizstāvējies, jo noturējis sekotājus par gangsteriem no konkurējošas bandas. "Ja biju jums nepieciešams, tad kāpēc nenocēlāt telefona klausuli un nepiezvanījāt?" Bonds domās jau dzirdēja sevi sakām gluži aizvainotā balsī.

Vismaz tagad viņš bija parādījis, ka ir pietiekami bīstams zellis, lai misters Spengs varētu piedāvāt viņam darbu. "Lai nu kā," Bonds mierināja pats sevi, "esmu darījis vienigi to, kas bija jādara, lai veiktu pašu galveno uzdevumu - tiktu līdz slepenā kanāla galam un noskaidrotu, kāda ir Serafimo Spenga saistība ar viņa brāli Londonā."

Bonds noliecās uz priekšu un vērās spīdīgajā ciparnīcā, kas vīdēja tieši acu priekšā, apdomādams nākamo sarunu un apsvērdams, cik daudz noderīga par sakaru kanālu varētu izdibināt. Vēlāk viņš sāka prātot par Erniju Kareo un nepieciešamību draugu atriebt.

Viņš nedomāja par to, kā pats tiks no tā visa ārā, kad būs sasniedzis abus šos mērķus. Par savu drošību viņš īpaši neraizējās.

Un nejuta nekādu cieņu pret šiem ļautiņiem. Tikai nepatiku un nicinājumu.

Bonds vēl joprojām prātā apsvēra iespējamo sarunu ar misteru Spengu, kad - apmēram pēc divu stundu brauciena - sajuta, ka auto ātrums samazinās. Viņš palūkojās pāri vadības panelim un ieraudzīja augstu stiepļu pinuma žogu ar vārtiem. Mašīnas veselais lukturis izgaismoja uzrakstu: "SPEKTRAVILA. PILSĒTAS ROBEŽA. IEEJA AIZLIEGTA. NIKNI SUNI." Auto lēni ripoja garām uzrakstam un iebetonē- tam dzelzs stabam. Tur bija zvana poga un mazas restites ar sarkanu uzrakstu: "Piezvaniet un pasakiet, kādā vajadzībā nākat."

Ar vienu roku turēdams stūri, virs ar vaigubārdu izliecās pa logu un nospieda zvana pogu. Iestājās klusumbrīdis, pēc tam metāliskā balss sacīja:

-Jā?

-   Fraso un Makgonaigls, - šoferis skaļi pavēstīja.

-   Lieliski, - atbildēja balss. Tad atskanēja spalgs klikšķis. Augstie drāšu pinuma vārti lēnām atvērās. Auto iebrauca iekšā, pārri- poja pāri platai dzelzs sloksnei un nokļuva šaurā, netīrā alejā. Bonds paraudzījās atpakaļ pār plecu un redzēja, ka vārti jau aizvē- rušies. Viņš ar gandarījumu pamanīja, ka šofera - tas laikam bija Makgonaigls - seju sedza putekļi un beigto mušu asinis.

Dubļainais ceļš turpinājās vēl kādu jūdzi, stiepdamies uz priekšu pa akmeņaino tuksnesi, kur auga tikai zarainu kaktusu puduri. Tad priekšā uzzibsnīja spīdums, viņi apbrauca kādu kalna radzi, un mašīna nonāca apmēram divdesmit izklaidus izvietotu, spoži apgaismotu māju ielokā. Aiz ēkām mēness apspīdēja dzelzceļa stigu ar vienām sliedēm, kas aizstiepās projām, izgaistot tālumā pie apvāršņa.

Viņi sāka līkumot starp pelēkajiem koka namiņiem un bodītēm ar izkārtnēm "Drogas", "Bārddzinis", "Fermeru banka", "Wells Fargo". Apgaismojumu nodrošināja šņācoši gāzes radziņi pie divstāvu nama ar izkārtni, kura izbalējušiem zelta burtiem vēstīja: "Sārtās prievītes salons", bet zem šī uzraksta bija otrs: "Alus un vīns".

No tradicionālajām, zemajām divviru durtiņām uz ielas strūkloja dzeltena gaisma, klādamās pār ietves malā stāvošo melni sudrabaino 1920. gada divvietīgo "Stutz Bearcat" ar nolaižamu jumtu un atlokāmiem aizmugures sēdekļiem. Noskaņojušos klavieru pavadījumā kāds maigā balstiņā caur degunu dziedāja: "Es domāju par to, kurš viņu tagad skūpsta", un dziesma skanēja mazliet lēti. Mūzika Bondam atsauca atmiņā ar zāģu skaidām noklātas grīdas, lēni sūcamus dzērienus un tīkliņzeķēs tērptas meiču kājas. Aina atgādināja lieliski uzfilmētu vesternu.

-   Kāp ārā, angli! - šoferis izrīkoja. Visi trīs vīri stīvi izrausās no mašīnas uz augstās koka ietves. Bonds pieliecās, lai pamasētu notirpušos lielus, pie reizes aplūkodams arī abu pavadoņu kājas.

-   Kusties, mīkstmiesi! - norūca Makgonaigls, pabakstīdams gūstekni ar pistoles stobru. Bonds lēni iztaisnojās, aplēsa attālumu un, smagnēji klibodams, sekoja šoferim, kurš iegāja pa salona durvīm. Bonds saminstinājās, it kā baidītos, ka tās trāpīs viņam pa seju. Un tūlīt sajuta Fraso ieroča grūdienu mugurā.

"Tagad!" Bonds nolēma un metās iekšā pa durvīm, kuras vēl šūpojās. Makgonaigla mugura bija tieši acu priekšā, tālāk - spoži apgaismota telpa ar bāru un mehāniskajām klavierēm, kuras sniedza priekšnesumus pašas sev.

Bonds sagrāba Makgonaiglu aiz rokām mazliet virs elkoņiem un, pacēlis gaisā, izlidināja pa durvīm tieši virsū otram vīram, kurš patlaban nāca iekšā. Koka namiņš nodrebēja, kad abi ķermeņi sadūrās un Fraso atmuguriski nogāzās uz ietves.

Makgonaigls, noturējies kājās, metās atpakaļ un uzbruka Bondam. Viņam rokā bija ierocis. Bonds ar kreiso roku sagrāba viņa plecu. Tajā pašā brīdī viņš ar labās rokas plaukstas malu zvēla pa ieroci. Makgo- naigls krita atpakaļ un atsitās pret durvju stenderi. Ierocis nograbēja uz grīdas.

Kustīgajās durvis parādījās Fraso revolveris. Tas pavērsās pret Bondu strauji kā čūska, kura grasās dzelt. Kad no stobra izšāvās zili dzeltenā mēle, Bonds jau bija paguvis noliekties pēc ieroča pie Makgonaigla kājām. Viņa asinīs mutuļoja cīņas kāre. Nometies guļus uz grīdas, Bonds ātri - kamēr šoferis vēl nav uzminis viņam uz rokas vai uzgāzies virsū - raidīja divus šāvienus. Pieplacis grīdai, Bonds redzēja virināmajās durvīs pazibam Fraso šaujamo, no kura griestos ietriecās vairākas lodes. Tad Fraso ķermenis ar smagu būkšķi nogāzās uz dēļu ietves aiz durvīm.

Taču Makgonaigla rokas jau satvēra Bondu, un viņš pielieca galvu, lai pasargātu acis. Ierocis nokrita uz grīdas - to varēja aizsniegt pirmā roka, kurai izdosies atbrīvoties.

Vairākas sekundes viņi cīnījās klusēdami, kā dzīvnieki, tad Bondam izdevās pacelties uz viena ceļa, lai nomestu smago nastu no pleciem, un iesist pa seju, kas uz mirkli pavīdēja virs viņa. Smagums pavēlās nost, un Bonds sarāvās čokurā. Tajā pašā brīdī Makgonaigla celis, gluži kā virzulis triecās pret Bonda zodu, uzraujot viņu kājās. Pēc tam sekoja belziens pa zobiem, Bondam šķita, ka viņš dzird nokrakšķam savu galvaskausu.

Nebija laika censties atgūt prāta skaidrību, jo gangsteris, izgrūdis neskanīgu rēcienu, triecās pret viņa ķermeni ar galvu un dūrēm reizē.

Bonds saliecās, lai pasargātu vēderu, uzbrucēja galva trāpīja pa ribām, bet dūres - sānos.

Bonds svelpjoši ieelsojās caur sāpēs sakostajiem zobiem, tomēr mērķēja uz Makgonaigla galvu. Saliecies tā, lai ieliktu belzienā visu spēku, viņš sita ar kreiso dūri, un, kad gangstera galva pašāvās uz augšu, ar labo roku deva spēcīgu triecienu pa žokli.

Makgonaigla augums atslīga pret sienu. Bonds lēca uz priekšu kā pantera, apbērdams viņu ar sitienu krusu, līdz beidzot gangstera augums sāka ļimt. Ar vienu roku Bonds sagrāba viņa locītavu, izgriezdams to, bet ar otru - potīti, atraujot kāju no grīdas. Saņēmis visus spēkus, viņš sāniski iegrūda gangsteri istabā.

Atskanēja krakšķis, lidojošajam ķermenim atsitoties pret klavierēm, džinkstēdamas trūka stīgas un ar brīkšķi lūza koks. Salauztais instruments sabruka, bet Makgonaigls kā no debesīm notriekts ērglis ar pērkonīgu blīkšķi nokrita uz grīdas, saļimdams virs tā lauskām.

Stāvēdams visu šo atbalšu jūklī, Bonds sastinga telpas vidū, pēdējiem spēkiem pūlēdamies noturēties kājās. Viņa skaļā, sēcošā elpa plēsa vai rikli pušu. Bonds lēni pacēla zilumos sadauzīto roku un aptaustīja slapjos matus.

- Jūs esat ievainots.

To sacīja sievietes balss no bāra puses.

Bonds nodrebēja un lēnām palūkojās atpakaļ. Tur cits citam līdzās, ar mugurām atspiedušies pret bāra leti no sarkankoka un misiņa, bija nostājušies trīs cilvēki. Aiz letes lidz pašiem griestiem slējās plaukti ar vizošu pudeļu rindām. Bondam nebija ne jausmas, cik ilgi šie cilvēki jau tur atradušies.

Soli priekšā pārējiem, uzcirties, nekustīgs un valdonīgs, stāvēja Spektravilas ievērojamākais iedzīvotājs.

Misters Spengs no galvas līdz pat kājām ar sudraba piešiem pie spoži nospodrinātajiem melnajiem zābakiem bija tērpies ves- ternstila drānās. Gan apģērbs, gan platā ādas josta ar bārkstīm, kas nokarājās pāri biksēm, bija melnā krāsā, apdarināti ar sudrabu. Lielās rokas mierīgi gulēja uz divu garstobra revolveru ziloņkaula rokturiem, kuri rēgojās platās, melnās ādas jostas makstis abpus gurniem. Patronkabati- ņas bija pilnas ar munīciju.

Dīvainā kārtā misters Spengs šādā izskatā tomēr nelikās smieklīgs. Lielā galva bija mazliet pieliekta uz priekšu, aukstās acis - samiegtas šaurās spraudziņās.

Pa labi no mistera Spenga, rokas sānos iespiedusi, stāvēja Tifānija Keisa. Vesterna stila kostīmā, kas bija ieturēts baltos un zelta toņos, viņa izskatījās kā filmas "Annie Get Your Gun" varone. Tifānija stāvēja un skatījās uz Bondu. Viņas acis mirdzēja, lūpas bija pavērtas - jaunā sieviete elsoja tā, it kā nule būtu kaislīgi skūpstīta.

Otrā pusē nekustīgi stāvēja divi puiši melnās kapucēs - tie paši, no Saratogas. Abi bija pavērsuši 38. kalibra "Police Positi- ve" pret Bonda krūtīm, kuras pēc kautiņa smagi cilājās.

Bonds lēnām izvilka mutautiņu un noslaucīja seju. Galva bija dīvaini viegla, viņš jutās gluži kā uz skatuves šajā spoži apgaismotajā salonā ar spīdīgajiem, senlaicīgajiem misiņa krāmiem un omulīgajiem reklāmas plakātiem, kuri piedāvāja jau izzudušas alus un viskija šķirnes. Pēkšņi te izskatījās visai drūmi.

Klusumbridi pārtrauca misters Spengs.

- Vediet viņu augšā! - Kustēdamies žokļi, kuru veidojums liecināja par nežēlību, lika pavērties skarbajām, plānajām lūpām. Tās atdalīja vārdus citu no cita tik precīzi, it kā šķēlētu gaļas gabalu. - Pasakiet kādam, lai piezvana uz Detroitu un pastāsta, ka tie zeļļi pieļāvuši kļūdas. Viņi izrādījušies nederīgi. Lai atsūta divus citus šo vietā. Piekodiniet, ka tiem jābūt labākiem par iepriekšējiem. Pasauciet kādu, lai te satīra.

Misteram Spengam atstājot istabu, pieši tikko dzirdami nošķindēja pret dēļu grīdu. Tifānija viņam sekoja, veltījusi Bondam pēdējo skatienu, kas pauda ne tikai brīdinājumu piesargāties, bet vēl daudz ko vairāk.

Abi vīri tuvojās Bondam, un lielākais norūca:

-  Dzirdēji?

Bonds lēnām devās pakaļ meitenei, un abi zeļļi - viens aiz otra - nāca viņam aiz muguras.

Aiz bāra letes bija durvis. Bonds iespraucās pa tām un attapās senlaicīgas dzelzceļa stacijas uzgaidāmajā telpā ar soliem un agrāko laiku vilcienu sarakstiem pie sienām. Turpat karājās ari brīdinošs uzraksts, kas piekodināja nespļaut uz grīdas.

-    Pa labi, - sacīja viens no vīriem, un Bonds pa zemiem divviru vārtiņiem nokļuva uz dēļu platformas.

Viņš apstājās kā zemē iemiets, no aizmugures ribās ietriecās ieroča stobrs. Tur, šķiet, stāvēja visskaistākais vilciens pasaulē. Ar veco 1870. gada lokomotīvi "Highland Light", par kuru Bonds bija dzirdējis, ka tā esot skaistākā tvaika lokomotīve, kāda jebkad tikusi uzbūvēta. Tai bija spoži nopulēti vara rokturi, garens velvēts korpuss un smags zvans, ko pienācās šķindināt, bridi- not. par vilciena tuvošanos. Garš, spīdīgs katls, kura sānos atspoguļojās sīcošo stacijas gāzes radziņu ugunis. No garā dūmeņa cēlās balts dūmu mākulītis - tur kurtuves krāsnī dega malka. Priekšā bija nolaidens režģis, paredzēts govju pasargāšanai no sabraukšanas. Augšā bija trīs lieli misiņa gaismekļi, apaļš prožektors un divi vējlukturi. Virs diviem augstajiem riteņiem ar zeltītiem burtiem agrīnā Viktorijas laikmeta stilā bija uzrakstīts "Lielgaballode"; tas atkārtojās arī uz melni zeltītā, ar bērza pagalēm piekrautā tendera, kas atradās aiz augstās, četrstūrainās vadītāja kabīnes.

Tūlīt aiz tendera lokomotīvei bija piekabināts grezns salonvagons sarkanbrūnā krāsā. Caur liektajiem logiem virs šaurajiem mahagonija paneļiem plūda maiga krēmkrāsas gaisma. Uz ovālas plāksnītes bija lasāms vagona nosaukums: "Sjerras daiļava". Virs logiem zem viegli izliektās jumta dzegas ar krēmkrāsas burtiem uz tumšzila pamata bija rakstīts: "Tonopah and Tidewaters, R.R."

- Kā rādās, tu neko tādu agrāk nebūsi redzējis, angli! - lepni norūca viens no gangsteriem. - Kusties taču! - Viņa balss zem melnās zīda kapuces skanēja neskaidri.

Bonds lēni šķērsoja peronu un uzkāpa uz vaļējās platformas, kas bija norobežota ar misiņa margām. Tās centrā atradās spīdīgs bremzes rats. Pirmo reizi mūžā Bonds bija ar mieru pieļaut domu, ka cilvēkam, kurš ir miljonārs, no tā var tomēr būt kaut kāda jēga. Un piepeši - ari pirmoreiz - viņš mazliet citādi paraudzījās uz šo Spengu. Iespējams, ka šajā cilvēkā slēpjas kaut kas vairāk, nekā viņš sākumā bija domājis.

Salonvagona iekšējā apdare laistījās karalienes Viktorijas laikmetam raksturīgajā greznībā. Pie griestiem spīdēja mazi kristāla gaismekļi, mezdami atspulgus spodrajās pulēta sarkankoka sienās, sudraba priekšmetos, slīpēta stikla vāzēs un lampu pamatnēs. Paklāji un portjeras bija vīnsar- kanā krāsā, bet uz kupolveida griestiem ik pa gabaliņam bija uzgleznots ovāls, kurā ietilpa gan ar ziedu vijām rotāti ķerubi, gan puķu pušķi uz debesu un mākoņu fona, kas vizēja tikpat maigi krēmīgā krāsā kā aizvilkto žalūziju līstītes.

Pirmā telpa šajā vagonā izrādījās neliela ēdamistaba, kurā jau bija uzklāts vakariņu galds divām personām - nebija aizmirsts ne augļu groziņš, ne atkorķēta šampanieša pudele sudraba spainītī. Tālāk sekoja šaurs gaitenis, no kura trīs durvis veda - Bonda- prāt - uz guļamistabām un tualeti. Viņš vēl turpināja prātot par šo plānojumu, vērdams nākamās durvis, un - kopā ar abiem sargiem, kuri sekoja cieši viņam pa pēdām, - nonāca atsevišķā kupejā.

Telpas tālākajā galā, ar muguru pret mazu, atklātu kamīnu, kam abās pusēs slējās plaukti - tie bija pilni ar grāmatām krāsainos ādas vākos ar zeltītiem burtiem rakstītiem nosaukumiem -, stāvēja misters Spengs. Ar sarkanu ādu apvilktā klubkrēslā pie neliela rakstāmgalda sēdēja Tifānija Keisa. Viņa bija izslējusies Joti taisni. Bonds ievēroja kustību, ar kādu Tifānija paņēma cigareti. Tā bija nervoza un samākslota. Viņa izskatījās nobijusies.

Bonds paspēra dažus soļus līdz ērtam atzveltnes krēslam. Viņš pagrieza to, lai varētu apsēsties ar seju pret pārējiem un ieņēma šo vietu, sakrustodams kājas. Viņš izņēma no kārbiņas cigareti un dziļi ievilka pirmo dūmu, bet pēc tam izpūta to - lēnām, caur zobiem, ar svelpjošu skaņu.

Misters Spengs izņēma no mutes neaiz- degto cigāru.

-   Paliec te, Vint! Kid, ej un izdari, ko teicu! - Spēcīgie zobi sacirtās, it kā viņš kostu selerijas saknē. - Un tā, - viņš turpināja, pievērsis niknumā spīdošo acu skatienu Bondam. - Kas jūs tāds esat? Un kas šeit notiek?

-  Ja mums paredzēta garāka saruna, tad dodiet man kaut ko iedzert, - Bonds atbildēja.

Misters Spengs auksti uzlukoja gūstekni.

-  Iedod viņam kaut ko dzeramu, Vint!

Bonds pagrieza galvu.

-    Burbonu ar vietējo ūdeni, - viņš sacīja. - Pusi uz pusi.

Atskanēja dusmīgs rūciens, un Bonds dzirdēja, kā zem smagnējā vīra soļiem nočīkst dēļu grīda, ejot uz ēdamzāli.

Spenga uzdotais jautājums Bondam nepatika. Viņš atkal apsvēra savu versiju. Tā joprojām šķita derīga. Viņš sēdēja un smēķēja, vērodams misteru Spengu un novērtēdams viņu.

Atgriezās sargs ar prasīto dzērienu un ielika glāzi Bondam rokā tik sparīgi, ka mazliet viskija nolija uz paklāja.

-   Pateicos, Vint! - Bonds sacīja un iedzēra lielu malku. Un vēl vienu. Tad nolika glāzi uz grīdas līdzās savam krēslam un vēlreiz ielūkojās saspringtajā, cietsirdīgajā sejā.

-   Redziet, man nepatīk, ja uz mani izdara spiedienu, - viņš nepiespiesti sacīja. - Padarīju savu darbu un saņēmu samaksu. Tā bija mana darīšana, ka izvēlējos spēlēt tālāk uz šo naudu. Es taču varēju ari zaudēt. Nezin kāpēc man pēkšņi sāka dzīties pakaļ daudzi sekotāji, un es kļuvu nepacietīgs. Ja jūs vēlējāties ar mani aprunāties, kāpēc tad gluži vienkārši nepiezvanījāt pa telefonu? Tādi sekotāji neliecina par draudzīgu attieksmi. Tad, kad šie tipi kļuva nekaunīgi un sāka šaut, es nolēmu, ka pienācis laiks kaut ko uzsākt.

Spenga seja uz krāsaino grāmatu fona likās melnbalta.

-   Jūs nesapratāt, par ko ir runa,- misters Spengs klusi atbildēja. - Labāk jau paskaidrošu. Vakar saņēmu no Londonas šifrētu ziņojumu. - Gangsteris iebāza roku melnā vesterna stila krekla kabatā un, vērīgi raudzīdamies Bondam acīs, lēni izvilka papira lapu.

Bonds nešaubījās, ka šis papīrs nozīmē sliktas ziņas, patiesi sliktas ziņas. Tas bija skaidrs - gluži kā izlasot vārdus "ar visdziļāko līdzjūtību" telegrammas sākumā.

-   Brīdinājums nāk no kāda laba drauga Londonā, - sacīja misters Spengs. Viņš lēni novērsa skatienu no Bonda un ieskatījās papīrā. - Te rakstīts: "No drošiem avotiem kļuvis zināms, ka Pīteru Frenku aizturējusi policija. Apsūdzības saturs nav zināms. Par katru cenu jānotver viltus kurjers un jānoskaidro, vai operācijas norise apdraudēta. Ja tā, novāciet viņu un ziņojiet!"

Vagonā valdīja klusums. Mistera Spenga skatiens atrāvās no papīra un nikni uzzibsnīja, pievēršoties Bondam.

-   Un tā, mister Kājūstur, tā vien šķiet, ka šajā gadā ar jums var notikt kaut kas nelāgs.

Bonds saprata, ka tā tiešām var gadīties. Viena viņa apziņas daļa patlaban apsvēra gangstera vārdus un meklēja izeju, jo kaut ko vajadzēja darīt. Tajā pašā laikā kādā citā smadzeņu nostūrī dzima doma, ka viņš ir atklājis to, kā dēļ bija ieradies Amerikā. Viens Spengs bija dimantu kontrabandas sakaru kanāla sākums, otrs - tā beigas. Šajā brīdī Bonds jau bija izpildījis saņemto uzdevumu. Viņš zināja visas atbildes. Tagad bija svarīgi kaut kādā veidā nogādāt šīs atbildes M.

Bonds pastiepa roku pēc glāzes. Kad viņš, izdzēris pēdējo viskija malku, nolika glāzi, tajā dobji noklaudzēja ledus gabaliņi. Bonds nevainīgi uzlūkoja misteru Spengu.

-  Es pārņēmu šo darbiņu no Pītera Fren- ka. Viņam tas nelikās diezin cik drošs, bet man bija vajadzīga nauda.

-   Nestāstiet man pekstiņus! - Spengs bez jebkādas izteiksmes atcirta. - Jūs esat vai nu policists, vai privātais okšķeris, un es tikšu skaidrībā, kas īsti. Un kā labā strādājat. Un ko zināt. Ko darījāt, piemēram, dūņu dziedniecības iestādē līdzās blēdīgajam žokejam. Kāpēc nēsājat līdzi šaujamo un kur iemācījāties to lietot. Kāda ir jūsu saistība ar to Pinkertona aģentu, kas maskējās par vientiesīgu taksometra šoferi. Tādas un tamlīdzīgas ziņas. Jūs izskatāties pēc okšķera un rīkojaties kā okšķeris. Un, - Spengs pēkšņā niknumā piemetināja, uzrunādams Tifāniju Keisu, - es netieku gudrs, kā tu, stulbā kuce, varēji ar tādu saostīties.

-    Pie velna, varat gan! - Tifānija Keisa neiecietigi attrauca. - Šo zelli man atsūtīja ABC, un viņš visu izdarīja, kā pieklājas. Vai jums varbūt šķiet, ka man vajadzēja zvanīt ABC un sacīt, lai sūta kādu citu? Nē, brāl. Es zinu savu vietu šajā pasākumā. Neiedomājieties, ka jums ir kaut mazākās tiesības runāt man rupjības! Un kā jūs zināt, ka tas zellis neteica patiesību? - Tifānijas dusmīgais skatiens pārslīdēja Bondam. Un viņš pamanīja tajā baiļu spožumu - tās bija bailes viņa dēļ, bailes par viņu.

-  To mēs noskaidrosim, - misters Spengs novilka. - Mēs to skaidrosim, kamēr šis putniņš sāks dziedāt. Ja viņš domā, ka var mūs muļķot, tad drīz vairs tā nedomās. - Spengs pāri Bonda galvai pievērsās sargam. - Vint, pasauc Kidu un atnesiet bučus!

"Kādus bučus?" Bonds domās pārjautāja.

Viņš mierīgi sēdēja, sakopodams spēkus un drosmi. Strīdēties ar misteru Spengu vai mēģināt bēgt būtu tikai velta laika zaudēšana - kurp gan bēgt, ja esi tuksnesī, piecdesmit jūdžu attālumā no tuvākās apdzīvotās vietas? Bonds nedomāja padoties. Kamēr viņš neko nav pateicis, gangsteri viņu nenobeigs. Vēl bija Ernijs Kareo un Fēlikss Leiters. Viņam var palīdzēt arī Tifānija Keisa. Bonds paskatījās uz Tifāniju. Viņas galva bija noliekta. Tifānija uzmanīgi pētīja savus nagus.

Bonds dzirdēja abus sargus atgriežamies.

-   Izvediet viņu uz platformas, - misters Spengs pavēlēja. Bonds ievēroja, ka šajā bridi runātāja mēles galiņš izšaujas no mutes un viegli pārslīd lūpām. - Sāksim ar Bruklinas pastaigu. Astoņdesmitprocentī- gu. Skaidrs?

-    Skaidrs, bos, - attrauca Vints. Viņa balss skanēja aizrautīgi.

Abi kapucēs tērptie tipi panāca uz priekšu un apsēdās viens otram līdzās uz tumšsarkanā zviļņa pie pretējās sienas. Viņi nolika uz biezā paklāja futbola zābakus un sāka raisīt vaļā kurpju auklas.

20. nodala

GAISĀ UZŠAUJAS LIESMAS

Melnais, ūdensnecaurlaidīgais nirēja tērps bija cieši apspīlēts ap viņa augumu. Sāpēja pilnigi visur. Kāpēc, pie velna, Streindžvejs nebija pielūkojis, lai Jūrlietu ministrija piemeklē tērpu pēc viņa izmēriem? Zem ūdens bija tik tumšs, spēcīgā straume nemitīgi trieca viņu pret koraļļu rifiem. Peldot nācās pamatīgi nopūlēties. Un tagad kaut kas atsitās pret roku. Kas, pie velna, te…

-   Džeims! Kristus vārdā, Džeims! - Tifānija atrāva muti no Bonda auss. Šajā reizē viņa ieknieba Bonda kailajā, asinim notraipītajā rokā tik stipri, cik vien spēja. Beidzot Bonda acis atvērās - pietūkušie plakstiņi pacēlās, un viņš uzlūkoja Tifāniju, raudzīdamies augšup no dēļu grīdas, uz kuras gulēja.

Tifānija Bondu sapurināja, laikam izbijusies, ka viņš atkal zaudēs samaņu. Taču Bonds likās atjēdzies, viņš apvēlās uz vēdera un mēģināja paslieties stāvus, balstīdamies uz plaukstām un ceļgaliem. Bonda galva nokarājās lejup kā ievainotam dzīvniekam.

-  Vai varēsiet paiet?

-    Pagaidiet! - Aizsmacis čuksts izvēlās pār sasprēgājušām lūpām. Tas izklausījās savādi pat viņam pašam. Šķita, ka Tifānija nav sapratusi. - Pagaidiet! - Bonds atkārtoja, domās pārbaudīdams savu ķermeni, lai tiktu skaidrībā, kas no tā palicis pāri. Viņš juta, ka rokas un kājas klausa. Arī galvu varēja pagrozīt šurpu turpu. Viņš saskatīja mēnesnīcas radītās ēnu restes uz grīdas. Un bija sadzirdējis, ko saka Tifānija. Itin kā viss būtu kārtībā, tikai nācās grūti pakustēties. Viņa gribasspēks bija projām. Bondam uzmācās vēlme gulēt. Varbūt pat nomirt. Darīt jebko, lai tikai mazinātu sāpes, kas durstīja, plosīja, grauza miesu. Lai aizgainītu atmiņas par četriem zābakiem, kas bija viņu spārdījuši. Un apmierinātajiem sēcieniem, kurus izdvesa abi vīri ar kapucēm.

Taču, iedomājies par abiem vīriem un misteru Spengu, Bonds juta, ka viņā atgriežas dzīvība. Un nomurmināja: - Kārtībā. - Bet pēc tam vēlreiz: - Kārtibā, - lai būtu pārliecināts, ka Tifānija sapratusi.

-    Mēs esam uzgaidāmajā zālē, - jaunā sieviete nočukstēja. - Mums jātiek līdz otram stacijas galam. Pa kreisi, ārā pie durvīm. Vai jūs mani dzirdat, Džeims? - Tifānija pastiepa roku un atglauda no Bonda pieres mitros, saķepušos matus.

-   Mēģināšu rāpot, - Bonds paziņoja. - Es jums sekošu.

Tifānija piecēlās un pagrūda durvis. Bonds, zobus griezdams, sāka rāpties ārā uz mēness apspidētās platformas. Ieraudzījis zemē tumšu plankumu, viņš saniknojās - atriebības kāre deva spēkus. Grīļīgi piecēlies kājās, viņš sapurināja galvu, lai notrauktu sarkanmelnos viļņus, kuri uzplūda un draudēja viņu nogremdēt. Un tad jau, Tifānijas Keisas rokas apķerts un balstīts, viņš kliboja uz priekšu pa dēļu peronu turp, kur auksti blāvoja spožas sliedes.

Tur, uz vienvirziena rezerves ceļa stāvēja drezīna.

Bonds apstājās un kādu mirkli to neticīgi pētīja.

-  Benzīns? - vīņš neskanīgi noprasīja.

Tifānija Keisa norādīja uz kannu rindu

pie stacijas sienas.

-   Pilnas līdz malām, - viņa čukstus atbildēja. - Šo te viņi izmanto, kad jāpārbauda sliežu ceļi. Es protu ar to apieties. Un jau parūpējos par pārmijām. Pasteidzieties! Rāpieties virsū! - viņa aizelsusies iespurdzās. - Nākamā pietura būs Raioli- ta.

-  Mans Dievs, jūs esat braša meitene! - tāpat čukstus attrauca Bonds. - Bet šī grabaža noteikti sacels briesmīgu troksni, tiklīdz mēs to iedarbināsim. Pagaidiet! Man ir ideja! Vai jums ir sērkociņi? - Sāpes bija nedaudz pierimušas. Bonds elpoja ātri un caur zobiem. Viņš novērsās no Tifānijas un nopētīja sauso dēļu ēkas.

Tifānijai mugurā bija blūze, kājās - bikses. Viņa iebāza roku bikšu kabatā un izvilka šķiltavas.

-   Kas jums prātā? - viņa apjautājās. - Mums vajadzētu kustēties.

Bet Bonds jau, aizgriļojies benzīna kannu rindai, sāka skrūvēt tās vaļā un liet saturu uz stacijas ēkas koka sienām un platformas. Iztukšojis pusduci kannu, viņš pagriezās un izrīkoja:

-  Iedarbiniet to!

Bonds ar lielām pūlēm pieliecās, lai paceltu pie sliedēm nomestu saburzītu avīzi.

Nikni iekaucās starteris, pēc tam, centīgi pukstēdams, sāka strādāt mazais motors.

Bonds uzšķīla uguni. Papīra gabals aizdegās, un Bonds aizsvieda to pāri peronam pie kannām un izlietā benzīna. Liesmas uz- lāktīja gaisā tik spēcīgi, ka gandrīz ķēra Bondu, kad viņš atkrita uz nelielās drezīnas platformas. Taču Tifānija jau bija satvērusi sajūgu, un drezīna sāka ripot uz priekšu.

Pārmijās drezīna sadrebēja un nepatīkami sazvāļojās, viņi izbrauca uz galvenā sliežu ceļa, spidometra bultiņa svārstījās pie trīsdesmit jūdžu atzīmes, bet jaunās sievietes mati plīvoja kā zeltains karogs.

Bonds pagriezās un pavērās atpakaļ uz liesmām, kas plosījās aizmugurē. Bezmaz vai varēja dzirdēt, kā krakst sausie dēļi un klaigā samiegojušies gulētāji, traukdamies ārā no savām istabām. Kaut šī uguns sadedzinātu Vintu un Kidu! Kaut lepnajam vagonam noluptu visa krāsa, bet "Lielgaballo- des" tenderi aizdegtos malka! Tad ar šo gangsteru rotaļkasti būtu cauri.

Taču viņam un Tifānijai bija jārisina pašiem savas grūtības. Cik tagad varētu būt pulkstenis? Bonds ievilka plaušās vēso nakts gaisu un piespieda prātu darboties. Mēness bija zemu. Vai būtu četri no rīta? Bonds, sāpēs sakumpis, vilkās uz drezīnas priekšgalu, kur atradās divi sēdekļi, un ar mokām ierausās brīvajā vietā līdzās Tifānijai.

Viņš aplika roku Tifānijai ap pleciem, meitene pagriezās un smaidīdama ieskatījās Bondam acīs. Skaļā balsī - lai pārkliegtu drezīnas motora rēkoņu un dzelzs riteņu klaudzoņu pret sliedēm - viņa ierunājās:

-   Tā tik ir bēgšana! Kā vecajās Bastera Kītona filmās. Kā jūtaties? - Tifānija palūkojās Bonda sadauzītajā sejā. - Jūs izskatāties briesmīgi.

-  Nekas nav lauzts, - Bonds atbildēja. - Jādomā, ka tieši to nozīmēja tie astoņdesmit procenti. - Viņš sāpīgi saviebās. - Tomēr labāk lai spārda kājām, nekā nošauj.

Tifānijas seja sadrūma.

-   Man nācās sēdēt un izlikties pilnīgi vienaldzīgai. Spengs tur stāvēja, klausījās un vēroja mani. Kad tie zeļļi bija pārbaudijuši, vai virves nav atraisījušās, un iemetuši jūs uzgaidāmajā telpā, viņi jutās'apmierināti un devās gulēt. Es iegāju savā istabā, nogaidiju vienu stundu un pēc tam ķēros pie darba. Visgrūtāk nācās dabūt jūs pie samaņas.

Bonds ar roku cieši apņēma Tifānijas plecus.

-   Es pateiktu, ko pārjums domāju, ja vēl joprojām nejustos tik nelāgi. Bet kā ar jums, Tifānij? Ja viņi mūs noķers, tad arī jums klāsies plāni. Un kas bija tie divi maskās - Vints un Kids? Kāda ir viņu loma visā šajā pasākumā? Neatceros, ka būtu viņus redzējis bez kapucēm.

Jaunā sieviete iesānis paskatījās uz Bonda drūmi savilktajām, sadauzitajām lūpām.

- Arī es neesmu redzējusi nevienu no tiem citādi, tikai kapucēs, - viņa vaļsirdīgi atbildēja. - Šķiet, tie abi ir no Detroitas. Ja viņiem tiek uzticēts kāds darbiņš, tās ir sliktas ziņas. Viņi nodarbojas ar iebiedēšanu un dažādiem īpaši slepeniem uzdevumiem. Taču mums pakaļ tagad dzīsies visi. Par mani neraizējieties! - Tifānija pavērās Bondā mirdzošām, laimīgām acīm. - Pirmkārt, mums ar šo grabažu jānokļūst lidz Raiolitai. Tur būtu jāsadabū mašīna un jātiek pāri štata robežai uz Kaliforniju. Man ir daudz naudas. Jāaizved jūs pie ārsta, jānomazgā vannā un jānopērk jums jaunas drēbes, tad varēsim domāt tālāk. Man ir jūsu ierocis. To atnesa viens no tiem, ar kuriem jūs vicojāties "Sārtajā prievītē". Kad Spengs aizgāja gulēt, es to pievācu. - Tifānija atpogāja blūzi un izvilka beretu, ko bija aizbāzusi aiz bikšu jostas.

Bonds paņēma ieroci un sajuta uz metāla jaunās sievietes ādas siltumu. Viņš izvilka aptveri. Trīs patronas tajā vēl bija, viena atradās stobrā. Viņš iebīdīja aptveri atpakaļ, uzlika drošinātāju un aizbāza ieroci aiz bikšu jostas. Un pirmoreiz nožēloja, ka mugurā nav žaketes. Viena no krekla piedurknēm nokarājās kā skranda. Bonds to norāva un aizmeta. Viņš taustījās bikšu labajā sānkabatā pēc cigarešu paciņas, taču tās nebija. Laimīgā kārtā kreisajā kabatā joprojām atradās pase un naudas maks. Bonds tos izvilka. Mēness gaismā varēja saskatīt, ka abi ir cietuši un saņurcīti. Bonds paskatījās maka nodalījumā, kur atradās nauda. Tā bija vietā. Viņš iebāza maku atpakaļ kabatā.

Kādu laiku viņi traucās uz priekšu klusēdami, nakts klusumu traucēja vienīgi mazā motoriņa rūkšana un riteņu klaudzoņa. Cik tālu vien varēja saskatīt, sliežu spožā, sudrabainā līnija aizstiepās līdz apvārsnim, tikai šur tur kā tumši punkti vīdēja nelietotas pārmijas un sarūsējuši sliežu nozarojumi, kas nogriezās pa labi - turp, kur kā tumša masa slējās Spektra kalni. Pa kreisi nebija nekā, tikai nebeidzamais tuksneša smilšu klājiens, aiz kura sāka iezīmēties pirmā ausmas atblāzma, kas jau sāka iekrāsot zilganus adataino kaktusu pudurus. Apmēram divu jūdžu attālumā uz 95. šosejas mēnesstaros iemirdzējās ieroča stobrs.

Drezīna, laimīgi rūkdama, ripoja tālāk pa sliedēm. Tās vadība nesagādāja nekādas grūtības, vajadzēja tikai paraut bremzes sviru vai ātruma kloķi, kuru Tifānija bija cieši satvērusi plaukstā. Spidometrs nemainīgi rādīja trīsdesmit jūdzes stundā. Aizritēja minūtes un jūdzes, un ik pa laikam Bonds, sāpēs saviebies, pagriezās atpakaļ, lai atskatītos uz sārto spīdumu debesīs.

Viņi bija braukuši jau apmēram stundu. Un tad Bondam lika sastingt kāda dūkoņa - gaisā vai uz sliedēm. Viņš atkal pavērās atpakaļ pār plecu. Kas bija šis mirdzošais jāņtārpiņš, kas patlaban slīdēja pa sliedēm starp viņiem un neīsto rīta blāzmu, kura pacēlās virs liesmojošās spoku pilsētas?

Bondam notirpa skausts.

-  Vai jūs tur, aizmugurē, kaut ko redzat?

Tifānija pagrieza galvu un, neko neatbildējusi, palēnināja drezīnas gaitu - tagad tā ripoja lēnām, kamēr apstājās.

Abi ieklausījās. Jā. Dunēja sliedes. Tikko jaušami drebēja zeme, taču troksnis nebija skaļāks par attālu nopūtu.

-        Tā ir "Lielgaballode", - Tifānija neizteiksmīgi sacīja. Viņa spēji parāva kloķi, un drezīna atsāka kustēties.

-        Kādu ātrumu tā var sasniegt? - Bonds apvaicājās.

-  Varbūt kādas sešdesmit jūdzes stundā.

-  Un cik tālu ir līdz Raiolitai?

-  Apmēram trīsdesmit jūdzes.

Bonds kādu mirkli klusēdams rēķināja.

-        Viss ir pārāk aptuveni. Mēs nezinām, cik tālu no mums tā ir. Vai varat vēl palielināt ātrumu?

-   Ne drusciņas, - Tifānija bēdīgi atteica. - Pat tad, ja mans vārds būtu Keisija Džonsa, nevis Keisa.

-   Ar mums viss būs kārtībā, - Bonds nomurmināja. - Brauciet uz priekšu! Iespējams, ka viņi uzsprāgs gaisā vai notiks vēl kaut kas tamlīdzīgs.

-  Protams, - viņa attrauca. - Tvaiks kritīsies, un mašīntelpas atslēgas mašīnists atstājis mājās citu bikšu kabatā.

Minūtes piecpadsmit abi brauca klusēdami, un tagad Bonds jau varēja skaidri saskatīt lielo lokomotīves prožektoru, kura gaisma šķēla nakts tumsu. Sekotāji bija apmēram piecu jūdžu attālumā, un nikno dūmu mākoni, kas veidoja veselu kupolu tai pāri, izgaismoja kvēlojošu dzirksteļu spieti. Sliedes zem viņiem drebēja, un aiz muguras varēja saklausīt tādas kā attālas nopūtas, kā klusu un draudīgu murdoņu.

"Varbūt viņiem tiešām pietrūks malkas," Bonds nodomāja. Un, pēkšņas iedomas vadīts, nevērīgi ierunājās:

-   Degvielas, ja es nekļūdos, mums ir pietiekami daudz?

-  Jā gan, - Tifānija atbildēja, - ielēju veselu kannu. Te nav degvielas indikatora, bet šim motoram ar galonu [12] pietiek, lai tas darbotos mūžību.

Gandrīz tūlīt pēc tam, kad viņa bija izteikusi šos vārdus, drezīnas motors aizdomīgi noklepojās - khe, khe-khe, - un turpināja priecīgi rūkt.

-  Jēzus Kristus! - Tifānija iesaucās. - Vai jūs dzirdējāt?

Bonds neatbildēja. Tikai juta, ka plaukstās top miklas.

Un atkal - khe, khe-khe.

Tifānija Keisa maigi auklēja ātrumkloķi.

-  Ai, mīļo, mazo mašīnīt! - viņa lūdzoši murmināja. - Skaistā, gudrā, mazā drezīni- ņa! Lūdzu, esi tik labiņa!

Khe-khe. Khe-khe. Šššš. Khe. Šššš. Un tad pēkšņi viņi ripoja tālāk pēc inerces, pilnīgi bez trokšņa. Spidometrs rādīja divdesmit piecas jūdzes stundā. Divdesmit… piecpadsmit… desmit… piecas… Tifānija vēl pēdējoreiz spēcīgi parāva ātrumkloķi, iespēra pa motoru, un drezīna apstājās.

-  Hm, - Bonds noklepojās. Pārvarēdams sāpes, viņš izrausās no drezīnas un piekliboja pie benzīnbākas tās aizmugurē. Bonds izvilka no bikšu kabatas asinīm notraipīto mutautu. Atskrūvējis tvertni, viņš iebāza lakatiņu rik dziļi, lai tas sniegtos līdz tvertnes apakšai. Izvilcis ārā, viņš to pataustīja un paostīja. Sauss kā saulē izkaltis kauls.

-  Tā gan, - Bonds sacīja jaunajai sievietei. - Tagad nāksies kārtīgi padomāt. - Un viņš palūkojās apkārt. Pa kreisi nekāda patvēruma neredzēja, līdz šosejai bija jāiet vismaz divas jūdzes. Pa labi bija kalni, taču arī līdz tiem bija vismaz ceturtdaljūdze. Viņi varētu aizskriet turp un paslēpties. Taču - uz cik ilgu laiku? Tomēr šī likās labākā no iespējām. Bonds pavērās atpakaļ uz nepielūdzami tuvojošos starmeša aci. Cik tālu tā bija? Divas jūdzes? Vai Spengs pagūs laikā pamanīt drezīnu? Vai paspēs nobremzēt? Vai būtu iespējams nolaist lokomotīvi no sliedēm? Tad Bonds atcerējās plato režģi, kas bija pierikots lokomotīves priekšpusē, lai zem riteņiem nepakļūtu liellopi. Tas noteikti noslaucīs vieglo drezīnu no sliedēm kā salmu kūli.

-   Nāciet, Tifānij! - viņš uzsauca. - Mums jātiek kalnos!

Kur viņa palikusi? Bonds klibodams apgāja drezīnai apkārt. Tifānija jau skrēja šurp pa sliedēm. Viņa bija devusies izpētīt šo ceļa posmu. Un atgriezās aizelsusies.

-   Tur, priekšā, ir nozarojums, - viņa pavēstīja. - Ja mums pietiks spēka aizstumt drezīnu līdz turienei un pārslēgt veco pārmiju, Spengs varbūt aizbrāzīsies mums garām.

-   Mans Dievs! - Bonds lēnām novilka. - Man prātā ir kaut kas labāks. Nāciet palīgā! - Viņš pieliecās, sāpēs sakoda zobus un sāka stumt drezīnu.

Reiz iekustējusies, tā ripoja tālāk pavisam viegli, abiem nācās tikai sekot un ik pa briti- ņam pagrūst. Viņi sasniedza pārmiju, bet Bonds turpināja stumt, līdz drezīna atradās apmēram divdesmit jardu aiz atzarojuma.

-   Kāda velna pēc…? - Tifānija elsdama izdvesa.

-   Nāciet! - Bonds iesaucās, skriešus klu- burodams atpakaļ uz turieni, kur pie rezerves sliedēm rēgojās aprūsējusi svira. - Uz sānceļu mēs novirzīsim "Lielgaballodi"!

-  Ak kungs! - Tifānija Keisa sajūsmināti novilka. Jau nākamajā mirklī viņi kopīgiem spēkiem ķērās pie sviras. Bonda sadauzītie muskuļi piepūlē sāpīgi saspringa.

Sarūsējušais metāls lēnītēm izkustējās no vietas, piecdesmit gadus nekustinātā svira padevās. Milimetru pēc milimetra… starp sliedēm parādījās sprauga. Bondam sasprindzinoties vēl vairāk un turpinot uzgult svirai, tā pletās arvien platāka.

Un tad tas bija paveikts. Bonds sakņupa zemē, galvu nokāris, cīnīdamies ar reiboni, kas mācās virsū.

Prožektora stars jau skāra zemi turpat tuvumā. Tifānija parāva Bondu aiz rokas, viņš vienā mirklī atkal uzrausās kājās un grīļodamies metās pie drezīnas. Gaisā pērkonīgi dārdēja, vienmuļi šķindēja brīdinošais zvans - biedējoši klandīdamies, viņiem tuvojās milzīgais, liesmojošais zvērs.

-  Nogulieties un nekustieties, - Bonds iesaucās, pūlēdamies pārkliegt briesmīgo troksni, un nogrūda Tifāniju zemē visai nedrošajā patvērumā aiz drezīnas. Pēc tam veikli aizkliboja nedaudz patālāk no sliedēm, uzvilka pistoles gaili un pagriezās sāniski, gluži kā cilvēks, kurš gatavojas divkaujai, pacēlis notēmēto ieroci un piemiegtām acīm lūkodamies uz vulkānu, kas pilnā gaitā tuvojās, spļaudams gaisā dūmu grīstes un liesmas.

Dievs Tēvs, kāds briesmonis! Vai tāds vispār var nogriezties? Vai neietrieksies drezīnā un nesamais to pīšļos?

Tas nāca aizvien tuvāk.

Pļekt! Kaut kas noplakšķēja zemē Bondam pie kājām, un lokomotīves vadītāja kabīnē uzliesmoja spilgta gaismiņa.

Blaukt! Vēl viens uzplaiksnījums, un lode, atsitusies pret sliedi, aizsīca naktī.

Klaukt! Klaukt! Klaukt! Bonds dzirdēja šāvienu blīkšķus - tie kļuva skaļāki par lokomotīves dārdoņu. Kaut kas aizsvilpa viņam gar pašu ausi.

Bonds nešāva. Viņa ierocī bija tikai četras lodes, tāpēc nedrīkstēja pārsteigties.

Tad milzīgā, pilnā gaitā braucošā lokomotīve, rībēdama un dārdēdama, iedrāzās likumā un pagriezās tik krasi, ka no tendera augšas nokrita pagales un aizlidoja uz Bonda pusi.

Spalgi nočerkstēja metāls, kad sešas pēdas augstie riteņi nogriezās uz rezerves sliedēm, uzvirpuļoja dūmu un liesmu vir- pūlis, klaudzēja virzuļi, uz isu mirkli kabīnē pavīdēja melni sudrabainais mistera Spenga stāvs, kurš atgādināja lidojošu ērgli - ar vienu roku tvarstīdamies gar kabīnes sienu, ar otru viņš centās aizsniegties lidz vadības kloķiem.

Šajā mirklī Bonda ierocis izšāva savus četrus vārdus. Uzplaiksnījumā pavīdēja gangstera bālā, sašķiebtā seja, kas bija pavērsta pret debesīm, un tad melni zeltītā tvaika mašīna jau aiztraucās uz priekšu, pretī Spektra kalnu grēdas melnajai sienai. Starmeša gaisma pļāva tumsu, brīdinājuma zvans joprojām žēli klankstēja: kling- klang, kling-klang, kling-klang.

Bonds lēni aizbāza beretu atpakaļ aiz bikšu jostas un palika stāvam, noraudzīda- mies pakaļ mistera Spenga zārkam, bet ap viņa galvu tinās dūmu velce, uz kādu mirkli aizsegdama mēnesi.

Tifānija Keisa skriešus piesteidzās viņam klāt, un abi kādu brītiņu stāvēja plecu pie pleca, nolūkodamies uz liesmaino karogu garā dūmu kāta galā un klausīdamies, kā kalnos atbalsojas lokomotīves elsas. Kad tā pēkšņi pagriezās un nozuda aiz kādas klints radzes, Tifānija pieķērās Bonda rokai. Tagad vairs varēja dzirdēt tikai tālīnu ducināšanu kalnos un saskatīt sārtu atspīdumu virs klintīm tur, kur "Lielgaballode" aiztraucās kalna dziļumos.

Piepeši gaisā uzšāvās milziga liesmu mēle, atskanēja drausmīga metāla žļerkstoņa, it kā tur karakuģis būtu uztriecies rifam. Tai sekoja apslāpēta duna, kas šķita nākam no zemes dzīlēm zem viņu kājām. Un visbeidzot atvēlās dobjš un tālīns dār- diens no kalna dziļumiem, vēl un vēlreiz atkārtodamies vairākkārtīgās atbalsīs.

Tad troksnis apklusa un iestājās dziļš, sanošs klusums.

Bonds tik smagi nopūtās, it kā nupat būtu pamodies. Savu dzīvi bija beidzis viens no Spengiem - nežēlīgais, samākslotais, pāraugušais pusaudzis, kurš tika izveidojis Mirdzošo bandu. Viņš bija gangsteru režisors, kurš ar degsmi darbojās savā butaforiskajā pasaulītē, taču tas nepadarīja par nebijušu faktu, ka šis cilvēks bija gribējis Bondu nogalināt.

-   Dosimies ātrāk projām no šejienes, - Tifānija Keisa steidzīgi sacīja. - Man nupat ir diezgan.

Bonds juta, ka ķermenī atgriežas sāpes, jo saspringuma bridis bija pāri.

-   Jā, - viņš īsi atbildēja un nopriecājās, ka var aizgainīt atmiņas par saviebto, bālo seju, kas rēgojās kabīnes durvīs, kad garām traucās skaistā, melnā lokomotīve. Galvā ielija neparasts vieglums. Viņš brīnīdamies prātoja, kā dabūjis to visu gatavu. - Mums jātiek līdz ceļam. Tas būs grūts gājiens. Iesim!

Lai nosoļotu divas jūdzes, viņiem bija vajadzīga pusotra stunda. Kad Bonds pakrita putekļos šosejas malā, viņš jau murgoja. Līdz šai vietai viņu bija aizvedusi Tifānija. Ja nebūtu viņas, Bonds vispār nespētu tiktāl aizkļūt. Būtu paklupis starp kaktusiem, klinšu radzēm un vizlas gabaliem, viņa spēki būtu galā, un dedzinošā saule padarītu pārējo.

Tagad Tifānija aijāja viņa galvu klēpī un maigi kaut ko runāja, ar blūzes stūri slaucīdama Bonda nosvīdušo seju.

Šad tad jaunā sieviete pavērās augšup, bet pēc tam lejup uz taisno, gludo šoseju, virs kuras jau tik agri no rīta vibrēja karstuma viļņi.

Pēc stundas Tifānija uzlēca kājās, sabāza kreklu atpakaļ aiz bikšu jostas un izgāja ceļa vidū. No virmuļojošās dūmakas, kas slēpa attālo Lasvegasu, iznira zema, melna mašīna.

Tā apstājās tieši blakus Tifānijai, logā parādījās seja ar ērgļa profilu, virs kura spurojās netīru salmukrāsas matu ērkulis. Vērīgās, pelēkās acis aši nopētīja Tifāniju. Tad skatiens pievērsās ceļmalas putekļos sabrukušajam vīrieša stāvam un atkal atgriezās pie viņas.

- Fēlikss Leiters, kundze, - draudzīgā balsī, dziedoši stiepdams vārdus, šoferis teica. - Vienmēr gatavs pakalpot. Ko es šajā brīnišķīgajā rītā varu darīt jūsu labā?

21. nodala

"TĀDS TĀDU ATROD"

- …tikko ierados pilsētā, tūlīt piezvanīju savam draugam Ernijam Kareo. Džeimss viņu pazīst. Ernijs bija slimnīcā, viņa sieva - histērijā. Un tā es devos turp, viņš man izstāstīja notikušo, un es iedomājos, ka Džeimsam varētu būt vajadzīgi palīgspēki. Tāpēc lēcu mugurā savai ogļmelnajai ķēvei un auļoju cauri nakts tumsai. Jau tuvojoties Spektravilai, ieraudzīju debesīs gaismu. Nodomāju, ka misters Spengs rīko viesības un cep gaļu. Tā kā vārti bija vaļā, nolēmu pievienoties svinētājiem. Jā, varat man ticēt vai neticēt, bet tur vairs nebija neviena, izņemot kādu krietni apskādētu zelli, kurš rāpās prom pa ceļu, pūlēdamies aizlaisties. Izskatījās stipri līdzīgs labi zināmajam Detroitas rīkļurāvējam Fraso - Ernijs man pateica, ka tieši viņš kopā ar savu draudziņu saņēma ciet Džeimsu. Tas ķēms nebija tādā stāvoklī, lai liegtos, un man izdevās lielākā vai mazākā mērā tikt skaidrībā par notikušo. Sapratu, ka jādodas uz Raiolitu. Pateicu puikam, ka pavisam drīz pie viņa atbrauks onkuļi no ugunsdzēsēju depo, aizvedu pašu līdz vārtiem un atstāju tur, bet pēc brītiņa skatos - tuksneša vidū stāv sieviete, kura izskatās tā, it kā būtu atšauta šurp ar lielgabala lodi, - un te nu mēs visi esam. Un pārējo stāstiet jūs!

'Tātad tas viss tomēr nenotiek sapnī, un es tiešām guļu studiljaka aizmugurē, mana galva ir Tifānijas klēpī, un tas ir Fēlikss, mēs pa galvu pa kaklu traucamies uz priekšu, lai nokļūtu drošībā - tur, kur ir ārsts, vanna, ēdiens un dzēriens un iespējams mierīgi gulēt, cik ilgi nepieciešams." Bonds sakustējās un sajuta matos Tifānijas roku, kura itin kā apliecināja, ka viss patiešām ir tā, kā viņš cerējis, un tad Bonds mierīgi gulēja tālāk, neko neteikdams, tikai klausīdamies savu ceļabiedru balsīs un riepu švīkstoņā uz ceļa.

Kad Tifānija bija beigusi stāstīt, Fēlikss Leiters izgrūda apbrīnas pilnu svilpienu.

-   Ak Jēzu, kundze! - viņš izdvesa. - Izskatās, ka jūs divatā esat pamatīgi papostījuši Spenga bandu. Kas tagad, pie velna, notiks? Sirseņu ligzdā vēl ir daudz kukaiņu, un tie jau nu nemēdz tā mierīgi sēdēt un dūkt. Viņi noteikti mēģinās kaut ko pasākt.

-  Padomāsim! - Tifānija sacīja. - Spengs bija Lasvegasas sindikāta biedrs, un tie puiši turas kopā. Tad vēl ir Greizais Tri un abi profesionālie slepkavas - Vints un Kids. Jo ātrāk pārbrauksim štata robežai, jo labāk. Kas vēl?

-  Pagaidām nav par ko uztraukties, - Fēlikss Leiters noteica. - Pēc desmit minūtēm būsim Bitijā, nogriezīsimies uz 58. šosejas un pēc pusstundas tiksim pāri robežai. Tālāk ir garš, taisns ceļš cauri Nāves ielejai un pāri kalniem uz Olenču, kur nonāksim uz 6. šosejas. Tur mēs varētu apstāties, lai aizvestu Džeimsu pie ārsta, mazliet paēstu un sakoptos. Tālāk līdz pašai Losandželo- sai brauksim pa sesto šoseju. Tas būs ellišķīgs ceļojums, bet mums vajadzētu nokļūt galā ap lenča laiku. Tad varēsim atpūsties un apdomāt tālāko. Mums labi ātri vajadzētu dabūt jūs ar Džeimsu projām no šīs valsts. Tie zēni noteikti ir gatavi uz visu, lai atriebtos jums. Ja viņi atklās, kur esat, tad es nedotu par jūsu dzīvībām ne plika graša. Vislabāk būtu šovakar iesēdināt jūs abus lidmašīnā uz Ņujorku, lai jau rīt jūs būtu Anglijā. Pārējo Džeimss varēs paveikt tur.

-  Manuprāt, tas skan saprātīgi, - Tifānija paziņoja. - Bet kas šis Bonds vispār tāds ir? Ar ko viņš nodarbojas? Vai viņš ir privātdetektīvs?

-   Labāk pajautājiet to viņam pati, kundze, - Bonds dzirdēja Leiteru piesardzīgi sakām. - Taču es neieteiktu jums par to daudz raizēties. Viņš pārjums parūpēsies.

Bonds klusībā pasmaidīja. Ilgajā klu- sumbrīdi, kas sekoja, viņš iegrima nemierīgā miegā, kas turpinājās līdz mirklim, kad viņi jau bija izbraukuši cauri pus Kaliforni- jai un apstājās pie baltiem vārtiņiem ar uzrakstu "Dr. Otiss Fērplejs".

Tur Bonds tika nosaitēts un aplīmēts plāksteriem, viņa ievainojumi - dezinficēti un apkopti. Viņš nomazgājās un noskuvās, pamatīgi pabrokastoja un atgriezās mašīnā un dzīvē, kurā Tifānija Keisa atkal kļuva vēsi ironiska un noraidoša, un Bonds pievērsās šosejai, vērodams, vai viņiem neseko ceļu policija. Leiters pa nebeidzami garo, nokaitušo ceļu ar astoņdesmit jūdžu ātrumu stundā brauca pretī attālajai mākoņu joslai, kas aizsedza augstās Sjerras virsotnes.

Un tad auto jau ripoja pa Saulrieta bulvāri starp palmu rindām un smaragdzaļajiem zālājiem, kur putekļiem klātais studil- jaks izskatījās kā svešinieks starp spožajām korvetēm un jaguāriem, un beigās - pašā vakarā - viņi, ģērbušies jaunās drānās, sēdēja tumšā, vēsā viesnīcas "Beverley Hills" bārā, un vestibilā stāvēja jaunas ceļasomas. Lai gan Bonda seja bija sadauzīta vienos zilumos, trijotni varēja noturēt par kādas filmēšanas grupas dalībniekiem, kuri tikko ieradušies no uzņemšanas laukuma.

Uz galda līdzās martini glāzēm atradās telefona aparāts. Fēlikss Leiters beidza sarunu ar Ņujorku - kopš viņu ierašanās tā bija jau ceturtā.

- Viss kārtībā, - viņš sacīja, nolikdams klausuli. - Mani draugi no aģentūras nogādās jūs uz "Elizabetes" klāja. Kuģis ir aizkavējies dokeru streika dēļ. Tas pacels enkuru rītvakar, pulksten astoņos. Mani kolēģi jūs rit no rīta lidostā "La Guardia" sagaidīs ar biļetēm, un jūs jau pēcpusdienā varēsiet kāpt uz klāja. Viņi paņēmuši pārējās jūsu mantas no viesnīcas "Astor", Džeims. Tur bija viena neliela ceļasoma un jūsu slavenās golfa nūjas. Patlaban Vašingtonā jau top gādāts par Tifānijas pasi. Lidostā jums to nodos vīrs no Valsts departamenta. Jums abiem nāksies parakstīt dažas veidlapas. Ar šiem jautājumiem nodarbojas viens no maniem vecajiem draugiem kopš CIP laikiem. Ap dienas vidu kā liela sensācija tika pavēstīta ziņa par degošo spoku pilsētu un visu pārējo, bet mūsu draugu Spengu viņi, kā rādās, nav atraduši, un ari jūsu vārdi netika pieminēti. Mani puiši apsolīja pagaidām neizpaust ne pušplēsta vārdiņa pat policistiem, bet viens no mūsu slepenajiem ziņotājiem pastāstīja, ka banda jūs jau meklējot, esot zināmas ari jūsu pazīmes. Mirdzošo vadoņi solījuši par notveršanu desmit tūkstošus. Tādēļ jums jābēg labi ātri. Uz kuģa labāk kāpiet atsevišķi. Nomaskējieties, kā vien varat, ejiet uz savām kajītēm un palieciet tur! īsta elle ies vaļā, kad viņi vecajās raktuvēs atradīs Spengu. Kopā būs vismaz trīs līķi viņu pusē pret nevienu mūsējo, un gangsteriem tādi rēķini nepatīk.

-   Izskatās, ka Pinkertona aģentūra prot strādāt, - Bonds ar apbrīnu noteica. - Es tiešām priecāšos, kad mēs abi būsim tikuši prom no šejienes. Biju domājis, ka jūsu gangsteri ir tikai tādi itāļu resnīši, kas piebāž sev vēderu ar picu un tempj alu, bet sestdienās aplaupa kādu degvielas uzpildes staciju vai aptieku, lai varētu iemaksāt likmes zirgu sacīkstēs. Taču viņi, kā izrādās, pelna naudu ar daudz vardarbīgākām metodēm.

Tifānija Keisa izaicinoši iesmējās.

-   Par to jūs varējāt pārliecināties pats uz savas ādas, - viņa izsmējīgi noteica. - Ja mēs tiksim projām ar "Līziju" sveiki un veseli, tad tas būs brīnums. Tie zeļļi ir apķērīgi. Pateicoties kapteinim Āķim, mums radusies iespēja, taču - nekas vairāk. Resnīši!

Fēlikss Leiters iesmējās.

-   Iesim, balodīši, - viņš mudināja, ieskatījies pulkstenī. - Laiks doties ceļā! Man vēl šovakar jābrauc atpakaļ uz Vegasu meklēt mūsu vecā, mēmā drauga Tramīgā Smaida skeletu. Bet jums jāpaspēj uz lidmašīnu. Varbūt jūs gatavojaties cīniņam divdesmit- tūkstoš pēdu augstumā. Interesantas izredzes, jūs esat cienīgi pretinieki. Bet varbūt tomēr derētu kļūt draugiem. Jūs taču zināt, kā mēdz sacīt, - Leiters pamāja viesmīlim. - 'Tāds tādu atrod."

Leiters aizveda abus līdz lidostai un atstāja tur. Redzēdams Fēliksa izģindušo stāvu aizklibojam atpakaļ pie mašīnas pēc tam, kad Tifānija Keisa atvadoties bija viņu draudzīgi apskāvusi, Bonds sajuta rīklē ie- spriežamies kamolu.

-  Jūs šeit esat atradis labu draugu, - noteica Tifānija, kad aizkrita Leitera auto durvis un atskanēja motora dūkoņa, mašīnai uzsākot garo atpakaļbraucienu uz tuksnesi.

-  Jā, - Bonds piekrita. - Fēlikss ir kārtīgs cilvēks.

Mēness gaismā vēl uzzibsnīja dzelzs āķis, Leiteram pēdējoreiz pamājot ardievas, pēc tam gaisā uzvirpuļojušie putekļi sāka nosēsties uz ceļa, un metāliska balss skaļrunī paziņoja:

-   'Transworld Airlines", deviņdesmit trešais reiss. Uz Čikāgu un fjfujorku. Piektā izeja. Lūdzu, iekāpt!

Bonds un Tifānija Keisa izgāja pa stiklotajām durvīm, lai uzsāktu garo ceļojumu pāri puspasaulei - uz Londonu.

Jaunais "Super-G Constellation" aizrū- cināja pār tumšo kontinentu, un Bonds atlaidās pusguļus ērtajā zvilni, gaidīdams miegu, kas atbrīvos no sāpēm smeldzošo ķermeni, un domādams par Tifāniju, kura gulēja otrā zvilni, kā ari par to, vai ir izpildījis uzdevumu.

Bonds domāja par Tifānijas skaisto seju, kuru meitene bija atbalstījusi plaukstā un kas miegā izskatījās tik nevainīga un neaizsargāta, jo pelēkās acis, kurās parasti plaiksnīja nicība, bija aizvērtas un zobgalīgais vaibsts kaislīgās mutes kaktiņos izdzisis. Bonds saprata, ka daudz netrūkst, lai viņš būtu jaunajā sievietē iemīlējies. Bet kā ir ar viņu? Cik spēcīgs bija tas protests pret visu vīrišķo, kas Tifāniju bija pārņēmis tajā naktī Sanfrancisko, kad gangsteri ielauzās istabā un viņu izvaroja? Vai toreizējā meitene, kas tagad bija kļuvusi par sievieti, jebkad izkļūs no barikādēm, kuras tajā naktī uzbūvēja ap sevi pret visas pasaules vīriešiem? Vai šī būtne jebkad atraisīsies no čaulas, kas ar katru noslēgtības un vientulības gadu sacietēja aizvien vairāk?

Bonds atcerējās pēdējo divdesmit četru stundu laikā piedzīvotos mirkļus, kad viņš šķietami zināja atbildi, - mirkļus, kad aiz nežēlīgās gangsteru līdzgaitnieces, kontrabandistes un kāršu blēdes maskas pavīdēja sirsnīga, aizrautīga meitene, kas sacīja: "Saņem manu roku! Atver durvis, iesim ārā - saulītē. Neraizējies! Es sekošu tev. Jau agrāk domās jutos vienota ar tevi, taču tu nenāci, un mana dzīve aizritēja, klausoties tukšā ceļojošu aģentu gvelšanā."

"Jā," viņš domāja. "Tas būtu lieliski. No vienas puses." Taču - vai viņš bija gatavs ari sekām? Ja Bonds saņems Tifānijas roku, tas būs uz visiem laikiem. Viņš kļūs par dziednieku, par psihoanalītiķi, kuram paciente ir ari mīļākā. Viņam būs jāpalīdz Tifānijai atbrīvoties no slimības, pat nedomājot par cietsirdīgo iespēju palaist vaļā roku, ja reiz tā būs saņemta. Vai Bonds bija gatavs šādai rīcībai, apzinoties, ko tas viss nozīmētu viņa dzīvē un karjerā?

Bonds sakustējās zvilni un atvairīja šo domu. Vēl bija par agru prātot. Viņš virzījās uz priekšu pārāk ātri. Tagad derētu nogaidīt un paskatīties. Risināt vajadzētu visu pēc kārtas. Viņš spītīgi meklēja izeju no stāvokļa, atsaukdams prātā domas par M. un par darbu, jo tas bija jāpabeidz un tikai tad varēs lauzīt galvu par personisko dzīvi.

"Tātad viens čūskas gabals jau nocirsts. Kura ķermeņa daļa tā bija - galva vai aste? Grūti pateikt," Bonds domāja, tomēr vairāk nosvērās par labu slēdzienam, ka Džeks Spengs un noslēpumainais ABC ir galvenie kontrabandas operāciju plānotāji, bet Serafimo Spengs tikai iztirgoja saņemto preci. Serafimo ir iespējams aizstāt. Tifānija ir atklāta kārts. Viņa varētu kļūt par liecinieci, ja Greizais Trī tiktu apsūdzēts dimantu kontrabandā, tādēļ viņš droši vien nozudīs līdz brīdim, kad vētra būs pāri, ja Bondā saskatījis vētras priekšvēstnesi. Taču joprojām nebija pierādījumu, kas saistītu Džeku Spengu ar "Dimantu namu", un vienīgais pavediens, kas veda pie ABC, bija telefona numurs Londonā. Bonds atgādināja sev, ka tas jāizdabū no Tifānijas, cik ātri vien iespējams. Tas un ar to saistītie kontakti varbūt jau tiek steidzīgi mainīti, jo par Tifānijas nodevību un Bonda bēgšanu droši vien jau ziņots uz Londonu - to būs paspējis nokārtot Greizais Tri. "Tas nozīmē," Bonds prātoja tālāk, "ka par nākamo mērķi būtu jākļūst Džekam Spengam, bet caur viņu varēs piekļūt ABC. Tad paliktu tikai kanāla sākumposms - Āfrikā, bet pie tā jātiek ar ABC starpniecību." Jau laižoties miegā, Bonda domas pievērsās atskaitei, kas jānosūta M. iespējami ātrāk - tūlīt pēc uzkāpšanas uz "Karalienes Elizabetes" klāja -, lai Londonā tiek ar to galā. Vellensa vīriem būs ko darīt. Bondam pašam tur vairs nebija daudz ko iesākt ari pēc pārra- šanās. Būs jāuzraksta vesels lērums ziņojumu. Tā pati vecā un apnicīgā kabineta ikdiena. Vakaros viņš tiksies ar Tifāniju, kura varētu apmesties brīvajā istabā viņa Kingsroudas dzīvoklī. Vajadzētu nosūtīt telegrammu Mejai, lai viņa visu sakārto. Ieliek vāzēs puķes, sadabū vannas esenci no veikala "Floris" un izvēdina palagus…

Tieši desmit stundas pēc tam, kad Džeimss un Tifānija bija pametuši Losan- dželosu, lidmašīnas motori ducināja virs "La Guardia" lidostas, vēl pēdējoreiz metot likumu pirms piezemēšanās uz garā skrejceļa.

Bija agrs svētdienas rīts, pulkstenis rādija astoņi, un lidostā varēja redzēt tikai dažus cilvēkus. Kāds ierēdnis apturēja Bondu un viņa ceļabiedreni, tikko tie abi izkāpa no lidmašīnas, un aizveda uz sānu ieeju, kur jau gaidīja divi jauni vīrieši. Viens bija no Pinkertona aģentūras, otrs - no Valsts departamenta. Viņi patērzēja par lidojumu, kamēr atnāca nesējs ar bagāžu, un tad abi atbraucēji pa sāndurvīm tika izvesti pie eleganta, sarkanbrūna pontiaka. Mašīnas motors iemurrājās, un aizmugures logiem priekšā nolaidās žalūzijas.

Pēc tam sekoja vairākas ne ar ko neaizpildītas stundas Pinkertona aģentūras darbinieka dzīvokli, un ap četriem pēcpusdienā viņi viens pēc otra, ievērojot piecpadsmit minūšu atstarpi, pa segto trapu iekāpa britu "Karalienes Elizabetes" milzīgajā, melnajā vēderā un beidzot nonāca savās kajītēs, kuras atradās uz M klāja, un aizslēdza durvis, norobežojoties no pasaules.

Tikko Tifānija Keisa un pēc tam arī Džeimss Bonds iegāja kuģī, kāds dokeris no "Anastasia's Longshoreman's Union" naski iemetās telefona būdiņā pie muitas angāra.

Pēc trim stundām pie dokiem apstājās melns limuzīns, un divi lietišķa izskata vīri izkāpa no tā tieši laikā, lai paspētu iziet imigrācijas un muitas formalitātes un uzkāptu pa trapu īsu bridi pirms tam, kad skaļruņi paziņoja, ka pavadītāji tiek lūgti pamest kuģi.

Viens no tiem bija pajauns vīrietis ar glītu seju un pāragri nosirmojušiem matiem, kurus sedza kovboja cepure. Uz ceļasomas bija plāksnīte ar uzrakstu "B. Kiteridžs".

Otrs bija liela auguma, paresns vīrs ar nemierīgu skatienu, viņa mazās ačeles slēpās aiz bifokālajām brillēm. Viņš neganti svīda un nemitīgi slaucīja seju ar lielu kabatas lakatu.

Pie resnīša ceļasomas roktura bija piestiprināta vizītkarte ar uzrakstu "V. Vin- ters", bet zem uzvārda ar sarkanu tinti bija uzrakstīts: "Mana asinsgrupa ir B."

22. nodala

MĪLESTĪBA UN BEARNAS MĒRCE

Tieši astoņos "Karalienes Elizabetes" svilpe sadrebināja debesskrāpju logu rūtis, un tad velkoņi jau ievadīja lielo laineri upes vidū, apgrieza un uzmanīgi ar piecu mezglu ātrumu stundā virzīja lejup pa straumi.

Uz brīdi, kad locis pameta to Ambrozlai- tā, laineris apstājās, tad dzenskrūves atkal sakūla ūdeni baltās putās, "Elizabete" atviegloti notrīsēja un devās garajā ceļā uz Sauthemptonu.

Sēdēdams savā kajītē un klausīdamies, kā klusi krakst koka sienas, vērodams zīmuli uz tualetes galdiņa, kur tas lēnām ripoja šurpu turpu starp matu suku un pasi, Bonds atcerējās dienas, kad šis laineris nemitīgi mainīja kursu, līkumojot pa Dienvid- atlantiju, jo nācās spēlēt paslēpes, vairoties no vācu zemūdenēm, kas siroja pa kuģu ceļiem uz liesmu apņemto Eiropu. Tas bija īsts piedzīvojums, bet tagad "Karaliene Elizabete", sava radioimpulsu kokona sargāta, kuģoja droši - radars, lokatori un dzi- lummēritājs rūpējās, lai nenotiktu nekādas sadursmes, tāpēc Bonds nosprieda, ka šajā ceļojumā viņu var apdraudēt tikai garlaicība un gremošanas traucējumi.

Bonds pacēla telefona klausuli un palūdza savienojumu ar mis Keisu. Izdzirdusi Bonda balsi, viņa teatrāli novaidējās.

-   Es ienīstu jūru! - viņa sacīja. - Jau tagad jūtos slima, kaut gan mēs vēl esam upē.

-  Tādā gadījumā, - Bonds atbildēja, - palieciet kajītē, dzeriet zāles un šampanieti. Es jūtīšos slikti vēl divas vai trīs dienas. Iešu pie ārsta un masiera, uz turku pirti un mēģināšu savākties. Mums tik un tā šī brauciena laikā būtu labāk vairīties no cilvēku skatieniem. Jo jādomā, ka Ņujorkā viņi mūs izsekoja.

-   Labi, ja apsolāt katru dienu man zvanīt, - Tifānija piekrita, - un arī aizvest mani uz grilbāru, tikko jutīšu, ka varētu norīt kādu kumosu kaviāra. Ja?

Bonds iesmējās.

-   Ja jūs uzstājat, - viņš piekrita. - Un tagad paklausieties! Pretī es gribu, lai jūs sasprindzināt atmiņu. Pacentieties atcerēties visu, ko zināt par ABC un šīs operācijas Londonas posmu. To telefona numuru. Un visu pārējo. Kāpēc tas man vajadzīgs, es jums pastāstīšu, tikko radīsies iespēja, bet pagaidām lūdzu tikai uzticēties man. Norunāts?

-   Jā, protams, - jaunā sieviete atteica tik vienaldzīgi, it kā tā viņas dzīves daļa būtu zaudējusi jebkādu nozīmi. Apmēram desmit minūtes Bonds Tifāniju izjautāja, taču diezgan neauglīgi, jo par ABC izdibināja tikai dažādus sīkumus.

Tad Bonds nolika klausuli, piezvanīja stjuartam un pasūtīja pusdienas. Viņš apsēdās rakstīt garo ziņojumu, kuru vajadzēja šifrētā veidā nosūtīt vēl šovakar.

Varenās dzenskrūves darbojās, dzīdamas uz priekšu tumsā šo peldošo pilsētu, kurā trīs tūkstoši pieci simti dvēseļu bija atradušas mājvietu uz piecām savas dzives dienām, kuru laikā ar tām varēja notikt viss, kas raksturīgs daudzskaitlīgām cilvēku kopienām - laupīšanas, kautiņi, pavešanas, dzeršanas, krāpšanas, vienas vai pat vairākas dzemdības, pašnāvības un… vienā no simt ceļojumiem arī kāda slepkavība.

Peldošā dzelzs pilsēta mierīgi slīdēja uz priekšu pa plašo, viļņojošo Atlantijas okeānu un maigais vakarvējš žužinot vaidēja mastos, bet radio ēterā traucās Morzes ābeces signāli.

Tieši pulksten desmitos dežurējošais operators noraidīja telegrammu, kas bija adresēta ABC firmā "Dimantu nams", He- tongārdenā, Londonā. Tajā bija teikts: "OBJEKTU ATRAŠANĀS VIETA NOSKAIDROTA PUNKTS JA BŪS NEPIECIEŠAMS RADIKĀLS RISINĀJUMS NOSAUCIET CENU DOLĀROS". Bet paraksts bija: "VTNTERS".

Pēc stundas - kad kuģa "Karaliene Elizabete" radists skumīgi aplūkoja ziņojumu, kas sastāvēja no piecsimt piecburtu kombinācijām un bija adresēts "Universālā eksporta" izpilddirektoram Rīdžentparkā, Londonā, - pienāca īsa atbildes telegramma, kas bija jānodod pirmās klases pasažierim Vinteram. Tā vēstīja: "VĒLOS PILNĪGI IZBEIGT KEISAS LIETU PUNKTS ATKĀRTOJU KEISAS LIETU PUNKTS MAKSĀŠU DIVDESMIT TŪKSTOŠUS PUNKTS AR OTRU KLIENTU VĒLOS NORĒĶINĀTIES PERSONISKI PĒC IERAŠANĀS LONDONĀ APSTIPRINIET SAŅEMŠANU ABC".

Operators uzmeklēja pasažieru sarakstā Vintera vārdu, ielika telegrammu aploksnē un lūdza to nogādāt uz A klāja kajīti, kurā mita šis kungs. Tā atradās tieši zem M klāja, kur bija apmetušies Bonds un Tifānija. Šajā kajītē, kreklos izmetušies, sēdēja divi vīri un spēlēja kārtis. Ejot ārā, stjuarts dzirdēja tuklāko vīru noslēpumaini sakām pāragri nosirmojušajam:

- Vai zini, mīlīt, divdesmit tūkstoši dolāru par šīm dažām dienām - tas ir kaut kas! Lieliski, lieliski!

Tikai trešajā ceļojuma dienā Bonds un Tifānija norunāja satikties un atpūtas telpā ar skatu laukumu iebaudīt kokteiļus, bet pēc tam paēst vakariņas grilbārā. Dienvidū bija iestājies pilnīgs bezvējš, un pēc maltītes, ko Bonds lenča laikā bija ieturējis savā kajītē, viņš saņēma zīmīti, kas bija rakstīta uz kuģa vēstuļpapīra meitenīgi apaļīgā rokrakstā. Tā bija šāda: "Uzaiciniet mani uz satikšanos. Šodien." Un Bonda roka tūlīt sniedzās pēc telefona klausules.

Viņi sastapās, pēc triju dienu atšķirtības izslāpuši viens pēc otra sabiedrības. Tomēr, kad Tifānija pievienojās Bondam pus- apaļajā kokteiļu bārā kuģa priekšgalā un apsēdās tumšajā kaktā pie galdiņa, kuru viņš bija izvēlējies, kareivīgums pret vīriešiem joprojām nebija zudis.

-    Kas tad tas par galdiņu? - viņa sarkastiski ierunājās. - Jums laikam kauns rādīties cilvēkos kopā ar mani? Uzvilku mugurā labāko no tā, ko spējusi radīt Holivudas modes pasaules pēdiņu iztēle, bet jūs mani slēpjat, it kā es būtu tūkstoš deviņi simti četrpadsmitā gada mis Reinas zelts! Man gribētos mazliet izklaidēties uz šā vecā kuģa, bet jūs bāžat mani kaktā, it kā es būtu bīstama apkārtējo veselībai.

-  Tā ari ir, - Bonds novilka. - Vai ari jūs vēlaties novest visus vīriešus līdz baltkvēlei?

-  Ko tad, jūsuprāt, vajadzētu darīt jaunai dāmai uz "Karalienes Elizabetes" klāja? Kļūt par zivi?

Bonds iesmējās. Viņš pamāja viesmīlim un pasūtīja degvīnu ar sauso martini un citronu.

-  Es varētu jums piedāvāt kaut ko citu.

-   Dārgais draugs, - jaunā dāma attrauca, - dienaskārtībā bija paredzēta jauka laikpavadīšana ar izskatīgu angli. Nelaime tā, ka viņš kāro pēc manas ģimenes dārglietām. Ko lai es daru? Jūsu draudzenei ir ko palauzīt galvu. - Tifānija pēkšņi pārliecās pāri galdiņam un uzlika plaukstu uz Bonda rokas. - Paklausieties, Bonda kungs, - viņa sacīja. - Es jūtos laimīga kā cikāde. Man šeit patīk. Es labprāt pavadu laiku kopā ar jums. Un man patīk šis jaukais, aptumšotais galdiņš, kur neviens neredz, ka es turu jūsu roku. Neņemiet manas runas nopietni! Esmu tik laimīga! Neņemiet manus muļķīgos jociņus par pilnu, labi?

Tifānija bija apvilkusi krēmkrāsas Ķīnas zīda blūzi un ogļmelnus pusvilnas svārkus. Šīs neitrālās krāsas īpaši izcēla jaunās sievietes vieglo iedegumu. Viņas vienīgā rotaslieta bija mazs, četrstūrains Kartjē pulkstenis ar melnu ādas siksniņu. Uz galda virs Bonda plaukstas gulēja viņas mazā, brūnā roka ar īsi apgrieztiem, nelakotiem nagiem. Tifānijas bāli zeltainie mati, kuri krita uz pleciem smagā vilnī, mirdzēja kā saules gaismes apspīdēti. Pelēko acu dzīlēs slēpās neizdibināmas liesmas. Jautājot viņa bija pavērusi skaisti veidotās lūpas, atklājot spoži baltus zobus.

-    Nē, - Bonds atbildēja. - Nē, neņemšu vis ļaunā, Tifānij. Jūsu personā viss ir jauks.

Jaunā sieviete ieskatījās Bondam acīs un nomierinājās. Tika atnesti dzērieni, Tifānija atrāva roku un jautājoši uzlūkoja viņu pāri glāzes malai.

-  Tagad paskaidrojiet man dažas lietas, - viņa sacīja. - Pirmkārt, ko jūs darāt un kā labā strādājat? Pašā sākumā, kad tikāmies viesnīcā, nospriedu, ka esat blēdis. Taču nezin kāpēc tūlīt pēc tam, kad izgājāt pa durvīm, es sapratu, ka neesat vis. Laikam > jau man vajadzēja brīdināt ABC, tad mēs būtu izvairījušies no daudzām nepatikšanām. Taču es to neizdarīju. Aiziet, Džeims! Sāciet stāstīt!

-  Es strādāju valdības uzdevumā, - Bonds atteica. - Tā vēlas darīt galu dimantu kontrabandai.

-  Tātad jūs esat slepenais aģents?

-  Tikai valsts ierēdnis.

-   Skaidrs. Un ko jūs darīsiet ar mani, kad būsim Londonā? Ieslodzīsiet tuptūzī?

-  Jā. Mana dzīvokļa viesu istabā.

-  Tas jau ir labāk. Vai jūs esat precējies? - viņa pajautāja un apklusa. - Vai nopietni saistījies?

-  Nē. Man vienīgi šad tad gadās pa dēkai.

-  Tad jau jūs esat viens no tiem vecmodīgajiem vīriešiem, kuriem patīk gulēt ar sievietēm. Kāpēc neesat apprecējies?

-   Droši vien tāpēc, ka, manuprāt, labāk ir dzīvot vienam. Lielākoties laulātie ir divi cilvēki, kuri viens otram neko nedod, tikai atņem.

Tifānija Keisa apsvēra dzirdēto.

-   Iespējams, ka tā tiešām ir, - viņa galu galā noteica. - Taču viss atkarīgs no tā, ko cilvēks pats gatavs dot. Kaut ko cilvēka cienīgu vai ari ne. Jūs neesat pati pilnība.

-  Un kā ar jums?

Šo jautājumu Tifānija nebija gaidījusi.

-   Uz mani laikam attiecas tas cilvēka necienīgais risinājums, - viņa atbildēja. - Ko, pie velna, pēc jūsu domām, man vajadzēja precēt? Greizo Tri?

-  Noteikti bijuši ari citi gribētāji.

-   Nē, nebija vis, - Tifānija nikni atcirta. - Jūs droši vien uzskatāt, ka man vispār nevajadzēja pīties ar tādiem cilvēkiem. Labi, es atzīstu, ka tiku spērusi nepareizu soli. - Dusmu spīvums noplaka, viņa pavērās Bondā kā aizstāvēdamās. - Tā ar cilvēkiem notiek, Džeims. Tā tas ir. Un dažkārt tā nav viņu vaina.

Džeimss Bonds pastiepa roku un cieši saņēma viņas plaukstu.

-   Zinu, Tifānij, - viņš sacīja. - Fēlikss man šo to pastāstīja. Tādēļ es neuzdevu nekādus jautājumus. Nedomājiet par to! Dzīvojiet šodienā un šeit! Nevis vakardienā. - Viņš mainīja sarunas tēmu. - Tagad pastāstiet kaut ko par sevi! Piemēram, kāpēc jūs sauc Tifānija. Un kā kļuvāt par krupjē "Tiārā"? Kur, pie velna, tik labi ap- guvāt šo darbu? Ar kārtīm jūs rīkojāties patiešām nepārspējami! Ja jūs esat tik lietpratīga, tad vajadzības gadījumā droši vien spētu ari ko vairāk.

-   Paldies, draugs, - Tifānija ironiski pateicās. - Ko tad? Uzspēlēt šeit durakus?

Par Tifāniju mani sauc tādēļ, ka toreiz, kad es piedzimu, mans dārgais tētis Keiss, tikko bija uzzinājis, ka neesmu zēns, bēdās uzdāvināja mātei tūkstoš dolāru kopā ar pūdernicu no smalkā veikala "Tiffany" un aizgāja. Pieteicās dienēt flotē. Un aizgāja bojā. Tāpēc māte mani nosauca par Tifāniju un centās nopelnīt iztiku mums abām. Iesāka ar meičām uz izsaukumu, pēc tam izvērsās. Diez cik labi tas laikam neizklausās? - Viņa lūdzoši un itin kā taisnodamās uzlūkoja Bondu.

-   Es par to neuztraucos, - Bonds sausi atteica. - Jūs taču nebijāt viena no izsaucamajām meitenēm.

Tifānija paraustīja plecus.

-   Mātes iestādi izdemolēja gangsteri. - Viņa apklusa un izdzēra savu martini līdz beigām. - Kopš tā laika rūpējos par sevi pati. Un strādāju parastos darbus, kādi ir pieejami jaunām sievietēm. Devos uz Reno. Tur bija krupjē skola, es pieteicos tajā un mācījos uz velna paraušanu. Beidzu pilnu kursu. Ar specializāciju kauliņu spēlē, ruletē un blekdžekā. Krupjē - tas ir amats, kas dod iespēju labi nopelnīt. Divus simtus nedēļā. Vīriešiem patīk, ja kārtis dala sieviete, arī sievietes labprātāk uzticas sievietei. Jo domā, ka dalītāja tomēr ir viena no viņām. Gluži kā māsa. Viņas baidās, kad krupjē ir vīrietis. Tikai nedomājiet, ka tāds darbs sagādā daudz prieka. Stāstot tas izklausās labāk, nekā ir patiesībā.

Tifānija apklusa un uzsmaidīja Bondam.

-   Tagad atkal ir jūsu kārta, - viņa sacīja. - Pasūtiet man vēl vienu dzērienu un pastāstiet, kāda sieviete, jūsuprāt, jums spētu kaut ko dot.

Bonds pasūtīja dzērienus, aizdedza cigareti un atkal pievērsās Tifānijai.

-  Tā varētu būt sieviete, kura man pagatavos Bearnas mērci tikpat labi, cik labi pratīs mīlēties, - viņš atbildēja.

-   Svētās šausmas! Tikai viena veca, stulba ragana, kas prot vārīt ēdamo un gulēt uz muguras?

-   Nē, ne gluži. Viņai būtu nepieciešamas vēl daudzas citas sievišķīgas īpašības. - Bonds nopētīja Tifāniju. - Zeltaini mati. Pelēkas acis. Pavedinoša mute. Nevainojams augums. Un, protams, viņai būs jāuzjautrina mani ar savām smieklīgajām zobgalībām, jāprot ģērbties, spēlēt kārtis… un tā tālāk. Jādara viss, kas nepieciešams.

-   Un jūs apprecētu šādu personu, ja to atrastu?

-   Varbūt ari ne, - Bonds attrauca. - Nelaime tā, ka esmu gandrīz precējies. Ar kādu vīrieti. Viņa vārds sākas ar burtu M. Man vispirms būtu jāšķiras no viņa, tikai tad es varētu precēt kādu sievieti. Taču neesmu drošs, vai es to vēlos. Man nāktos viņas rīkotajās pieņemšanās iznēsāt ciemiņiem kanapē maizītes. Un tad vēl visas tās šausmas ar "Jā, tu izdarīji to!" un "Nē, nedarīju vis!", kas sākas līdz ar laulību. Ilgi tā nevarētu turpināties. Man piemestos klaustrofobija, un es no viņas aizbēgtu. Palūgtu, lai mani aizsūta uz Japānu vai vēl kaut kur labi tālu.

-   Un kā ar bērniem?

-    Daži man patiktu, - Bonds īsi noteica. - Bet tikai tad, kad būšu aizgājis pensijā. Citādi tas nebūtu taisnīgi pret šiem bērniem. Mana darba dēļ viņi nekad nebūtu drošībā. - Viņš ieskatījās savā glāzē un pēc tam iztukšoja to. - Un kā ar jums, Tifānij? - Bonds jautāja, lai mainītu sarunas tēmu.

-    Laikam jau pasaulē nav tādas sievietes, kurai nepatiktu pārnākt mājās un atrast priekšistabā uz galda vīrieša platmali, - Tifānija nomākti atbildēja. - Nelaime ir tāda, ka nekad neesmu atradusi zem cepures pienācīgu galvu. Iespējams, ka neesmu meklējusi pietiekami cītīgi vai īstajās vietās. Jūs taču zināt, kā tas ir, kad dzīve rit pa vienām un tām pašām sliedēm. Un nemaz negribas lūkoties, kas notiek ārpus ierastajām robežām. Ar Spengiem vismaz bija kāda drošibas sajūta. Vienmēr zināju, kad būs nākamā maltīte. Varēju iekrāt mazliet naudas. Taču tādā sabiedrībā sievietei draugu nav. Vai nu jums jāizliek uzraksts: "Ieeja aizliegta", vai ar! iekulsieties pamatīgās nepatikšanās. Taču nu man jau ir līdz kaklam tā rūpēšanās pašai par sevi. Vai zināt, kā mēdz teikt Brodveja koristes? "Ir loti skumji mazgāt veļu, ja tajā nav neviena vīrieša krekla."

Bonds iesmējās.

-    Labi, tātad jūs tagad esat izsista no sliedēm, - viņš noteica. Un jautājoši nopētīja jauno sievieti. - Kā tad ar misteru Serafimo? Tās divas guļamistabas viņa lieliskajā vagonā un klātais galds ar šampanieti divām personām…

Bonds nepaguva pabeigt teikumu, kad Tifānijas acis īsi nozibsnīja. Viņa piecēlās no galda un devās ārā no bāra.

Bonds domās nolamāja pats sevi un, atstājis uz galda dažas monētas, metās meitenei pakaj. Viņš panāca Tifāniju uz pastaigu klāja.

-  Paklausieties, Tifānij, - viņš iesāka.

Viņa ātri apcirtās un nostājās Bondam pretī.

-   Cik gan jūs varat būt Jauns! - Tifānija noteica. Viņas skropstās iemirdzējās asaras. - Kāpēc jums vajadzēja visu sabojāt ar šo nejauko piezīmi? Ak vai, Džeims, - viņa bēdīgi pagriezās pret logu, sameklēja somiņā mutautu un sāka slaucīt acis, - jūs nesaprotat…

Bonds aplika roku Tifānijai ap pleciem un piespieda viņu sev klāt.

-   Mana dārgā! - Viņš saprata, ka šo pārpratumu varētu nolīdzināt vienīgi ar kādu jūtamāku mīlestības izpausmi, bet, lai nonāktu līdz tai, vajadzīgi vārdi un laiks. - Es negribēju jūs aizvainot. Es tikai vēlējos uzzināt patiesību. Nakts tajā rotaļvilcienā bija briesmigi nelāga, un tas smalkais, diviem ēdājiem klātais vakariņu galds mani sāpināja vairāk nekā tas, kas notika vēlāk. Man vajadzēja jums to pajautāt.

Mis Keisa aizdomīgi uzlūkoja Bondu.

-  Tad tā tas bija domāts? - viņa novilka, pētīdama Bonda seju. - Vai jūs gribējāt sacīt, ka es jums patiku jau tad?

-   Netēlojiet rriiiļķi! - Bonds viņu nepacietīgi pārtrauca. - It kā jūs pati neko nesaprastu!

Tifānija atkal novērsās un palūkojās ārā pa logu - uz bezgalīgo, zilo ūdeni un kaiju bariņu, kuras lidoja un nira, pavadīdamas šo lielisko, grezno kuģi. Pēc kāda brīža jaunā sieviete ierunājās:

-  Vai esat lasījis grāmatu "Alise Brīnumzemē"?

-   Pirms daudziem gadiem, - Bonds atbildēja. - Bet kāpēc jūs jautājat?

-   Tur bija kāda rindkopa, par kuru es bieži prātoju, - viņa paskaidroja. - Tā skan apmēram šādi: "Ai, Pele, vai tu zini ceļu, kā izkļūt no šī asaru dīķa? Esmu aplam nogurusi pa to peldēt, ak, Pele!" Atceraties? Labi, tātad es biju iedomājusies, ka jūs būsiet tas, kas man pateiks, kā izkļūt no asaru lāmas. Taču jūs mani iegrūdāt tur vēl dziļāk. Tāpēc es jutos tik sarūgtināta. - Tifānija uzlūkoja Bondu. - Bet es tomēr ticu, ka negribējāt mani sāpināt.

Bonds klusēdams paskatījās uz viņas muti, pēc tam noskūpstīja jauno sievieti uz lūpām.

Tifānija neatbildēja uz skūpstu un atbrīvojās no apskāviena. Viņas acis atkal zobgalīgi mirdzēja. Ieķērusies Bondam elkonī, viņa pagriezās pret atvērtajām lifta durvīm.

- Vediet mani lejā, - viņa sacīja. - Man jādodas atjaunot sejas krāsu, un vispār būs vajadzīgs kāds laiciņš, lai iegūtu labas preces izskatu. - Tifānija aprāvās. Viņa tuvināja muti Bonda ausij. - Ja nu gadījumā jūs par to interesējaties, Džeims Bond, - viņa klusi turpināja, - es nekad mūžā neesmu "gulējusi ar vīrieti", kā jūs to saucat. - Tifānija paraustīja Bondu aiz rokas. - Un tagad nāciet, - viņa pēkšņi izrīkoja. - Šā vai tā, ir pienācis laiks "karstajai mājas peldei". Jādomā, ka jūs vēlaties, lai es izsakos tā, kā te pieņemts. Jūs, lietišķie angļi, reizumis mēdzat izkarināt vannasistabās visai dīvainus uzrakstus.

Bonds pavadīja Tifāniju līdz viņas kajītei, pēc tam devās uz savējo un iegremdējās "karstā sāls vannā", kurai sekoja "auksta mājas duša". Tad viņš atlaidās gultā un, klusībā pasmaidījis par šo to no Tifānijas teiktā, iedomājās jauno sievieti, kura paš- riez guļ vannā, aplūko daudzos krānus un prāto, cik gan angļi ir traki.

Pie durvīm pieklauvēja, un ienāca stjuarts ar nelielu paplāti, ko nolika uz galda.

-  Kas, pie velna, tur ir? - Bonds noprasīja.

-   To atsūtīja šefpavārs, ser, - stjuarts paskaidroja un izgāja, aizvērdams durvis.

Bonds izkāpa no gultas, piegāja pie galda un aplūkoja paplātes saturu. To izdarījis, viņš pasmaidīja. Tur bija ceturt- daļpudele šampanieša "Bollinger", četri kanapē grauzdiņi ar plānām gaļas strēmelītēm un mazs mērces trauciņš. Tam līdzās atradās zīmīte, kura vēstīja: "Šo Bearnas mērci bez manas palīdzības gatavoja mis T. Keisa." To bija parakstījis "Šefpavārs".

Bonds ielēja glāzē šampanieti, uzlika gaļas gabaliņam krietni daudz mērces, iestūma kumosu mutē un rūpīgi sakošļāja. Tad viņš piegāja pie telefona.

-Tifānij?

Klausulē skanēja tikai klusi, priecīgi smiekli.

-  Jā, jūs tiešām protat pagatavot brīnišķīgu Bearnas mērci…

Bonds nolika klausuli atpakaļ vietā.

23. nodala

DARBS OTRAJĀ VIETĀ

Visreibinošākais mirklis mīlas dēkas sākumā ir, kad pirmoreiz kādā publiskā vietā - teātrī vai restorānā - vīrietis uzliek roku uz sievietes gurna, bet viņa pārklāj to ar savu plaukstu, piespiežot vīrieša roku vēl tuvāk sev klāt. Šīs kustības izsaka visu. Viss ir nolemts. Visas vienošanās parakstītas. Un seko garš klusuma bridis, kad dzīslās dzied asinis.

Pulkstenis bija vienpadsmit, un grilbāra stūros čurnēja tikai daži apmeklētāji. Mēness piestarotais okeāns izdvesa klusas nopūtas, milzīgais laineris pļāva melno Atlantijas pļavu, un tikai sīku vilnīšu ņirba aiz tā iezīmēja kuģa gaitu, dusošajam ūdens klaidam ritmiski pulsējot, bet šeit, sārtas gaismas apspidēti, divi cilvēki sēdēja, saspiedušies cieši kopā.

Pienāca viesmīlis ar rēķinu, un sakļautās rokas atrāvās viena no otras. Tomēr viņiem patlaban piederēja viss pasaules laiks. Nebija vajadzīgi ne vārdi, ne saskarsme, un jaunā sieviete laimīgi smējās, vērdamās Bondam sejā. Viesmīlis sāka novākt galdu, un abi devās uz durvju pusi.

Viņi iekāpa liftā un uzbrauca lidz pastaigu klājam.

- Un ko tagad, Džeims? - Tifānija jautāja. - Es iedzertu vēl mazliet kafijas un kokteili "Stingers" ar balto piparmētru liķieri. Pēc tam varētu palūkoties, kā darbojas kuģa totalizators. Esmu tik daudz par to dzirdējusi… mēs varētu tikt pie bagātības.

-   Labi, - Bonds atbildēja. - Būs tā, kā teiksiet. - Viņš turēja Tifānijas roku, cieši piespiestu sev klāt, kamēr abi kopā izgāja cauri lielajai atpūtas telpai, kur tika spēlēts bingo, bet pēc tam - tukšajai deju zālei, kur mūziķi vēl tikai skaņoja instrumentus. - Bet nelieciet man pirkt kādu numuru! Tā ir riskanta spēle, un pieci procenti no ienākumiem tiek ziedoti labdarībai. Izredzes gandrīz vai sliktākas nekā Lasvegasā. Taču ir interesanti, ja gadās labs ūtrup- nieks. Dzirdēju runājam, ka uz klāja esot daudz naudīgu pasažieru.

Smēķējamā telpa bija gandrīz tukša, un viņi izvēlējās nelielu galdiņu patālāk no paaugstinājuma, uz kura vecākais stjuarts bija izvietojis izsoles vadītāja piederumus - kasti ar numurētajām papīra strēmelītēm, ūtrupnieka āmuru un ūdens karafi.

-  Ja mēs būtu teātri, es teiktu, ka izrāde ir vāji apmeklēta, - noteica Tifānija, kad abi apsēdās starp daudziem tukšiem krēsliem un galdiem. Taču, kad Bonds pateica stjuartam pasūtījumu, atsprāga durvis, kuras veda uz kinozāli, un drīz vien telpā jau bija apmēram simt cilvēku.

Ūtrupnieks bija apaļīgs, dzīvespriecīgs Midlendas biznesmenis ar sarkanu neļķi frakas pogcaurumā. Piedauzījis pie galda, pieprasot klusumu, viņš paziņoja, ka kuģa kapteinis cerot nākamajā dienā veikt no septiņsimt divdesmit līdz septiņsimt trīsdesmit deviņām jūdzēm, bet jebkurš attālums, kas būtu mazāks par septiņsimt divdesmit jūdzēm, būs apakšlauks, bet lielāks par septiņsimt trīsdesmit deviņām jūdzēm - augšlauks.

-   Un tagad, lēdijas un džentlmeņi, paraudzīsimies, vai mums šodien izdosies pārsniegt šī brauciena rekordu. Tā ir iespaidīga summa - divtūkstoš četrsimt mārciņas. (Aplausi.)

Stjuarts piedāvāja kasti ar numurētajām papīra strēmelēm dāmai, kura izskatijās pēc bagātākās personas šajā telpā, bet pēc tam pasniedza viņas izvilkto strēmeli izsolītājam.

-   Un tā, lēdijas un džentlmeņi, te mums ir lielisks sākuma skaitlis! Septiņsimt trīsdesmit astoņi. Tūlit sākam ar augšu! Šodien mēs šeit redzam tik daudz jaunu seju… (Smiekli.) Manuprāt, mēs visi esam vienojušies, ka jūra patlaban ir varen mierīga. Lēdijas un džentlmeņi! Cik lai prasu par septiņsimt trīsdesmit astoņi? Vai varētu būt, sacīsim, piecdesmit mārciņas? Vai kāds man piedāvās piecdesmit mārciņas par šo laimīgo skaitli? Vai jūs teicāt divdesmit, ser? Labi, ar kaut ko mums ir jāsāk! Vai nebūs vairāk? Divdesmit piecas? Pateicos, kundzīt! Un trīsdesmit. Tur jau sola četrdesmit, stjuart! Mans draugs - misters Rotblats - sola četrdesmit piecas! Paldies, Čārlij! Vai par septiņsimt trīsdesmit astoņi vairs nebūs neviens piedāvājums virs četrdesmit piecām mārciņām? Piecdesmit. Paldies jums, kundze. Un tagad mēs esam atpakaļ tur, kur sākām! (Smiekli.) Vai nebūs piedāvājuma virs piecdesmit mārciņām? Kārdinājuma nav? Augšskaitlis. Mierīga jūra. Piecdesmit mārciņas. Vai neviens neteiks piecdesmit piecas? Paliekam pie piecdesmit mārciņām. Piecdesmit mārciņas vienu reizi. Piecdesmit mārciņas otru reizi. - Un paceltais āmurs nobūkšķēja pret galdu.

-  Paldies Dievam, šis ir labs solītājs, - sacīja Bonds. - Skaitlis tiešām ir labs un aizgāja ļoti lēti, ja pieņemam, ka laiks būs tikpat mierīgs arī turpmāk un neviens nepār- kritīs pār bortu. Augšskaitļi šovakar var ienest pamatīgu žūksni. Visi domā, ka kuģis šādā laikā spēj veikt vairāk nekā septiņsimt trīsdesmit deviņas jūdzes.

-   Cik daudz naudas jūs domājat ar to žūksni? - Tifānija noprasīja.

-    Divsimt mārciņas. Varbūt vairāk. Es pieļauju, ka pārējie aizies vidēji par simtu gabalā. Pirmais parasti ir lētāks. Cilvēki vēl nav iesiluši. Vienigā gudrā rīcība šajā spēlē ir nopirkt pirmo skaitli. Vinnēt var katrs no tiem, taču par pirmo būs mazāk samaksāts.

Kad Bonds mitējās runāt, ūtrupnieka āmurs noklaudzēja, jo skaista, satraukta meitene bija nosolījusi nākamo skaitli par deviņdesmit mārciņām. Morālu un acīmredzot ari materiālu atbalstu viņai bija sniedzis sirms vīrs ar svaigu sejas krāsu, kurš atgādināja bagāta, vecīga pielūdzēja karikatūru.

-     Uz priekšu! Nopērciet man skaitli, Džeims! - Tifānija sacīja. - Jūs nemaz neprotat apieties ar meitenēm. Paskatieties, kā tas jaukais vīrs izturas pret to jaunkundzi.

-   Viņš jau ir pārsniedzis saprātīga cilvēka vecumu, - Bonds novilka. - Viņam noteikti jau ir sešdesmit. Vīrietim, kuram vēl nav četrdesmit, meitenes nemaksā neko. Vēlāk nākas atvērt maku vai stāstīt pasakas. Un pasakas ir sāpīgākais paņēmiens. - Bonds pasmaidīja. - Man gan vēl nav četrdesmit.

-   Neesiet tik pašpārliecināts, - Tifānija atbildēja. Viņa skatījās uz Bonda muti. - Runā, ka vecākie vīrieši esot tie labākie mil- nieki. Turklāt jūs pēc dabas neesat skopulis. Varu derēt, ka šis spēles uz kuģiem ir aizliegtas.

-   Tā varētu teikt, - Bonds atbildēja. - Taču viņi rīkojas pietiekami uzmanīgi, lai šajā pasākumā netiktu iejaukta kuģniecība. Paklausieties, kas šeit rakstīts. - Bonds pacēla no galda oranžu kartīti. - 'Totalizators ūtrupes formā," - viņš lasīja, - "derot par kuģa veikto attālumu, tiek rīkots bez kuģniecības piekrišanas, un tiek īpaši uzsvērts, ka kuģniecība no tā norobežojas. Kuģniecība nevēlas, lai smēķējamās telpas stjuarts vai kāds cits no kuģa komandas aktīvi piedalītos šajā spēlē vai tās organizēšanā." - Bonds palūkojās augšup. - Vai skaidrs? - viņš piemetināja. - Spēle ir pilnīgi pati par sevi, tā nepapildina valsts kasi. Klausieties tālāk: "Kuģniecība ierosina pasažieriem ievēlēt komiteju no saviem pārstāvjiem, kas visu noformulētu un iedziļinātos sīkumos. Smēķējamās telpas stjuarts varētu, ja viņam tiktu izteikts tāds lūgums un darba pienākumi atļautu, uzņemties ūtrupnieka palīga lomu, izsolot skaitļus, ja ievēlētajai komitejai būtu nepieciešams asistents."

-  Varen jokaini, - Bonds piebilda. - Ja gadījumā rastos kādas domstarpības, atbildību nāktos uzņemties komitejai vienai pašai. Un tagad paklausieties! Jo tieši ar šo punktu sākas noteikumi par iespējamajām nepatikšanām. - Bonds turpināja lasīt. - "Kuģniecība pievērš īpašu uzmanību Apvienotās Karalistes finansu nolikumam, kas prasa, lai čeki, kas izrakstīti par sterliņu mārciņām, būtu segti, turklāt ievērojot ierobežojumus mārciņu banknošu ievešanai Apvienotajā Karalistē."

Bonds nometa kartīti uz galda.

-   Tālāk ir tāpat, - viņš piemetināja un uzsmaidīja Tifānijai Keisai. - Raugiet, ja nopirkšu jums skaitli un jūs vinnēsiet divtūkstoš mārciņu, summa tiks izmaksāta veselā kaudzē dolāru un mārciņu naudaszīmju, kā ari čekos. Vienīgais veids, kā izlietot visu šo žūksni, ja pieņemam, ka visi čeki tiešām ir segti, par ko es šaubos, būtu ievest to Anglijā, paslēptu aiz zeķturiem. Un tādā gadījumā mēs atkal nodarbotos ar kontrabandu, un es kalpotu nelabajam.

Taču nelikās, ka uz jauno sievieti šie vārdi būtu atstājuši kādu iespaidu.

-   Bandā bija kāds gangsteris, vārdā Aba- daba, - viņa sacīja. - Blēdīgs tips ar pārgudru galvu, kurā atradās atbildes uz visiem jautājumiem. Viņš aplēsa likmes hipodromu derībām, procentus reketam, skaitļus loterijām un daudz ko citu. Viņu dēvēja par "Skaitļu zemes burvi". Viņu gluži nejauši novāca Šulca slepkavības laikā, - Tifānija piebilda. - Manuprāt, jūs ari esat tāds Abadaba, kas runā bez mitas, lai nebūtu jāizdod nauda sievietes dēļ. Labi, - viņa rezignēti paraustīja plecus. - Tad vismaz izmaksājiet savai pavadonei vēl vienu "Stingeru".

Bonds pasauca stjuartu. Kad tas atkal aizgāja, Tifānija pieliecās Bondam tik tuvu klāt, ka viņas mati skāra virieša ausi, un klusi ierunājās: - īstenībā es to nemaz negribu. Dzeriet jūs! Vēlos šovakar būt skaidra kā svētdienas rits. - Tifānija izslējās taisnāk. - Un kāpēc šeit nekas nenotiek? - viņa nepacietīgi ieminējās. - Es gribu redzēt kaut ko interesantu.

-   Tūlīt sāksies, - Bonds attrauca. Šajā brīdī arī ūtrupnieks skaļā balsī, lai pārkliegtu telpā valdošo murdoņu, ierunājās.

-   Un tagad, lēdijas un džentlmeņi, - viņš zīmīgi teica, - mēs esam nonākuši pie ļoti svarīga jautājuma. Kurš sola simt mārciņas par augšlauku vai apakšlauku? Mēs visi zinām, ka tas nozīmē iespēju izvēlēties augšlauku, un man ir tāda nojauta, ka šovakar tā būs iecienitākā izvēle (smiekli), ņemot vērā labos laika apstākļus. Tātad - kurš sāks solīšanu ar simt mārciņām par augšlauku vai apakšlauku?

-   Pateicos, ser! Un simt desmit, simt divdesmit un simt trīsdesmit. Paldies, kundze.

-   Simt piecdesmit, - sacīja kāda virieša balss netālu no viņu galdiņa.

-   Simt sešdesmit. - Šajā reizē runāja sieviete.

Vīrietis vienmuļā balsī atsaucās:

-  Simt septiņdesmit.

-  Astoņdesmit! - sacīja kāds cits.

-  Divsimt mārciņas.

Kāda pieskaņa runātāja balsī lika Bondam pagriezties un uzlūkot viņu.

Tas bija liela auguma vīrs ar uzblīdušu, neveselīgi bālu seju. Mazās, aukstās un tumšās acis nekustīgi blenza uz izsoles vadītāja paaugstinājumu caur bifokālām brillēm. Šī vīra kakls bija teju vai tikpat plats kā viņa galva. Melno, sasvīdušo matu plūksnainās sprogas atgādināja aļģes. Vīrs noņēma brilles, izvilka mutautu un sāka slaucīt sviedrus, sākot no kreisā vaiga, tad, augstu izslējis elkoni, no skausta, pēc tam roka atgriezās pie sejas, noslaucīja labo vaigu un beidzot arī pilošo degunu.

-  Divsimt desmit, - kāds bilda.

Lielā vīra zods noļumēja, kad viņš pavēra sakniebto muti un ar skaidri jaušamu amerikāņu akcentu sacīja:

-  Divsimt divdesmit.

Kas šajā cilvēkā bija tāds, ka Bonda galvā pēkšņi ieskanējās trauksmes zvans? Viņš uzmanīgi vērās platajā sejā, gara acīm pārlūkodams smadzeņu apcirkņus, izvilkdams atvilktni pēc atvilktnes, meklējot kādu pieturas punktu. Seja? Balss? Anglijā? Amerikā?

Neatradis atbildi, Bonds padevās un pievērsās otram virietim pie tā paša galdiņa. Atkal tā pati sajūta - it kā arī ar šo vāru jau būtu gadījies tikties. Pārsteidzoši jauna seja zem atpakaļ atķemmētiem gluži sirmiem matiem. Maigas, brūnas acis ar garām skropstām. Kopiespaids bija diezgan glīts, ja vien to neizbojātu gaļīgais deguns un platā mute ar plānajām lūpām, kas patlaban bija pavērusies platā, tukšā smaidā.

-    Divsimt piecdesmit, - tuklais neizteiksmīgi sacīja.

Bonds pievērsās Tifānijai.

- Vai kādreiz esat redzējusi tos abus? - viņš pajautāja, un jaunā sieviete pamanīja, ka Bonda pierē starp uzacīm parādījusies rūpju rieva.

-  Nē, - Tifānija noteikti atteica, - bet izskatās, ka tie varētu būt no Bruklinas. Kādēļ jūs tā vaicājat? Vai viņi jums kādu atgādina?

Bonds vēlreiz nopētīja abus vīriešus.

-  Nē, - viņš šaubīgi atbildēja. - Nē, nedomāju vis.

Telpā nošalca aplausi, izsolītājs atplauka un ar āmuru uzsita pa galdu.

-   Lēdijas un džentlmeņi, - viņš uzvaras priekā paziņoja, - tas patiesi ir spožs piedāvājums! Trīssimt mārciņas, kuras piedāvā tā apburošā dāma jaukajā, sārtajā vakarkleitā! - Galvas pastiepās, kakli saspringa.

Bonds redzēja, kā mutes kustējās, jautādamas: "Kas viņa ir?" - Un tagad, ser, - ūtrupnieks iesaucās, pagriezdamies pret resnuļa galdiņu, - vai drīkstu nosaukt trīssimt divdesmit piecas mārciņas?

-  Trīssimt piecdesmit, - atteica tuklais.

-  Četri simti! - iespiedzās dāma sārtajā kleitā.

-  Pieci simti! - Resnuļa balss bija neskanīga, pilnīgi vienaldzīga.

Jaunā dāma sārtajā tērpā kaut ko dusmīgi teica savam pavadonim, bet tas pēkšņi izskatījās gaužām garlaikots. Viņš pārtvēra izsolītāja skatienu un neuzkrītoši papurināja galvu.

-  Vai neviens nepiedāvās vairāk par piecsimt mārciņām? - ūtrupnieks noprasīja. Viņš zināja, ka no šajā telpā sēdošajiem jau ir izspiedis visu iespējamo. - Pirmoreiz! Otrreiz! - Noklaudzēja āmurs. - Pārdots tur tam džentlmenim, un es uzskatu, ka viņš pelnījis aplausus! - Izsolītājs sāka aplaudēt, un pūlis paklausigi pievienojās, kaut gan droši vien labprātāk būtu plaukšķinājis jaunajai dāmai sārtajā tērpā.

Resnais vīrs par dažam collām pacēla sēžamvietu no krēsla, pēc tam atkal apsēdās. Viņa spīdošajā sejā nemanīja nekādu prieku par aplausiem, un skatiens palika kā piekalts ūtrupniekam.

-   Un tagad mums, kā to prasa noteikumi, jāpavaicā šim džentlmenim, kuru lauku viņš izvēlēsies. (Smiekli.) Ser, vai vēlaties augšlauku vai apakšlauku? - Izsolītāja balss skanēja ironiski. Jo šis jautājums bija lieka laika tērēšana.

-  Apakšlauku.

Ļaužu pilnajā smēķējamajā istabā iestājās kapa klusums. Pēc tam uzvirmoja balsu murdoņa. Tāda atbilde nebija iespējama. Jo visiem taču bija skaidrs, ka vīrs domājis augšlauku. Laiks ir lielisks. "Karaliene Elizabete" šobrīd traucas uz priekšu ar vismaz trīsdesmit mezglu lielu ātrumu stundā. Vai šis cilvēks zina kaut ko tādu, par ko citiem nav ne jausmas? Varbūt viņš uzpircis kādu uz komandtiltiņa? Vai tuvojas vētra? Vai kuģis būtu nomaldījies no kursa?

Ūtrupnieks pieklauvēja ar āmuriņu pie galda, pieprasīdams klusumu.

-    Es lūdzu piedošanu, ser, - viņš sacīja. - Vai jūs tiešām runājāt par apakšlauku?

-Jā.

Izsolītājs atkal pieklaudzināja pie galda.

-   Tādā gadījumā, lēdijas un džentlmeņi, mēs tagad varam pāriet pie augšlauka izsoles. Madame, - viņš pievērsās jaunajai dāmai sārtajā kleitā, - vai jūs negribētu sākt ar savu piedāvājumu?

Bonds pagriezās pret Tifāniju.

-   Tas tiešām ir dīvaini, - viņš novilka. - Kaut kas neredzēts. Jūra ir tik gluda kā spogulis. - Viņš paraustīja plecus. - Vienīgā atbilde ir tāda, ka viņi kaut ko zina. - Tas tomēr nelikās īpašas intereses vērts. - Laikam kāds viņiem kaut ko pastāstījis. - Bonds pagriezās un palūkojās uz abiem vīriem, ļaudams skatienam bezrūpīgi slīdēt tiem pāri. - Man liekas, ka tie abi interesējas par mums.

Tifānija pāri Bonda plecam paraudzījās turp.

-   Patlaban neviens no viņiem uz mums neskatās, - meitene sacīja. - Es domāju, ka tie ir tikai divi dumiķi. Sirmais izskatās pēc muļķa, bet resnais kodī īkšķi! Viņi abi ir ķerti! Šaubos, vai vispār saprot, ko pērk! Viņi vienkārši ir visu saputrojuši.

-   Kodī īkšķi? - Bonds noprasīja un izklaidīgi izvilka pirkstus caur matiem. Viņam uzmācās kādas neskaidras atmiņas.

Ja Tifānija būtu ļāvusi Bondam izdomāt šo domu līdz galam, viņš droši vien būtu atcerējies. Taču Tifānija uzlika roku uz Bonda elkoņa un pieliecās tik tuvu, ka mati skārās pie viņa sejas.

-  Aizmirstiet to, Džeims, - viņa nomurmināja. - Neprātojiet tik daudz par šiem stulbajiem tipiem! - Viņas acis pēkšņi bija kļuvušas dedzīgas un alkainas. - Man vairs negribas te palikt. Aizvediet mani uz kādu citu vietu!

Nesakot vairs ne vārda, viņi piecēlās no galdiņa un izgāja no trokšņainās smēķējamās telpas. Kāpjot lejā uz apakšējo klāju, Bonda roka apņēma Tifānijas vidukli, bet jaunās sievietes galva noslīga uz viņa pleca.

Tā viņi nonāca pie Tifānijas kajītes durvīm, taču tur viņa Bondu atstūma un devās tālāk pa kluso, klusi krakstošo gaiteni.

-   Es vēlos ieiet pie jums, Džeims! - viņa paziņoja.

Bonds neko neatbildēja līdz brīdim, kad aiz viņiem aizvērās kajītes durvis, abi pievērsās viens otram un palika stāvam šīs mazās, brīnišķi intīmās un apbrīnojami anonimās telpas vidū. Un tikai tad Bonds spēja klusi pateikt: - Mana dārgā! - un ieslidināja vienu roku Tifānijas matos, pagriezdams viņas galvu tā, lai piekļūtu lūpām.

Pēc brīža Bonds ar otru roku sataustīja Tifānijas kleitas aizmugurē rāvējslēdzi un atvilka to. Neatvirzīdamās no vīrieša, viņa izkāpa no tērpa, starp skūpstiem elsodama:

-   Es vēlos visu, Džeims. Visu, ko jūs jebkad esat darījis ar kādu meiteni. Tūlīt! Un ātri!

Bonds noliecās, aplika roku ap Tifānijas gurniem, paceldams viņu un maigi noguldīdams uz grīdas.

24. nodala

NĀVE BŪS VIENMĒR

Pirmais, ko Bonds atcerējās, kad iezvanījās telefons, bija Tifānija, kura, pārliekusies viņam pāri, noskūpsta un saka: - Neguli uz kreisajiem sāniem, tajā pusē ir sirds, dārgumiņ. Sirdij tas nenāk pair labu. Tā var mitēties pukstēt. Pagriezies uz otru pusi! - Un viņš bija paklausīgi pagriezies uz otra sāna, aizmigdams tūlīt pēc tam, kad ar klikšķi aizkrita durvis. Tikai kādu mirkli vēl ausīs skanēja Tifānijas vārdu atbalss, Atlantijas okeāna nopūtas, un tad viņu maigi iežūžoja miegā viļņi, kuri aijāja kuģi savās rokās.

Tumšajā kajītē dusmīgi tarkšķēja telefons, tas turpināja zvanīt, līdz Bonds nolamājās un pasniedzās pēc klausules. Kāda balss sacīja:

-   Piedodiet, ka iztraucēju, ser. Runā telegrāfa operators. Nupat jums pienāca šifrēts ziņojums ar piezīmi "Ārkārtīgi steidzami". Nolasīt jums to vai nosūtīt lejā?

-  Sūtiet lejā, lūdzu! - Bonds atteica. - Paldies jums.

Kas, pie velna, noticis? Viss nesen pieredzētais, dedzība un kaislīgā mīlestība tika skarbi atbidītas otrajā plānā. Bonds iededza gaismu, izkāpa no gultas un, purinādams galvu, lai atgūtu prāta skaidrību, devās uz dušas kabīni.

Veselu minūti ļāvis ūdens strūklai sevi pātagot, Bonds noberzās, pacēla no grīdas bikses un kreklu un uzstīvēja mugurā.

Tad atskanēja klauvējiens pie durvīm, Bonds paņēma telegrammu, apsēdās pie galda, aizdedza cigareti un apņēmīgi ķērās pie darba. Kad skaitļu stabiņi pamazām bija pārvērtušies vārdos, Bonda acis samie- dzās, bet miesu pārklāja zosāda.

Telegrammu bija sūtījis štāba priekšnieks. Tā vēstīja:

"PIRMKĀRT SLEPENĀ KRATĪŠANĀ SEIJES BIROJĀ ATRASTS ZIŅOJUMS ABC NO KE AR PARAKSTU VINTERS PAR JŪSU UN KEISAS ATRAŠANOS UZ KLĀJA KOMATS LŪDZOT NORĀDĪJUMUS PUNKTS NOSŪTĪTA ABC PARAKSTĪTA ATBILDE AR PAVĒLI LIKVIDĒT KEISU KOMATS CENA IR DIVDESMIT TŪKSTOŠI DOLĀRU PUNKTS OTRKĀRT IR PAMATS UZSKATĪT RUFUSU B SEIJI PAR ABC KOMATS KAS DAĻĒJI ATBILST VINA INICIĀĻIEM FRANCISKI PUNKTS TREŠKĀRT IESPĒJAMS IZSEKOŠANAS DĒĻ SEIJE VAKAR IZLIDOJA UZ PARĪZI UN PĒC INTERPOLA RĪCĪBĀ ESOŠAJĀM ZINĀM TĀLĀK DODAS UZ DAKĀRU PUNKTS ŠIS VIRZIENS SAKRĪT AR MŪSU PIEŅĒMUMU PAR DIMANTU IZCELSMI NO SJERRALEONES RAKTUVĒM KOMATS

TOS NOGĀDĀJOT PĀRI ROBEŽAI UZ FRANČU GVIĀNU PUNKTS MUMS IR AIZDOMAS PAR KĀDU SJERRALEONES ZOBĀRSTU KOMATS KURŠ TIEK NOVĒROTS PUNKTS CETURTKĀRT JUMS NEKAVĒJOTIES JĀLIDO UZ BOSKOMBU SJERRA- LEONĒ PARAKSTS ŠP".

Bonds kādu mirkli palika sēžam savā krēslā kā sasalis. Piepeši viņam prātā uzplaiksnīja visai draudīga dzejas rinda: "Tie teic - tas slikts, kurš atstājies. Tie mani dzen, man spārnos skriet."

Tātad kāds no Mirdzošās bandas ir uz klāja un ceļo kopā ar viņiem. Kurš? Kur?

Viņš pastiepa roku pēc telefona klausules.

- Mis Keisu, lūdzu.

Bonds dzirdēja savienojuma klikšķi un zināja, ka iezvanās pie Tifānijas gultas novietotais telefons. Pirmoreiz. Otro. Trešo. Vēl vienu reizi. Bonds nometa klausuli un, izskrējis gaiteni, ātri devās uz Tifānijas kajīti. Nevienas dzīvas dvēseles. Tukšums. Gultā neviens nebija gulējis. Kajītē dega gaisma. Tifānijas vakara somiņa mētājās uz paklāja pie durvīm, tās saturs bija izkaisīts turpat līdzās. Skaidrs, ka viņa bija ienākusi kajītē. Aiz durvīm varēja būt noslēpies vīrietis. Iespējams, viņai iesists pa galvu. Un tālāk?

Iluminatori bija ciet. Bonds ielūkojās vannasistabā. Nekā.

Bonds stāvēja kajītes vidū un aukstasinīgi pārdomāja stāvokli. Ko šādā gadijumā būtu darījis viņš pats? Pirms nogalināšanas droši vien gribētu uzdot viņai jautājumus. Noskaidrot, ko viņa zina, ko ir kādam pateikusi, kas par tipu ir tas puisis Bonds. Pratināšanu būtu vislabāk izdarīt paša kajītē, jo tur neviens netraucētu. Ja pa ceļam viņus kāds pamanītu, Bonds tikai piemiegtu aci un pašūpotu galvu. "Šovakar dzerts mazliet par daudz šampanieša. Nē, paldies, palīdzēt nevajag, es pats tikšu galā." Bet kurā kajītē? Cik tālu līdz tai jāiet?

Pa kluso gaiteni skriedams atpakaļ uz savu kajīti, Bonds ieskatījās pulksteni. Trīs. Tifānija bija izgājusi no viņa kajītes pēc diviem. Vai vajadzētu piezvanīt uz kap- teiņtiltiņu? Vai sacelt trauksmi? Sāksies kņada ar nevajadzīgu skaidrošanos un aizdomām. "Dārgais ser, tas izklausās neiespējami." Viņu mēģinās nomierināt. "Protams, ser, mēs darīsim visu, kas mūsu spēkos." Pieklājīgs seržants, kurš klusībā domās, ka tās ir tikai dzēruma ķildas un mīlētāju nesaskaņas. Varbūt pat nospriedīs, ka viņš mēģina aizturēt kuģi, lai totalizatorā vinnētu tie spēlētāji, kuri likuši uz apakšlauku.

Apakšlauks! Cilvēks aiz borta! Kā tad! Tas ir iemesls, lai kuģis aizkavētos!

Bonds aizcirta savas kajītes durvis un metās meklēt pasažieru sarakstu. Bija jāatrod Vinters. Lūk, kur viņš bija! 49. kajītē uz A klāja. Tieši vienu stāvu zemāk. Un pēkšņi Bonda galvā viss nostājās savās vietās. Vinters. Vints un Kids. Profesionālie slepkavas. Vīri kapucēs. Viņš vēlreiz ielūkojās sarakstā. Kiteridžs. Ari A 49. Sirmais un resnulis. Tie abi taču bija jau lidmašīnā. "Mana asinsgrupa ir B". Tifānijas slepenie pavadoņi. Un Leitera apraksts. "Vintu dēvē par Tricekli, jo viņš baidās no ceļojumiem." Un vēl: "Kādu dienu tā kārpa viņu iegāzīs." Sarkanā kārpa uz īkšķa pirmās locītavas. Šī roka turēja revolveri pie Tinkšķa Bela galvas. Un Tifānija teica, ka tie abi esot ķerti un resnis kodījot īkšķi! Abi slep- kavnieki smēķējamajā istabā gribēja vēl iedzīvoties no sava upura nāves. Sieviete aiz borta. Anonīmi sacelta trauksme gadījumā, ja sardze kuģa pakaļgalā neko nepamanītu. Kuģis apstātos, pagrieztos, notiktu meklēšana. Un slepkavas saņemtu vēl liekas trīstūkstoš mārciņas.

Vints un Kids. Slepkavas no Detroitas bandas.

Bonda prātā atausa dažādas ainas, pēc šīs atskārsmes tās sāka joņot kā karuselī. Vēl gara acīm turpinādams tās skatīt, Bonds atvēra savu diplomāta portfeli un izņēma no slepenā nodalījuma klusinātāju.

Izvilcis aiz krekla aizbāzto beretu, atvilktnes dibenā sataustīja aptveri, pārbaudīja tās saturu un uzskrūvēja stobram klusinātāju, tajā pašā laikā apsvērdams tālāko rīcību un pārdomādams iespējamās darbības.

Bonds sameklēja kuģa plānu, ko bija saņēmis kopā ar biļeti. Izklājis plānu uz galda, viņš uzvilka zeķes. A 49. Tā atrodas tieši zem viņa kajītes. Vai bija kāda iespēja izšaut atslēgu un tikt klāt šiem tipiem, kamēr tie vēl nebūtu paguvuši viņu novākt? Praktiski nekādas. Durvis droši vien ir ne tikai aizslēgtas, bet ari aizbultētas. Varbūt paņemt līdzi cilvēkus no kuģa komandas - ja izdotos kādu pārliecināt, ka Tifānijai draud briesmas. Kamēr tiks atvērtas durvis un skanēs: "Atvainojiet, ser," šie zeļļi izdabūs Tifāniju pa iluminatoru, bet pēc tam nevainīgi lasīs vai spēlēs kārtis un brīnīsies: "Kāpēc tāds troksnis?"

Bonds aizbāza ieroci aiz jostas un plaši atvēra vienu no abiem iluminatoriem. Tad izspraucās tam cauri līdz pat viduklim un ar atvieglojumu atklāja, ka viņa rīcībā ir vēl vismaz colla brīvas telpas. Viņš izstiepa kaklu, vērdamies lejup, un tieši zem sevis ieraudzīja divus nespodri apgaismotus apļus. Cik tālu tie bija? Apmēram astoņas pēdas. Nakts joprojām bija mierīga. Vējš nepūta, un Bonds atradās tumšajā kuģa pusē. Jāšaubās, vai no kapteiņa tiltiņa kāds varētu viņu pamanīt. Vai kāds no abiem tās kajītes iluminatoriem būs vaļā?

Bonds ieslīdēja atpakaļ kajītē un norāva no gultas palagu. Nāksies to pārplēst uz pusēm, lai virve iznāktu pietiekami gara. Ja šis pasākums izdosies, tad varēs paņemt palagu no kajītes A 49, lai stjuarts pēc tam tiek skaidrībā, kas ar to lēcies. Ja neizdosies, tad nekam vairs nebūs nozīmes.

Bonds savija palaga strēmeles virvē. Šķita, ka tai vajadzētu izturēt. Siedams vienu virves galu pie iluminatora eņģēm, Bonds pavērās pulkstenī. Kopš brīža, kad viņš izlasīja šifrēto ziņojumu, bija aizritējušas tikai divpadsmit minūtes. Vai tas būtu pārāk ilgs laika sprīdis? Bonds sakoda zobus, izritināja virvi gar kuģa sānu un tad - ar galvu lejup - izrāpās pats.

Nedomāt. Neraudzīties lejup. Un arī augšup. Neņemt vērā mezglus. Lēnām un piesardzīgi, sprīdi pa sprīdim.

Nakts vējš maigi šūpoja viņu, ik pa brīdim viegli uzgrūzdams melnajām kniedēm kuģa korpusā, kamēr tālu lejā dobji dunēja un elsoja okeāns. Kaut kur augstāk vējš jau piktāk raustīja takelāžu, un vēl augstāk - ap abiem mastiem - lēnām dejoja zvaigznes.

Vai vējš viņu nenoraus, vai palagi izturēs? Vai neuznāks reibonis? Vai rokas izturēs auguma svaru? Tikai nedomāt par to. Neprātot par šo milzu kuģi, par badaino ūdeni lejā, par lielo dzenskrūvi, kas to vien gaida, lai sašķēlētu viņu gabalos. Labāk iztēloties sevi par puiku, kas rāpjas lejā no ābeles. Tas ir tik vienkārši un tik droši, un nokrist var vienigi dārza zālitē.

Bonds izmeta no prāta visas citas domas un pievērsa uzmanību savām rokām, kuras nācās sargāt, jo nelīdzenā krāsas kārta uz kuģa korpusa jau bija nobrāzusi ādu no pirkstu kauliņiem. Kājas šķita jūtīgas kā antenas, taustīdamās pēc iluminatora.

Tur. Labās kājas pirkstgali bija sataustījuši rāmi. Tikai mierīgi. Jābūt pacietīgam un ar pēdām jātaustās tālāk. Iluminators izrādījās vaļā, lielais misiņa aizbīdnis - atbīdīts. Pret Bonda zeķi berzējās audums, tātad bija aizvilkts aizkars. Viņš varēja doties tālāk. Jo mērķis bija pavisam tuvu.

Vēl divi roku tvērieni, un Bonda seja jau bija iluminatora līmenī, viņš varēja satvert ar roku metāla rāmi, tā pārnesot uz to daļu svara no baltās, nedrošās virves un sagādājot vienai un pēc tam ari otrai rokai ilgoto atpūtu, jo muskuļi, turot visu ķermeņa svaru, jau krakšķēja no sasprindzinājuma.

Mirkli atvilcis elpu, viņš lēnām gatavojās iespraukties pa iluminatoru, ar vienu roku taustīdamies pēc ieroča.

Lūkodams nedomāt par to, ka viņam jākarājas pie "Karalienes Elizabetes" korpusa kā mušai, Bonds vēroja līgani plīvojošo aizkaru un centās sadzirdēt, kas notiek kajītē, pūlēdamies neklausīties viļņu čaloņā, savā smagajā elpā un skaļajos sirdspukstos.

Mazajā telpā bija dzirdama apslāpēta murdoņa. Vīrieša balss pateica dažus vārdus. Tad sievietes balss iekliedzās:

-Nē!

Pēc tam mirkli valdīja klusums, tad noplīkšķēja pļauka. Tā bija tik skaļa kā pistoles šāviens, un Bonda augums rāvās uz priekšu, triekdamies cauri iluminatoram ar tādu sparu, it kā viņš būtu iešūpojies tauvā.

Lidojot cauri trīs pēdas platajam lodziņam, Bonds, ar kreiso roku aizsedzis galvu un labajā - cieši satvēris ieroci, lūkojās, kur atrodas viņa pretinieki.

Uzgrūdies ceļasomai, kas atradās zem iluminatora, viņš apmeta kūleni un ātri uzlēca kājās, pieliekdamies un nostādamies ar muguru pret iluminatoru. Viņa pirkstu kauliņi bija balti no sasprindzinājuma, ar kādu roka sažņaudza beretu, un lūpas sakniebās tievā, gaišā līnijā.

Ledus pelēkās acis samiedzis, Bonds pavērās apkārt. Viņa ieroča melnais, strupais stobrs mērķēja tieši starp abiem apstulbušajiem vīriem.

-  Viss kārtībā, - Bonds noteica, izslieda- mies visā augumā.

Tas bija stāvokļa novērtējums. Jo situācijas noteicējs šajā brīdī bija Bonds, un to nepārprotami paziņoja viņa ierocis.

-   Kurš jūs sauca? - resnis noprasīja. - Jums nav šeit ko darīt.

Vīra mierīgā balss apliecināja, ka viņam ir lielas pašsavaldības rezerves. Nekādu baiļu. Pat izbrina nebija.

-   Vai ieradāties, lai kļūtu par ceturto šajā spēlē?

Resnis, izmeties kreklā ar garām piedurknēm, sēdēja uz krēsla, pagriezis vienu sānu pret tualetes galdiņu un viņa mazās ačeles nosvīdušajā sejā spīdēja. Tieši resnim pretī, ar muguru pret Bondu, uz zema, ar audumu apvilkta soliņa sēdēja Tifānija Keisa. Viņa bija gandrīz kaila, ģērbusies vienīgi niecīgās miesaskrāsas biksītēs. Tifānijas ceļgalus resnis bija iespiedis starp saviem stilbiem. Jaunās sievietes bālajā sejā, kura bija pavērsta pret Bondu, vīdēja sarkani plankumi. Tifānijas acis likās tik izmisīgu baiļu pilnas kā slazdā notvertam dzīvniekam, bet mute bija izbrīnā pavērusies.

Sirmais zvilnēja vienā no gultām. Tagad viņš bija paslējies uz elkoņa, bet otru roku aizbāzis aiz krekla, taustīdamies pēc ieroča pleca maksti. Viņš uzlūkoja Bondu bez jebkādas ziņkārības, tikai mute bija savilkusies neizteiksmīgā, platā smaidā. No mutes kā čūskas mēle rēgojās koka zobu bakstāmais.

Bonda ierocis tēmēja neitrālā telpā starp abiem zeļļiem.

Kad viņš ierunājās, balss skanēja klusi un saspringti.

-  Tifānij, - Bonds lēni un skaidri sacīja, - nometies uz ceļiem. Virzies prom no šī cilvēka! Ar noliektu galvu. Līdz kajītes vidum.

Bonds neskatījās, kā viņa izpilda pavēles, bet turpināja uzmanīt abus gangsterus.

Tagad Tifānija vairs neatradās tur, kur viņai būtu iespējams trāpīt.

-   Esmu te, Džeims. - Viņas balss cerībās un satraukumā drebēja.

-   Ej uz vannasistabu! Aizbultē durvis! Iekāp vannā un apgulies tur!

Šoreiz Bonda skatiens īsu mirkli pakavējās pie Tifānijas, lai redzētu, vai viņa paklausa. Jaunā sieviete bija piecēlusies un pagriezusies pret viņu. Bonds aplūkoja sarkanos, plaukstas sitienu atstātos plankumus uz viņas sejas un baltās ķermeņa ādas. Tad viņa paklausīja, un vannasista- bas durvis noklikšķēdamas aizvērās.

Tagad Tifānija bija drošībā - vismaz no lodēm. Un viņa nebūs turpmāko norišu lieciniece.

Attālums starp abiem vīriem bija apmēram pieci jardi, un Bonds apsvēra, vai tie varētu kustēties pietiekami ātri, lai spētu tikt ar viņu galā. Ar šādiem zeļļiem bija jāuzmanās, jo pat īsajā sekundes daļā, kamēr viņš nošautu vienu, otrs pagūtu pacelt ieroci un izšaut. Kamēr viņa ierocis klusēja, tas vēl bija drauds abiem gangsteriem. Taču līdz ar pirmo izšauto lodi stāvoklis mainīsies. Tad viņu varēs apdraudēt otrs zellis.

-   Četrdesmit astoņi, sešdesmit pieci, astoņdesmit seši!

Tā bija variācija no amerikāņu futbolā lietotajiem signāliem - viena no piecdesmit kombinācijām, kuras šie tipi neapšaubāmi bija praktizējuši tūkstošiem reižu. Resnis šos skaitļus kā spļautin izspļāva un tajā pašā mirklī nometās guļus uz vēdera, un ar roku sniedzās pēc šaujamā.

Vienlaikus ar viņu vīrs, kurš gulēja gultā, pārmeta kājas pār tās malu un pagriezās pret Bondu sāniski. Viņa roka ar ieroci jau iznira no azotes.

-   Plaukt!

Bonda ieroča raidītais šāviens tikai klusi nobūkšķēja. Tieši zem sirmo matu cekula atvērās mazs, apaļš caurums.

-   Bum! - atbildēja mirušā vāra pistole, jo viņš vēl bija pamanījies nospiest gaili, un lode ieurbās gultā turpat blakus līķim.

Resnis, kas gulēja uz grīdas, neganti iebļāvās. Viņš lūkojās augšup Bonda pistoles vienīgajā melnajā acī, kuru interesēja vienīgi vieta, kurā - no daudzajiem šī tuklā ķermeņa kvadrātcentimetriem - izurbt pirmo caurumu.

Rešņa ierocis, pacelts tikai Bonda ceļgalu augstumā, velti tēmēja tukšajā telpā starp ieplestajām kājām uz balti krāsoto metāla sienu.

-   Met to projām!

Atskanēja kluss bunkšķis, kad ierocis nokrita uz paklāja.

-   Celies augšā!

Resnis uzslējās stāvus, blenzdams Bondam acīs ar tādu skatienu, kā tuberkulozes slimnieks raugās uz savu mutautu, kurā pamanījis pierādījumu paša baiļpilna- jām aizdomām.

-  Apsēdies!

Vai tiešām rešņa acīs pazibēja atvieglojums? Bonds saspringa gluži kā kaķis, kas uzmana medījumu.

Resnis lēnām pagriezās un pacēla rokas virs galvas, kaut gan Bonds nebija viņam licis to darīt. Gangsteris paspēra divus soļus līdz krēslam un tad atkal lēni pagriezās. it kā grasīdamies apsēsties.

Viņš stāvēja, pavērsies ar seju pret Bondu un gluži nepiespiesti ļāva rokām noslīdēt gar sāniem. Tad abas rokas, it kā atpūtušās, sāka celties atpakaļ augšā, un labā veiklāk nekā kreisā. Pēkšņi tās pirkstgalos kā balta liesma uzplaiksnīja metamais nazis.

Tajā pašā mirkli ceļu uzsāka lode, abi nāves vēstneši gaisā palidoja viens otram garām, un abi vīri reizē samiedza acis, kad tie trāpīja mērķī.

Taču resnais vīrs savējās vairs neatvēra, redzokļi nozuda aiz plakstiem, atstājot redzamus vairs tikai acu baltumus, viņš atkrita atpakaļ, tverdams pie sirds, kamēr Bonda acis bez kāda izbrīna aplūkoja tumšu traipu, kurš pletās aizvien platāks viņa krekla auduma krokās ap naža rokturi.

Tad krēsls zem resnuļa ar brīkšķi salūza un sabruka, bet ķermenis nobūkšķēdams nokrita uz grīdas.

Bonds palūkojās turp, bet pēc tam pagriezās uz atvērtā iluminatora pusi.

Kādu brīdi viņš stāvēja, pagriezis kajītei muguru un raudzījās uz aizkariem, kuri tikko jaušami šūpojās. Ievilka plaušās gaisu un ieklausījās ausij tīkamajās skaņās, ko radīja ūdens tur, ārpasaulē, kas vēl aizvien piederēja viņiem ar Tifāniju, bet diviem pārējiem vairs ne. Pavisam lēni saspringtais ķermenis un nospriegotie nervi atslāba.

Pēc brītiņa Bonds izrāva nazi no krekla krokām. Pat nepaskatījies uz to, viņš pasniedzās, atvilka aizkaru un izmeta nazi tumsā. Tad, joprojām raudzīdamies ārā, mierīgajā naktī, uzlika beretai drošinātāju un, kaut gan roka pēkšņi šķita smaga kā svins, lēnām aizbāza ieroci atpakaļ aiz bikšu jostas.

Gandrīz vai negribīgi Bonds pievērsās izdemolētajai kajītei. Viņš domīgi aplūkoja šo postu un automātiski noslaucīja rokas gar sāniem. Pēc tam piesardzīgi laipoja cauri kajītei uz vannasistabu.

-  Tas esmu es, Tifānij, - Bonds ierunājās nogurušā, neizteiksmīgā balsī un atvēra durvis.

Tifānija nebija dzirdējusi viņa balsi. Jaunā sieviete gulēja tukšajā vannā ar seju lejup, aizsegusi ausis ar rokām. Arī tad, kad Bonds pa pusei bija izcēlis Tifāniju no vannas un apskāvis, viņa joprojām nespēja noticēt notikušajam, tikai piespiedās cieši klāt un lēni aptaustīja Bonda seju un plecus, lai pārliecinātos, ka tas patiešām ir viņš un neskarts.

Bonds saviebās, jo Tifānijas roka bija pieskārusies ievainotajam sānam, un viņa atrāvās nost, lai ieskatītos vīrieša sejā. Pēc tam pavērās uz saviem asiņainajiem pirkstiem un tumšsarkano kreklu.

-  Ak Dievs, tu esi ievainots, - Tifānija neskanīgi sacīja un, tūlīt pat aizmirsusi pati savus šīs nakts baisos piedzīvojumus, novilka Bondam kreklu un izmazgāja brūci. Sagriezusi dvieli strēmelēs ar žileti, kas vēl nesen bija viena mirušā vīra skuvekļa sastāvdaļa, viņa pārsēja ievainojumu.

Tifānija vēl joprojām neko nejautāja. Bonds savāca uz grīdas izmētātās drēbes, iedeva tās jaunajai sievietei un pieteica nenākt ārā, kamēr viņš to pasauks, bet pa to laiku noslaucīt visus priekšmetus, kuriem gadījies pieskarties, lai nepaliktu pirkstu nospiedumi.

Tifānija stāvēja un lūkojās Bondā starojošām acīm. Bonds noskūpstīja viņu uz lūpām, taču sieviete joprojām klusēja.

Bonds iedrošinoši uzsmaidīja un, cieši aizvēris aiz sevis vannasistabas durvis, devās atpakaļ uz kajīti. Viņš ķērās pie darba apdomīgi un precīzi, ik pa brīdim apstādamies un pirms ikvienas kustības ar lietpratīgu aci novērtēdams, vai aina šķitīs pietiekami pārliecinoša detektīviem, kuri pēc piestāšanas Southemptonā uzkāps uz kuģa.

Vispirms viņš ietina savā asinīm notraipītajā kreklā smagu pelnu trauku, piegāja pie iluminatora un izmeta vīkšķi smagi viļņojošajā ūdenī. Abu nošauto vīru smokingi bija pakārti aizdurvē. Bonds izvilka no to krūšu kabatām mutautus, aptina tos ap rokām un pārmeklēja skapju plauktus un atvilktnes, lidz beidzot atrada sirmā vira izejamos kreklus. Uzvilcis vienu no tiem, Bonds kādu laiku stāvēja kajītes vidū un domāja. Tad, zobus sakodis, uzslēja resnuli sēdus, novilka tam kreklu, piegāja pie iluminatora, paņēma beretu un, piespiedis stobru pie auduma, vēlreiz izšāva caur mazo caurumiņu krekla krūtežā, tieši tajā vietā, kur jāatrodas krekla īpašnieka sirdij. Tagad uz auduma ap caurumu bija pulvera pēdas - notikušais izskatīsies pēc pašnāvības. Bonds atkal apģērba līķi, rūpīgi noslaucīja beretu un pēc tam piespieda mirušā labās rokas pirkstus spalam, atstādams ieroci šajā rokā, ar rādītājpirkstu uz gaiļa.

Vēl kādu brīdi pastāvējis kajītes vidū, Bonds nocēla Kida smokingu no pakaramā un ietērpa tajā sirmā vīra līķi. Tad aizvilka mironi pie iluminatora un, piepūlē svīzdams, izgrūda pa to.

Noslaucījis iluminatoru, lai uz tā nepaliktu pirkstu nospiedumi, atvilka elpu un vēlreiz aplūkoja nelielo telpu, tad piegāja pie galda, uz kura bija pamestas nepabeigtās partijas kārtis. Bonds apgāza galdu, izkaisot kārtis uz paklāja. Tad, kaut ko atcerējies, viņš atgriezās pie rešņa līķa, izvilka no tā bikšu sānkabatas naudas kušķi un izkaisīja starp kārtīm.

Protams, ka aina būs skaidra. Policisti brīnīsies, kāpēc mirstošais Kids šāvis uz gultu, taču tā varēja būt gadījies cīniņa laikā. No beretas bija izdarīti trīs šāvieni, uz grīdas mētājās trīs čaulītes. Divas lodes varētu būt Kida ķermenī, kurš tagad peldēja Atlantijas okeānā. Vēl vajadzēja paņemt palagu no otras gultas. Tā pazušana paliks neizskaidrota. Varbūt Vints ietinis tajā Kida līķi kā līķautā - pirms tam, kad izgrūda to pa iluminatoru. Tāda rīcība gluži labi iekļautos šajā ainā ar Vinta sirdsapziņas pārmetumiem un pašnāvību pēc strīda un slepkavības kāršu spēles dēļ.

"Skaidrs kā diena," Bonds domāja, "ka tas derēs līdz brīdim, kad dokos ieradīsies policija, bet tajā laikā mēs ar Tifāniju jau būsim pametuši kuģi, vienīgais pieturas punkts kajītē, kas norādītu uz mums, ir bereta, bet tai - tāpat kā citiem slepenā dienesta ieročiem - nav numura."

Viņš nopūtās un paraustīja plecus, pēc tam, paņēmis palagu un pasaucis Tifāniju, aizveda meiteni uz savu kajīti. Viņus neviens neredzēja. Bonds nogrieza virvi, kas karājās ārā pa iluminatoru, un iesvieda to okeānā kopā ar beretas rezerves aptverēm un tukšo maksti. Beidzot viņš varēja doties gulēt, apskaut Tifānijas mīļo augumu un cieši piekļaut sev, sargājoši aijājot rokās šonakt un vienmēr.

Vienmēr?

Lēnām ejot cauri kajītei uz vannasista- bu, Bonds bija uzlūkojis uz grīdas gulošo mirušo vīru, kura acis jau likās stiklainas.

Un šīs acis, kas piederēja cilvēkam, kuram reiz bija B asinsgrupa, it kā teica Bondam: "Mister! Nekas nav mūžīgs. Tikai nāve būs vienmēr. Nekas nav neizbēgams, vienīgi tas, ko jūs esat nodarījis man."

25. nodala

SLEPENĀ KANĀLA GALS

Alā zem lielā dzeloņkrūma saknēm netālu no triju Āfrikas valstu robežu krustpunkta vairs nemita neviens skorpions. Kontrabandistam no raktuvēm vairs nebija nekā cita, ar ko nodarbināt prātu, kā vienīgi nebeidzamā skudru karavāna, kas plūda starp diviem zemiem vaļņiem, ko abās tris- collīgā lielceļa pusēs bija izveidojuši skudru karotāji.

Gaiss bija karsts un sutīgs. Vīrs, kas slēpās aiz lielā ērkšķu krūma, jutās nelāgi un kļuva nepacietīgs. Šī bija pēdējā reize, kad viņš ierodas uz tikšanos. To viņš bija cieši nolēmis. Lai viņi meklē kādu citu. Skaidrs, ka viņam jābūt godīgam un jābrīdina, ka grasās darbu izbeigt, pasakot arī iemeslu. Viņu satrauca jaunais zobārsta asistents, kas bija piebiedrojies personālam, bet kuram nebija lielas sajēgas par zobārstniecību. Tas vīrs noteikti ir spiegs. Ar viltīgi pē- tīgām acīm un mazām, rūsganām ūsiņām, pīpi zobos un allaž tīriem nagiem. Vai kāds no kurjeriem būtu notverts? Vai kāds būtu pārgājis pretējā pusē un rūpējas par valsts interesēm?

Kontrabandists mainīja ķermeņa stāvokli. Kur, pie velna, palikusi tā lidmašīna? Viņš sagrābstīja sauju putekļu un iemeta to tieši skudru kolonnas vidū. Tās samin- stinājās, pēc tam sāka virzīties pāri lielā ceļa malām, jo no aizmugures virsū grūdās nākamie pulki. Darba skudras metās novākt šķērsli, un dažās minūtēs ceļš bija atbrīvots.

Vīrs novilka kurpi un nolika to šķērsām pār kustīgo kolonnu. Atkal iestājās īss apjukuma mirklis. Skudras apskatīja kritušo biedru līķus, novāca tos, atbrīvojot ceļu, un melnā straume turpināja tecēt.

Vīrs strupi nolamājās būru valodā un uzvilka kurpi. Melnie nelieši! Viņš tiem vēl parādīs. Pieplacis pie zemes, ar roku sargādams seju, lai to nesaskrāpētu dzeloņi, viņš rausās ārā, mēnesnīcā, tieši pa skudru ceļu, sabradādams karavānu. Tagad šīm būs par ko padomāt.

Tad vīrs piemirsa naidu pret visu, kas melns, pielieca galvu uz ziemeļu pusi un ieklausījās. Paldies Dievam! Viņš metās apkārt krūmam, lai izņemtu no instrumentu kastēm lukturus un sainīti ar dimantiem.

Jūdzi tālāk pie kāda mazāka ērkšķu krūma lokatora lielā metāla auss, uztvērusi motora troksni, pārtrauca meklēšanu, un operators, kurš bija piekodinājis trim vīriem pie armijas mašīnas izturēties pavisam klusu, tagad sacīja:

-   Trīsdesmit jūdzes. Ātrums - viena un divdesmit. Augstums - deviņi simti.

Bonds paraudzījās pulkstenī.

-   Laikam paraduši tikties pusnaktī un pilnmēness laikā, - viņš bilda. - Lidotājs būs klāt ar desmit minūšu nokavēšanos.

-   Tā izskatās, ser, - piekrita Frītaunas garnizona virsnieks, kurš stāvēja Bondam līdzās, un pievērsās trešajam virām.

-    Kaprāl, pārbaudiet, vai maskēšanās tīkls nosedz visas metāla daļas un nekas nerēgojas ārpusē. Mēness ir tik spožs, ka tā gaismā kaut kas var kļūt redzams.

Kravas mašīna stāvēja neliela krūma paēnā uz zemesceļa, kas veda pāri līdzenumam uz Telebadū ciematu Franču Gviānā. Šajā naktī viņi bija devušies šurp no kalniem, tikko lokators uztvēra zobārsta motocikla rūkoņu uz paralēlā ceļa. Viņi brauca bez gaismām, apstādamies, tikko apstājās motocikls, lai zobārsts nedzirdētu otra motora troksni. Trijotne bija pārsegusi ar maskēšanās tīklu smago mašīnu, lokatoru un lielgabala stobru. Pēc tam viņi sāka gaidīt, nezinādami, kas parādīsies, lai kāds tiktos ar zobārstu - otrs motocikls, jātnieks zirgā, džips vai aeroplāns.

Tagad arī viņi saklausīja gaisā tālīnu kla- boņu. Bonds īsi iesmējās.

-  Helikopters! - viņš novilka. - Nekas cits nesaceļ tādu troksni. Esiet gatavi noņemt maskēšanās tīklu, tikko viņš nolaidīsies. Var gadīties, ka mums nāksies raidīt brīdinājuma šāvienu. Vai skaļrunis ir ieslēgts?

-  Jā, ser, - noteica kaprālis pie lokatora. - Helikopters tuvojas visai ātri. Aptuveni pēc minūtes jūs to ieraudzīsiet. Vai pamanījāt gaismiņas, ser? Tur vajadzētu būt nosēšanās laukumam.

Bonds pavērās uz četriem tievajiem gaismas kūlīšiem, pēc tam atkal palūkojās augšup plašajās Āfrikas debesīs.

Tātad beidzot ierodas pēdējais no viņiem, pēdējais no bandas un vienlaikus arī pirmais. Vīrs, kuru Bonds bija sastapis Heton- gārdenā. Pirmais vīrs Mirdzošajā bandā, kuru Vašingtonā uzskatīja par teju vai neuzvaramu. Vienīgais no šīs bandas, ja neņēma vērā nekaitīgo un gandrīz vai patīkamo Greizo Tri, kuru Bonds vēl nebija nogalinājis vai - viņš atcerējās "Sārto Prievīti" un abus tipus no Detroitas - gandrīz nogalinājis. Un viņš nemaz nebija gribējis tos noslepkavot. M. viņam lika vienīgi izsekot bandas darījumus. Taču gangsteri viens pēc otra bija mēģinājuši nogalināt viņu un viņa draugus. Vardarbība viņiem bija pirmais līdzeklis, nevis pēdējais. Nežēlība un cietsirdība bija šo vīru vienīgie ieroči. Tādi bija abi zeļļi ševroletā, kuri šāva uz viņu Lasvegasā, ievainodami Erniju Kareo. Un tie divi jaguārā, kuri apdullināja ievainoto Emiju un izrāva šaujamos, pirms vēl bija sākusies cīņa. Serafimo Spengs, kurš deva pavēli spīdzināt Bondu līdz nāvei, bet pēc tam bija mēģinājis viņu nošaut vai sašķaidit uz dzelzceļa līnijas. Vints un Kids, kuri mocīja Tinkšķi Belu, bet vēlāk arī Bondu un pēc tam Tifāniju Keisu. Un no šiem septiņiem Bonds bija nogalinājis piecus - ne jau tāpēc, ka viņam patiktu tā rīkoties, bet gan tāpēc, ka tas kādam bija jāizdara. Viņam bija nākusi talkā veiksme un trīs labi draugi - Fēlikss Leiters, Ernijs un Tifānija. Un tagad gangsteri bija pagalam.

Patlaban tuvojās pēdējais no viņiem - tas, kurš bija devis rīkojumu nogalināt Bondu un Tifāniju. Tas, kurš - pēc M. rīcībā nonākušajām ziņām - bija izveidojis dimantu kontrabandas kanālu, organizējis dārgakmeņu pārdošanu un gadiem ilgi darbinājis paša radīto mehānismu.

M. bija izdevies pa Gaisa spēku ministrijas speciālo līniju sazvanīt Bondu pēdējā brīdī pirms izlidošanas no Boskombas uz Frītaunu. Bonds runāja komandiera kabinetā, kurā no ārpuses ielauzās reaktīvās lidmašīnas rēkoņa, tai pārbaudot dzinējus.

-   Man prieks, ka esat atgriezies sveiks un vesels.

-  Paldies, ser.

-   Kas tā par dubultslepkavību uz "Karalienes Elizabetes" klāja? Par to rakstīts visās avīzēs, - M. balsī ieskanējās kaut kas vairāk par aizdomām.

-  Tie abi bija gangsteru sūtītie slepkavas, ser. Ceļoja ar izdomātiem vārdiem - kā Vinters un Kiteridžs. Manas kajītes stjuarts stāstīja, ka abi sastrīdējušies kāršu spēles laikā.

-   Vai jums šķiet, ka stjuarta stāstītais atbilst patiesībai?

-  Izklausījās ticami, ser.

Sekoja klusumbridis.

-  Vai arī policija ir tādās pašās domās?

-  Es neesmu ticies ar policistiem, kuri izmeklē šo lietu, ser.

-  Es aprunāšos ar Vellensu.

-   Jā, ser, - Bonds atbildēja. Viņš saprata, ka tā M. mēģina pateikt, ka - gadījumā, ja gangsterus nošāvis Bonds, - tiks darīts viss, lai ne aģents, ne Slepenais dienests izmeklēšanā netiktu pieminēti.

-   Šā vai tā, - M. sacīja, - tie divi bija sīki ļautiņi. Ne lielās zivis kā tas Džeks Spengs vai Rufuss Seije, vai ABC, vai kā nu vēl viņš sevi dēvē. Gribu, lai jūs dabūjat viņu rokā. Cik noprotu, Spengs devies apmeklēt kontrabandas kanāla sākumu. Lai to likvidētu. Varbūt - lai kādu nogalinātu. Kanāla galā ir tas zobārsts. Mēģiniet saņemt ciet abus. Pagājušajā nedēļā šo zobārstu apmeklējuši divtūkstoš astoņsimt četri strādnieki, un viņi tur, Frītaunā, uzskata visu šo ainu par pietiekami skaidru. Bet es vēlos beidzot noslēgt lietu, lai jūs varētu atsākt savu tiešo pienākumu pildīšanu. Šī bija gaužām netīra lieta. Man tā nepatika kopš paša sākuma. Par to, ka esam tik tālu tikuši, varam pateikties drīzāk veiksmei, nevis labi izplānotai rīcībai.

-    Jā, ser! - Bonds atteica.

-   Un kas notiks ar to dāmu - mis Keisu? - M. noprasīja. - Tiku par viņu runājis ar Vellensu. Viņš neuzstāj, ka sieviete būtu noteikti jātiesā, ja nu vienīgi jūs esat pārliecināts par pretējo…

Vai M. balss neskanēja pārmēru vienaldzīgi?

Bonds centās runāt tā, lai atbilde neizklausītos pārāk aizrautīgi.

-   Tā sieviete man daudz palīdzēja, ser, - viņš sacīja. - Vajadzētu izlemt, vai viņu vispār pieminēt manā gala atskaitē.

-  Kur viņa ir tagad?

Melnā klausule Bonda rokā kļuva slidena.

-   Viņa ir ceļā uz Londonu, ser. Piedāvāju viņai apmesties manā dzivoklī. Tas ir, viesistabā. Man ir lieliska saimniecības vadītāja. Tā viņu pieskatīs līdz brīdim, kad es atgriezīšos. Varu likt galvu ķīlā, ka ar viņu viss būs labi, ser. - Bonds izvilka no kabatas mutautu un norausa no sejas sviedrus.

-  Jā, domāju gan, - M. attrauca, un viņa balsī nebija ironijas. - Lieliski, tad jau viss kārtībā. Vēlu veiksmi. - Sekoja klusumbri- dis. - Esiet uzmanīgs! Un, - balss klausulē pēkšņi kļuva īdzīga, - nedomājiet, ka neesmu apmierināts ar to, kā viss risinās. Jūs, protams, esat pārsniedzis savas pilnvaras, bet šķiet, ka tikāt galā ar šiem zeļļiem gluži labi. Palieciet sveiks, Džeims.

-  Uz redzēšanos, ser.

Bonds paskatījās augšup, vizuļojošajās debesīs, domādams par M. un par Tifāniju, un cerēja, ka visa šī jezga beigsies ātri un bez sarežģījumiem, jo tad viņš varētu doties mājās.

Kontrabandists no raktuvēm stāvēja un gaidīja, turēdams rokā ceturto lukturi. Tas bija klāt. Lidoja tieši pāri mēness ceļam. Kā vienmēr saceldams elles troksni. Arī šis bija risks, no kura viņš ar prieku atteiksies.

Helikopters laidās lejā, tagad tas jau karājās divdesmit pēdu augstumā tieši virs kontrabandista galvas. Pa lidaparāta logu izspraucās roka ar lukturi, uzmirdzināda- ma morzes ābeces burtu A. Virs no lejas atbildēja ar B un C. Tad propellera lāpstiņas pamazām mitējās griezties, un lielais dzelzs kukainis mīksti nosēdās zemē.

Putekļi izklīda. Dimantu kontrabandists atrāva roku no acīm un raudzījās, kā lidotājs pa mazajām kāpnītēm rāpjas lejā. Pilotam galvā bija ķivere un seju sedza aizsargbrilles. Neierasti. Šis vīrs izskatījās garāks par vācieti. Kontrabandistam pār muguru pārskrēja drebuļi. Kas tas tāds? Viņš lēnām devās lidotājam pretī.

-   Vai prece jums ir līdzi? - Zem taisnajām, melnajām uzacīm aiz brillēm uz mirkli iemirdzējās aukstas acis. Tad tās atkal paslēpās aiz brillēm, jo pilots pagrieza galvu un aceņu stiklos uzplaiksnīja mēness gaisma. Tagad vairs bija redzami tikai divi apaļi, spoži riņķi spīdīgās, melnās ādas ķiveres vidū.

-  Jā, - vīrs no raktuvēm satraukti atbildēja. - Bet kur tad vācietis?

-   Viņš vairāk šurp nelidos. - Abi baltie ripuļi akli raudzījās kontrabandistā. - Esmu ABC. Un slēdzu šo kanālu.

Tas noteikti bija amerikānis, viņa balss skanēja cieti, neizteiksmīgi un izlēmīgi.

-Tā?

Kontrabandista roka kaut ko meklēja aiz krekla. Viņš izvilka mitro sainīti un pastiepa to uz priekšu gluži kā upurdāvanu. Tāpat kā skorpions pirms mēneša, arī viņš bija sajutis sev virs galvas paceltu akmeni.

-  Palīdziet man iepildīt degvielu!

Tā bija uzrauga balss, tam izrīkojot kūli- ju, bet kontrabandists steigšus metās pildīt pavēli.

Abi darbojās klusēdami. Kad tas bija paveikts un viņi atkal atradās uz zemes, kontrabandists sajuta izmisīgas drosmes uzplūdu. Viņš saņēmās, lai balss skanētu kā līdzvērtīgam partnerim, kā vīram, kurš zina spēles noteikumus un kontrolē stāvokli.

Vīrs ielūkojās koši zilajā tumsā, kur, uzlicis roku uz kāpnītēm, stāvēja lidotājs.

-  Es visu apdomāju un baidos, ka…

Tad viņa balss aprāvās, lūpas atsedza zobus, mute pavērās un palika vaļā. Pāri lūpām pārvēlās tāds kā kliedziens, kā gār- dziens.

Ierocis lidotāja rokā norībēja trīs reizes.

-   Ak! - kontrabandists padevīgi izdvesa. Atmuguriski nokritis putekļos, vīrs noraustījās un palika nekustīgi guļam.

-   Ne no vietas! - tukšumā noskanēja apdullinoši skaļa pavēle, ko vairākkārt atbalsoja pastiprinātājs. - Jūs esat ielenkts! - Un ierūcās mašīnas motors.

Pilots negaidīja, lai tiktu skaidrībā, kam pieder balss. Viņš uzlēca uz kāpnēm. Kabīnes durvis aizcirtās. Motors ierūcās, abu rotoru lāpstiņas sāka griezties, lēnām uzņemdamas apgriezienus, līdz virpuļoja kā divi sudraba apļi. Helikopters noraustījās un atrāvās no zemes, celdamies stāvus debesīs.

Lejā starp zemajiem krūmiem spēji nobremzēja armijas auto, un Bonds steigšus ielēca zenītlielgabala dzelzs seglos.

-   Uz augšu, kaprāli - viņš uzsauca vīram pie sviras. Pēc tam piespieda aci pie tēmēkļa, vērdamies koordinātu tīklā, kamēr stobrs cēlās augšup pret mēnesi. Bonds atbrīvoja drošinātāju un noregulēja ieroci uz rokas vadību. - Atstājiet uz desmit! - viņš pavēlēja.

-  Tās būs trasējošās lodes. - Virsniekam, kas atradās līdzās Bondam, rokās bija divas aptveres ar pieciem dzelteniem šāviņiem katrā.

Bonds ar kājām sataustīja pedāļus. Tagad helikopters atradās tēmēkļa tīkliņa vidū.

-  Tā turēt! - Bonds klusi norūca.

Bums!

Šāviņš aiztraucās debesīs, atstādams aiz sevis mirdzošu asti.

Nedaudz par zemu un pa kreisi no mērķa.

Kaprālis uzmanīgi pārbīdīja sviras.

Bums!

Šāviņš novilka spožu švīku virs helikoptera, kurš turpināja celties augstāk. Bonds noliecās uz priekšu un pārslēdza ieroci uz automātisko šaušanu. Viņa roka kustējās negribīgi. Pilotam tas nozīmēja drošu nāvi. Un atkal viņam nākas nogalināt.

Bum! Bum! Bum! Bum! Bum!

Debesis iekrāsojās liesmaini sarkanas. Lidaparāts tomēr vēl cēlās augšup pret mēnesi un pagriezās uz ziemeļiem.

Tad pie astes rotora uzplaiksnīja dzeltena uguns, un nogranda sprādziens.

-   Trāpīts! - virsnieks noteica. Un paņēma nakts binokli, ar kuru var redzēt tumsā. - Astes propellers ir norauts, - viņš sacīja un satraukti piebilda: - Velns lai parauj! Izskatās, ka tagad kabīne griežas līdzi lielajam rotoram. Pilotam tā ir īsta elle.

-   Vēl kaut kas? - Bonds noprasīja, joprojām skatīdamies uz lidaparātu, kurš virpuļoja gaisā.

-  Nē, ser, - virsnieks atbildēja. - Gribētos notvert viņu dzīvu, ja vien varēsim. Izskatās gan, ka… jā, viņš ir zaudējis kontroli pār lidaparātu. Ātri gāžas lejā. Laikam kaut kas lēcies ar galvenā rotora lāpstiņām. Lūk, kur nāk.

Bonds atrāva galvu no tēmēkļa un ar plaukstu piesedza acis, lai tās neapžilbinā- tu mēness spožā gaisma.

Jā. Tur tas bija. Aptuveni tūkstoš pēdu augstumā rēca lidaparāta motors un griezās propellera lāpstiņas, taču no tā vairs nebija nekāda labuma. Helikopters, vairāk atgādinādams dzelžu mudžekli, kūleņoja lejup no debesīm kā piedzēries.

Džeks Spengs. Vīrs, kurš bija pavēlējis nogalināt Bondu. Kurš bija pavēlējis nogalināt Tifāniju Keisu. Virs, kuru Bonds bija redzējis tikai vienu reizi, pavadot dažas minūtes viņa pārkurinātajā Hetongārdenas birojā. Misters Rufuss B. Seije. No "Dimantu nama". Eiropas biroja viceprezidents. Vīrs, kurš katru svētdienu spēlēja golfu Sa- ningdeilā un reizi mēnesī brauca uz Parīzi. "Priekšzīmīgs pilsonis" - par viņu bija teicis M. Misters Spengs no Mirdzošās bandas, kurš tikko bija noslepkavojis cilvēku. Savu pēdējo upuri. Bet cik daudzus viņš bija nogalinājis iepriekš?

Bonds spēja iztēloties ainu šaurajā pilota kabīnē, kur lielais vīrs ar vienu roku turas pie vadības paneja, bet ar otru vēl rausta kloķus, skatīdamies uz augstuma mērītāja adatu, kura strauji slīd pāri simtu atzīmēm. Viņa acīs noteikti parādījies šausmu spīdums, bet simttūkstoš mārciņu vērtie dimanti kabatā ir tikai lieks svars. Tāpat kā ierocis, ko viņš bija tik stingri turējis labajā rokā jau kopš jaunības gadiem.

-   Laikam viņš iekritīs atpakaļ tajā pašā krūmā, - sauca kaprālis, cenzdamies pārkliegt motora klaboņu debesīs.

-   Ar viņu ir cauri, - kapteinis atbildēja, taču runāja tā, it kā teiktu to drīzāk pats sev, nevis Bondam.

Viņi nolūkojās, kā helikopters kumuro- dams gāžas lejup, un aizturēja elpu, kad tas ar negantu brīkšķi nogāzās uz priekšgala, ienirdams krūmā tik nikni, it kā mestos virsū ļaunākajam ienaidniekam, un tad dārdēdams šļūca vēl divdesmit jardus uz priekšu, kamēr rotora lāpstiņas kapāja dzeloņainos zarus.

Katastrofas izraisītā trokšņa atbalsis vēl nebija apklusušas, kad pašā krūma vidū atskanēja dobjš rībiens, un tam sekoja uzliesmojums, kas iepletās debesīs kā aizvien pieaugoša uguns lode, padarot mēnesi blāvu un nespodru, bet viss līdzenums ietinās oranžā spožumā.

Kapteinis ierunājās pirmais.

-  Uh! - viņš izjusti izdvesa un, lēni nolaidis nakts binokli, pagriezās pret Bondu.

-  Tā, ser, - viņš skumji noteica. - Tas nu ir padarīts. Es baidos, ka pienāks rīts, līdz mēs varēsim tikt tur klāt. Un paies vēl vairākas stundas, kamēr pabeigsim rakņāša- nos pelnos. Un šis blīkšķis noteikti jau ir sacēlis kājās franču robežsargus, kuri metīsies šurp neiedomājamā ātrumā. Laimīgā kārtā mums ar viņiem ir visai labas attiecības, bet, lai tās saglabātu, šoreiz nāksies papūlēties. - Virsnieks iedomājās tos papīru plūdus, kuri sekos, rakstot nebeidzamos ziņojumus. Viņš, jau tos apcerēdams vien, jutās noguris vēl vairāk. Tomēr viņš izturējās pavisam lietišķi. Šai dienai notikumu jau tāpat bija diezgan. - Vai jums nebūtu nekas pretī, ja mēs mazliet no- snaustos, ser?

-   Ejiet vien! - Bonds atbildēja un ieskatījās pulkstenī. - Jūs darīsiet prātīgi, apguldamies zem mašīnas. Saule lēks apmēram pēc četrām stundām. Es pats vēl nejūtos noguris. Labāk uzmanīšu, lai uguns nesāk plesties plašumā.

Virsnieks veltīja izbrīna pilnu skatienu šim mierīgajam, noslēpumainajam vīram, kurš tik pēkšņi bija ieradies protektorātā tieši tad, kad saņemtie signāli par kontrabandistu tikšanos izraisīja lielu jezgu. Šis misters Bonds bija atlidojis veikt misiju, kurai piešķirts "absolūtas prioritātes" statuss. Ja viņam pat miegs nav nepieciešams… Taču tam visam nav nekāda sakara ar Fritaunu. Tā bija vienīgi Londonas darīšana.

-  Pateicos, ser, - virsnieks noteica un nolēca no mašīnas kāpšļa.

Bonds lēnām noņēma kājas no pedāļiem un atlaidās ērtāk dzelzs seglos. Neko nedomādams, joprojām nenovērsdams skatienu no šaudīgajām liesmām, viņš iebāza roku no garnizona komandiera aizlienētā, izbalējušā hakikrāsas krekla kabatā, sataustīja šķiltavas un cigarešu paciņu, izņēma vienu cigareti, aizdedza to un atlika paciņu un šķiltavas atpakaļ kabatā.

Tātad tagad dimantu kontrabandas kanālam pienācis gals. Un pēdējā lappuse jau pāršķirta. Bonds ievilka dziļi plaušās cigaretes dūmus un klusā, garā strūklā izpūta tos caur zobiem. Seši līķi bankā. Spēle beigusies.

Bonds pacēla roku un ar plaukstu noslaucīja mitro pieri. Tad atglauda atpakaļ valgo matu šķipsnu, kas krita pāri labajai uzacij. Viņa nogurušajās acīs un novājējušās sejas skarbajos vaibstos atspīdēja sarkanās uguns atblāzma.

Tātad šī lielā, sārtā liesma iezīmēja Mirdzošās bandas galu, un arī viņu pasakainajiem darījumiem ar dimantiem pienācis gals. Taču vēl bija tie dimanti, kuri patlaban svila pašā karsto liesmu speltē. Tie paliks, un tad sāksies to ceļš pasaulē. Var gadīties, ka liesmās tie būs zaudējuši krāsu, taču netiks iznīcināti, būdami tikpat mūžīgi kā nāve.

Un Bonds pēkšņi atcerējās cilvēku, kuram reiz bija B asinsgrupa, un viņa nedzīvās acis. Tās bija melojušas. Nāve būs vienmēr. Taču arī dimanti ir mūžīgi.

Bonds attālinājās no mašīnas un sāka lēnām iet uz lāktījošās uguns pusi. Klusībā viņš drūmi uzsmaidīja pats sev. Visas šīs atskārsmes par nāvi un dimantiem likās gaužām pārgudras. Bondam tās nozīmēja vairs tikai to, ka beidzies kārtējais piedzīvojums. Piedzīvojums, kuram par epitāfiju varētu likt Tifānijas Keisas izteicienu: 'Tas izklausās labāk, nekā ir dzīvē."

Jans Flemings DIMANTI IR MŪŽĪGI Romāns

Apgāds "Artava", LV 1007. Rigā, Bezdelīgu ielā 12. Tālr. 7222472. Licence Nr. 2-0356.

[1] 1 colla - 2,5 cm. (Šeit un turpmāk tulkotājas piezīmes un tulkojumi.)

[2] 1 angļu jūdze - 1,6 km.

[3] 1 pēda - 30 cm.

[4] 1 jards -90 cm.

[4]1 pinte - 0,75 1.

[5] es gaidīšu. (fr. vai.)

[6] dzīve sārtos toņos. (fr. vai.)

"aprīlis portugālē. (fr. vai.)

[8] es nezināju tam beigu. (fr. vai.)

[9]british overseas airways corporation - britu aizjūras aviokorporācija.

[10] uzvārda spengs rakstība angļu vai. Ir Spang, bet spangle nozīmē vizulis, rotāt ar vizuļiem.

"Ugunsdrošais telefondienests. (Angļu vai.)

[10]1 slouns- 6,35 kg.

[11] 100 grādi pēc Fārenheita - 40 grādi pēc Celsija.

[11]cutlet - (teļa, jēra) sitenis. (Angļu vai.)

[12] 1 galons - 4,54 1.

Content

Flemings Jans Dimanti ir mūžīgi

I nodala SLEPENĀ KANĀLA SĀKUMS

2. nodala DĀRGAKMEŅU KVALITĀTE

3. nodala KARSTAIS LEDUS

4. nodala "KAS ŠEIT NOTIEK?"

5. nodala ' "FEUILLES MORTES"*

6. nodala CEĻĀ

7. nodala GREIZAIS KOKS

8. nodala MĒS VIENMĒR ESAM NOMODĀ

9. nodala SKĀŅAIS ŠAMPANIETIS

10. nodala STUDIUAKS UZ SARATOGU

11. nodala TRAMĪGAIS SMAIDS

12. nodala CĪNA PAR GALVENO BALVU

13. nodala DŪNU UN SĒRA VANNAS

14. nodala "MUMS NEPATĪK KĻŪDAS"

15. nodala GALVENĀ IELA

16. nodala "TIĀRA"

17. nodala PATEICĪBA PAR DARBU

18. nodala SABIEZĒ NAKTS UN KAISLĪBAS

19. nodala SPEKTRAVILA

20. nodala GAISĀ UZŠAUJAS LIESMAS

21. nodala "TĀDS TĀDU ATROD"

22. nodala MĪLESTĪBA UN BEARNAS MĒRCE

23. nodala DARBS OTRAJĀ VIETĀ

24. nodala NĀVE BŪS VIENMĒR

25. nodala SLEPENĀ KANĀLA GALS